
1 skyrius 


Kol Kenedžio oro uosto bare išlenkiau dvi taureles, 
“Liufthansos" 16-uoju reisu atskridę keleiviai spėjo išsi- 
skirstyti. Nešikai paliko mano nušiurusį odinį lagaminą nepa- 
reikalauto bagažo skyriuje salės gale. Ištraukiau jį iš po kaž- 
kieno irgi nušiurusio lagamino su pritaisytomis prie jo kalnų 
slidėmis. Buvo liepa, ir slidės atrodė šiek tiek ne vietoje, bet 
patyręs slidininkas randa sniego bet kuriuo metų laiku. 

Prie šaligatvio stovėjo vienintelis taksi. Vairuotojas 
pakėlė akis nuo laikraščio, šyptelėjo ir atidarė galines du- 
reles. Numetęs lagaminą, ištiesiau jam per pertvarą dešim- 
ties dolerių banknotą ir atsisėdau. Jis pažiūrėjo į pinigus, 
paskui į mane: 

— O šitie už ką? 

— Važiuok neskubėdamas. Noriu pažiūrėti, kaip dabar 
atrodo Niujorkas. 

— Ilgai nebuvote? 

— Ilgokai. 

— Daug griaunama, daug statoma, bet nieko gero. Vis- 
kas sugrūsta, kaip ir anksčiau. 

Pasakiau jam adresą ir pridūriau: 

— Pasirink ilgesnį kelią. 

Taksistas buvo teisus. Miestas nepasikeitė, keičiasi spal- 
vos, tai varpos didesnės, tai šaknys ilgesnės, bet kai viskas nui- 
mama, žemė lieka tokia pati. 

Važiuodamas per Triboro tiltą, vairuotojas mostelėjo 
ranka į miesto vaizdą su dangoraižių siluetais. 

— Kažkodėl prisiminiau vieną mūšį Afrikoje. Ten susi- 
kovėme dėl vienos aukštumėlės. Tiek vaikinų žuvo, o aukštu- 
mėlė tebestovi kaip stovėjosi. Ir velniams ji buvo reikalinga? 

— Turbūt reikalinga tik tiems, kurie ten gyvena. — Mu- 
du galvojome vienodai. 


Kai atvažiavome prie mano nurodyto namo, sumokėjau 
pagal skaitiklio parodymus ir pridėjau dar dešimt. Taksistas pla- 
čiai nusišypsojo, žiūrėdamas į mane per viršutinį veidrodėlį. 

— Ar greitis jums tiko? 

— Tu teisus. Niekas nepasikeitė, — nusišypsojau ir aš. 

— Galėtumėt pasivažinėti ekskursijų autobusu... 

— O kam, juk aš čia gimiau. Ir per savo gyvenimą daug 
visko esu prisižiūrėjęs. 

Vairuotojas supratingai palingavo galvą ir paslėpė pini- 
gus. Šiek tiek padelsęs, su keistu atviru smalsumu, būdingu tik 
vietiniams niujorkiečiams, paklausė: 

— Regis, kuriai nors gražuolei šiandien teks šauniai pa- 
dirbėti, ar ne taip, drauguži? 

Šyptelėjęs prisiminiau, kad taksistai ir barmenai — ge- 
riausi psichologai. 

— O iš ko sprendi? 

— Matyti, kad pinigingas, gali išsirinkti kokią panorėjęs. 

Durininkas pasakė, kad Li Šėjus gyvena 6d bute, ir net 
nepagalvojo įspėti jį apie vizitą. Su manim liftu kėlėsi praš- 
matniai apsirengusi pora. Ji visa buvo apsikabinėjusi brange- 
nybėmis — šeimos auksu ir briliantais. Li pasirinko gerą vie- 
telę. Nors ir dalykiško, aštraus proto, jis pasižymėjo ir bohe- 
miškais polinkiais. Kaip ten būtų, aišku viena: jis vis dar links- 
minasi ir turbūt visiškai nepasikeitė. 

Nuspaudęs skambučio mygtuką, pro muzikos garsus ir 
skambų juoką išgirdau jo dzinguliavimą. Durys atsidarė. Ant 
slenksčio su bokalu rankoje ir nustebusia šypsena iki ausų sto- 
vėjo aukštas, raumeningas Li. Jis buvo apsivilkęs vien šortais 
raudonais dryžiais, susegtais saga su užrašu “Meilė". Beje, tai 
buvo jo įprasta dieninė uniforma, jeigu kitokios nereikalavo 
aplinkybės. 

— Dogai, velnio vaike, kodėl nepranešei, kada atskrendi? 

Jis čiupo man iš rankų lagaminą, apkabino mane ir įsi- 
tempė į kambarį. 

— Juk tau rūpesčių mažiau. Juo labiau kad pusvalandį 
vėlavome. 


— Velniai rautų, kaip džiaugiuosi tave matydamas! 

Jis nusigręžė ir šūktelėjo per petį: 

— Mieloji, ateik čia. 

Iš svetainės išėjo ta, kurios skambų juoką girdėjau už 
durų. Stambi graži brunetė, tarsi ką tik nulipusi nuo vyrų žur- 
nalo “Rizika" viršelio. Lengvais žingsniais priėjo prie manęs 
ir ištiesė pilną bokalą. Vienintelis jos tualetas buvo ant lie- 
mens parišta juoda šilko juosta. Nors ir keista, bet akys įsmigo 
būtent į ją. 

— Dogai, tai — Roza. 

— Taijūs ir esate tas pats Dogas? 

— "Tas pats. 

— Tiek daug prisiklausiau apie jus, kad jau pradėjau 
manyti, jog visa tai Li karinės pasakėlės, o jūs — tik mitas. 

— Roza — kekšė, — nusijuokė Li. — Pirmos klasės ir 
brangiausia. Mudu draugaujame. 

Nugėręs gurkšnelį, atpažinau savo įprastą gėrimą — ge- 
rą nebrangų viskį su imbiero eliu. Pažvelgiau į Rozą ir linkte- 
lėjau galvą: 

— Tuomet ir mudu draugai, mažyle. Ar nesutrukdžiau? 

— Ką tu šneki, drauguži. Juk mes tavęs laukėme. 

Li žengė žingsnį atgal ir atidžiai mane nužvelgė. 

— Vis tas pats valkata Dogas. 

Paskui atsisuko į Rozą ir atsiduso: 

— Amžinai suglamžyta uniforma. Vienintelė priežas- 
tis, dėl kurios mūsų kuopos vadas nenusuko jam sprando, ta, 
kad Dogo sąskaitoje buvo daugiausia numuštų lėktuvų. Be to, 
jis niekada neprašydavo laisvos dienos. 

— Kol tu ūždavai Londone, aš dalinyje irgi neliūdėdavau. 

Roza paėmė mane už rankos ir nusivedė į svetainę. Li 
su lagaminu įėjo paskui mus. 

— Kaip visada, pilnas lagaminas šlamšto, kad turėtų ką 
pasikeisti su čiabuviais, o visi drabužiai tie, kurie ant kūno. 
Nusiskusti tau vertėtų. | 

— Pusę dienos prastypsojome Šenone. Vos spėjome pa- 
siekti krantą. Šenonas — vienintelis oro uostas, sutikęs mus 
priimti. 


— Turbūt čiupai butelį, kokią mergą ir nuvirtai į krū- 
mus? 

— Čiupau knygą, alaus ir atsisėdau laukimo salėje. 

Butas buvo vaizdinga vietelė — erdvus, neapgyventas, 
viengungiškas. Tačiau čia netrūko profesionaliam gundytojui 
reikalingų aksesuarų. Nors buvo matyti, kad šeimininkui ne- 
būtų gaila bet kada palikti šį būstą. 

— Puikus urvas, — tariau. — Ir kokio velnio tu nevedi? 

Roza suspaudė man ranką ir vėl skambiai nusijuokė: 

— Vaikai niekada neveda. Jiems kad tik pažaisti. 

— Gana brangi vaikų aikštelė. — Pažvelgiau į Li. — 
Kuo dabar vertiesi? 

Li ištraukė iš bokalo ledo kubelį ir įsikišo į burną. 

— Aš — organizatorius, seni. — Pastebėjęs mano nepri- 
tarimą, išsišiepė dar plačiau. — Ne, ne tai, ką tu manai, keis- 
tuoli. Mečiau reklamą ir pasinėriau į pramogų verslą. Ieškau 
teatro prodiuseriams retų daiktų ir retų Žmonių. Uždarbio vai- 
kų aikštelei užtenka. 

— O kas moka tavo žaidimų draugams? 

Li ištiesė ranką ir timptelėjo ant Rozos liemens juodos 
juostos gabaliuką. Juosta iš karto atsirišo. Keista, bet efektas 
buvo toks, tarsi nuo nuogos statulos būtų numetę apdangalą. 
Dabar Roza buvo visiškai nuoga. Palingavau galvą ir nugėriau 
iš bokalo. | 

— Dogai, tu turi Žiūrėti į mane susižavėjęs. Kodėl ne- 
žiūri? 

— Bijau sutrikti, mes dar mažai pažįstami. Bet nesijau- 
dink, tave ne taip lengva bus pamiršti. 

Ji išgėrė savo bokalą ir pastatė jį ant staliuko. 

— Paklausykit, seni kareivos, gal kol kas man jus palik- 
ti? O kai iki soties prisišnekėsit ir prasiblaivysit, atsivesiu 
draugę ir duosim garo šiam miesteliui. 

— Paklausyk, Li... — buvau bepradedąs. 

Bet Li rankos mostu mane nutildė ir švelniai patempė 
Ro2ą už plaukų. 

— Kasdien daraisi vis protingesnė, brangioji. Ji teisi, 
Dogai. Mums reikia pasikalbėti. — Švelniai pliaukštelėjęs Ro- 


zai per užpakaliuką, pasakė: — Tačiau šitokia tu negali išeiti į 
lauką. — Jis ištiesė jai šilkinę juostą, ir ji vėl užsirišo ją ant 
liemens. — Štai dabar jau gerai, — pagyrė Li. 

Aš nusijuokiau. Man atrodė, kad karas užmušė viską, ir 
tokios scenos daugiau niekada nepamatysiu. Pritariamai žiūrė- 
jome jai įkandin, su malonumu stebėdami, kaip ryškioje švieso- 
je Žaidžia šlaunys ir sėdmenys, kai ji, juokais marširuodama, 
pasuko į miegamąjį. Tarpduryje sustojo ir paklausė per petį: 

— Dogai, o koks tavo visas vardas? 

— Dogeronas. Tai senas airiškas vardas. 

— Man labiau patinka Dogas. Ar tu kandžiojies? 

— Tik aistros pagautas, — atsakiau. 


Rozos Porter, vienišos, 28 metų, apmąstymai. 

Treji metai bordelyje. Nė viena ištekėjusi moteris nepri- 
lygs man lovoje. Tik nežinau, kam iš viso reikalingi vyrai. At- 
sisveikinau su savo nekaltybe, kai mane prispaudė storas ke- 
turiasdešimtmetis bakalėjos savininkas, atsilyginęs už tylėjimą 
dviem dėžutėmis konservų ir ledinukų. 

Paskui buvo saugas iš futbolo komandos. Manė esąs ma- 
žamečių tvirkinimo specialistas. Buvau išgėrusi, ir jis sugebė- 
jo padėti dar vieną paukščiuką savo užrašų knygelėje. Kurį 
laiką visa komanda negalėjo manim atsidžiaugti. Man pasise- 
kė — jokių spuogų, didelės, tvirtos kaip obuoliai krūtys ir nuo- 
latinis noras kuo greičiau atsidurti po vyru. 

Helas kartą pasakė, kad aš kaip kalė per draiką. Jis bu- 
vo keistas, piešdavo komiksus ir buvo pirmas, kuris su manim 
elgėsi švelniai. Labai aistringas, bet geras ir švelnus. Jis mėgda- 
vo mane bučiuoti prieš pereidamas prie reikalo ir juokdavosi, 
kai matydavo, kaip aš tiesiog mirkstu iš susijaudinimo. O kar- 
tais jis manęs net nedulkindavo, tiesiog juokdavosi ir bučiuo- 
davo... Vieną naktį pasakė, kad mane labai myli, bet serga leu- 
kemija ir norėtų numirti kur nors ant Floridos kalvų. Jis davė 
man dvylika tūkstančių dolerių vertybiniais popieriais, liepė var- 
toti tabletes, kad nepastočiau, pasistengti nepasigauti triperio 
ir linksmintis pagal galimybes. 


Už tuos pinigus baigiau koledžą ir tapau kekše. “Ne vie- 
nam vyrui nepavyks manęs apgauti, įvelti į kokią nemalonią is- 
toriją ar nuskriausti", — galvojau aš. Praėjo metai, ir jau nebe- 
galėjau suskaičiuoti savo klientų. Dabar jie visi man vienodi. 
Tiesa, neturiu jokių randų, nevartoju jokių narkotikų, savo dar- 
bą išmanau. Brangiausia prostitutė — tai aš. Iš užpakaliuko? — 
Su malonumu, misteri. Paprastai pasidulkinti, be fokusų? — Keis- 
tuolis, moketi tokius pinigus — ir be jokios fantazijos. 

Mano ilgi plaukai ir ilgos glotnios kojos sužavi visus... 
išskyrus tą kiemsargį Dogą. Mato mane nuogą ir sako "labas". 
Žiūri, linksi galvą, spaudžia ranką, o pačiam nusispjaut. Šekis 
Monro kartą naktį davė man net penkis šimtus, kad tik leis- 
čiau pačiupinėti savo plyšelį. O tas šunsnukis Dogas pasakė 
“labas" ir šyptelėjo. 

Kažko nesuprantu. Nenaudėlis tikrai šyptelėjo, ir ta jo 
šypsena buvo visiškai nuoširdi. Manau, kad jie del jo klysta, ir 
kai kam tai gali brangiai kainuoti. 

O kas man rūpi? Man sekasi. Manęs nebenuskriausi. Tik 
įdomu, ką reiškė ta šypsena. Niekšelis mato mane kiaurai, kaip 
ir visus kitus. 

Gerai, Dogai, dabar mano eilė įminti tave. Drabužiai 
geri, bet padėvėti. Kišenėse ne daugiau kaip pusšimtis baksų. 
Aš vakar tarp kokteilio ir pietų uždirbau gerokai daugiau. Ma- 
ne truputį sutrikdė jo ranka, kai jis paspaudė manąją. Ji buvo 
per didelė ir kieta jo metų vyrui. Juk žinau, kiek jam metų. 
Pučiasi? Kai kurie mėgsta pasirodyti. Kirposi pigioje kirpyk- 
loje, bet plaukai vietoje ir po savaitės ataugs. Šiek tiek žilste- 
lėjęs. Atrodo drūtas, bet ne storas, o tos žalsvos akys viską 
mato ir supranta. 

Norėčiau su juo permiegoti, bet neverta ir bandyti. Jis 
iš tų katinų, kurie patys pasirenka laiką ir vietą. 

Kiek dabar? Trys minutės šeštos. Susipažinau su Dogu 
lygiai prieš aštuonias minutes. 


Tuščios alaus “Pabst" skardinės buvo išmėtytos po visą 
miegamąjį. Du rankšluosčiai gulėjo ant grindų, sugerdami Li 


pralietą alų. Gulėjau ir klausiausi seniai pažįstamo balso. Tik 
anais laikais ant jo šortų nebuvo sagos su užrašu “Meilė". 

— Girdi, nekvailiok, — įkalbinėjo Li. — Ir liaukis kar- 
tojęs, kad tu man trukdysi, jeigu čia apsistosi. Kam švaistyti 
pinigus viešbučiams? Ar žinai, kiek dabar kainuoja padorus būs- 
tas? O tau reikės mažiausiai poros mėnesių, kol apsidairysi. 

— Nieko nebus, Li. Tokie meilužiai, kaip tu, mėgsta gy- 
venti vieni, - atsakiau, atidarydamas dar vieną alaus skardinę. 

— Netauzyk niekų. Čia du miegamieji. Pagaliau juk ga- 
lima padirbėti ir publikai. Gal jau dvidešimt metų nebežinau, 
ką reiškia varžytis. 

— Paklausyk... 

— Nenoriu nieko girdėti, — nukirto Li. — Tu liksi čia. 
Per karą dalijomės viskuo. Taip bus ir dabar. Bc to, juk tau ne 
tik stogo reikia, drauguži. Gerai, kad mudviejų dydis vieno- 
das. Pasirink, kas tau patinka, šick tiek galima išleisti per pe- 
čius ir krūtinę — ir būsi kaip agurkėlis. 

Bandžiau prieštarauti, bet jis neleido man nė žodžio iš- 
tarti. 

— Drabužių gaunu beveik už dyką. Vienam tipui teikiu 
solidžias paslaugas, o jis turi visą parduotuvių tinklą ir atsily- 
gina natūra. Kur visa tai dėsiu? Jeigu persirenginėsiu net du 
kartus per dieną, ir tai pracis mėnuo, kol grįšiu prie pirmojo 
kostiumo. Matai? Nesu turtuolis,bet ir ne vargšas. Gyvenu vi- 
sai padoriai, tad nejau nepasidalinsiu su senu draugu, velniai 
rautų! Pailsėsi savaitėlę, apsidairysi, o paskui surasim tau šil- 
tą vietelę, kad galėtum atsistoti ant kojų. 

— Li... — vėl bandžiau įsiterpti. 

— Cit, Dogai! Su mano ryšiais tai padaryti bus vieni 
niekai. Kokių velnių pratūnojai tiek laiko Europoje tik todėl, 
kad nuo tavęs nusigręžė tie priekvaišos giminaičiai? Draugu- 
ži, kam tau tas apsimestinis išdidumas? Juk tu karo didvyris. 
Turi jiems parodyti, iš kur kojos dygsta, o tu slapstaisi. 

Bandžiau atsakyti, bet jis tęsė: | 

— Aš suprantu, ieškok moters, kaip visada. Bet juk ne- 
vedei, a? — Aš papurčiau galvą. — Matau, visai sugedai. Net 
šliundros nepanorai. Bet atpažįstu tave, nenuoramą valkatą, ku- 


riam geriau skraidyti padebesiais nei su gražuole smagintis. 

— Jau prisismaginau. 

— Papildomas malonumas niekad nepakenks. 

— Bet tam aš laiko neturėjau. 

— O baigei nuliu. Kiek nukautų, kiek antsiuvų ir nė 
vieno įdrėskimo, net priedo prie pensijos negavai. Jau seniai 
reikėjo grįžti namo. 

Li išėmė iš kibiro su ledu skardinę alaus ir pažvelgė į 
mane savo keistomis to paties alaus spalvos akimis. 

— Bet kodėl tu grįžai? 

— Senis pasimirė ir užrašė man palikimą. Vis bandžiau 
tau pasakyti... 

— Senis Kameronas Berinas? 

— Taip, mano senelis iš motinos pusės. Manau, jis prisi- 
minė, kad man yra šį tą skolingas. Be to, vis dėlto giminė. 
Tiesa, jis iškėlė vieną sąlygą: gausiu dešimt tūkstančių dole- 
rių, jeigu pateiksiu savo aukštos moralės, padorumo ir garbin- 
go elgesio įrodymų nuo to laiko, kai palikau namus. 

— Ar gautum grynais? 

— Aha. 

— Ar yra bent menkiausias šansas? 

— Jokio. 

— Tai ko grįžai? 

— Velniažin. Gal pavyks sumeluoti. 

Kelias sekundes Li žiūrėjo į mane, paskui nugėrė gerą 
gurkšnį alaus. | 

— Kad prasmegčiau vietoje, jeigu tu ne tas pats senasis 
Dogas. Naivesnių nebūna. Taip nieko ir neišmokai. Dešimt 
gabalų, o tu trenkiesi per visą Europą dėl sumos, kurią galima 
pravalgyti per kelis mėnesius. Baigėsi senos dienelės. Tai tuo- 
met, kai buvome vaikai, mūsų svajonės nesiekė toliau dvira- 
čio, miegmaišio ar žygio į artimiausią barą dėl gardžių pyra- 
gaičių. Bet jau užaugome, ir metas keisti įpročius. 

Patraukiau pečiais ir baigiau gerti alų. 

— Brolyti, džiaugiuosi, kad apsistojai pas mane. Esu ku- 
pinas tėviškų jausmų. Aš pasirūpinsiu tavimi, mielasis Dogai. 

Pažvelgiau į jį. 

— Niekada nepamiršiu, kaip vijai šalin “meserus" nuo 
mano uodegos ir globojai mane padangėje kaip griežtas dėdu- 
lė. Tu sugaišai man ištisus metus, terliojaisi su manimi tą visą 
prakeiktą karą ir pasirūpinai, kad išsaugočiau sveiką kailį. Da- 
bar mano eilė. Tu turėsi dosnų tėtušį. Nuo šios minutės ir iki 
tol, kol tvirtai atsistosi ant savo kojų, būsiu tavo tėtušis ir rū- 
pinsiuos tavimi. Nuo šiol būsiu atsakingas už tave. Visų pirma 
nuleisime į klozetą visą tavo praeitį, aprengsime tave kaip tik- 
rą niujorkietį ir sugrąžinsime Žmonijai. 

Li tėškė skardinę į sieną, nutraukė nuo pakabos frotinį 
chalatą ir susisiautė juo. Su apsimestiniu pasibjaurėjimu pa- 
kėlė mano nutriušusį lagaminą ir pasiūlė: 

— Gali iš čia pasilikti ką nors prisiminimui. 

— Gerai. Tu man padėsi. 

Jis švystelėjo lagaminą ant lovos, atsegė diržus, atšovė 
užraktus ir atvožė viršų. Jo veidą iškreipė keista grimasa. Ro- 
domaisiais pirštais jis pabaksnojo lagamino turinį, aiškiai ne- 
suvokdamas, ką sakyti. 

Juk ne kasdien žmogus mato kelis milijonus dolerių 
banknotais po dešimt tūkstančių. 

— O baltinių nėra? — paklausė. 

— Baltinių nėra, — atsakiau. 


2 skyrius 


Leilando Roso Hanterio juridinė kontora užėmė visą 
Empairsteito rūmų aukštą. Šis privatus pasaulėlis, iškilęs virš 
miesto kelis šimtus metrų, stebino neįprasta, bibliotekine ty- 
la. Žingsnių aidą slopino purūs kilimai, o rašomosios mašinė- 
lės nerimastingai tylėjo, tarsi bijodamos, kad jų šeimininkėms 
gali kliūti už menkiausią triukšmą. Tokioje vietoje turėjo kve- 
pėti senoviniais odiniais baldais ir senyvu amžiumi, tačiau čia 
veikė ventiliacija ir kondicionieriai, ore tvyrojo aitrus smil- 
kalų kvapas. 

Prie senovinio rašomojo stalo sėdėjo sekretorė, senmer- 

gė, užsidėjusi akinius su auksiniais rėmeliais. Paskersakiavusi 
į mane, pagaliau paklausė: 

— Misteri Keli, ar jums paskirtas susitikimas? 

— Ne, mem. 

— Reikėjo iš anksto paskambinti. 

— Kodėl? 

Ji atlaidžiai šyptelėjo. 

— Misteri Keli, juk jūs žinote, kad misteris Hanteris... 

— Labai užsiėmęs Žmogus, — pertraukiau ją. 

— Būtent. 

— Kertam lažybų, kad jis mane priims? 

Užsidegiau cigaretę ir išsiviepiau. Tegul žino savo vie- 
tą. Ji maivydamasi nusiėmė akinius ir maloniai nusišypsojo: 

— Misteri Keli... 

— Būdamas dešimties nufotografavau misterį Hanterį 
nuogą besimaudantį su mis Ertisija Dubro. Tuomet ji buvo 
mūsų auklė. 

Užsitraukiau cigaretę ir išpūčiau dūmus sekrctorei virš 
galvos. 

— Mis Dubro tuomet buvo per keturiasdešimt. Tos sto- 
rulės krūtinė buvo apžėlusi — vėliau nieko panašaus gyveni- 
me neteko matyti. Matyt, senis Hanteris jautė silpnybę plau- 
kuotoms damoms, nes mainais už juostą jis man leido pasiva- 
žinėti savo automobiliu. 

— Misteri Keli! Kaip jūs galite... 

— Pasakykite jam, kad čia Dogas, ir užsiminkite apie 
mis Dubro. Būkit maloni. 

Ji atrodė juokingai. Kol aš stovėjau ir ramiai visa tai 
pasakojau, joje grūmėsi pasipiktinimas ir smalsumas. Visa iš- 
raudusi, nuspaudė porą komutatoriaus mygtukų, pašoko nuo 
savo kėdės ir įsmuko į kabinetą. 

Išgirdęs už durų skardų juoką, įsivaizdavau jos liepsno- 
jantį veidą ir iš nuostabos išpūstas akis. Bet ko daugiau gali 
tikėtis iš žmogaus, daug metų praleidusio šiame komercinia- 
me vienuolyne. 

— Misteris Hanteris tuoj jus priims, — pasakė ji. 

— Taip ir maniau. 

— Dvidešimt metų, — atsiduso senis Hanteris. 
— Trisdešimt, — patikslinau atsisėsdamas. — Tu jau ta- 
da buvai senas mergišius. 

— Gaila, kad pas mane nedirbi, antraip tuoj pat būtum 
išgrūstas lauk. 

— Nė velnio. 

— Tu teisus. Aš tave paaukštinčiau. Juk tu man primi- 
nei, koks kadaise buvau. Gal dabar bent pasklis po kontorą, kad 
šefas buvo šaunus plevėsa, ir tie pienburniai ims žiūrėti į mane 
su didesne pagarba. Džiaugiuosi tave matydamas, Dogai. 

— Aširgi, seni. 

— O gal turi tą mano nuotrauką su Dubro? 

— Iš kur? Juk tu atėmei iš manęs juostą, dar nespėjus 
jos išryškinti. 

— Kaip gaila! Atiduočiau padidinti ir pakabinčiau ją 
prie durų. Kaip malonų prisiminimą apie jaunystę. 

— Ar nori pasakyti, kad jau išpjauta tavo prostitucinė 
liauka? 

— Ne, tik masažuojama. Kai tai daro gydytojas, net ne- 
Juokinga. 

— O jeigu pamėgintų gydytoja moteris? 

— O pas ką ašeinu, kaip tu manai? — Hanteris atsilošė 
kėdėje ir sukikeno. Žiūrėjau į tą susiraukšlėjusį senioką nu- 
skusto nykštuko veidu, iš pažiūros paliegusio kūno, ir supratau, 
kad išvaizda jis labai nusileidžia savo jauniems kolegoms teis- 
mo salėje. Bet jei reikia apginti tikrai kokį svarbų reikalą, terei- 
kia žvilgtelėti į jo subjaurotą boksininko ausį, kuri taip nevyku- 
siai styro iš vienos jo galvos pusės, ir viskas pasidaro aišku. 

— Aš padidinčiau tą nuotrauką, — pakartojo jis. 

— Nenusimink, organizuosim kitą. Aš pažįstu tokių 
mergaičių... 

— Deja. Skamba gundančiai, bet liko tik prisiminimai. 
Aš jau per senas. Tiesiog buvo malonu prisiminti. — Jis ištiesė 
man pasidabruotą riešutmedžio cigarų dėžutę. — Cigarą? 

Papurčiau galvą. 

— Matau, kad gavai mano laišką. Kiek vargau, kol tave 
suradau! 

— Taip, aš nesėdžiu vietoje. 

Jis sukryžiavo ant krūtinės rankas ir kelias sekundes 
žiūrėjo į mane. 

— Kažkas tavyje neįprasta, Dogai. 

— Pasenau. 

— Ne tai. 

— Pasidariau išmintingesnįs? 

— Visiems taip atsitinka. 

— Ne visiems. 

Hanteris šelmiškai šyptelėjo, akyse sublizgo žiburėliai. 

— Be reikalo senis tavęs nemylėjo. 

— Už ką jis turėjo mane mylėti? Jam reikėjo teisėto 
palikuonio, o motiną sugundė pravažiuojantis bufetininkas. 
Todėl ir nusprendė visą gyvenimą laikyti mane po prekystaliu, 
kad neįžeisčiau šeimos orumo. 

— Ar žinojai, kad tavo motina susituokė su tėvu? 

— Žinoma. Aš ir dabar turiu santuokos liudijimą. Moti- 
na norėjo, kad žinočiau. 

— Bet kodėl ji nepasakė šeimai? 

— Gal ir ji turėjo savotiško orumo. 

Leilandas Hanteris išnėrė rankas ir atsirėmė alkūnėmis 
į stalą. 

— Viskas būtų kitaip, jeigu senis būtų žinojęs. 

Išsiėmiau iš pakelio cigaretę ir užsirūkiau. 

— Dabar tai nebesvarbu. Man reikia mano dešimt ga- 
balų — ir baigta. Nuo to laiko, kai namuose gyveno tarnų ir 
tarnaičių, veikė ir ištobulinta sistema — atsilyginti, išmesti 
kaltininką į gatvę ir pamiršti nešvarų darbelį. 

— Tęsk, tęsk savo samprotavimus. 

— O kodėl gi ne? Jeigu gundytojas būdavo kuris nors 
palikuonis, tai vadindavo jaunystės išdaiga. Bet jeigu sugundy- 
toji būdavo šeimos narė, jos vardas amžinai likdavo gėdingai 
suteptas. 

— Tau vertėjo tapti advokatu. 

— Sakykim, kad esu filosofas. 

— Ar tau neapmaudu? 

— Dėl ko? 

— Na, jie valdo visas Berinų šeimos įmones.Tavo pus- 
broliai Alfredas ir Denisonas, vienas — prezidentas, o kitas — 
valdybos pirmininkas. Dauguma akcijų priklauso Vedai, Pemai 
ir Liuselei. Tavo tetulės ir dėdulės vadovauja paradui iš savo 
prabangių namų Mondo Biče ir Grandsaite, rengia balius ir tuo- 
kiasi, o apie tai trimituoja visi laikraščiai. 

— O kas čia linksma? 

— Dabar tu grįžai. 

— Pažadu negadinti jiems gyvenimo. Tik atiduokit man 
dešimt gabalų. 

— Testamentas gana specifinis. Jeigu tavo praeityje yra 
bent užuomina į nedorovingumą... 

— Aš žudžiau žmones, juk tu žinai. 

— Tai buvo karas. Už tai turi apdovanojimų. 

— Su merginomis ant šieno išdykavau. 

— Tai leidžiama. Paaugliai linkę eksperimentuoti. 

— Aš ne paauglys. 

— Taigi, kad ne. 

— Kalbėkim iš esmės. 

— Ar nėra pavojaus, kad kokia nors dama gali pateikti 
įrodymų, kad ji ir tu... tarkim... turėjote, kaip sakant... nesan- 
tuokinių ryšių? 

— Štai dabar prabilo teisininkas. 

— Tu man neatsakei. 

Užsirūkiau cigaretę ir atsilošiau kėdėje. 

— Drauguži, esu visiškai normalus. Velniškai myliu 
moteris ir kalbu apie tai su malonumu. Ir būčiau patenkintas, 
jeigu irjos tą patį pasakytų apie mane. Turiu puikių atsiliepi- 
mų, ir nemažai. 

Senio veidas iš juoko susiraukšlėjo, jis patogiai įsitaisė 
savo kėdėje. 

— Dogai, tu vis dar vaikigalis. Jeigu šitaip kalbėsi, ma- 
tysi palikimą kaip savo ausis. Ar tau sunku truputį pameluoti? 

— Deja, šioje srityje nesu toks meistras, kaip mano šei- 
mynėlė. Esu visada pagaunamas meluojant. Net kai sakau tie- 

są. Jokios naudos iš melavimo. Noriu savo dešimties gabalų, 
ir viskas. 

Ant sienos reikšmingai tiksėjo senovinis prisukamas 
laikrodis. Žiūrėjau į šeimos advokatą, žinodamas, kad jis ruo- 
šiasi pasakyti man tai, ko nenorėtų sakyti, ir tylėdamas lau- 
kiau. Vis ta pati sena istorija. Tik norėjau įsitikinti, kad visiš- 
kai niekas nepasikeitė. 

— Niekas nenori atiduoti tau net šitos sumos, — paga- 
liau ištarė senis. 

— Kaina nedidelė palyginti su visais likusiais milijo- 
nais. Kam barškinti skeletais šeimos rūsyje? 

— Ar žinai biržos naujienas, Dogai? 

— Kartais perskaitau. Dideli svyravimai. Aš ne lošėjas. 

— Berinų šeimos įmonių padėtis nepatikima. 

— Nejaugijie bankrutuos dėl dešimties tūkstančių? 

— Ne visai. Jeigu tavo senelio testamentas patvirtina 
prosenclio testamentą ir tu turi patvirtintą savo motinos san- 
tuokos liudijimo nuorašą, gali pretenduoti į viską kaip tiesio- 
ginis vyriškos linijos paveldėtojas. 

— Turiu labai seną kopiją. Tikriausiai Žinai, kad teismo 
archyvas, kur buvo laikomas originalas, sudegė, o kunigas ir 
liudininkai mirę. 

— Taip, žinau. O kaip tu sužinojai? 

— Norėjau tiksliai išsiaiškinti. — Užgesinau nuorūką 
ir įmečiau ją į peleninę ant stalo. — Vadinasi, dešimt gabalų 
negausiu? 

— Deja, ne, Dogai. 

Atsistojau ir pasirąžiau. Šiandien nuostabi diena, ir joks 
smogas nesutrukdys man gėrėtis gyvenimu. 

— Lažinamės? — pasiūliau Hanteriui. 

— Tik ne su tavim. Iš visos šeimos tik tu turi senelio 
burną, plaukus ir tokį pat užsispyrėlio smakrą. 

— O kieno akys? 

— Nežinau, Dogai. Į motinos nepanašios. 

— Tėvo akys. Matyt, nepėsčias buvo vyrukas. Eime 
išgerti alaus, turbūt jau dešimt metų nebuvai aludėj? 

— Ne mažiau kaip penkiolika. Eime. 

Ji pasakė, kad jos vardas Šarman. Kai išėjo iš vonios, 
įsisiautusi į frotinį rankšluostį, pritariamai nusijuokiau, žiū- 
rėdamas į jos tvirtas valstietiškas kojas, dideles standžias krūtis 
ir paprastą nuoširdžią šypseną, atvėrusią baltus sveikus dantis. 
Uždėjęs ant grotuvo Bethoveną, supyliau į stiklinę likusį alų. 

— O senis dar šaunuolis, — pagyrė Šarman. 

— Ilgio užteko? 

— Ašne apie tai. Jis tikras meistras ir mane nustebino. — 
Ji atsikando iš karto pusę dešrainio ir patylėjusi paklausė: 

— Dogai, arjis ne... 

— Ne, ne giminaitis. Nejau pagalvojai, kad anūkas pa- 
vaišino savo senelį gražuolc? 

— Turbūt ne. Girdėjau, būna atvirkščiai. 

— Aš irgi girdėjau. Vyresnieji sulaukė, kol vaikigaliui 
išdygs pirmieji plaukeliai tam tikroje vietoje, ir nusivedė jį 
gimimo dienos proga į bordelį. Kitą kartą vargšelis prakaituo- 
ja, prakaituoja, bet nieko neišeina. Tuomet sumoka savo da- 
mai daugiau ir prašo pameluoti dėdulei, kad viskas ėjo kaip iš 
pypkės, paskui vaikšto namuose kaip gaidys ir pasakoja vi- 
siems apie savo didvyriškumą. 

— Ir tau taip yra buvę? 

— Saulele, dvidešimties metų aš jau buvau senas love- 
lasas. 

— O dvylikos? 

— Ir dvylikos jau buvau patyręs mėgėjas. Ar Hanteris 
buvo tau švelnus? 

— Tikra svajonė. Reikia pagalvoti, ar ne verta pradėti 
su seniais. 

Šarman vėl atsikando dešrainio, atsisėdo priešais mane 
ir apsikamšė rankšluosčiu. Atsidrėbusi kėdėje, ji užsikėlė ko- 
jas ant stiklinio kavos staliuko. 

— Bent jau sukryžiuotum kojas, — sugėdinau ją: 

— Aha. — Šarman baigė kramtyti dešrainį, aplaižė pirš- 
tus. — O kas tau? Ar varžaisi? 

— Atvirkščiai, galiu susijaudinti, o esu pavargęs. 

— Juk tu ką tik Marsiją nudulkinai. Ar tau patiko mano 
draugė? 

— Gera mergaitė. 

— Bet truputį keistoka. Žaidė narkotikais, bet aš ją iš- 
tiesinau. Dabar ji susitikinėja su gerais žmonėmis. Ji Žavisi 
tavimi.Kaip tu ją pasmaginai? 

— Jai reikia meilės. Daviau jai vieno savo bičiulio adre- 
są. Rytoj ji nueis pas jį, ir jis padės jai įsidarbinti. 

— Ji man sakė. Pusantro šimto per savaitę prie mašinė- 
lės. Pražudei gerą kekšę. 

— Apgailestauju. 

— Neapgailestauk. Juk ji baigė koledžą. Aš vos ištem- 
piau mokyklą Brukline. Kad taip man kas padėtų. 

— Liaukis, Šarman, juk tu visiškai patenkinta savo gy- 
venimu. 

— Tai todėl, kad aš dar ir nimfomanė. Taip sakant, uni- 
versali profesionalė. Beje, kaip tu mane suradai? 

— Prisimeni Džo Aleną iš Belgijos? 

— O, šaunuolis Džo. Jis norėjo padaryti man tatuiruo- 
tę. Jis ir apie tave papasakojo. Aš nepatikėjau. — Ji linktelėjo 
į uždarytas kito kambario duris. — Marsija sako, kad Džo ne- 
melavo. Girdi, nemelavo. 

— Aš stengiausi. 

— Ir Marsija taip sako. O kam senuką su savim atsivedei? 

— Kad įsitikintų dar turįs parako ir, reikalui esant, su- 
gebėtų mane apginti. 

— O tas reikalas — dešimt gabalų? 

— Net didieji advokatai pasidalija su prostitutėmis sa- 
vo slapčiausiomis mintimis. 

— O kaipgi? Paimk Matą Hari. 

— Prisimink jos galą. Juk ją kuo rimčiausiai nušovė. 

— Visi jūs, vyrai, trenkti, — pasakė Šarman. 

— Trenkti, — pakartojau. 

— Niekai, — nusijuokė ji. 

— Ir aš taip manau. 

Sėdėjome kavinėje, šluostydami duona kiaušinienės li- 
kučius iš savo lėkščių, ir žiūrėjome, kaip Niujorko darbo žmo- 
nės skuba į pirmąją pamainą, prasidedančią septintą ryto. Su- 
maitota Leilando Hanterio ausis liepsnojo dar ryškiau nei tą 
dieną, kai jis buvo sumuštas, jo kostiumas buvo netvarkingas, 
bet nuotaika puiki. 

— Gali peržegnoti palikimą, Dogai. Įtikinamai įrodei. 

— Norėjau, kad tau neliktų abejonių. 

Jis susigrūdo į burną paskutinį duonos gabaliuką, atsi- 
lošė kėdėje, toks laimingas ir patenkintas. 

— Net nemaniau, kad toks senas pirdalius kaip aš dar 
gali kam nors tikti. 

— Kada tau buvo paskutinis kartas? 

— Neprisimenu. 

— Šarman apie tave labai geros nuomonės. 

— Kaip miela. Aš jos niekada nepamiršiu. Ir kaip gali- 
ma užmiršti tą šilkinę odą, lygią, be jokių raukšlių. Keista, bet 
aš net nepagalvojau, kad nesusidorosiu. Dabar jau nebegalėsiu 
taip pasiaukojamai dirbti. Beje, už viską sumokėjai tu, ar ne? 
Kick aš tau skolingas? 

— Vaišinu. Mane visada graužė sąžinė, kad šnipinėjau 
tave su senute Dubro. O kuo viskas baigėsi? — paklausiau 
juokdamasis. 

— Išsiskyrėme kaip jūroje laivai. Po metų ji ištekėjo už 
sodininko. Tuomet nuogalių maudynės atrodė kaip tikra orgija. 

— O išjos ar bent ko nors išmokai? 

— Deja, ne. Mano mokymosi priemonės buvo pornog- 
rafiniai įkalčiai, kurie figūruodavo cenzūros įstatymo pažei- 
dimų procesuose. Dar retsykiais pas mane iš toli atvažiuodavo 
egzotiškų draugų. Grįžkime prie tavo reikalų. Turbūt supra- 
tai, kad nesu jau toks kvailas. 

— Nenorėčiau, kad meluoti tektų tau, drauguži. 

— Tau neteks kautis iki paskutinio kraujo lašo. 

— Kodėl? | 

— Reikia pripažinti, kad tu visai nebe tas Dogas, kurį 
jie buvo įpratę stumdyti. 

Baigęs gerti kavą, paprašiau sąskaitos. 

— Manai, kad ši informacija paskatins juos surengti puo- 
tą mano garbei? 

Leilandas Hanteris nustojo šypsotis, atidžiai ir rimtai 
pažvelgė man į veidą. 

— Kaip reaguoji į patarimus? 

— Žiūrint kieno. Tavo — priimsiu. Atverk savo išmin- 
ties lobyną. 

— Atsimink, Dogai. Aš visą savo gyvenimą esu susijęs 
su Berinų šeima. Mano išsilavinimu pasirūpino tavo prosene- 
lis, jo padedamas aš pradėjau savo verslą. Ir viskas todėl, kad 
jis ir mano tėvas buvo ištikimi draugai. Mano tėvas žuvo, kai 
nebuvau dar gimęs. Nori nenori, bet mano moralinė pareiga — 
tarnauti jiems. 

— Tu jau seniai sumokėjai savo skolą, advokate. Tik 
tavo apsukrumas išgelbėjo Berinų korporaciją krizės metais; 
tavo įžvalgumas padėjo jiems užsidirbti iš karto milijonus, o 
tavo talentas — jų klestėjimo šaltinis. 

— Taip buvo, kol buvo gyvas ir viską tvarkė tavo senelis. 
Kai jis pradėjo nebesusidoroti, šeima akimirksniu viską pasu- 
ko savaip. Aš buvau paskutinis mohikanas, mano nuomonę 
išklausydavo, bct jos nepaisydavo. 

— Tai ko tu plėšaisi? Juk tu pats esi didis žmogus. Beri- 
nų korporacija — žaisliukas palyginti su tavo valdomais susi- 
vienijimais. Tiesa, velniškai didelis, bet vis dėlto žaisliukas. 

— Aš tau sakiau. Tai mano moralinė pareiga. 

— Gerai, gerai. Laukiu tavo patarimo. | 

Paprašiau padavėją dar atnešti kavos. Supratau, kad pa- 
skaita bus ilga.. 

— Prisimeni avariją, kuri nutiko tavo pusbroliui Alfre- 
dui su jo lenktyniniu automobiliu? 

Įsimečiau į kavą du gabaliukus cukraus, ir jie sukliunk- 
sėjo, šiek tiek primindami man lūžtančių kaulų garsą. 

— Nebuvo jokios avarijos. Tas nenaudėlis tyčia ant ma- 
nęs užvažiavo. Jis turėjo lenktyninį automobilį, o aš — senu- 
tėlį dviratį. Jis užvažiavo ant kelkraščio, norėdamas manę 

partrenkti, ir jeigu nebūčiau spėjęs atšokti į šalį, būtų baigęsi 
kur kas liūdniau nei kojos lūžiu. 

— Jis sakė, kad automobilio nesuvaldė ant žvyro. 

— Melas! Tu ir pats žinai. — Pamaišiau kavą ir paraga- 
vau. Taip ir maniau — persaldyta. — Keista, bet tuomet aš 
labiau gailėjau dviračio, o nc kojos. 

— Prisimeni, ką tu iškrėtei, grįžęs iš ligoninės? 

Vos neprunkštelėjau iš juoko. Nepriklausomybės dieną 
per fejerverką nušvilpiau aviacinę signalinę raketą ir pritai- 
siau ją prie jo mašinos dugno. Sprogdama ji prakiurdė sėdynę, 
o Alfredui turbūt visą mėnesį neužgijo užpakalis. 

— O iš kur tu žinai? — paklausiau. 

— Juk aš teisininkas, smalsaus proto. Išsiklausinėjau, 
radau liudininkų. Nesunku buvo susieti kažkokį vaikigalį ir 
dingusią pirotechniką. 

— Jeigu būtum prasitaręs, mane gyvą būtų iškepę. 

— O kam? — jo akyse sušvito juoko žiburėliai. — Ticsą 
sakant, Alfredui gerokai kliuvo, ir kerštas buvo gan origina- 
lus. Manau, jis daugiau prie tavęs ncbekibo? 

— Tiesiogiai ne. Rasdavo kitokių būdų. 

— Tu juos visada ignoruodavai. 

— Aš neturėjau ko prarasti, o Alfredas turėjo. 

— O dabar pereisime prie Denisono. 

— Prie to gyvačiuko, — šyptelėjau. 

— Turi galvoje tą atvejį, kai miesto kekšelė pasiskundė 
buvusi išdulkinta, ir seneliui teko duoti jai pinigų abortui? — 
Hanteris įsmeigė į mane akis ir laukė patvirtinimo. 

— Jos niekas -nekvietė į pikniką. Aš jos net nepaliečiau. 
Tai Denisas nusitempė ją į krūmus, o viską suvertė man ir dar 
sumokėjo tai kalci šimtą dolerių, kad ji apkaltintų mane. 

— Tau tuomet gerokai kliuvo. 

— Senelis pavaišino lazda. Visą savaitę prasivoliojau 
lovoje, netekęs visų savo privilegijų. Jis atsikratė net šuns, ku- 
rį buvau priglaudęs. 

Nusijuokiau ir ėmiau gurkšnoti kavą. 

Leilandas Hanteris susiraukė, žiūrėdamas į mane keista 
veido išraiška. 

— Kas čia Juokinga? 

— Yra šis tas. O dabar atrodo dar juokingiau. Aš vie- 
nintelis viską Žinojau apie tą mergiotę, nes man vienam pa- 
vykdavo pasprukti į miestą. Ta penkiolikmetė jau buvo visko 
regėjusi merga. Ji miegodavo už pinigus su vietinės gamyklos 
darbininkais. Ji sumojo, kad galima užsidirbti, ir apmovė De- 
nisą. Jis mirtinai išsigando, juo labiau kad tai buvo jo debiu- 
tas. Visi manė, kad jos motina Liusi Longstrit, kuri laikė pigų 
bordelį Trečiojoje gatvėje. 

— O kur humoras, Dogai? 

— O šit kur. Denisas gavo arklišką triperio dozę. O aš 
šauniai pasilinksminau, slapčia stebėdamas, kaip jis bando pa- 
sišlapinti ir cypia iš skausmo. Jo gydymą šeima griežtai slėpė. 
O aš linksmindavausi, slėpdamas jo vaistus. 

Hanteris jau nebesišypsojo, o tramdė juoką. 

— O aš galvojau, kas čia darosi! Vyko kažkokios dery- 
bos su sveikatos apsaugos atstovais, matyt, po to, kai gydytojas 
pasiuntė savo ataskaitą. Buvo imtasi priemonių, kad niekas 
nieko nesužinotų. Maži Koncktikuto miesteliai gali sukelti 
didelį triukšmą, sužinoję, kad populiariausios šeimynos atža- 
la pasigavo triperį nuo vietinės šliundros. O atpirkimo ožio 
turbūt niekas ir neprisiminė? 

— Klysti, advokate. Kaip tik tada senis padovanojo man 
naują automobilį ir pasiūlė pasirinkti koledžą, kur norėčiau 
mokytis. Nemanau, kad visa tai buvo daroma iš širdies gerumo. 

Hanteris pakėlė prie lūpų kavos puodelį ir atidžiai pa- 
žvelgė į mane savo paukščio akimis. 

— Dabar, kai viską Žinau, gal ir iš gerumo. Tavo senelis 
turėjo savotišką garbės supratimą. Tu buvai dar vaikigalis, ga- 
lėjai lengvai prasitarti apie tą niekšelį ir būtum pavertęs šei- 
mą pajuokos objektu, ir niekas tavęs nebūtų pasmerkęs. Bet tu 
sąmoningai nutylėjai. Štai tada ir pradėjai jam patikti. Labai 
gaila, kad nuo to laiko taip retai jį matydavai. Ar apie tai dar 
kas nors žino? 

— Žinoma. Motina žinojo. Istorija jai atrodė juokinga. 
Dar sodininkas, vedęs tavo nuogalę Dubro. Juokingiausia šio- 

je istorijoje tai, kad kai Denisas įvykdė savo pirmąjį seksualinį 
žygdarbį, aš jau buvau išbandęs gal tuziną moterų. Ir gerai 
žinojau, kad mergiščia turi triperį, tad apie mano dalyvavimą 
negalėjo būti nė kalbos. Man beliko pasitraukti į šalį, išsilai- 
žyti žaizdas ir laukti, kada Denisas eis šlapintis ir kauks iš 
skausmo. Reginys tikrai buvo vertas dėmesio. 

Hanteris išgėrė kavą ir nustūmė puodelį. 

— Vadinasi, tavo sugrįžimas ne vendeta? — paklausė jis. 

— Aštik noriu gauti savo dešimt gabalų. Žinoma, jeigu 
man pavyks apeiti tą kvailą testamento sąlygą. 

— Juk pats sakei, kad tai neįmanoma. 

— Taip, bet jeigu iškelta moralinė sąlyga man, tokia pat 
turėtų būti iškelta ir kitiems, kaip manai? 

— Teisinga pastaba. Tačiau jie gyveno visų akivaizdoje. 
Taip sakant, jų elgesį galima bet kada patikrinti. 

Padėjau ant sąskaitos penkis dolerius ir pakilau. 

— Hanteri, mielas mano drauge, tu man tinki į senelius, 
bet dar daug ko nežinai. Kiekvienas turi ką slėpti. 

— Netir tu, Dogai? 

— Jeigu jau užkasu savo kaulą, tai giliai. 

— Ir niekas neatkas? 

— Iš pradžių teks įveikti mane. 

— Tiek vargo dėl dešimties tūkstančių? 

Patraukiau pečiais ir prisidegiau cigaretę. 

Pasivaikščiojome po miestą, o paskui grįžome į Hante- 
rio kontorą. Visur, nuo lifto iki priimamojo, sutiktieji nuste- 
bę Žiūrėjo į mus, netikėdami savo akimis. Visada tvarkingas 
Hanteris ėjo išsidraikęs, pasišiaušęs ir laimingas su kažkokiu 
driskiumi, be to, kiekvienas lengvai galėjo nuspėti, kaip mes 
leidome laiką. Mus išvydusi, sekretorė nusigriebė akinius, iš 
nuostabos juos išmetė ir, bandydama susitvardyti, klupdama 
sumurmėjo “labas rytas". Įėjęs į kabinetą, Hanteris surimtėjo 
ir tarė: 

— Ech, gaila, ji nežino, kad aš turiu kaip tik tai, ko jai 
reikia. 

— Na, na, bičiuli. Aš neplanavau paversti tavęs seksu- 
aliniu maniaku. 

— Tu čia niekuo dėtas. Įtariu, kad aš toks buvau visada. 
Tiesiog trūko laiko pasitobulinti. 

— Tai padaryti niekad nevėlu. 

Hanteris patogiai įsitaisė savo kėdėje, jo akyse šokinėjo 
velniukai. 

— Gerai pasakyta, Dogai. Velniop filantropiją, geriau 
atiduosiu pinigėlius tai, kuri jų verta. Beje, koks jos vardas? 

— Šarman. 

— Žavinga būtybė. O man kaip... reikia gauti tavo vizą, 
jeigu sumanysiu ją dar kartą aplankyti? 

Juokdamiesi žiūrėjome vienas į kitą. 

— Ką turi galvoje, advokate? 

Hanteris atsilošė, atlaisvino kaklaraištį, ir jo veidas at- 
gavo įprastą profesionalią išraišką. 

— Ar žinai, kiek kartų aš bandžiau tave surasti, Dogai? 

— Ne. 

— Mažiausiai kasmet. 

— Kam tau tie rūpesčiai? 

— Man būdavo patikėti įvairūs komerciniai reikalai, ir 
aš privalėjau vykdyti savo parcigas. Tačiau susidūriau su tam 
tikrais sunkumais. Tu buvai demobilizuotas Europoje ir tuoj 
pat dingai iš akiračio. Ėmiausi visų priemonių tave surasti, 
tikrinau kiekvieną informaciją apie tave, bet viskas veltui. Tik- 
rai, Dogai, aš jau buvau bepradedąs manyti, kad tu jau miręs. 
Juo labiau kad karinė žvalgyba, Interpolas ir policijos valdy- 
bos visose šalyse turėjo daugybę bylų apie demobilizuotų ka- 
reivių, kuriems paleidžiant iš tarnybos buvo išmokėtos gana 
didelės sumos, dingimą arba nužudymą. 

— Tiesiog nebuvo reikalo grįžti. 

— Kodėl, Dogai? 

— Advokate, kas manęs čia laukė? Man buvo dvidešimt, 
kai išėjau kariauti, ir dvidešimt ketveri, kai baigėsi karas. Aš 
norėjau pamatyti pasaulį, laisvai pagyventi, kad Berinų šeima 
nekvėpuotų man į pakaušį. Nebandyk manęs įtikinti, kad ma- 
no sprendimas juos nuliūdino. Kam jiems skeletas rūsyje, juo 
labiau kadjis per garsiai barškėjo kaulais, kai buvau namuose, 

ir buvau nuolatinis mano motinos nepadoraus elgesio prie- 
kaištas, užtraukęs amžiną gėdą didžiajai šeimynai. Man iki gy- 
vo kaulo buvo įgrisęs tas klanas, ir aš džiaugiausi jo atsikratęs. 
Po motinos mirties manęs apskritai niekas su ja nebesiejo. Štai 
tada Dogas ir nutrūko nuo grandinės. 

Atsikvėpiau, iškračiau iš pakelio dar vieną cigaretę ir 
užsirūkiau. 

— Nors ir keista, bet senio kartais pasigendu. Jis buvo 
tokio amžiaus, kad mano išsišokimai priversdavo jį pakrutėti. 
Aš mėgdavau jį pergudrauti. 

— Nemanau, kad tau tai pavykdavo, — paprieštaravo 
Hanteris. — Jis buvo tikras gudragalvis. 

— Ar jis tau nepasakojo, kaip kartą jį supykdžiau? — 
nusijuokiau prisiminęs. — Kartą smarkiai prikūliau senio 
Vebsterio sūnų, o senasis Vebsteris kaip tik ruošėsi parduoti 
seneliui žemės sklypą Mondo Byčo pietų pusėje. Sandėris ne- 
įvyko. Senelis įtūžo ir smarkiai mane aprėkė. 

— Žinau, — šyptelėjo Hanteris. — O tu pasiuntei jį 
velniop ir kitą dieną užsirašei į karines oro pajėgas. 

— Taip buvau sumanęs. Po dvejų metų koledže panorau 
skraidyti. 

— Ir tau sekėsi. Senis Kameronas didžiavosi tavo žyg- 
darbiais. 

— Kažin. 

— Tikrai. Apie tai jis prasitarė tik man. Tu kažkuo jam 
priminei jį patį jaunystėje. Bet tu niekada nesvajojai iškilti — 
ir tai buvo tavo didžiausia klaida. Juk tu žinai, kaip jis svajojo 
apie tiesioginį vyriškos eilės palikuonį. 

— Liaukis, Hanteri. Aš jam buvau tikras velnio išpera. 
Net motinos ir tėvo vedybos nieko nepakeitė. Beje, vienintelis 
senelio brolio sūnus spėjo priveisti krūvą vaikų prieš iškeliau- 
damas pas protėvius, todėl senelis turėjo kam palikti pinigė- 
lius. Berinų korporacija pateko į ištiestas rankas. Mano de- 
šimt tūkstančių — tik simbolis, bet man jų reikia. | 

— Dėl pinigų jokių problemų. Kameronas paliko po- 
tvarkį perduoti tau paketą akcijų už dešimt tūkstančių dolerių 

per atitinkamą laikotarpį po to, kai gausi mano pranešimą. 
Žinoma, atsižvelgiant į testamento sąlygą. Jeigu būtum grįžęs 
keturiasdešimt šeštaisiais, būtum gavęs penkis tūkstančius. 
Tuomet akcijų vertė buvo didesnė. Konjunktūra per tą laiką 
pasikeitė, ir dabar dešimt tūkstančių prilygsta dvidešimčiai 
tūkstančių akcijomis. Kiti penki tūkstančiai buvo padalinti 
po lygiai Alfredui ir Denisonui. Gana keistas testamento punk- 
tas. Kameronas aiškiai nenumatė krizės ir dabartinės infliaci- 
jos. Manau,jis priturėjo tą paketą, kad Alfredas ir Denisonas 
pasisemtų patirties prieš gaudami didelę šeimos kapitalo dalį. 

— Juk kalbama tik apie dešimt tūkstančių, — ištariau. 

— Daugiau. 

— Argi? 

Hanteris palinko prie savo kartotekos, ištraukė pagel- 
tusį aplanką ir ištiesė man. 

— Ne tiek ir daug, bet turiu tau pranešti. Tavo senelis 
kartą įsigijo didelį žemės sklypą Niū Meksiko valstijoje, ti- 
kėdamasis, kad vyriausybė nuties ten irigacinę sistemą. Kon- 
gresas nepritarė projektui, bet žemė tebėra... puiki, sausa, 
akmeninga. Tikras rojus gyvačių gaudytojams ir turistams fo- 
tografams. 

Jis pastukseno pirštais aplanką ir ištiesė man rašiklį. 

— Jeigu tau pavyks surasti kokį kvailį, tu galėsi parduo- 
ti sklypą po dvidešimt penkis už akrą. Gausi lygiai tūkstantį 
dolerių. Ne kažin kiek, bet vis geriau negu nieko. Mokestis už 
žemę sumokėtas, jis labai nedidelis. 

Pasirašiau ir grąžinau popierius Hanteriui. 

— Labai dėkingas. O kaip dėl mano dešimties tūks- 
tančių? 

— Tu ką tik pasirašei pranešimą apie galimybę juos gau- 
ti. Tau, Alfredui ir Denisonui akcijos bus perduotos oficialia- 
me šeimos susirinkime Grandsaite, šeimos rezidencijoje. Ar 
poryt tau tinka? 

— Ar man būtinai reikia dalyvauti? — paklausiau nepa- 
tenkintas. 

— Taip, reikia. Argi nenori patirti susijungimo su šei- 
ma džiaugsmo? 

— Tas pats, kas sutikti kobrų šeimyną. 

Senis šyptelėjo, bet neišgirdau, ką jis sumurmėjo. 

— Ką? — paklausiau. 

Jis palingavo galvą ir vėl šyptelėjo. 

— Taigi poryt. Mudu vyksime iš čia. Lauksiu tavęs ket- 
virtą valandą dienos. 


Leilando Hanterio apmąstymai 

“Tas pats, kas sutikti kobrų šeimyną", — pasakė Dogas 
ir neišgirdo, kaip atsakiau: “O kas mangutas?" 

Dogeronas Kelis, paauglys, kurį būdavo sunku suprasti 
ar demaskuoti. Jam į viską būdavo nusispjaut, jis ir dabar ne- 
pasikeitė. Kiekvienas pamanytų, kad jis — visko regėjęs vaiki- 
nas, kuris paskrajojo po pasaulį, pasilinksmino ir patyrė viską, 
ko širdis geidė. Vaikinas, kuris niekuo netapo ir nieko netroško. 

Bet manęs neapgausi, aš — senas vilkas. Iki valiai esu 
prisižiūrėjęs į savo klientus pro kalėjimo grotas ir permatau juos 
kiaurai. Nors jie ir labai skirtingi, bet visada atsiduria arba vie- 
noje, arba kitoje įstatymo pusėje. Dogeronas Kelis slepiasi po 
kauke. Jis — vilkas ėriuko kailyje, visada tykantis grobio, ir 
visur jaučiasi kaip žuvis vandenyje. 

Kartais pagalvoju, kiek žmonių jis iš tikrųjų nužudė. Už 
kuriuos negavo medalių. Kartą Interpolo agentai paprašė ma- 
nęs padėti atpažinti žmogų, pagal aprašymą labai panašų į Do- 
gą. Tam žmogui pavyko pagrobti visą krovinį nacistų aukso, 
kuris turėjo būti išsiųstas į Maskvą. Nuotrauka buvo neryški. 
Maskva viską neigė. Po atlikto tyrimo buvo spėjama, kad nusi- 
kaltėlis arba jau miręs, arba dingęs be žinios. Nuotrauka tebe- 
guli mano rašomojo stalo stalčiuje. Šimtus kartų ją apžiūrinė- 
jau. Sunku atskirti. Gal tai Dogeronas Kelis, o gal ir ne jis. 

Kur tu esi iš tikrųjų, Dogai? Tavo akyse slypi kažkas man 
seniai pažįstama. Tai pašėlęs ryžtas ir dar kažkas nesuvokia- 
ma, ko anksčiau nebuvo. 

Žiūriu į kalendorių ir galvoju, kada nugriaudės sprogimas. 

Tu bomba, Dogai, tikra vaikščiojanti bomba. Bet aš vis 
tiek tave myliu. Tu įžiebei senio gyvenime gyvą kibirkštį. 


2 skyrius 


Li Šėjaus apmąstymai 

O Viešpatie! Jeigu mane ištinka bėda, tai būtinai kas 
nors ypatinga — taip ir žiūrėk, kad nepradėtų dar ir FTB ant 
kulnų lipti... Baisu ir pagalvoti... Jau girdžiu gaudžiant teismo 
salę, belaukiančią sugrįžtant prisiekusiųjų, teisėjo plaktuko 
kaukšėjimą ir kalėjimo grotų žvangesį. Kaip turėsiu jaustis su 
nikeliuotomis apyrankėmis ant užlaužtų rankų! Vienintelis ma- 
no pažįstamas, pabuvęs už grotų, pasakojo, kad maistas ten 
šlykštus, sargybiniai — sadistai, o tarp kalinių yra tokių, kad 
apsaugok Viešpatie. 

Ir šit sėdžiu kaip paskutinis kvailys priešais seną lagami- 
ną ir skaičiuoju pinigus. Kad bent banknotai būtų visi nauji 
arba visi seni. O dabar — visi sumišai. Kol suskaičiavau pustre- 
čio milijono, suprakaitavau, rankos pradėjo virpėti, o pilvą taip 
suėmė, kad iš skausmo akys ant kaktos iššoko. Aplinkui viskas 
žaliuoja, kaip ką tik nuskustoje vejoje, o lagamine dar visa ga- 
lybė. 

Iš kur tie pinigai? 

Kaip jam pavyko pernešti per muitinę? 

Kieno jie buvo? 

Tas psichas Dogas net nemirktelėjęs paliko viską pas ma- 
ne. O mano duryse tik viena spyna ir net revolverio neturiu. 
Žvalgausi po kampus, galvodamas, kur čia paslėpus visą tą 
krūvą. Šiuolaikiniuose butuose slėptuvių kažkodėl nenumatyta, 
o sieninėje spintoje neberasi vietos net porai batų. 

Žinoma, mudu draugai, Dogai. Tu išgelbėjai mano uo- 
degą, ir aš tau skolingas, bet juk ne šitiek, velniai rautų! 

Kažkada tu buvai šaunus ir sukalbamas vaikinas. Visa- 
da toks paslaugus, galėdavai skristi už bičiulį, jeigu šis užsideg- 
davo nuvažiuoti pas mergaites į Londoną: užstodavai žemes- 

nio rango vaikinus, jeigu juos engdavo kuopos vadas; pasirū- 
pindavai merga, jeigu jos mielasis neateidavo į pasimatymą. 
Dieve, tu buvai toks atlapaširdis. Nežinau, kas atsitiko ir ko- 
del, bet tu pasikeitei. Kai baigėsi karas, tu kažkodėl negrįžai ir 
pradingai kažkur pasaulio užkaboriuose, primindamas apie sa- 
ve retais atvirukais iš kokio nors krašto — Alžyro ar Budapešto. 
Erniui Kirelui pasirodė, kad jis matė tave Marselyje, bet tuo 
nebuvo tkras. 

Staiga prisiminiau vakarykštes paskutines žinias — bu- 
vo kalbama apie naujas priemones narkotikų gamybai kontro- 
liuoti. Turkija mažina opijaus aguonų pasėlius, Prancūzija per- 
sekios visus neteisėtus gamintojus, Valstijos didina asignavi- 
mus kovai su narkotikų platintojais. Mane vėl išpylė šaltas pra- 
kaitas. Dabar aišku, iš kur tie atvirukai ir pinigai. Dogas vertėsi 
reketu, o dabar bando pasitraukti iš žaidimo, kol jo dar nenu- 
pylė. Dogai, ar tu išprotėjai? Nušvilpei kažkieno grobį ir manai, 
kad tai įstatymui paklusni ir padori publika. O jie suseks tave ir 
perpjaus gerklę. 

Ir aš įsipainiojau į tą reikalą. Pats įsipiršau į užtarėjus. 
Atiduoti tuos pinigus valdžiai negaliu... Išmesti nepastebimai 
irgi neįmanoma, vis tiek liks pėdsakų. Apie tai nereikia ne gal- 
voti. Kai tik bus aptikti pinigai ar lagaminas, aš atsidursiu 
keptuvėj. Jokios išeities. 

Ir vis dėlto radau išeitį. Sugrūdau visus pinigus į lagami- 
ną ir suveržiau jo diržus. Lagaminas turėtų tilpti į prieškamba- 
ryje esančią šiukšlių deginimo angą. 


Suprakaitavęs tvankiame mieste, jau įsivaizdavau šalto 
dušo palaimą. Atsirakinau duris ir įėjau į Li butą. Jis stovėjo 
svetainės vidury, nervingai tampydamas kelnes. Jo veidas bu- 
vo išblyškęs ir susirūpinęs. Nematydamas manęs, jis įsispyrė į 
šlepetes, pakėlė mano lagaminą ir pasuko prie durų. Mūsų 
žvilgsniams susidūrus, jis vos neišmetė nešulio. | 

— Kur iškeliauji? — man nevertėjo šaipytis. Turėjau iš 
karto pasakyti, kad žinau, kur jis susiruošė. Jo veidas buvo 
tarsi atversta knyga. Jis beveik buvo pakvaišęs iš baimės, bet 

tebebuvo vis tas pats draugužis Li. Ir jeigu jis ryžosi kažką 
daryti, jau geriau pasitraukti jam iš kelio. 

— Nestabdyk manęs, Dogai. 

Patraukiau pečiais, žengiau į šalį ir iššiėmiau cigaretes. 

— Oda per stora. Blogai degs. O jeigu karštas oras iš- 
kels popierius aukštyn ištraukiamuoju vamzdžiu ir jie pažirs 
ant grindinio? 

Tokia paprasta mintis sukrėtė Li, ir jo pirštai atsigniau- 
žė. Lagaminas žlegtelėjo ant grindų. 

— Tu, bjaurybe, visada viską apgalvoji iki galo. 

Jis buvo įsiutęs, tikriausiai labiau dėl savo kvailumo, o 
paskui tą įniršį nukreipė į mane. 

— Na, ir kaip tujo atsikratysi? 

Jis buvo pasiruošęs mane taranuoti. 

— Kodėl neatidavus jų į banką? Priešingoje gatvės pu- 
sėje. — Žvilgtelėjau į laikrodį. — Iki uždarymo turime dar 
valandą. 

— Nesuk man galvos, Dogai. 

— Nueikim, mažiyli. 

— Gerai, eime. 

Pakėliau lagaminą, o jis užsivilko lengvą striukę ir nu- 
sekė paskui mane. 


Kasininkas iškvietė valdytoją, o valdytojas — banko pre- 
zidentą. Prezidentas pasikvietė mane į savo kabinetą, o Li pa- 
siliko laukti priimamajame. Du banko tarnautojai stebėjo, kaip 
Li laižo savo sausas, sukepusias lūpas. Kai išėjau iš kabineto, 
darbo laikas buvo pasibaigęs, bet mus iškilmingai palydėjo 
iki durų ir atsisveikinant ilgai spaudė rankas. 

Kai atsidūrėme gatvėje, įteikiau Li voką su dviem če- 
kių knygelėmis. Jis žiūrėjo į jas ir net pristigo seilių lūpoms 
aplaižyti. 

— Kodėl taip ilgai? — štai ir viskas, ką jis įstengė iš- 
tarti. 

— Reikėjo suskaičiuoti. 

— Tu beprotis, Dogai, visiškas beprotis. Juk jie tave su- 

čiups. Jie eina karštais pėdsakais, mums nespėjus grįžti namo 
mūsų ten lauks lankytojai. 

— Kodėl taip manai? 

Jis papurtė galvą, stebėdamasis, kaip galiu jo nesuprasti. 

— Drauguži, gerai, jeigu tie pinigai švarūs, jeigu už juos 
sumokėti mokesčiai ir patikrinti gavimo šaltiniai. O jeigu ne, 
tau galas. 

— Pats laikas palįsti po dušu, — atsakiau ir plačiai nu- 
sišypsojau. 


— Roza? — paklausiau. 

— A, Dogas, — atsakė ji mieguistu balsu, bet mano bal- 
są pažino. 

— Tu man reikalinga. 

— Aš tai žinojau ir laukiau. 

— Atleisk, kad ilgai. 

— Tik dieną. Niekai. — Išgirdau, kaip ji saldžiai nusi- 
žiovavo, ir leidau jai baigti. 

— Jeigu nori, kad galutinai tave pažadinčiau... 

— Pasistenk nepastebimas prasmukti pro sargą. — Ji 
ryžtingai padėjo ragelį, o aš nuėjau ir prasmukau. Su penktuo- 
ju visrakčiu atsirakinau duris ir įvirtau į miegamąjį. Ji kelias 
sekundes gulėjo, nesuvokdama, ar ketinu ją prievartauti, ar 
apiplėšti. Pagaliau atpažinusi mane ji tepasakė: 

— O kaip sargas? 

— Daviau jam šimtinę. 

— Jis nepaperkamas. 

— Jeigu nebūtų paėmęs, tikriausiai būčiau jį užmušęs. 

— Jis — buvęs policininkas. Labai doras. 

— Tuomet aš pamelavau. Pasakiau, kad esu tavo meilužis. 

— Patikėjo? 

— Žinoma. Jis pasakė, kad tokie kaip aš tau ir reikalin- 
gi, — išsiviepiau. — Jis pagalvojo, kad aš irgi policininkas. 

— Bet jis turėjo paprašyti pažymėjimo. 

— O ašjį ir parodžiau. 

— Dogai... ir visa tai dėl kažkokio užpakalio? Jeigu tik 
būtum panorėjęs, būtum gavęs už dyką dar vakar... 

— Neplepėk ir renkis. 

— Tu man pasakyk... — buvo bepradedanti Roza. 
Ne,— neleidau jai baigti, — Li nežino, tik tu žinai. 
Mėgėjų čia nereikia. 

— Iš pradžių atiduok tai, kas man priklauso. Tu kažką 
sumanei ir, jeigu tau reikia mano pagalbos, duok avanso. 

— Kokia forma? 

— Nuoga. 

— O jeigu skaudės? 

— Paimsi vaikišką kremą, tada neskaudės. Aš tave iš- 
mokysiu. 

— Ak tu, bjauri mergiote! 

— Ar tu mane myli? 

— Žinoma. 

— Ar neįtikinsi manęs, kad tai pirmas kartas? 

— Ne. 

— Taip ir maniau. Turbūt atvykai su savo tepalu. 

— Šį kartą užmiršau. 

— Gerai, kad aš turiu. 

— Duok tą savo kremą. — Sutcpiau ją ir nusimoviau 
kelnes. — Nežiūrėk. 

— Tik norėjau įsitikinti, ar nepamiršai namuose svar- 
biausio. 

— Vaikeli, noriu patenkinti tave taip, kad nenukentėtų 
tavo švelnus ir trapus kūnelis. 

Roza nuoširdžiai nusikvatojo. Atmetusi antklodę, ji at- 
sigulė tokia klasikine poza, padėjusi galvą ant rankų, jog atro- 
dė, kad pamiršo, ko aš atėjau. | 

— Pradėk, — tarė ji. 

Užsitraukiau dūmą ir tariau: 

— Atleisk, mažyte. 

Roza atsigręžė, tikėdamasi išvysti mano bejėgiškumą ir 
išgirsti nerišlų pasiteisinimą, bet aš buvau geriausios formos. 
Tiesiog panorau užsirūkyti. 

— Dogai, na, ar tu ne kiaulė? 

Žavioji šliundra apsivertė ant nugaros, ir prieš mane 

atsivėrė visas jos akinantis nuogumas. Stangrios krūtys ir put- 
nios šlaunys, plonas liemuo ir velniškai gundančios kojos, 
pražergtos taip, kad iš gundančio plyšelio į mane žvelgė vie- 
niša akis... 

Atsistojau ir paėmiau plaukų šepetį. Yra vienas geras 
būdas priversti šliundrą plepėti, kad ji netrukdytų tau mąstyti 
ir nereikalautų tavo dėmesio. Pradėjau šukuoti jos plaukus. 

Ji plepėjo. 

Gražiai ir paprastai, bet sužinojau šį bei tą nauja. Užjū- 
rio gražuolės buvo visos skirtingos. Kiekviena turėjo savo troš- 
kimą, ir kiekvienas jų judesys buvo priemonė tam troškimui 
įgyvendinti. O čia sava, amerikietiška šliundra, kuriai rūpi tik 
pinigai. 

— Ak tu, mano kapitaliste, — pasakiau kaip tik tuo mo- 
mentu, kai šepetys privedė ją iki orgazmo. 

— Kalės vaike, — atsakė Roza, vos atgaudama kvapą. 

— Komplimentas ar kritika? 

— Vyras neturi tiek daug žinoti apie moterį. Kas bus tai 
merginai, kurią tu vesi? 

— Bent jau turės turtingą seksualinį gyvenimą. 

— Neabejoju. 

— Ir teisingai darai. 

— Ar galiu parašyti atsiliepimą? 

— Apie šepetį. 

— Velniai rautų, Dogai. Jeigu tu tik šepečiu pasicki to- 
kių rezultatų, įsivaizduoju, kas bus, kai tu paleisi į darbą savo 
tikrąjį įnagį. | 

— Tai pamėginkime. Apsiversk ant pilvuko. 

— Niekše, tu tik norėjai paplepėti su manim. 

— Norėjau tave suminkštinti. 

— Lyg man to reikėtų. Tai tave reikia suminkštinti. 

— O kaipjautiesi? 

— Bet ar negalima ko nors stipresnio už šepetį? — pa- 
klausė Roza. 

Pritariamai numykiau ir daviau jai stipresnio. Atgavusi 
kvapą, ji klastingai pažvelgė į mane ir tarė: 

— Li gali tave užmušti. 

— Jis jau bandė. 

— Nejaugi? 

— Tikrai. Todėl mudu ir draugaujame. 

— Visi jūs, vyrai, kuoktelėję. 

— Todėl mes visada laimime. Nori būti su mumis? 

Roza atidžiai pažvelgė į mane, labai išraiškingai aplai- 
žė savo pirštą ir brūkštelėjo juo tarp kojų. 

— Velniai rautų, tu žinai, kaip užvesti vyrą. 

Mudu buvome abu labu tokiu. 

— Dogai... ar į tave yra kas nors šovęs? 

— Mieloji mergaite, aš išėjau į Antrąjį pasaulinį karą, 
kai man buvo dvidešimt. Buvau lakūnas, per ketverius tos mės- 
malės metus neturėjau net menkiausio įdrėskimo, bet per ket- 
verius metus po karo į mane buvo šauta keturis kartus. Yra tik 
vienas būdas pamatyti randus. 

— Pagaliau. Pažaiskime. 

— Bet juk aš niekingas kalės vaikas. 

— Žinau. 

— Vis tiek nori manęs? 

— Dar kaip! 

— Gerai, apsisuk! 

— Kur tu buvai dingęs, kareivėli? 

— Ar kartais netarnavai pėstininke? 

— Ne. 

— Tai iš kur kareiviškas terminas? Gal laivyne? 

— Užsičiaupk ir dulkink. 

— Jums leidus. 

— Greičiau pasirink, kaip, — nekantriai paragino Roza. 

— Na, kuris iš mudviejų kuoktelėjęs? 

— Ar pradėsi pagaliau? 

— Juk prisimeni, kad atėjau pas tave su reikalu. 

— Prisimenu. 

— Tai kam blaškai mano dėmesį? 

— Užsičiaupk ir dulkink. Apie reikalą paskui. 

— Jūs, moterys, visos vienodos, — įgėliau. 

— Netiesa, — pasipiktino Roza. Ir padarė tai, ko aš sie- 
kiau. Apsisuko, iškeikė mane ir suglaudė kojas. 

— Ar turi priešmirtinį norą, niekše? — paklausė ji. 

— Žinoma, — atsakiau. 


Sušveitęs keptuvę kiaušinienės, pažvelgiau į Rozą per 
kavos puodelio, pakelto prie lūpų, viršų. Ji pasipuošė koljė ir 
apsijuosė plačiu odiniu diržu. Efektas buvo stulbinantis. 

— Ar visada taip rengiesi? 

— Tai šiek tiek trumpiau už įprastą mini, — šyptelėjo 
ji. — Klausyk, ar tu visada po moters šitaip ryji? 

— Visada, — linktelėjau. — Natūralus atsigavimo rct- 
leksas. 

— Tai kirsk. Trūksta žodžių, — ji užvertė akis. — Tu 
tikras šaunuolis! Tai tas retas atvejis, kai pati pasirengusi su- 
mokėti. 

— Jau sumokėjai, Roza. Gerai pasikalbėjome. Tu leidai 
man atsikvėpti nuo to amžino skubėjimo per laiką ir erdvę. 

Ji supratingai panarino galvą, atidžiai žiūrėdama į ma- 
ne. Gurkštelėjusi kavos, paklausė: 

— Juk tu ne dėlto atėjai? 

— Gudruolė. 

— Šiek tiek protauju. Žinoma, tau negaliu prilygti, bet 
ženklus šifruoti moku. 

— Ir ką gi tu perskaitei? 

Ji baigė gerti kavą, pastatė puoduką ant lėkštutės ir pra- 
dėjo lėtai sukti ją pirštais. 

— Susitikai'su manim pirmą kartą ir taip mane jaudri- 
nai, kad vargu ar galėsiu kitą kartą tau atsispirti. Dabar laukiu, 
kada pradėsi pūsti į savo dūdą, kad pradėčiau pagal ją šokti. 
Dogai, Niujorke daug gražių moterų, kodėl pasirinkai mane? 

— Aš pažįstu Li... Jis nedraugauja su bet kuo. Tavim 
galima pasikliauti. 

Juokingai perkreipusi lūpas ji sutiko: 

— Tai viena iš nedaugelio mano dorybių. Džiaugiuosi, 
kad pastebėjai. Turiu pagrindą tikėtis, kad esu dar ne visai Žiu- 
gusi moteris. Klok, ką sumanei. 

— Noriu tavim pasinaudoti. 

— Žinau. Kaip preke ar kaip draugu? 

— Ir vienaip, ir kitaip. Tu dėl to visiškai nenukentėsi. 
Tik kai viskas baigsis, būsi šiek tiek turtingesnė. 

Prikandusi apatinę lūpą, ji pakėlė į mane akis. 

— O ką darysi, Dogai, kai viskas baigsis? 

— Būsiu patenkintas. Liko šiokių tokių reikalų, kuriuos 
seniai reikėjo užbaigti. 

— Bet kas nors vis tiek nukentės? 

— Žinoma, gražuole. Prižadu tau. Jie gaus to, ko nu- 
sipelnė. 

— Tu įsitikinęs savo teisumu? — paklausė Roza. 

Atsilošiau kėdėje ir prieš atsakydamas susimąsčiau. 

— Mažyle, gal žiūrėdama į mane ir nepatikėsi, bet aš 
buvau uolus mokinys. 

— Tai kerštas, Dogai? 

— Ne, tiesiog būtinybė. 

— Kažkodėl netikiu tavimi. 

— O galir aš pats nenoriu tuo tikėti. Ne, tai ne kerštas. 
Tai neišvengiamybė. 

Gal kokią minutę ji suko lėkštutę prieš pritariamai su- 
linksėdama galva. 

— Gerai, Dogai. Tavyje slypi kažkas neįprasta, ir aš no- 
riu įminti, kas tai. Miegu su vyrais už pinigus, ir beveik kiek- 
vienas klausia, kodėl aš tuo verčiuosi. Ką nors išgalvoju, be- 
veik niekada ncpasikartodama. Bet man pačiai visada įdomu, 
kodėl jiems reikia mokamų meilės paslaugų. Juk jie įsimyli, 
tuokiasi iš meilės, o paskui pradeda icškoti mergšių. 

— Gyvuliškas instinktas, — tariau. 

— Vis dėlto jie kvailiai, — atkirto Roza. — Jeigu jiems 
taip norisi ko nors pikantiškesnio, tegul išmoko savo žmonas. 
Moteris džiaugsis galėdama įsiteikti vyrui. O ir pati sugalvos 
ką nors įdomaus, kad tik jam įtiktų. Jeigu du žmonės negaili 
jėgų, kad paverstų savo lovą mėgstamiausia darbo vieta, jų 
vieną nuo kito neatplėši ir buldozeriu. Aš pažįstu du senus 
storulius, kurie per keturiasdešimt vedybinio gyvenimo me- 

tų nepraleido nė dviejų dienų ir pridarė vienuolika vaikučių. 

— Kasjie? 

— Mano tėvai. Prisimenu, vaikystėje nežinojau kur dė- 
tis iš gėdos. Jeigu jie sužinotų, kuo tapau, nuoširdžiai manęs 
pagailėtų. Vedybinis gyvenimas jiems buvo viena laiminga šven- 
tė. O man kažko trūksta. 

— O kaip Li? 

— Mudu geri draugai, Dogai. Taip sakant, lovos drau- 
gai. Li — didelis draugiškas šuniukas, kuris vis dar neužaugo. 
Ir vargu ar beužaugs. 

— O jeigu užaugs? 

— Tada jam manęs nebereikės. Galės išsirinkti bet kurią. 

— Abejoju. Ypač po to, kai jį šio to išmokei. 

— Ačiū, mano drauge. Norėčiau tuo tikėti, bet kažin... 

— Palikai landą? 

— Nesuprantu. 

— Juk nepasakei “neįmanoma". 

— Moteriška garbėtroška, brangusis kiemsargi. Jis man 
įdomus, bet tu — labiau. Prisipažink, ko tau iš tikrųjų reikia. 

— Vis dar mąstau. 

— O kai sumąstysi? 

— Pasiimsiu tai, ko man reikia. 

— Nesvarbu, kam tai priklausytų? 

— Žinoma, katyte. 

— Gerai, Dogai. Tu mane jau gavai. Liksiu Žaisti bent 
tam, kad sužinočiau, kuo visa tai baigsis. Nenori manęs pabu- 
čiuoti ir palinkėti. labos nakties? 


4 skyrius 


Niujorke pliaupė lietus, pūtė žvarbus šiaurės vėjas. Ant 
grindinio šokinėjo vandens burbulai, gatvėse šėlo vandens dul- 
kių gūsiai. Lėtai šliaužė automobiliai, žmonės arba tūnojo na- 
muose, arba dar nebuvo baigę darbo. 

Li buvo visiškai nusivylęs ir sutrikęs. Jis laukė manęs 

prie Fabrė drabužių parduotuvės. Jo kelnės ir batai buvo kiau- 
rai permirkę, nes vanduo nuo apsiausto varvėjo tiesiai ant jų. 
Atsiskaitęs su taksistu išlipau iš automobilio į patį lietaus glė- 
bį ir pro Li greit šmurkštelėjau į parduotuvę. 

— Visus metus įkalbinėjau šios parduotuvės šeiminin- 
kus, kol jie teikėsi parduoti man kostiumą. O tu iš karto čia 
braunies. 

— Ramiai, vaikeli. 

Mus pasitikęs frakuotas anglų džentelmenas su vešliais 
ūsais mandagiai linktelėjo Li, vertinamai nužvelgė mane ir taip 
pat mandagiai linktelėjo. Jam užteko trumpo pasikeitimo 
žvilgsniais, kad suprastų, su kuo turės reikalų. Ir paklausė gry- 
niausia prancūzų kalba: 

— Kick kostiumų norite įsigyti, mesjė? 

Aš taip pat šauniai atsakiau prancūziškai: 

— Prašom visą garderobą, visiems gyvenimo atvejams. 
Neturiu laiko matuotis, bet man reikia dviejų kostiumų tuoj 
pat. Reikės šiek tiek pakeisti fasonus, nedaug, bet reikės. O 
kaip — patys pamatysite. Mano matmenis galite sužinoti Be- 
tersono ir Štrauso salone Londone. Misteris Betersonas mie- 
lai praneš juos bet kuriuo metu, todėl prašau jam paskambinti 
nedelsiant ir visas išlaidas užrašyti mano sąskaiton. Medžiaga 
ir fasonas — jūsų nuožiūra. Tik pridėkit marškinių, kaklaraiš- 
čių, apatinių, puskojinių ir visa kita, kas reikalinga. 

Išrašiau čekį, įteikiau jį kartu su Li adresu ir pridūriau: 
sios kokybės. Tikiuosi, tiek užteks išankstinėms išlaidoms. 
Kada galėsiu atsiimti abu kostiumus? | 

— Rytoj vidurdienį, sere. 

— Puiku, — tariau. 

Vėl toks pat lengvas nusilenkimas, ir mudu su Li grįžo- 
me į lietų. 

Nučjome pusę kvartalo, kol mano bičiulis pagaliau atsi- 
kvošėjo. Jis šiek tiek švebeldžiavo prancūziškai, todėl supra- 
to, apie ką buvo kalbama parduotuvėje. Jo akyse įžvelgiau kaž- 
ką panašaus į pagarbią baimę. 

— Kaip čia išeina, Dogai? Juk reikia ne mažiau kaip 
keturių savaičių, kad galėtum čia įsigyti kostiumą. Reikia tu- 
zino primatavimų, 0 prieš tai dešimties rekomendacijų, kad 
galėtum nusipirkti pas juos paprastus marškinius! 

— Brolyti, visa tai — žaidimas, o jam aš neturiu laiko. 

— Nesakyk. Jie atsisakė priimti užsakymą net iš mero. 
Išprašė lauk milijonierių grafą Stasovą. Užsakovai pasirodė 
jiems nepakankamai išprusę. Tiki? 

— Bet tujuk pas juos patckai? 

— Bet prieš tai už mane turėjo užtarti žodelį du banki- 
ninkai, kuriems padariau paslaugą, o dar turėjau nusižeminti 
ir nusilenkti jų didžiam menui. Žinoma, nepatekau į jų presti- 
žinių klientų sąrašus, bet mano nuotraukos kaskart pasirodo 
laikraščiuose įvairiomis garbingomis progomis, ir aš nepada- 
riau gėdos jų produkcijai. Bet tu... įsibrovei kaip koks iki pas- 
kutinio siūlelio permirkęs valkata, o jie lankstosi tau lyg ko- 
kiai garsenybei. 

— Jie supranta, kas yra klasė. 

— Nė velnio nesupranta. — Gūždamasis nuo naujo lie- 
taus gūsio, Li paklausė: 

— Kur važiuojam? 

— Į centrą, į Barnio saloną. Reikia nusipirkti šio bei to 
šiam vakarui. Turbūt ir apsiausto reikės, jeigu nenustos lyti. 

— Norėčiau tave suprasti, Dogai. — Jis pašnairavo į 
mane. — Tiesą sakant, manau, kad tu kažkoks nesavas. Tie- 
siog vaikščiojanti nelaimė. 

— Nefantazuok. 

— Bet kodėl palieki paskui save pėdsakus, platesnius 
už Hudzono įlanką? 

— O kodėl gi ne? 

— Todėl, kad turi ką slėpti. Pavyzdžiui, pinigus. — Li 
sustojo ir stumtelėjo mane į kažkokios kontoros tarpuvartę. — 
Puikiai kalbi prancūziškai. Kiek dar kalbų moki? 

Patraukiau pečiais ir įdėmiai pažvelgiau į jį. 

— Kelias. 

— Turkų? 


39 


Linktelėjau. 

— Kurią nors arabų? 

Vėl linktelėjau. 

— O kas atsitiko? 

— Dogai, paskutiniu laiku laikraščiuose pasirodė įdo- 
mių pranešimų. Ar girdėjai ką nors apie narkotikus? 

Mano veidas pasidarė toks šaltas ir rūstus, kad jis neju- 
čiomis atšlijo. 

— Nevartoju, — atkirtau. 

Li stipriai sukando dantis, bet neatlyžo. 

— Turi būti kokia nors rimta priežastis, jeigu Žmogus 
nei iš šio, nei iš to dingsta, o paskui staiga vėl atsiranda. Ma- 
niau, kad pažįstu tave. Karo metais lyg ir pažinojau, bet dabar, 
atrodo, visiškai nebepažįstu. Tu man tikra mįslė. Kas atsitiko, 
Dogai? 

— Mes visi pamažu bręstame, mažyjli. 

— Gerai, gerai, bala nematė. Savo uodegą vis dėlto iš- 
saugojau, ir ji man ištikimai tarnauja. Tai tavo nuopelnas. Tu 
mane išgąsdinai, nes elgiesi labai įžūliai. Gal ir aš toks pat 
kietas, kaip ir tu. Nepyk, kad iš pradžių pabūgau ir pradėjau 
karščiuotis. Tiesiog aš gyvenu kitaip. Prisivirti košės lengva, 
bet paskui reikia ją išsrėbti. Su tavim būdamas visą laiką grę- 
žiojuos atgal. Jau pradedu manyti, ar tik vėl neatsidūriau pa- 
dangėje, ar virš manęs nesklando juodas šešėlis... 

— Taip ir yra. Nekišk galvos iš kabinos, jeigu nori ją 
išsaugoti. 

— Pirmiausia taip man ir pasakei. Man ir dabar kūnas 
eina pagaugais. Nenoriu kalbėti apie karą. 

— Visur karas, — tariau. 

Jis pažvelgė man į akis, nejučiomis suvirpėjo ir pakėlė 
apsiausto apykaklę. 

— Gal tu ir teišus, seni. Manau, kad aš tau nelabai rei- 
kalingas, todėl tave palieku ir einu dirbti. Ar susitarimas dėl 
vakaro tebegalioja? 

— Žinoma. Noriu sutikti visus taviškius. 

— Elkis padoriau, gerai? Visi jie solidūs žmonės. Bet ar 
tu tikrai nori apsirengti Barnio salone? 

— Argi ne visi ten rengiasi? 

Li šyptelėjo, sustabdė taksi ir atidarė man dureles. Iš- 
girdęs, kad pasakiau vairuotojui važiuoti pas Barnį, jis apmau- 
džiai palingavo galvą. 


Pirmasis Niujorko dangoraižis buvo pastatytas centre, Dvi- 
dešimt trečiojoje gatvėje, ir pavadintas Fletairono rūmais. Įman- 
trus, senamadiškas trikampio formos pastatas iškilo Dvidešimt 
trečiosios gatvės pietų pusėje, kur susikerta Penktasis prospektas 
ir Brodvėjus, didingai žvelgiantis į augantį miestą. Praėjo keli 
dešimtmečiai, ir jo akys langai nuliūdo, nublanko nuo dulkių, 
kurias sukėlė naujos kartos. Liūdnojo pastato vardas buvo beveik 
užmirštas, bet jis pats, visko prisižiūrėjęs per daugelį metų, sto- 
vėjo tarsi miniatiūrinė tvirtovė skruzdėlyno vidury. 

Septynioliktame aukšte, pastato kampinės dalies cen- 
tre, buvo Elo Devekijo kontora. Durys buvo rakinamos trim 
užraktais, jas puošė auksinė plokštelė su kukliu užrašu “L.D.V., 
Inc.", žavingai nepaaiškinamu, neviliojančiu reklamos agen- 
tų, bet gerai žinomu tam tikruose sluoksniuose. 

Kambariuose su įrengta naujausia raštinės technika dir- 
bo dvi sekretorės ir senis su prieštvaniniais rankogaliais ir 
žaliu snapeliu virš akių. Elo kabinetas buvo pačiame trikam- 
pio gale, iš kur jis žvelgė į miestą tarsi kapitonas jūroje nuo 
savo laivo tiltelio. Kambaryje vis taip pat gurguliavo kavavirė, 

„mažas šaldytuvas vis taip pat buvo prigrūstas importinių deš- 
rų ir sūrių, o lentynose stovėjo vis tos pačios knygos su matema- 
tikos formulėmis, suprantamomis gal tik pačiam Einšteinui. 
Čia stovėjo ir tos pačios supamosios kėdės, kurios karo metais 
buvo Elo kabinete lauko štabe Anglijoje. Kiek generolų ritmin- 
gai lingavo šiose kėdėse ir priiminėjo svarbius sprendimus. 

— Ar nostalgija kamuoja? — paklausė Elas. 

— Tu per vėlai gimei, bičiuli. 

— Tikriausiai, — šyptelėjo jis. — Ar kavos nori? 

— Ačiū, ne. | 

— O gal itališkos saliami? Gavome praėjusią savaitę, 
velniškai kvapni. Paragauk, kvepėsi visą dieną. 

— Taigi. Iki šiol prisimenu, kaip mane vaišinai paskuti- 
nį kartą. 

— Nair kvapelis buvo, ypač kai atsiraugėdavai į dujo- 
kaukę. 

— Aštrumėlis. Kaip jūs, italiūkščiai, ir valgote tokį 
maistą? 

— O jūs, airiai, kuo mintate? Sriuba su sūdyta mėsa, 
kopūstais ir sukritusiomis bulvėmis. Valstiečių viralas... 

— Nieko panašaus, tai pasiturinčių Žmonių maistas. 

— Manau, kad dabar gali pasilepinti ir geresniu. 

— Džiaugiuosi, kad atlikai tyrimus, kapitone. 

— Aš visada žinojau, kad toli eisi. — Jis įsipylė sau 
kavos ir vėl atsisėdo. — Žinai, nepastebimas italas iš neturtingo 
kvartalo dažnai pagalvodavo, kaip gyvena tas vaikinukas iš tur- 
tingos šeimos. Kare buvome visi vienodi, bet skirtumas išliko. 

— Na, o kaip tas italas iš neturtingo priemiesčio jaučia- 
si senoje vietoje? 

— Puikiai. Nušluosčiau nosį visiems, likusiems iš seno- 
sios gvardijos. Mėgstu, kai man pavydi. Jie mano, kad aš susi- 
jęs su matfija. 

— Ar tu negali to paneigti? 

— O kam? Taipjie mane labiau gerbia, ypač naujokai. 

— Jeigu krikštatėviai sužinos tiesą, tau bus riesta. 

— Kartą jau bandė sužinoti. Bet aš priverčiau juo mane 
gerbti. 

— Kaip? 

— Paprastai. Pasirėmiau tavo autoritetu. 

— Įsivaizduoju, kokį tai padarė įspūdį. 

Elas susimąstė prisimindamas, ir jo lūpos netrukus nu- 
taisė šypsenėlę. 

— Nepatikėsi, Dogai. Jie pasiuntė tris savo galvažudžius 
susidoroti su tavimi, ir nuo to laiko jie tarsi skradžiai žemės 
prasmego. Dingo, ir viskas. Nei lavonų, nei kalbų. Absoliutus 
dingimas. Tarsi jų visai nebūtų buvę. Bet praėjus trim dienoms 
po jų dingimo arba kieno nors prabangi vila užsiliepsnoja, ar- 
ba ištaiginga jachta sprogsta. Vos nepamiršau. Vaikinai iš 
prancūzų Pasipriešinimo gavo nepaneigiamų įrodymų, kad vie- 

nas tipas iš Neapolio bendradarbiavo su nacistais, ir pakorė jį 
ant bažnyčios, kuriai jis negailėdavo aukų, varpinės. 

— Tu veiki per mano galvą, bičiuli, — tariau jam. 

— Nair kas? — atsakė jis juokais. — Gal aš skaitau tavo 
mintis? O tu ar nerizikuoji, pasirodydamas toli nuo savo karo 
veiksmų teatro? 

— Turi velniškai lakią vaizduotę. 

Pritariamai linktelėjęs, jis įsmeigė į mane akis. 

— Tikiuosi, ir tu taip pat. Kažkas, turįs tavo bruožų, 
paliko daugybę pėdsakų — ir ten, ir čia. Nuo tavęs sklinda 
griausmingas aidas. Kodėl negrįžai namo kartu su kitais? 

— Visuomenės interesai ir panašūs dalykai — ne mano 
pašaukimas. 

— Tu galėjai gauti visas Berinų gamyklas. Senis būtų 
sutaręs su tavimi. 

— Man reikia tik mano dešimties tūkstančių. 

Elas atsipjovė dar gabaliuką dešros, nulupo odelę ir iš- 
ėmė iš šaldytuvo dvi skardines alaus. Atidarė jas ir vieną ištie- 
sė man. Alus buvo skanus ir maloniai kuteno gerklę. 

— Na, raportuok, drauguži, — tariau jam. 

— Žinai, tu man, ko gero, labiau patikai anais laikais. 
Dabar esi pavojingas tipas, — konstatavo Elas. Jam nereikėjo 
žvilgčioti į dosjė. Jis viską saugojo galvoje, iki menkiausios 
smulkmenos. Baigęs kramtyti dešrą, jis pažvelgė pro langą, o 
paskui atsigręžė į mane. — Kaip tau raportuoti, su smulkme- 
nomis? 

— Pateik bendrą vaizdą. 

— Gerai. Jeigu nekasime giliau, Berinų įmonės atrodo 
padoriai. Jos gyvena iš vyriausybinių užsakymų ir iš senųjų 
klientų, kurie buvo labai geros nuomonės apie tavo senelį. Ta- 
"čiau gamyba jau ant ribos. Įrenginiai paseno, gelbsti tik tai, 
kad senis kadaise nupirko naujausią įrangą. Du Berinų korpo- 
racijos darbuotojai, dirbę nuo pirmos jos įkūrimo dienos, pa- 
darė jai didelę žalą, išradę šalutinį gaminį, vertingesnį už 
pagrindinę produkciją. Tavo broliai užprotestavo jų autorines 
teises kaip tik tuo momentu, kai tie vaikinai atrado kažką ypa- 

tinga. Bet jie labai įsižeidė ir atsistatydino. Nepraėjo nė metai, 
ir jie vienas po kito mirė, nusinešdami su savimi ir didžiąją 
paslaptį. 

— Kokią paslaptį? 

— Pasakysiu, bet nė už ką nepatikėsi. 

— Pamėgink. 

— Gerai. Antigravitacinis prietaisas. 

— Ką čia paistai, Elai? 

— Sakau tau. Aš tai mačiau, Dogai. Mažas plieno spal- 
vos rutuliukas. Kur jį bepadėtum, guli kaip priklijuotas — ant 
žemės, virš žemės... na, visur. Mesk jį, ir jis niekada nesustos. 
Sustabdyk ore, ir jis nepajudės. 

— Štai kaip? 

— Stuobry tu bejausmis. Ar supranti, ką tai reiškia? 

— Žinoma. 

— Na, tai reaguok kaip nors. 

— Džiaugiuosi, kad jic tai nusinešė su savimi. 

— Išradimas kainuoja milijardus, Dogai! 

— Vyriausybė vis tiek būtų jį pasisavinusi. Arba pribai- 
gusi juos šantažu. O vyrukai visus pergudravo. 

— Tu manim netiki dėl to rutuliuko? 

— Kodėl netikiu? 

— Tu net nenustebai. 

— Elai, man užtenka rūpesčių dėl gravitacijos, o tu man 
kvaršini galvą visokiomis antigravitacijomis. — Mano lūpos 
pašaipiai virptelėjo. — Beje, viena mintis šovė į galvą. Tai bū- 
tų šaunu! Paimi mergą nesvarumo būklės ir... 

— Tu vėl apie tą patį... 

— Gerai jau, gerai. Grįžkime prie mano korporacijos. 

Elas pažvelgė į mane, nepatenkintas patraukė pečiais ir 
kreivai šyptelėjo: 

— Korporacija ant bankroto ribos. Visas nekilnojama- 
sis turtas užstatytas. Šiaip taip dar verčiasi, bet didelių užsaky- 
mų nesitiki. Naujausios technologijos jiems neįkandamos — per 
daug atsiliko. O dar tavo broliai pasirašė vieną savižudišką 
kontraktą, po kurio maitvanagiai sutaršys juos su visa manta. 


44 


— Kokie maitvanagiai? 
— Girdėjai apie Krosą Makmilaną? 
„"Numykiau ir išsiėmęs cigaretę užsirūkiau. 

— Žinoma. Jo tėvas ir mano senelis buvo mirtini prie- 
šai. Krosas gimė, kai jo tėvui buvo per šešiasdešimt. Buvo bjau- 
riausias vaikis visoje apylinkėje. Nenaudėlis kartą prikibo prie 
manęs, kai vienai merginai padėjau nunešti daiktus iki auto- 
mobilio. Jis buvo aštuoneriais metais vyresnis už mane, o mer- 
gina jam seniai patiko. Ir nusprendė susidoroti su varžovu. 
Sušiktas kavalierius! 

— Tai tu jam pakišai petardą po automobiliu? 

— Ne. Kartą paleidau akmenį jam į makaulę, o pats — į 
kojas. Tiek jis mane ir tematė. 

— Drauguži, jis atsirevanšavo tavo broliams. Tai stam- 
bus maitvanagis. Milijonų turi per akis, bet neužmiega galvo- 
damas, kaip pasiglemžti jūsų korporaciją. 

— Tegul glemžiasi. 

— Betjis pasiglemš ir tavo dešimt tūkstančių. 

— Tai jau ne. 

— Gali manim netikėti. — Elas atsipjovė dar gabalą 
dešros ir gardžiuodamasis atsikando. — Pats pamatysi. 

— O kur dingo visi pinigai? 

— Tu nepažįsti savo pusbrolių. 

— Papasakok apie juos. Tam čia ir atėjau. 

— O dar ir moki iš anksto. Puikus klientas. — Elas su- 
kramtė gerą gabalą dešros, nurijo, atsiraugėjo ir viską užgėrė 
alumi. — Na, o dabar, kaip sakoma, panarstysim kaulelius. 

— Pats sakei — aš tavo klientas. 

— Gerai, Dogai. Kad tik būtų tavo valia, o laidotuves 
mes organizuosim. 

— Tik be gėlių. 

— Savaime suprantama. Jeigu prisimeni, pagrindinis ka- 
pitalas liko šeimoje... bent jau kontrolinis paketas. 

— Penkiasdešimt septyni procentai, — priminiau jam. 

— Būtent. Pagal testamentą Alfredas ir Denisonas netu- 
ri teisės nieko parduoti. 

— Teisingai. 

— Kiekvicnam priklauso po penkiolika procentų, visa 
kita atiteko Vedai, Pem ir Liuselai. Juk joms reikėjo kuo nors 
jaunikius privilioti. 

— Taigi, — susiraukiau. — Žinau, jos juos ir pasigavo. 
Tik Vedai nepasisekė. 

— Prisimeni jos didžiausią ydą? 

— Lošimas kauliukais. 

— Ir netik jis. Ji nusigavo iki Las Vego lošimo namų, 
ten susipainiojo su viena neaiškia kompanija iš Niujorko ir su 
kažkokiais perėjūnais iš Havanos. Tu net neįsivaizduoji, iki ko 
ji nusirito. Ta patrakėlė pralošė viską, ką turėjo, ir net tai, ko 
neturėjo. Dabar ji gyvena iš kažkokių dar likusių procentų. Jei- 
gu ne jie, tai dabar jai tektų lenkti nugarą dėl duonos kąsnio. 

— Idiotė. Kaip gatvės mergai niekas neduotų jai nė cento. 

— Nesakyk. Seniai jos nematei. Įtariu, kad ir dabar ji 
tuo uždarbiauja. Neseniai Morisas Šapiro sumokėjo visas jos 
skolas, o prieš tai Hamiltonas, teatro veikėjas, prisimeni? Ji 
įspūdinga bobelė. Smegenų neturi, bet figūrą... Girdėjau, la- 
bai gabi. Tikra sekso mašina. Kaip senovinis automobilis: sti- 
lius, spalva, apdaila — viskas puiku, bet tik pasenęs modelis. 

— O kaip Pem ir Liuscla? — paklausiau. 

— Nieko naujo. Pem vyras Marvinas Heitsas įkliuvo per 
vieną stambią machinaciją, ir Pem išlaisvino jį už užstatą. Pa- 
sirinkimo nebuvo — arba sumokėti už jį skolas, arba nešioti 
siuntinėlius. Pem sumokėjo. Dabar ji turi personalinį subin- 
laižį, kuris nedrįsta nė išsižioti, kol ji nepasako, kada, kur ir 
kaip. Ar nutuoki, apic ką kalbu? 

— Kurgi ne. Prisimenu Pem seksualinius polinkius. Na, 
o kaip Liusela? 

— Per daug prabangą pamėgo. Vieną gražią dieną pabu- 
do, o pinigėliai nuplaukę. Liko tik prisiminimai apie Romą, 
Paryžių ir Rivjerą. O jos vyras... tas, kaip jį? 

— Saimonas. 

„— Taip, Saimonas... Taigi ji pardavė jo arklius, lenkty- 
ninius automobilius ir dar daug ką. Jis išsiskyrė su ja Meksike 

ir vedė kažkokią turtingą senę. O Liusela sėdi ir peržiūrinėja 
nuotraukas, darytas Romoje, Paryžiuje ir Rivjeroje. 

— Liūdna. 

— Taip. Bet tipiška. Neprisimenu, kas yra pasakęs: vic- 
na karta pradeda pasiraitojusi rankoves, o kita baigia viską 
iššvaistydama. 

— Išmintinga makaulė. 

— Tik bėda, kad Alfredas ir Denisonas nieko nežino 
apie tą padėtį. Jie bando išsisukti, manydami, kad visos akci- 
jos tebėra pas seseris, ir reikalauja, kad jos patikėtų jiems val- 
dyti visą turtą. Parduoti nebėra ko. Alfredas ir Denisas turi 
trisdešimt procentų žlugusios korporacijos, o Krosas Makmi- 
lanas galanda dantis, norėdamas viską suryti. Jis jau įsigijo 
nemažą paketą iš akcininkų, steigėjų palikuonių. Manau, kad 
jis viską supirks per tarpininkus. 

— O galir ne. 

— Liaukis, Dogai. Tos tavo netikšos seserys viską iš- 
švaistė. Tik visiškas naivuolis gali kėsintis į tai, kas dar liko. 
Tai — šlamštas, ir niekas dėl jo nesivaržys su Makmilanu. 

— Ką gali žinoti. 

Elas įsistebeilijo į mane. Atrodė, kad maži jo akių karo- 
liukai pragręš man kaktą ir pažvelgs vidun. Pagaliau jam tai ir 
pavyko. 

— Akcijos pas tave? 

— O kodėl gi ne? Juk tai — šlamštas. 

Elas nenuleido nuo manęs savo skvarbių akių. 

— Makmilanas tave užmuš. 

Tylėdamas šypsojausi. 

— Jam visko reikia... Korporacijos, vilos Mondo Byče, 
gamyklų. Jis nori spėti atsikeršyti tavo seneliui. 

— Nusispjaut man ant Makmilano. 

— Ant jo nepasispjaudysi. Juk jau sakiau, tai — maitva- 
nagis. Jis turi pinigų ir valdžią. Makmilanui Berinų korporaci- 
ja — užgaida, žaisliukas. Jis savas žmogus tarptautiniuose fi- 
nansiniuose sluoksniuose. Gali nupirkti viską, ko tik užsigeis. 

Giliai užsitraukęs, sugrūdau nuorūką į tuščią alaus 
skardinę. 

— Beveik viską. O tu ir apie tai ką nors Žinai? 

— Užtenka tik pašnairuoti į jo Žmoną, ir atsisveikinsi 
su gyvenimu. Tu lavonas! — suriko Elas. 

— Aš nė neketinau. Tiesiog yra dalykų, kurių nenupirksi. 

— Nekvailiok, Dogai. Jiedu iš pat pradžių kraustosi iš 
proto dėl vienas kito. 

— Žinau. 

— Suprantama, yra amžiaus skirtumas, bet ne toks di- 
delis. Bet kokia tarp jų meilė! 

— Aš ne apie tai. 

— O apie ką? 

— Dabar tai nesvarbu. 

Kelias minutes tylėdami supomės kėdėse, žiūrėdami į 
Brodvėjų. Į šiaurę nuo Trisdešimt ketvirtosios gatvės pasirodė 
pilkas debesis ir ėmė plaukti link Empairsteito rūmų. 

— Bus lietaus. 

Pirmą kartą Elas Devekijas atrodė sunerimęs ir sutrikęs. 

— Man nevertėjo atsakyti į tavo laišką, — pratarė jis. 


Elo Devekijo apmąstymai 

Kas jis dabar? Pats velnias nežino. Ketverius metus eini 
su žmogumi per karo ugnį ir manai, kad pažįsti jį kaip nulup- 
tą. Ir staiga pšš! Jis dingsta, lyg jo ir nebūtų buvę. 

— Drauguži, bene norėjai paskraidyti “spitfajeriu"'? 

— Oką? 

— Matai, toks reikalas, majore. Viena mergaite... Beje, 
jūsų senatoriaus duktė... na, supranti, nori su manim pasima- 
tyti... Nejau atsakysi?.. 

— O feigii man nutrauks uodegą, skrendant ta žibaline? 

— Bijok Dievo, majore. Ji tiksi kaip laikrodis. Su tavim 
skris Binsis, Džeris ir Tegas, patikimi vyrukai. Per visus jau 
dvylika numuštų lėktuvų, o jie juk dar mažai parako uostę. Tai 
ne tu. Būk draugas, juk tu norėjai paskraidyti “spitu"? 

— Tik vadui apie tą skrydį nė mur mur. 

— Būk ramus, majore. Aš pats nenoriu užsitraukti to 
seno bambeklio nemalonės. Prisimenu, kaip judu sukote gal- 

vas, kodėl nesutampa skrydžių skaičius. O mano dukterėčia 
štabe atspėjo, kam priklausė tie trūkstami skrydžiai. Gudri mer- 
giotė, a? 

— Tikrai, nieko neprikiši. 

— Šaunus karas. Tik gaila, kad vaikinai dažnai keičiasi. 
Majore, o kodėl tu niekada nevažiuoji namo? 

— Ilgai aiškinti, drauge. Bet juk ir pats sakei: “šaunus 
karas". Ir “spitu" paskraidyti noriu. Ar ta dėžė bent klauso 
vairo? 

— Pats pamatysi, majore. Nepalyginsi su “devintuku". 
Kai kitą kartą skrisi į Niurnbergą, pasiimk ir mane. Ten yra 
viena ferma. Jos šeimininkas — tikras bjaurybė. Kai iššokau su 
parašiutu virš jo ūkio, jis man į užpakalį šakes įrėmė. Dar gerai, 
kad atsirado viena gražuolė, neabejinga Džono Bulio sūnums. 
Išslaugė mane. Šauniai pas ją pasirgau. 

— Keisti jūs, anglai. 

— Užsispyrę. 

— Kas tiesa, tai tiesa. Ir sugebėk tu man Amerikos sena- 
toriaus dukterį pasičiupti! 

— Bandau įnešti savo indėlį gerinant santykius su mūsų 
kolonijomis. Pasidžiauk “spitu", drauguži. Mano technikas vis- 
ką paruošė. Būsiu labai dėkingas, jeigu grįši nelabai aplamdy- 
tas. Senasis bambeklis visada ieško pramušų, o mano mašina 
naujutėlė kaip mergaitė. Dar nekalta, supratai? 

— Supratau. 

— Visiems linkėjimai! 

— Dogai, — kartą paklausiau jį, — kam tau tiek papil- 
domų skrydžių? Juk tu seniai galėjai demobilizuotis? Nejaugi 
tau patinka ši beprotybė? 

— Yra ko pasimokyti, — atsakė jis. — Pamoka, kaip 
išlikti. Ištversi dabar, visa kita — menkniekis. 

Ir jis išliko. Norėčiau žinoti, ar tiesa visa tai, kas prasi- 
skverbė iš Europos per pastaruosius dvidešimt metų. Visi tie 
gandai kažkaip nelipo prie Dogerono Kelio, kurį aš pažino- 
jau. Geri žmonės dažniausiai nesikeičia. O gandai buvo keis- 
ti. Pasakojo apie kažkokį mirtinai pavojingą veikėją, kuris nu- 

šlavė Europoje pokarinę juodąją rinką, sužlugdydamas stam- 
biausius vertelgas atsivežtais iš Valstijų "nešvariais" pinigais. 
Niekas nenorejo pasakoti, kas buvo po to. Dar kalbėjo apie 
kažkokį Elį Lobą - Vilką, kuris smarkiai supurtė tarptautinius 
finansinius verteivas. Dogas ir Vilkas — panašu. Skirtumas 
tas, kad Dogas ir paprastos aritmetikos gerai nemokėjo. Jis 
niekada nemokėjo nužymėti kurso navigacijos liniuote. Bet 
turėjo kažkokią paukštišką intuiciją laikui, nuotoliui ir kryp- 
čiai nustatyti. Jis visada pataikydavo į taikinį ir ne tik grįžda- 
vo pats, bet ir parsivesdavo nukrypusiuosius nuo kurso. Angli- 
jos svarai jam buvo mįslė, su Prancūzijos frankais jam sekėsi 
geriau, bet jis pripažino tik Amerikos dolerį. Kitų valiutų bir- 
žos kursą nustatydavo iš to, kiek už juos galima nusipirkti ci- 
garečių ir saldainių. 

Bet jis pasikeitė — tai faktas. Ypač akys. Jis visą laiką 
tarsi stebi tave. Ir vaikšto kažkaip keistai, lyg visą laiką tikrin- 
damas, kas eina iš paskos ir šonų. 

Du Dogai? Trys? Visko gali būti. Dabar jis čia, ir mes dar 
pasimatysime. Mėgstu kapstytis tamsiuose kampuose ir ma- 
nau, kad rasiu atsakymus į savo klausimus. Aš privalau, aš 
noriu žinoti. Tikiuosi, kad manęs nenuliūdins tai, ką rasiu. 

Širdies gilumoje bijau, kad nebūtų priešingai. 


D skyrius 


Niekada nesupratau, kodėl žmonės nemėgsta lietaus. Vos 
tik lauke apsiniaukia ir ima dulksnoti, žmonės pradeda niurz- 
gėti. Moterys tūno savo visokiu šlamštu užverstuose butuose 
ir be perstojo plepa telefonu; vyrai dažniau nei įprasta kilnoja 
taureles, ir jau priešpiet jiems ima plyšti galvos; reti praeiviai 
vos nesipeša dėl tuščio taksi, 0 jų vairuotojai patiria dėl to 
sadistinį malonumą. Kaip galima nesidžiaugti lietumi? Juk jis 
viską apšvarina, viską nuplauna. Geras lietus suteikia miestui 
galimybę pasituškenti, ką jis dabar ir daro, linksmai ir triukš- 
mingai varydamas purvą į nutekamuosius vamzdžius. 

Prie Parko gatvės pasukau dešinėn ir nusigavau iki se- 
nųjų Tričeto rūmų, susiradau Četo Lindeno kontoros numerį 
ir liftu pakilau į šeštą aukštą. Četas pasitiko mane su šypsena 
ir, mostelėjęs ranka į kėdę, baigė pokalbį telefonu. 

— Sunkiai apsipranti, Dogai? — atsigręžė jis į mane. 

— Stengiuosi. Miestas labai pasikeitė. 

— Žinoma, ne į gera. 

— Taigi. O tu kada grįžai? 

— Šiandien kaip tik savaitė. Ir jau pasiilgau Londono. 
Ar atgavai savo dešimt gabalų? 

Išsiėmiau iš pakelio paskutinę cigaretę ir užsirūkiau. 

— Ten yra viena sąlyga, dėl mano dorovingumo. 

Četas prunkštelėjo. 

— Bet ar negalima kaip nors apeiti? 

— Vargu. 

— Tai ne atsakymas, gudročiau. Beje, kam apskritai tau 
šito reikia? 

— Tarkim, kad tai — principo reikalas. 

— Kurgi ne. Metei Europos operaciją ir gaišini veltui 
laiką. Nemanyk, kad nevertiname tavo indėlio į operaciją. Ga- 
lima sakyti, pats atnešei ją mums ant lėkštutės, bct mes nesiti- 
kėjome, kad visiškai pasitrauksi iš žaidimo. Tu veikci kaip 
geležinis kumštis aksominėje pirštinėje, ir viskas ėjo kaip svies- 
tu patepta. Iki šiol negalime rasti, kuo tave pakeisti. 

— O kaip Perselas? 

— Per smarkus. Prireiks metų ar dvejų, kol suminkštės. 

— O Montgomeris? 

— Galvojame apie jį. Jeigu susidoros su nauja užduoti- 
mi, manau, tiks. Beje, įsigijome dar vieną Berinų akcijų pake- 
tą. Iš paveldėtojo Vudringo. Jis net apsidžiaugė, kad tiek davė- 
me. Tai mūsų dovana tau. Regis, Berinų akcijų daugiau nepar- 
duodama. Ar pažįsti tokį Krosą Makmilaną? 

— Taip. 

— Jis irgi medžiojo tą akcijų paketą, bet mes pasiūlėme 
daugiau ir nupirkome anksčiau, nei Makmilanas spėjo pakelti 
kainą. — Četas patylėjo, klausiamai žiūrėdamas į mane. — 
Dogai, tu kažką sumanei? 

— Tik noriu atgauti savo dešimt tūkstančių. 

— Gerai. Apie tai daugiau nekalbėsime. Tik pasistenk 
nesukelti triukšmo. Mums dabar jo nereikia. Europoje šiuo 
metu palyginti ramu. Anglai vėl įniko į savo politiką, o tu 
virtai legenda. Mafija daro tvarką savo namuose, išnešė krūvą 
karstų. Net Interpolas patenkintas stebi tą apsivalymą, nesi- 
domėdamas, iš kur tiek daug šiukšlių.Kad jie žinotų! 

— Mesjiems nepasakysim, — nusijuokiau. 

— Špygą jie sužinos, — Četas palinko į priekį ir užsi- 
kvembė ant stalo. — Ar ryšininkų tau reikės? 

— Kažin, bet palik dėl viso pikto. 

— Gerai. Kas dar tavo darbotvarkėje? 

Žvilgtelėjau į laikrodį ir atsistojau. 

— Nedidelis vakarėlis. Bus įdomu. 

— O gidas — tavo draugelis Šėjus? 

— Jis mano, kad turėčiau pasikeisti. 

— Bet ar to reikia? 

— Čia visi pasikeitė, Četai. Viskas ne taip, kaip anais 
gerais prieškariniais laikais. Visi kažkokie pasišiaušę, pikti, 
net ir šliundros... 

— Visos šliundros vienodos, Dogai. 

— Tai tos, kurias tu pasirenki. 

— Jos vadina mane laimės kūdikiu. Jokio vargo su ma- 
no meilutėmis — švarios, ramios ir labai dalykiškos. O paim- 
kim tave. Ir ko tos šaunios mergos prie tavęs limpa? Tu jas 
tiesiog gąsdini. į 

— Jos užuodžia klasę. 

— Jos užuodžia kažką kita, ko tu turi per akis. 

Šyptelėjau ir užgesinau nuorūką. 

— Juk norėjai, kad kažką pasirašyčiau. 

Četas ištraukė stalo stalčių ir išėmė tris mašinraščio pus- 
lapius. 

— Ten, kur taškeliai, Dogai. Trys autografai — ir tu lais- 
vas. Susisieksime tik ypatingais atvejais. Nuo šiol tu pasi- 
trauki iš žaidimo. Ir visam laikui.Šiandien ši kontora užsi- 
daro. Visi kiti jau išsikėlė. Senieji numeriai ir komutatoriai 
atjungti. Nuo šiol tu mūsų Žmonėms — tik paprastas praeivis. 

— Supratau, Četai. Taisykles aš žinau. 

— Bet ar vienos nepamiršai, Dogai? 

— Kurios? | 

— Jie norėjo tave likviduoti. Pritrūko vieno balso. 

— Tavo, Četai? 

— Mano, Dogai. 

— Kodėl? Nemaniau, kad tu toks sentimentalus. 

— Sentimentalumas čia niekuo dėtas. Norėdami tave 
likviduoti, mūsiškiai būtų praradę daug vertingų žmonių. Iš 
dviejų blogybių reikėjo pasirinkti mažesnę. 

Užsimaukšlinau skrybėlę, nusišypsojau Četui ir pasu- 
kau prie durų. 

— Dogai, — sustabdė jis mane. 

— Ką? 

— Prieš balsuodamas aš ilgai mąsčiau. 


Kai grįžau į butą, Li jau šildė pietus. Išlenkęs porą tau- 
relių, jis atrodė ramus ir pasitiko mane su jam būdinga kvailo- 
ka šypsenėle. Nužvelgęs savo draugą, pradėjo aikčioti: 

— Kaip tu atrodai? (Gal pamiršai, kad mieste yra taksi 
ir metro? 

— Norėjau pasivaikščioti. 

— Pasivaikščioti! Su nauju kostiumu! Ar apsiaustas bent 
nepermirko? 

— Žinoma, ne. O kelnes išsilyginsiu. 

— Kur tu buvai? 

— Šiokie tokie reikalai, smulkmenos. 

Šypsena dingo nuo jo veido, ir jis protestuodamas iškėlė 
rankas. 

— Nieko nepasakok, Dogai. Nenoriu nieko žinoti apie 
tavo reikalus. 

— Jeigu papasakočiau, vis tiek nepatikėtum. 

„Jis čiupo man už rankos ir nusitempė prie baro. Paruo- 
šė gėrimo ir ištiesė taurę. 

— Klausyk, Dogai, aš dėl šio vakaro... 

— Atsipalaiduok. Aš nepadarysiu tau gėdos. Juk sakiau, 
kad jau buvau susitikęs su Voltu Džentriu. 

— Ne dėl savęs jaudinuos. Kompanija labai kandi, Do- 
gai. Aš žinau, kaip su jais kalbėtis. O kai scenoje pasirodo 
naujokas, kurio jie negali perprasti, tada ir išlenda jų iltys. 
Įkyrūs žmonės, moka pasiknaisioti. Bijau, kad bandys tave 
pričiupti. 

— Dėl ko pričiupti? — pasiteiravau ir paragavau gėrimo. 

— Kad ir dėl pinigų. 

— Tegul pasiteirauja banke. 

— Dogai, aš nejuokauju. Ten bus Merimen, kuri tvarko 
aukštuomenės kroniką, Dikas Lagenas, politikos komentato- 
rius... 

— Nusiramink, susimildamas. Aš nepakankamai svar- 
bus asmuo paskutinėm naujienom. 

— Tu — naujas žmogus. O dar ta tavo išvaizda! 

— Kokia išvaizda? 

— Kaip tik naujienoms. Paklausyk, aš pažįstu tuos žmo- 
nes... 

— Džiaugiuosi. O moteris?.. 

— Tau tik moterys galvoje. Anksčiau buvo skrydžiai... o 
dabar kažkodėl tik moterys. 

Nurijęs paskutinį gurkšnį, mįslingai tariau: 

— Su jomis maloniau. 

— Atleisk, bet tu visiškai pakvaišai. Galutinai. 

— Kažin ar tai atsakymas į mano klausimą. 

Li beviltiškai patraukė pečiais ir nugėrė viskio tiesiai iš 
butelio. 

— Ten bus visos Niujorko vilkės, ir nė nebandyk sakyti... 

— Ką? 

— Kadjos puiki kompanija tokia senam vilkui, kaip tu. 

Nusijuokiau ir paprašiau įpilti dar. 


6 skyrius 


Iš pradžių Šeron nusprendė neiti į Volto Džentrio ren- 
gilamą susibūrimą. Susirinks vis ta pati žinoma publika: ke- 

lios šiuolaikinės garsenybės, už kažką dėkingos šeimininkui, 
pustuzinis beveik užgesusių žvaigždžių, kurias dar atpažinda- 
vo tik todėl, kad pakartotinai parodydavo prieštvaninius fil- 
mus, kuriuose jie vaidino, ir daugybė veltėdžių, besitrinančių 
prie kino verslo. Gali pasirodyti naujų veidų, greičiausiai iš 
Europos ar Vakarų pakrantės, gal trūks kai kurių nuolatinių 
lankytojų, kuriems nusibodo tie suėjimai ir kurie panoro pasi- 
slėpti kokioje nors ramioje vietelėje, teisindamiesi privalo- 
mais “filmavimais gamtoje". 

Šeron ketino eiti į uždarą paskutinio Keiblo ir Hovar- 
do kompanijos filmo peržiūrą. Bet Keiblas, seniai manantis, 
kad jo darbuotojai turi dirbti jam dvidešimt keturias valandas 
per parą be poilsio dienų, užsispyrė, kad ji dalyvautų priėmi- 
me, nes sklido gandai, kad Voltas Džentris ketina investuoti 
kelis milijonus į kažkokią bendrą kino įmonę... jeigu ras tin- 
kamų partnerių. Ir jeigu Keiblo ir Hovardo kompanijai pa- 
vyks tapti ta partnere, Šeron Kas gaus nemažą premiją, o gal ir 
šiek tiek procentų nuo sandėrio. 

“Regis, tampu tarnybine gundytoja, — mąstė ji. — Fir- 
mai atrodo, kad priklausau jai kūnu ir siela. Ir jie dar konevei- 
kia prostitutes ir drįsta siundyti ant jų policiją. Nieko sau šiuo- 
laikinė moralė!" 

Sėdėdama prieš veidrodį, apšviestą kelių bra, ji klijavo 
dirbtines blakstienas. Po to kosmetiniu pieštuku suteikė akims 
jaudinančiai naivią išraišką ir atsilošė, patenkinta savo triūso 
rezultatais. 

“Nieko neprikiši, — pagalvojo ji. — Tokia jaudinančiai 
moteriška, arogantiškai graži — puikus jaukas. Beje, papras- 
čiausias jaukas. Atlyginimas — penkiolika tūkstančių dolerių 
per metus plius išlaidos vėploms gundyti. Tiesa, jeigu Keiblas 
būna ypač patenkintas darbu, dar ir premiją primeta". 

Kas tau darosi, Šeron? Juk kadaise buvai miela provinci- 
jos mergaitė spindinčiomis akimis. Mėgdavai ką tik nupjautos 
žolės, jūros vėjo kvapą, rinkdavai kriaukles ir vabaliukus. Pas- 
kui tapai žurnalo “Fiučer" fotomodeliu, demonstravai paaug- 
lių drabužius tol, kol supratai, jog esi suaugusi. Pirmasis tai 

pastebėjo Žurnalo vyriausiasis redaktorius. Jis taip tave gyrė, 
kad Keiblo ir Hovardo korporacija pasiūlė tau filmuotis kino 
juostoje apie išdaigas saulėje, ore ir vandenyje. O, tu buvai nuo- 
stabi erotiška mažylė! Tik tau nepatiko, kad prie tavęs pradėjo 
kabinėtis visokie režisierių padėjėjai ir apsiseilėję filmų direk- 
toriai, kurie dar tik vakar buvo paprasti kurjeriai. Nusprendei 
verčiau atkimšti savo vyną S.K.Keiblui. Jis taip nuo jo apsvai- 
go, kad nusprendė, jog esi ganėtinai sumani dirbti jo firmoje. 
Bedirbdama šiek tiek persistengei ir tapai tuo, kas esi. 

Šeron atsistojo prieš veidrodį ir ėmė apžiūrinėti save 
nuogą. Tikras angeliukas, tik jau peraugęs. 

— Vis dar patinku sau, — sušnabždėjo ji. — Tai vienin- 
telis dalykas, kas man liko. 

Iš veidrodžio į ją atidžiai žiūrėjo įdegusi gražuolė. 

— Koks neįprastas jausmas, — tarė Šeron. 

Gražuolė tylėdama tebežiūrėjo į ją, o paskui lėtai nusi- 
šypsojo. 


Kvietime buvo nurodyta, kad svečiai laukiami 6.30 val. 
Laikydamasi etiketo, Šeron atėjo pavėlavusi, bet vis tiek užteko 
laiko, kad išgertų taurę šampano, gautų du meilės pasiūlymus, 
pasveikintų pilną kambarį žmonių ir iškęstų Raulio Fučijos po- 
stringavimus. Sunku prisiminti, kaip visa tai prasidėjo. Atitrū- 
kusi nuo savo įprastų minčių, ji įsiklausė į beveik hipnotizuo- 
jantį jausmingo prakaulaus vyriškio, stovinčio šalia jos, balsą. 

— Bet, mano brangioji, moterys — tikros grobuonės. 
Juk joms terūpi viena: kaip susekti grobį. O vyrams belieka 
tik pasiduoti. 

— Misteri Fučija, jūsų požiūris šiek tiek europietiškas... 

— Vadinkite mane tiesiog Rauliu... o mano požiūris į 
moteris universalus, vyriškas. Ir jis ypač teisingas čia, Niujorke. 

— Drįstu tikėtis, kad mes, niujorkiečiai, ne tokie primi- 
tyvūs. Manau, jūs neteisus. 

— Abejojate? Apsižvalgykite. Pažiūrėkite į vyrus. Jie 
viską mato ir leidžia save medžioti. O patys atidžiai tyrinėja 
medžiotojas ir pasirenka, jų manymu, labiausiai vertas jų dė- 

mesio. Ir toks susiporinimas vyksta mūsų visų akivaizdoje, nors 
šiek tiek ir dangstoma išoriniu padorumu. 

— Paprastas vakaras, Rauli. Vis tie patys žmonės, kei- 
čiasi tik vieta ir laikas. 

— Ne, nepaprastas, mano brangioji. Moterys rungtyniau- 
ja. Taip, taip, rungiasi. Jos prašo, maldauja, reikalauja. Prie- 
šingai nei gyvulių pasaulyje čia rungiasi moterys, stengdamosi 
pralenkti viena kitą apdarais, kūno nuogumu, ir tik tam, kad 
priviliotų priešingą lytį. Paimkime kad ir jus. 

Šeron atsigręžė į jį su kreiva šypsenėle. 

— Manote, kad mano išvaizda per daug konservatyvi? 

Jis nuleido akis ir atsakė su dirbtine šypsena. 

— Nepasakyčiau. Turint galvoje, kad dalykiškos mote- 
rys visada tvarkingai susišukavusios ir pasidažiusios, skonin- 
gai apsirengusios ir nepriekaištingai išauklėtos, kaip paaiš- 
kinti, kodėl jūs be liemenėlės, kodėl po jūsų prie kūno priglu- 
dusia pusiau permatoma trumpute suknele nėra apatinių dra- 
bužių? Neskaitant batelių ir suknelės, jūs visiškai nuoga. O 
kai stovite tiesiai, atrodo, kad su pasididžiavimu demonstruo- 
jate dar kai ką. j 

— Nemaniau, kad matyti, — pasakė Šeron. Ji pajuto, 
kaip paraudo jos pečiai, bet neišsidavė. 

— Gal mano labiau įgudusios akys nei daugumos. Bet 
jūs tikriausiai meluojate. Jūs žinote, kad matyti. 

— Ojjūs nežiūrėkite. 

— Kodėl nežiūrėti? Juk jūs tam ir atėjote... išsirengusi. 
Gudrus manevras. Aš tiesiog sužavėtas. Jūsų tokia švelni oda, 
tobula figūra. O jūsų krūtys labiau atitinka savo paskirtį nei 
visų kitų moterų šiame kambaryje. Ganėtinai didelės, kad pa- 
trauktų dėmesį, stačios be jokių įtaisų ir gana kuklios, kad 
netrukdytų atsakingesniems veiksmams. 

— Ojjums rūpi tik seksas? — paklausė Šeron. 

Jo primerktos akys iš nuostabos išsiplėtė. Ji apsidžiau- 
gė, kadjos balsas liko ramus, nors jis ir stangėsi ją suerzinti. 

— Dažniausiai, — atsakė jis. — Ar galite pasiūlyti ką 
nors įdomesnio? 

— Pasiieškokite pelningo darbo. 

Raulis truktelėjo pečiais ir nusišypsojo. 

— Nėrajokio reikalo. Su mano turtais darbas už pini- 
gus atrodys pretenzingai. Mieliau panaudočiau savo laiką ir 
energiją darbui su jumis, mano brangioji. Jūs mane labai su- 
dominote. 

— Ir koks jūsų tikslas? 

— Mano galutinis tikslas — pamatyti jus lovoje visiškai 
nuogą ir pasirengusią fantazuoti drauge su Rauliu Fučija. Ma- 
no pastangos suteiktų jums malonumą. 

Šeron nužvelgė jį ir kreivai šyptelėjo: 

— Gaila, bet man teks jus nuliūdinti. Aš — skaistuolė. 

— Nuostabu. Skaistuolė savo dvasia — tikrai dėmesio 
vertas stebuklas. 

— Kūnu, mano drauge. Tikrų tikriausia nekaltybė, nie- 
kieno dar nepaliesta. 

Ji ištarė tai su iš anksto apgalvotu natūralumu, kad vos 
neišsidavė, pamačiusi jo nustebusį veidą. 

— Neįtikima! 

— Nieko neįtikimo. Dar nė su kuo nemiegojau. Štai ir 
viskas. Dar nesutikau vyro, su kuriuo būčiau norėjusi taip su- 
artėti. Viskas labai paprasta. 

Jis pastatė savo bokalą ir, ištiesęs jai ranką, greit atsisėdo 
ant šalimais stovinčios sofos. Ji leidosi paimama už rankos. 

— Tuomet jūs būtinai turite pasirinkti mane. Aš tiesiog 
reikalauju. 

— Kodėl? 

— Pirmas kartas — tai nepaprastas įvykis. Tik žmogus, 
turįs mano patirtį... 

— Liaukitės, Rauli. Kai panorėsiu, ryšiuos. Bet ne anks- 
čiau. Jūs ne tas vyras. 

— Juk jūs nežinote, ką aš galiu. 

— Rauli, jūs išsidavėte. Jus sukrėtė mintis turėti savo 
sąraše skaistuolę. Todėl ir atsisėdote? 

— Brangioji Šeron... 

— Žinoma, aš susitikinėjau su vyrais, mano brangus už- 

jūrio drauge. Apsikabindavau, bučiuodavausi ir patirdavau or- 
gazmą. Turėjau kelis seksualinius kontaktus, kurie suteikė man 
normalų fizinį pasitenkinimą. Ir juos tikriausiai pratęsiu, jei- 
gu panorėsiu. Žinau visus būdus, pozas ir erogenines zonas, ir 
kai ateis laikas, saugokitės, vyrai! O kol kas saugau ir ketinu 
toliau saugoti vieną savo mažą daiktelį. 

Ji pajuto, kaip jo ranka nuslydo nuo jos rankos, ir jis 
klausiamai išlemeno: 

— Arjūs ne... šita?.. 

— Lesbietė? 

Jis linktelėjo. 

— Ne. Nors mėgstu eksperimentuoti, kelis kartus csu 
bandžiusi ir šioje srityje. Ar jus tai šokiruoja? 

To jis negalėjo nuslėpti. Pasiėmė bokalą ir suglumęs pra- 
dėjo: 

— Bet... jeigu galėtumėt pabandyti su vyru... 

— Galėsiu kada nors, — atkirto Šeron. — Bandžiau su 
keliais vyrais. Kiekvieną kartą likome patenkinti vienas kitu. 
Ar suprantate mane? Jie net buvo įsiskverbę į mane, tik šiek 
tiek kitokiu būdu, bet labai efektyviu. Taigi nesu lesbietė ir 
anaiptol ne frigidiška. Seksualine prasme esu normali. Tik kol 
kas nenoriu prarasti tai, kas vieną kartą gali būti vertinga ma- 
no išrinktajam. 

Raulis išgėrė savo šampaną ir pastatė taurę ant stalo. 

— Amerikos moterys! Tikras košmaras! 

— Mano amžiaus moterims tai atleistina, — tarė Šeron 
ir tyčia palinko prie jo, suprasdama, kad toks judesys išryškins 
jos krūtų formas. Nuo prisilietimo prie audinio jų speneliai 
sustangrėjo ir pastebimai iškilo. 

— Kodėl jums neišbandžius savo keliamojo įtaiso su 
kuria nors kita, palankiau nusiteikusia? 

Raulis, vos pajėgdamas nuslėpti savo nusivylimą, atsi- 
stojo ir europietiškai santūriai nusilenkė. Šeron atsisveikin- 
dama lengvai spustelėjo jo pirštus. 

— Man gaila jūsų, Šeron Kas, — tarė jis. 

Ji nusišypsojo su vos pastebima pašaipėle akyse. 

— Man gaila jūsų, Rauli. Jūs žinote, ko norite, bet nie- 
kada to negausite. 

— Ne visai taip, mano brangioji. 

— Taip, Rauli. Nuplėščiau visus tavo atributus, jeigu tik 
pamėgintum mane paliesti. Man trisdešimt dveji ir esu neblo- 
ga sportininkė. Kaip jau sakiau, žinau daug būdų... ir net šitą. 

Jis oriai pasišalino. Nors ir subyrėjo į šipulius visi jo 
požiūriai, — pagalvojo ji, — bet ištvermė neapleido. 

Šiąnakt jis pasiguldys šalia ant šilkinių paklodžių kokią 
nors moterį ir jį užklups abejonės, ar tik neprarado jis savo 
meistriškumo. Todėl jam nebeišeis taip šauniai, kaip visada, o 
kitą rytą jį ims graužti nerimas. Ir tikriausiai vėl užsinorės 
su ja susikauti. Ir vėl pralaimės. Nuo to momento ir prasidės 
kritimas. Kaip pajamų grafike, kuris kabo už Keiblo nugaros 
jo kabinete. 

— Taip ir nuplėštum? 

Balsas buvo keistas, šiurkštokas, neįprastos tarsenos, ku- 
rios Šeron taip ir nepavyko nustatyti. Tarsi kokio Bruklino 
juodnugario, tyčia besistengiančio nuslėpti savo sugebėjimą 
reikšti mintis literatūrine kalba. Šeron atsigręžė, pažvelgė į 
klausiusįjį ir nusišypsojo — jis buvo toks nepanašus į čia susi- 
rinkusius. Pirma, labai plačių pečių, antra, labai trumpų plau- 
kų. Vilkėjo naują juodą kostiumą, bet kitų laikų fasono. Atro- 
dė, kad jis visiems laikams pasirinko šį stilių ir jam nusispjauti 
į tai, kaip rengiasi kiti. “Jis panašus į erelį", — pagalvojo Šeron. 

Staiga Šeron vėl įsivaizdavo stovinti prieš veidrodį ir 
pajuto, kaip ant jos rankų piestu stojasi švelnūs šviesūs plau- 
keliai, o pečiai pradeda dilgčioti. Nevalingai susitraukė pilvo 
raumenys, o tolimas vidinis balsas kartojo: “Koks keistas, 
keistas jausmas". O ji atsakė: “Vaikiškos kvailystės. Tai nieka- 
da neatsitiks". 

— Tikrai? 

— Tai padaryti visai nesudėtinga. 

— Na, tu tiesiog sumaišei jį su žeme. 

— Nemaniau, kad mūsų kas nors klausosi. 

— Nė užką nepraleisčiau tokios scenos. Iš pradžių net 

pavydas ėmė girdint, kaip jis tau meilinasi. Kol jį sudorojai. 
Bet ar iš tikrųjų jam tiesą sakei? 

Šeron kažkaip keistai nusijuokė: 

— Žinoma, tiesą. 

— Ir apie nekaltybę? 

— Ar tai kas nors ypatinga? 

Dabar nusišypsojo jis, patraukė pečiais ir pakėlė už ją 
taurę. 

— Skamba keistai, bet kas kaip supranta. 

— O koks jūsų reikalas, misteri...? 

— Kelis. O mano vardas Dogeronas, sutrumpintai Do- 
gas, aš neįsižeidžiu. 

Štai ir įvyko. Taip staiga ir greitai, kad ji nespėjo net 
pasiruošti. Kaip bombos sprogimas, sudrebinęs visą pasaulį, 
dar prieš sekundę tokį ramų ir taikų. Kaip bedugnė, kuri pra- 
sivėrė prie jūsų kojų ir kuria baigėsi pasivaikščiojimas gražiu 
takeliu tarp Žiedų, laimės ir malonumų. 

Ją tramdė drausmingas ir nuolatinėje lyčių kovoje iš- 
ugdytas savisaugos instinktas, virtęs apsauginiais žodžių ir 
elgesio taisyklių šarvais. Ir visada toji nerami mintis... ar tik 
nesuklydo. 

Pamiršk visa tai, mažoji šviesiaplauke mergaite. Žino- 
ma, būna sutapimų. Bet tai buvo taip seniai, kad dabar atrodė 
tarsi jos romantiškos vaizduotės regėjimai, atkakli ir kvaila 
svajonė, kuri staiga tapo realybe. Taip atsitiko ir prieš dvejus 
metus, kai jos svajonių vyras pasirodė esąs inžinierius iš Bra- 
zilijos, susilaukęs devynių vaikų. Dar buvo jūreivis iš tanklai- 
vio, tik jis jau buvo šešiasdešimt trejų metų ir kažkieno senelis. 
Tikrojo Dogerono Kelio nėra. Tu atsisveikinai su juo geležin- 
kelio stotelėje, ir dabar jis jau miręs. Taip jai sakė jo šeima. 

— Vadinasi, vardas — Dogas, o kuo jūs verčiatės, miste- 
ri Keli? Jūs panašus į policininką. Gal taip ir yra? 

Jis neigiamai papurtė galvą. | 

— Esu privatus verslininkas. Tvarkau pelningus reika- 
lus, jeigu pasitaiko. Kitaip tariant, bendro profilio specialistas. 
Gaila, nepavyks pasigėrėti, kaip susidorosite su savo bičiuliu. 

— Manote, nesugebėsiu? 

— Vieni juokai. Kažkada panašiai susitvarkiau su dviem 
įkyriais tipais. Tik už tai nustatyta labai griežta bausmė. 

— Už išžaginimą? — tyliai paklausė ji. 

— Nesijaudink, tau tai negresia. 

— Štai irjūs apie seksą. 

— Mažyle, juk tu pati pradėjai. Aš neketinu tavęs prie- 
vartauti. 

— Tikrai? O ką ketinate daryti? 

Jo gergždžiantis juokas nuskambėjo keistai. 

— Man labiau patiktų priešingai. Esu tinginys. Mėgstu 
paplepėti, pasvajoti. Pusę savo laiko sugaištu kalboms. 

— O kitą pusę? 

— Tai ne skaistuolės ausims, — atsakė jis. 

Šeron jau buvo pasiruošusi atsikirsti, bet jis mirktelėjo 
jai ir nuėjo. Jai kažkodėl pasidarė apmaudu. Taigi Raulis Fu- 
čija buvo teisus. Ji žinojo, ką daranti, kai rengėsi šiam vaka- 
rui. Ji žinojo savo galimybes, žinojo esanti graži ir nepriekaiš- 
tingai sudėta, nors komplimentus mielai išklausydavo. Raulis 
tai patvirtino, bet pasirodė tas velnio neštas Dogas, ir jos pa- 
sitikėjimas susvyravo. 

Ji pasukiojo savo taurę, žiūrėdama, kaip sukasi ledo ga- 
baliukai. Tas niekšelis dogas, taip taip, iš mažosios raidės, bjau- 
riai su ja pasielgė. Didesnį abejingumą sunku įsivaizduoti. Juk 
ji anaiptol dar ne senutė. Kaip tik tai, ko reikia: pačiame jėgų 
žydėjime, nuostabi, išsilavinusi, gabi, žodžiu, nieko netrūksta. 

Staiga ji viską suprato ir nusišypsojo. Ne veltui ji dirbo 
pramogų versle, kur viską lemia greita reakcija. Ją apgavo nuo- 
jauta. Jos manymu, jam turėjo būti truputį per keturiasdešimt, 
bet ją suklaidino tankūs ir žilstelėję plaukai, jaunatviška išvaiz- 
da ir raumenys. Paveldimumas. Štai kas tikrasis grobuonis. 

Šeron stebėjo, kaip jis laisvai vaikštinėja kitame kamba- 
rio gale. Moterys palydėdavo jį žvilgsniais, mašinaliai grįžda- 
vo prie nutraukto pokalbio, paskui jų žvilgsniai vėl nukrypda- 
vo į jį. Kai tas grobuonis prisidėdavo prie kurios nors grupės, 
vyrai jausdavosi nesmagiai, bet neišsiduodavo. Jie jautė tą pat, 
ką ir Šeron. “Ką jis čia veikia?" — galvojo jie. 

Nežinia kodėl, bet jai į galvą šovė keista mintis. Tik- 
riausiai jis turi revolverį. 

Kaip visada, iniciatyvą į savo rankas paėmė Darsi Tei- 
lor. Ši naivi būtybė, kai ją sudomindavo koks nors vyras, ekra- 
ne virsdavo tigre. Staiga nutraukusi pokalbį su Rauliu, ji paė- 
mė Dogą už parankės, nugėrė iš jo bokalo, juokais nusipurtė ir 
nusivedė prie baro. Šiandien Rauliui akivaizdžiai nesiseka. 
Belieka užjausti tą, kurią jis pasirinko šiai nakčiai. 

— Linksminies, Šeron? 

Ji iš karto atpažino balsą ir šypsodamasi pakėlė galvą. 

— Sveikas, Voltai. 

Volteris Džentris buvo tipiškas viengungis, paveldėjęs 
milijonus ir puikiai susitvarkęs savo privatų pasaulėlį. Savo 
retu apsukrumu, kurį irgi paveldėjo kartu su aristokratiška 
išvaizda ir puikiomis manieromis, ši paskutinė Džentrių kla- 
no atžala sugebėjo padvigubinti gautą turtą. Paskutinius dvi- 
dešimt metų jį nesėkmingai medžiojo merginos iš turtingų šei- 
mų, bet jis nė su viena ilgiau neužsibuvo. 

— Matau, susipažinai su Dogu, — pasakė Voltas. 

— Taip. O kasjis? 

Voltas pastukseno ilga cigarete į auksinį portsigarą ir 
užsirūkė. 

— Mudu susipažinome armijoje. Įdomus žmogus. Kare 
jis buvo apsigimęs žudikas. Padariau įspūdį? 

— Keistas žmogus, — neaiškiai atsakė Šeron. — Kuo jis 
dabar verčiasi? 

Voltas patraukė pečiais ir nusišypsojo. 

— Pats dažnai apic tai galvoju, bet nickada nebandžiau 
išsiaiškinti. Kartą jis pakvietė mane į savo moksladraugių klu- 
bą. Ten kabėjo jo nuotrauka su futbolininko apranga. Regis, jis 
buvo Amerikos studentų žaidynių nugalėtojas. 

— Jis panašus į policininką. 

— Ir man kartais taip atrodo. Jis turi gana kcistų bičiu- 
lių. — Voltas paėmė taurę iš pro šalį su padėklu ėjusio pada- 
vėjo ir nugėrė gurkšnelį. — Džiaugiuosi vėl tave matydamas, 
Šeron. Senokai mudu nesimatėme. Ir kaip tas senis Keiblas 
išleido tave? 

Ji atsakė šypsenėle į jo supratingą šypseną. 

— Tarsi nežinotum, kad aš jam savotiškas jaukas. 

— Žavingas jaukas. Ar tokiam žuvis atsispirs? 

— Ir neturi spyriotis. Juk jauką prieš paleisdamas į tavo 
tvenkinį išbandė pats didysis maestro. 

— Ir kokio laimikio tu tikiesi? 

Jis pamojo padavėjui, o kai šis priėjo, paėmė taurę ir 
padavė jai. 

— Dėkoju. Keiblas tikisi, kad dalyvausi su juo bendrame 
versle. Tikisi išpešti ne mažiau kaip penkis milijonus dolerių. 

— Puiku, — nusijuokė Voltas. — O tu, vadinasi, jaukas. 
Manau, tau rekomendavo pasistengti ir nieko nepagailėti. 

— Taip ir buvo pasakyta. Girdi, vienas kartas daugiau 
ar mažiau, ir panašiai. 

— Vadinasi, tavo bosas nežino... arba netiki... kad tu... 

— Sakiau jam, bet jis netiki. 

— Sunku jums, vargšėms pusmergėms. Ir aš pasiduodu 
jums, jaunoji ledi. 

— Maniau, kad tau patiko paskutinį kartą. 

— Dar kaip. Geriau ir negali būti. Tiesa, šiek tiek dirgi- 
na nervus, bet malonumas — nė su kuo nepalyginamas. Tu tik- 
ra menininkė. Jeigu nori žinoti, dar niekada neturėjau tokios 
malonios nakties ir kitos dienos. Šioje srityje tu tikra alpinistė. 
Bet galiu tave suprasti. Tik kartais pagalvoju, koks siaubas, jei- 
gu tu netyčia susižeisi, jeigu koja nuslys nuo dviračio paminos 
ar kas nors panašaus. Kiek pastangų nueis šuniui ant uodegos! 

— Manc galima patikrinti kad ir melo detektoriumi, — 
atsakė Šeron. 

— Šeron, aš noriu būti laimingasis. Siūlau mainus. 

— Kas už ką? 

— Tavo nekaltybė už penkis milijonus! 

— Voltai, tu nuostabus, bet aš dar truputį palūkėsiu. 

— Senis Keiblas sužvėrės, kai sužinos, kad atmetei to- 
kias sąlygas. 

Ji šypsojosi, o jos balse skambėjo juokas. 

— Jis nė už ką nepatikės. Juk man pažadėti penki pro- 
centai nuo sandėrio. 

— Saulele, — nusijuokė Džentris, — tu žinai, kad už- 
tenka tik vieno nepakartojamų žydrų akių žvilgsnio, kad gau- 
čiau tai, ko noriu. Jeigu to per maža, padės nebrangus brilian- 
to komplektėlis. Bet su tavim viskas kitaip. Tu tiesiog nepa- 
kenčiama, mano mieloji. Bet noriu nuimti tave nuo kabliuko 
ir duoti dar kelis mėnesius, kad pati ką nors pasigautum. Gali 
pranešti Keiblui, kad sutinku. Jeigu tau bent šiek tiek patin- 
ku, pasakyk jam, kad pasinaudojai savo brangiausiu turtu. Juk 
man reikia rūpintis savo reputacija. 

— Gal pasiūlyti mainais dar ką nors? 

— Šeron... aš ne kovotojas. Per daug tingus tokiems da- 
lykams. 

Voltas pažvelgė ton pusėn, kur prie atviro lango stovėjo 
Dogeronas Kelis, nukreipęs mąslų žvilgsnį į tirštėjančias sute- 
mas. Prie jo peties buvo prigludusi Mona Merimen. 

— Šeron, atkreipk dėmesį į jį, — patarė jis. 

— Kodėl, Voltai? 

Voltas nugėrė iš bokalo ir spragtelėjo portsigaru. 

— Žiūrėdamas į jį, prisimenu vienos knygos pavadini- 
mą. Ne pačią knygą, o tik pavadinimą. 

— Kokį? 

— “Gamtos šauksmas", — atsakė jis. 


Jie stovėjo kitame kambario gale, bet ją nutvilkė karš- 
tis. Nuleidusi akis, Šeron pastebėjo, kad jos pirštai sukioja žie- 
delį ant kairės rankos didžiojo piršto. Jos mergautinį varinį 
žiedelį. Ji kiekvieną vakarą šveisdavo jį nuo žalėsių. Akmenė- 
lis — paprastas stiklas — buvo žalias, nusitrynusiais kampu- 
čiais. Iš jos pasišaipydavo dėl to žiedelio, bet ji sakydavo, kad 
tai jos talismanas, nors visi žinojo, kad mergina nepasižymi 
sentimentalumu ar prietaringumu. Tačiau Šeron mokėdavo taip 
atsikirsti įkyruoliams, kad apie žiedelį netrukus visi pamiršo. 

Mona Merimen nusitempė Dogą į sodą. Nustojo lyti, ore 
tvyrojo rūkas. Šeron atsistojo ir priėjo prie Raulio Fučijos, 
nešina tuščiu bokalu. 

— Nepakenktų išgerti, — tarė ji. 

— Mona Merimen, jūs priekabi dama, — tariau jai. — 
Kodėl jums nepasigavus kokios nors garsenybės? 

— Apie visus jau viską parašiau. Jūs man įdomesnis. 

— Bet juk ašniekas. 

— Netiesa, Dogeronai. Aš iššniukštinėjau apie jus iš jūsų 
draugo Li Šėjaus. Nuo manęs jis nedrįs nieko nuslėpti. Jūs ver- 
tas dėmesio jau vien todėl, kad esate Berinų turtų paveldėtojas. 

— Mona, būti paveldėtoju dar nereiškia paveldėti. Juk 
sakiau, kad esu šeimoje mergvaikis. 

— Jau ir tai naujiena, — dailiai nusišypsojo ji. — Juk aš 
vedu skandalų kroniką. 

Perbraukiau pirštais jai per skruostą ir švelniai žnybte- 
lėjau į smakrą. 

— Mažyte, juk nenori, kad iš tavęs liktų tik rageliai ir 
nageliai? 

— Keista. 

— Jokių pokštų. 

— Ir kas gi bus? — nusijuokė ji. 

— O tai, kad visi sužinos, kick iš tikrųjų tau metų. 

— Nesužinos, — atsakė ji, nė kiek nesutrikusi ir juok- 
damasi. 

— Lažinamės? — pasiūliau. 

Šypsena nuslinko nuo jos veido. 

Duok man telefono aparatą, valandą laiko ir aš tau 
pranešiu tavo gimimo vietą, laiką, net valandą. 

Palenkusi galvą į šoną, ji abejingai pažvelgė į mane. 

— Netikiu. 

— Pažiūrėk man į akis, Mona. 

— Matau. 

— Dabar supranti. Šiame žaidime man nėra lygių. Tik 
pamėgink man įdrėksti, ir aš nukąsiu tau galvą. 

— Tu iš tikrųjų velnio išpera, ar ne? 

— Man visi taip sako. 

— Nejaugi iš tikrųjų visiems pasakysi, kiek man metų... 
jeigu tau pavyks sužinoti? 

— Tik paliesk mane. 

— Tu įdomus žmogus, Dogai. Tad kiek man metų? 

— Apytikriai? 

— Taip. 

Vėl paliečiau pirštais jos skruostą ir užčiuopiau vos pa- 
stebimas raukšleles. 

— Dvidešimt vieneri, — išsiviepiau. 

— Liaukis, sakyk, kiek iš tikrųjų. 

— Šešiasdešimt dveji, — atsakiau jai. 

— Niekše, pridėjai vienerius metus. Aš tave užmušiu, 
jeigu kam nors prasitarsi. 

— Pasakysiu, kad tau ne daugiau kaip trisdešimt. 

— Plepys. Bet tu man vis tiek patinki, niekingas pabaisa. 
Dabar pamėginsiu viską apie tave sužinoti, ir tada saugokis. 

— Neverta taip stengtis. Klausk, ką nori, aš pats atsakysiu. 

Mona žvilgtelėjo į savo beveik tuščią bokalą, pasukiojo 
likučius ir pažvelgė man į akis. 

— Ar esi ką nors nužudęs? 

Linktelėjau. 

— Nenori papasakoti? 

— Nematau reikalo. 

— Regis, man pasitaikė ugnis, ne vyras. Žinai, ką norė- 
čiau su tavim padaryti? 

— Žinoma. Negaliu nuo jūsų, snargliukių, atsiginti. Ge- 
riau išsirink sau bendraamžį. 

— Gerai, gerai, žudike. Vienas bučinukas, ir grįžtame 
atgal. 

Ji švelniai palietė mane lūpomis ir prigludo prie manęs 
visu kūnu. Tuo prisilietimu ji pademonstavo visą savo tigrės 
aistrą ir troškimą. Prieš kokius dvidešimt metų su ja būčiau 
šauniai pasilinksminęs. | | 

Jos ranka, gulėjusi ant mano peties, nusileido žemyn ir, 
palietusi mane, grįžo atgal. 

— Bet tu — tikras ledas. 

— Ne visai, lėlyte. Tiesiog aš pats renkuosi laiką ir vietą. 

— Na, ir sekasi man. Kur beinu, ten niekšą sutinku, — 
nusišypsojo ji. — Bet aš išnarstysiu jus, misteri Keli. 

— Kai kas jau mėgino. 

— Ekspertai? 

— Ekspertai. 

— Bet tai buvo tik žiedeliai. Eime, noriu supažindinti 
jus su savo draugais. 

Pamatęs mus įeinančius į šurmuliuojančią salę, Voltas 
Džentris pamojo ranka ir, atsiprašęs poros, su kuria ką tik 
šnekučiavo, plačiais žingsniais pasuko prie mūsų. Šypsoda- 
masis pakratė man ranką ir mirktelėjo Monai. 

— Džiaugiuosi tave matydamas, Dogai. Senokai besi- 
matėme. 

— Aš taip pat, Voltai. 

— Mona jau spėjo suleisti į tave savo nagučius? 

Ji ;žnybo jam į ranką ir apsimetė įsižeidusi. 

— Voltai, tau reikėjo paruošti mane susitikimui su šiuo 
žvėrimi. Mūsų kompanijoje Dogas tikra atgaiva. 

— Todėl, kad nesu veislinis. 

— Ar visam laikui grįžai? 

— Galbūt. 

— Nostalgija? 

Patraukiau pečiais, perkratydamas mintyse paskutinius 
dvidešimt metų. 

— Tai, kas anksčiau atrodė neįprasta, laikui bėgant tampa 
kasdienybe. Aš turbūt kaip ta lašiša — grįžtu neršti į gimtą- 
siais vietas. 

— Ir mirti, — įsiterpė Mona. — Lašišos visada nugaišta 
po neršto. Todėl ir grįžai, Dogai? 

— Mirti — ne mano hobis, madam. Bent jau ne dabar. 

— Atsiminsime. Vadinasi, grįžai namo neršti. O ką ke- 
tini apvaisinti? 

Voltas nusijuokė ir paplojo Monai per petį. 

— Mona, mergaite mano, kodėl tau tik seksas galvoje? 

— Tai įdomu. Mano skaitytojai tik to ir laukia. Hori- 
zonte pasirodė labai įdomus viengungis ir potencialus jauni- 
kis. Juk reikia viską iššniukštinėti. — Ji šypsodamasi žiūrėjo į 
mane. — Misteriu Keli, jūs neatsakėte į mano klausimą! 

— Dar negalvojau. 

— Galjūsų laukia kokia nors vieniša širdis? 

— Kažkodėl neprisimenu. Tik žinau, kad visi džiaugė- 
si, kai išvykau. 

Iš padavėjos, kurią pašaukė Voltas, ištiesto padėklo pa- 
siėmėme po taurę. 

— Mona, per daug netikėk jo pasakojimais apie Berinų 
valdas. Tiesiog Dogui reikėjo gimti prieš šimtą metų. Mūsų 
laikais tokiam parakui nėra kur pasireikšti. Kai jį iš čia išpra- 
šė, jis tik apsidžiaugė. 

— Ką išprašė? — paklausė tylus balsas. 

Visi atsigręžėme ir nusilenkėme drūtam liguisto veido 
vyrui. 

— Sveiki, Mona, Voltai... — jis padelsė, laukdamas, kol 
mus pristatys. 

— Dikas Lagenas, Dogas Kelis. Regis, judu nepažįstami? 

Ištiesiau ranką, ir jis sekundę mandagiai palaikė ją sa- 
vojoje. 

— Reguliariai skaitau jūsų skiltį, misteri Lagenai. 

— Pagaliau sutikau žmogų, kuris domisi tarptautiniais 
įvykiais. 

— Mano literatūriniai perliukai nesusilaukė tokio dė- 
mesio, — atsigręžė į jį Mona. 

Lagenas šyptelėjo ir perbraukė pirštais per savo plonai 
išskustus ūsus. 

— Mona, brangioji, ar tarp mūsų gali būti konkurenci- 
ja? Tiesiog misterį Kelį, kaip finansininką, sudomino mano 
paskutinės naujienos. Ar ne taip, misteri Keli? 

Jo balsas nuskambėjo kažkaip keistai, o akys sųžiuro į 
mane tarsi tyrinėdamos. 

— Dolerių medžioklė — neišvengiama blogybė. Ir nu- 
sprendžiau joje dalyvauti, — atsakiau. 

— Jeigu teisingai supratau, jūs grįžote pretenduoti į 
palikimą? 

— Dešimt gerų gabalų. Iš kur žinote? 

— Mano ankstesni tyrimai buvo parašyti dar Berinų re- 
žimo klestėjimo laikais. Jūs net neįsivaizduojate, kiek daug 
žinau apie jūsų šeimos turtą. 

— Džiaugiuosi dėl jų, tik su sąlyga, kad gausiu savo de- 
šimt tūkstančių. Aš niekada nebuvau per daug prisirišęs prie 
šeimos. 

— Suprantu. Mūsų laikais dešimt tūkstančių — ne ka- 
žin kokia suma. Ketinate kur nors investuoti? 

— Jokiu būdu. Ketinu praužti. Pinigai tam ir yra, kad 
paverstum juos kokia nors nauda ar malonumais. 

— Misteri Keli, jūsų užmojai kaip tikro turtuolio. 

Jo balse vėl nuskambėjo ta keista gaidelė. 

— Ir su dešimčia tūkstančių galima nustebinti visus, — 
nerūpestingai šyptelėjau ir susilaukiau jo atsakomojo šypsnio. 

— Beje, misteri Keli, jūsų vardas, jeigu neklystu, Do- 
geronas? 

— Taip, o kas? 

— Neįprastas vardas. 

— Senovinis. Tokių dabar mažai. 

— Jūs teisus. Tačiau ne kartą esu girdėjęs tą vardą. Stam- 
bulas, Paryžius... juk jūs ten buvote? 

— Žinoma, — patvirtinau. 

— Gal tai tas pats Dogeronas? 

Staigus ir aštrus Monos žvilgsnis įsmigo į mus. 

— Na, na, Dikai, klok viską, ką žinai apie mūsų bičiulį. 
Tokia vertinga informacija per gera tavo skilčiai. 

Juokdamasis neleidau jai baigti: 

— Jeigu misteris Lagenas yra sutikęs mane tose vietose, 
tai jau tavo duona, Mona. O ten, kur šokami pilvo šokiai ir 
kankanai, aš — uoliausias mokinys. Matyt, ir jūs tokių vietų 
mėgėjas, misteri Lagenai, todėl nieko nuostabaus, jeigu ir teko 
susitikti. Mane ten neblogai pažįsta. Vadinasi, jūs irgi eroti- 
kos mėgėjas? 

Lagenas vėl paglostė savo ūsus, stengdamasis pridengti 
ranka veidą. Mona juokdamasi timptelėjo jį už rankovės. 

— Tai bent, Dikai! Ak tu, senas išdykėli! O aš maniau, 
kad tu vaikščiojanti dorybė. Dogai, brangusis, tu tiesiog nuo- 
stabus! Pagaliau ir jis pakliuvo į mano nagus. 

Lagenas apsimetė sutrikęs ir tramdantis juoką. 

— Misteri Keli, jūs užklupote mane nusikaltimo vieto- 
je. Mano paslaptis atskleista. Aš visada tik nedrąsus žiūrovas, 
O ir proga nedažnai pasitaiko. 

— Nesijaudinkite. Jūsų paslapčiai pavojus negresia. Jau 
prigrasinau Monai vienu demaskavimu. Pridėsime dar ir tai. 

— Volteri, jūs pakvietėte nuostabų svečią. Visiškai ne- 
panašu, kadjis būtų iš Europos. Misteri Keli, buvo malonu 
susipažinti, — atsisveikino Lagenas. 

Kai jis nuėjo, Voltas tarė: 

— Tikiuosi, jis nesusikrimto? 

Mona papurtė plaukus ir kreivai šyptelėjo. 

— Kvailiuk. Jis gi visas švytėjo iš pasitenkinimo. O mes 
manėme, kadjis pasipūtęs kalakutas. Dogai... ką tu dar moki? 
Turi nepaprastą sugebėjimą kiaurai pcrmatyti žmones. 

— Tai ateina su amžiumi, mieloji ledi. Man regis, kad 
tai — visų vyrų savybė. 

— Jeigu visų, tu dabar neplepėtum su mano amžiaus 
dama. Kodėl tau nepasigavus ką nors tinkamesnio,kaip pats 
man neseniai patarei. Juo labiau kad matau ne vieną porą geis- 
mingų akių, kurios atidžiai tave stebi. Na, Voltai, pristatyk jį. 
Noriu pamatyti, kaip jis susitvarkys su tomis profesionaliomis 
mažytėmis, demonstruojančiomis savo prekę. Ak, kad sugrįžtų 
tie laikai, kai ir krūtys buvo stangresnės, ir kojos lieknesnės! 

— Nenusimink, Mona. Tau viską su kaupu kompensuo- 
ja patirtis. 

— Veskis jį iš čia, Voltai, nes aš už save neatsakau. 

Ji nuėjo, įsikibusi į du naujus populiarius televizijos 
herojus. 

— Smarki moteriškė, — pasakė Voltas. 

— Tikrai. 

— Tujja per daug nepasitikėk. Norėdama ką nors išpeš- 
ti, ji nieko nepagailės, ji visiškai neturi sąžinės. Beje, Lagenas 
toks pat. Įsivaizduoja esąs didelis veikėjas. Vienas senatorius 
pavadino jį šunimi sargybiniu, saugančiu verslą nuo begėdžių 
vertelgų. Štai jis ir pučiasi, norėdamas pateisinti tuos žodžius. 

— O kąjis čia veikia? Juk tai visai ne jo kompanija. 

— Prisimink, kaip negailestingai jį demaskavai. Dikas 
mėgsta spoksoti į mergaites. Kur kitur jis pasikraus, jeigu ne 
tokiuose susibūrimuose. O tu ar jau su visais susipažinai? 

— Su daugeliu. 

— Tau pasirodžius, visi vyrai šerius pastatė. Teritorija 
seniai padalyta, tai jie ir nervinasi, nežino, į kieno naudmenas 
ketini įsibrauti. 

— O kur Li? 

— Meilinasi bare dviem vietinėms garsenybėms, norė- 
damas patekti į aukštuomenės kroniką. Ko jis toks nervingas? 

— Pats nežinau. 

— Jis tarsi bijo palikti tave vieną. Jūs visada buvote ne- 
išskiriami. 

— Li per daug nervinasi. Jam reikėtų vesti, — nusišaipiau. 

— Kam, kam, o tau patylėti, — nusijuokė Voltas. — Be- 
je, o ką ruošiesi užverbuoti šįvakar? Net man įdomu. Tiesą 
sakant, visa prekė prieinama. Beveik visa. 

— Beveik? 

Voltas linktelėjo galva ton pusėn, kur ant fotelio rank- 
tūrio sėdėjo blondinė, kurios pokalbį buvau nugirdęs, ir ple- 
pėjo su storuliu, vienu garsiu leidėju. 

— Antaiji. Geležinės kelnaitės. Tikras butelis su dega- 
muoju skysčiu, tik niekam nepavyksta uždegti dagčio. 

— Įdomu. 

— Per daug vargo. Net tikri širdžių ėdikai atsisakė šio 
sumanymo. Gėdą užsitraukė ir vienas psichiatras. Dabar apie 
ją sukasi Raulis, stengiasi iš paskutiniųjų. Iki susitikimo su ja 
įsivaizdavo csąs vyriškumo įsikūnijimas. 

— Girdėjau, kaip ji sumalė jį į miltus. Nejau viskas, ką 
ji sakė, tiesa? | 

— Viskas. Prisiekiu. Aš irgi buvau ant jos užkibęs. Eik, 
pasisveikink. Įdomu, kokį įspūdį jai padarysi. 

Storuliukas nusilenkė mums ir nusirito paskui savo pa- 
siją, kuri pralėkė pro mus apsupta neišvaizdžių jaunuolių. 

Voltas pristatė mus vieną kitam. 

— Šeron Kas, Dogas Kelis. Tegul bus pagal visas taisyk- 
les. — Jis šypsodamasis pažvelgė į mane. — Šeron nemėgsta 
atsitiktinių pažinčių. 

Kai ištiesė man ranką, jos didžiulėse rudose akyse žaidė 
kibirkštėlės. 

— Voltas nepraleidžia progos iš manęs pasišaipyti, mis- 
teri Keli. 

— Mano vardas Dogas. Taip lengviau. 

— Dogai, ar jis jau informavo jus apie mano geležines 
kelnaites? 

— Žinoma. 

— Tokio plepio reikia paieškoti. Tegul geriau kiekvie- 
nas pats įsitikina. 

— Žiūrėk tu man, — įspėjo Voltas. — Atsiras koks nors 
su konservų peiliu. 

Žiūrėdama į mane truputį pakreipusi galvą, ji švelniai 
išlaisvino savo ranką. 

— Gali būti. 

Šeron Kas buvo nuostabi. Ir nepaprasta. Jos vidinis ir 
išorinis grožis buvo vienodai tobuli. Bet atrodė, kad vidinį ji 
rūpestingai slepia. Jos pašviesinti plaukai žvilgėjo ir krito ant 
pečių švelniomis bangomis, pabrėždami visą jos gundančio 
kaip prinokęs vaisius, lankstaus ir jausmingo kūno žavesį. Ko- 
jos, pridengtos vos iki pusės šlaunų, traukė akį savo tobulumu. 
Šeron elgėsi laisvai ir ramiai, be jokių koketavimo gudrybių, 
būdingų daugumai moterų. 

— Judu pasikalbėkite, o aš eisiu prie svečių, — pasakė 
Voltas. 

Palydėjome jį akimis, ir Šeron tarė: 

— Manau, kad Voltas specialiai užsiundė tave ant manęs. 

Atsakydama į mano klausiantį žvilgsnį, ji paaiškino: 

— Visai neseniai išpešiau iš jo penkis milijonus dole- 
rių, už kuriuos kartu su Keiblo ir Hovardo firma bus statomas 
filmas. 

— Taip lengvai? 

— Mano bosas, pasikliaudamas mano duomenimis, spė- 
jo, kad sandėris bus galutinai užbaigtas ant šilko paklodžių Volto 
micgamajame. — Ji vaikiškai sukikeno. — Bet jis pasielgė taip 
kilniai, kad dabar, manau, nori bent šiek tick atsigriebti. 

— O kuo tu vertiesi? 

— Kūnais ir juostomis. Keiblo ir Hovardo firma kuria 
filmus — gerus ar blogus, bet pelningus. Voltas gerai žino, kad 
po šio sandėrio jis padvigubins įdėtą kapitalą. 

— O tavo pareiga — medžioti rėmėjus? 

— Toks būdas nenaujas, Dogai. Kad ir kaip būtų, bet šį 
žaidimą žaidžiu pagal savo taisykles. 

— Tai bent! 

— O tu — moralistas? — tyliai paklausė ji. 

— Tokiomis sąlygomis manęs į jokį sandėrį neįviliosi! 

— O kaip tave galima suvilioti? 

Jos veide išvydau atvirą smalsumą. 

— Užmiršk. Gal ir esu moralistas. Aš irgi turiu savo 
taisykles, — atsakiau su rūškana šypsena. 

— O kokia iš to nauda? 

— Apie ką tu? 

— Girdėjau, tu iš Berinų šeimos. 

— Na ir greiti tie žmonių liežuviai. 

— Šioje kompanijoje paslapčių ilgai neišlaikysi. Rytoj 
jau būsi paverstas paslaptingu milijonieriumi iš Europos, pa- 
sirodžiusiu tam, kad užgrobtum Berinų valdas. 

— Melas.: 

— Kodėl, misteri Keli? 

— Man priklauso tik dešimt tūkstančių. 

— Li taip ir sakė. Bet ar ne įdomiau susiglemžti milijo- 
nus? Kada tikiesi atgauti tuos dešimt tūkstančių? 

— Aš jų negausiu. Jie mane apgavo. Mano senelis iš mo- 
tinos pusės nurodė testamente tam tikras beveik neįgyvendi- 
namas sąlygas. 

— Man patinka tas tavo “beveik". Tai ką darysi? 

— Nieko. 

— Dogai, tavo šypsena labai klastinga. Ką tu sumanei? 

— Kad atsirastų ilga ranka ir ištemptų tave iš čia. 

Šeron pastatė savo taurę, atsistojo ir, iškėlusi galvą, nu- 
žvelgė mane švytinčiomis akimis. 

— Reikia tik paprašyti, — tarė ji. 

— Aš ir prašau. 

— Tuomet eime. 


Lyjant Šeron buvo panaši į išsiskleidusį pavasario žie- 
dą, nusėtą žvilgančiais rasos lašeliais. Vėjas taršė jos švelnius 
plaukus. Įsikibusi man į parankę, ji kvatodama šlepsėjo per 
balas, ir reti praeiviai, gūždamiesi po skėčiais, nustebę žiūrė- 
jo į mus ir šypsojosi. 

Užkandome nedideliame italų restoranėlyje, paskui, nu- 
ėję porą kvartalų, užsukome į barą, kuriame, išskyrus šeimi- 
ninką, nebuvo nė gyvos dvasios. Jis aptarnavo mus ir vėl įbedė 
nosį į televizorių. 

— Kaip šaunu, Dogai. Man seniai nebuvo taip gera. 

— Pažiūrėsim, ką pasakysi rytoj, kai pasigausi plaučių 
uždegimą. 

— O ar bus tas "rytoj"? 

— Žinoma. Jaučiu, kad esu už tave atsakingas. 

— Panašiai kaip tuomet, kai randi nuo būrio pasimetusį 
paukštį? 

— Panašiai. | 

— Gerai, aš tau paskambinsiu. — Sveika, kupina jėgų, 
trykštanti sveikata, ji staiga užsikirto ir surimtėjo. — Aš... ne- 
norėjau tavęs... 

— Katyte, aš ne berniukas. Kiekvieną dieną matau save 
veidrodyje, kai skutuosi, — ir žilę, ir raukšles. Taip visiems 
atsitinka. 

— Tu man patinki toks, koks esi. 

— Tuo geriau, nes kitoks jau nebūsiu. Žiūrėk, su tavim 
bendraudamas dar ir atjaunėsiu. Man tai primena jaunystę. 

— Mondo Byčą? 

Mano ranka su taure sustojo pusiaukelėje. 

— Iš kur tu Žinai? 

Jos akys spindėjo. 

— Aš irgi iš tų vietų. Gyvenau už šešių mylių nuo jūsų 
dvaro. Kai buvau maža, vaikščiodavome pro jūsų parko šiau- 
rinę dalį, kuri dar nebuvo aptverta. Kartais plaukiodavome 
pric valčių krantinės ir rengdavome piknikus, vaizduodami 
turtuolius. 

— Šit kaip. 

— O tu ten būdavai, Dogai? 

— Kelis kartus. Aš labiau mėgau užkaborius. 

— Žinai, mano tėvas dirbo Berinų gamykloje penkioli- 
ka metų. Su tėvu esu buvusi ir didžiajame name, kai jis nešda- 
vo ten kažkokius popierius iš gamyklos. 

— Koks ankštas pasaulis. Kodėl pabėgai iš provincijos? 
Ką radai čia, tame prakeiktame mieste? 

— Darbą. Juk reikia ir pavalgyti, ir apsirengti. Man at- 
rodė, kad gamykla — ne man. Kai mirė tėvas, neturėjau jokių 
šansų tame miestelyje. Pats supranti. 

Pastūmiau arčiau jos lėkštutę su riešutais. 

— O ašiškeliavau iš tų vietų ne visai savo noru. Mane 
pastūmėjo. Daug praradai, jeigu negirdėjai visos tos istorijos. 

— Iš suaugusiųjų kalbų šį tą pagaudavau. Bet per daug 
nesigilinau. Kaip tik prieš man išvykstant buvo daug triukšmo 
dėl tavo pusseserių. Man tai nerūpėjo. Tavo sugrįžimas jiems 
turbūt didelis netikėtumas? 

— Mano advokatas jau ruošia juos susitikimui. Kodėl 
tave taip domina Berinai? 

— Turbūt noriu ką nors išgirsti apie namus, senąsias 
vietas. Nuo to laiko nė karto nesu ten buvusi. 

— Tai nuvažiuojam. 

Kelias sekundes ji tylėjo, su šypsena žvelgdama į mane, 
o paskui palinksėjo galva: 

— Gerai. Kada? 

— Rytoj... jeigu galėsi atsiprašyti iš darbo. 

— Brangus Keli, misteris Keiblas yra prasiskolinęs man 
iki ausų. Dabar gana ilgai galėsiu leisti laiką kaip išmanydama. 

Žvilgtelėjęs į laikrodį, nustebau, kad jau antra valanda 
nakties. 

— Palydėsiu tave namo. Nespėsi išsimiegoti. Kur tu 
gyveni? 

— Netoli. Nueisim pėsti. 

Palikęs pinigus ant baro ir sugriebęs saują riešutų, pa- 
daviau Šeron apsiaustą. 

— Ei1me, katinėli. 

Ji gyveno Yst Saide, aukštoje dėžutėje iš stiklo ir beto- 
no, prigludusioje prie tokio pat bokšto su bendromis durimis, 
kur jas saugojo budrus sargas, vilkintis livrėją. 

Šeron maloniai ir nuoširdžiai pakvietė užeiti ir išgerti 
ko nors prieš miegą. Ji įėjo pirmoji, uždegė šviesą, mes nusi- 
vilkome apsiaustus, ir ji juos pakabino. 

— Tu kol kas pripilk, — pasakė ji, parodžiusi man ba- 
rą, — O aš persirengsiu kasdieniniais drabužiais. Ir sausais. O 
tau teks pakentėti. Manau, nenorėsi lįsti į mano chalatą, — 
skambiai nusijuokė. 

— Apsicisiu. 

Pripyliau stiklines, apėjau kambarį ir nustebau pama- 
tęs, koks dalykiškas josios būstas. Viskas čia buvo sutvarkyta 
ir išdėliota pagal tipinį Manheteno dizainą. Tik po kurio lai- 
ko supratau, ko čia trūksta. Butas buvo beveidis. Tai buvo tik... 
būstas. Kaip viešbučio kambarys. 

Pajutau, kad ji mane stebi iš tamsaus kambario kampo. 

— Apie ką mąstai, Dogai? 

— Ar seniai čia gyveni? 

— Ketverius metus. O ką? 

— Nepasakytum, kad čia gyvena mergina. 

Atsigręžiau. Ji išėjo iš kambario tamsos tokia žavinga 
su plona palaidinuke, surišta mazgeliu po krūtine, ir paprastu 
sijonėliu, besiplaikstančiu apie liaunas kojas. Ant galvos už- 
rištas rankšluostis priminė turbaną, todėl ji buvo panaši į he- 
roję iš “Tūkstančio ir vienos nakties". Keistai nusmelkė širdį, 
bet greitai susitvardžiau. 

— Keistas pastebėjimas. Dauguma vyrų to nepastebi. Bet 
tu teisus. 

Pačėmusi iš manęs stiklinę, ji patogiai įsitaisė ant sofos, 
parietusi po savim kojas, ir šypsodama tęsė: 

— Negaliu vadinti namais buto Manhetene. Čia aš tik 
gyvenu. Net nenoriu puošti jo įvairiais moteriškais niekučiais. 
Geriau palauksiu. 

— Ko? 

— Tikro namo, kurį turėsiu. 

Paskambčiojau ledais stiklinėje ir truputį nugėriau. 

— O tu teigiama mergiotė. Ar jau išsirinkai ką nors? 

Šelmiškai šypsodama, ji atsakė: 

— Aš jau susižadėjusi ir galiu sau leisti būti teigiama. 

— Kažkam labai pasiseks, katyte. 

— Žinau. — Ji pastatė bokalą, atsistojo ir lėtai priėjo 
prie manęs. Pakėlusi rankas, apkabino man kaklą. — Dogai, 
ar nori, kad tau pasisektų? 

Bučinys buvo neįprastas. Iš pradžių lėtas ir švelnus, pas- 
kui kaip magnetas jis pritraukė mus vieną prie kito, pasidarė 
pašėlęs, ištirpino jos kūną manajame, nuplikydamas mane karš- 
čiu ir beprotiška aistra. Palaidinukės mazgas atsirišo, šiltas 
nuogumas lietė mane, o iš jos lūpų išsiveržė silpna dejonė. 

Kaiją atstūmiau, mano kvėpavimas buvo įtartinai trūk- 
čiojantis, ir aš vargais negalais suvaldžiau savo balsą. 

— Tu susižadėjusi, Šeron. Ar pamiršai? 

— Būna tokių momentų, kai apie tai lengvai pamirštu. 

Surišau mazgu jos palaidinukę. 

— Neversk manęs pūškuoti. Nes pradedu jaustis kaip 
tie plevėsos Volto vakarėlyje. Man metas eiti. 

— Jeigu nori, gali pasilikti. 

— Negaliu. 

— Kodėl? — ji erzino mane savo vylinga šypsenėle. 

— Nepasičmiau konservų peilio. 

— Aš tau paskolinsiu. 

Abu nusijuokėme, ir ji išėmė iš spintos mano apsiaustą. 

Atsisveikindamas draugiškai ją pabučiavau ir su giliu 
atodūsiu pažvelgiau į jos didžiules akis. 

— Katyte, jeigu išdykausi, gausi per užpakaliuką. 
— Nuostabu! 

— Ašne tai turėjau galvoje. 

— Iki rytojaus? — tarė ji. 

— Iki rytojaus. 


Kai įėjau į Li butą, ten griaudėjo keturiasdešimtųjų pa- 
baigos karas. Li gulėjo ant grindų, pasibrukęs po galva pagal- 
vę, rankoje laikydamas alaus skardinę ir nukreipęs beprasmį 
žvilgsnį į televizorių. Šalia stovėjo pilna peleninė. Kai lengvai 
bakstelėjau jį batu, jis krūptelėjo ir kokią sekundę žiūrėjo į 
mane ncatpažindamas, bet paskui atsitokėjo. 

— Bičiuli, kur tik tu eini, paskui tave proskyna lieka. 

Priėjęs prie baro, įsipyliau alaus. 

— O kasatsitiko? 

— Nieko, nieko ypatingo. Norėdamas prisigretinti prie 
tos lėlytės Kas, turi ruoštis kaip išsilaipinimui Normandijoje, 
o tau užteko ir penkių minučių, kad ją pasičiuptum ir išrūk- 
tum įsikibęs jai į parankę. Kaip tau pavyko, Dogai? 

— Aš gerai išauklėtas. 

— Nepudruok smegenų. Nežinau, ką tu galvoji, bet visi 
žiūrėjo į tave kaip į kokį vanagą. Tu atsidūrci dėmesio centre. — 
Jis svirduliuodamas atsistojo. — Skambino Dikas Lagenas. 

— Šaunuolis. 

— Kalbėjo apie tave. 

— Puiku. 

Li nepatenkintas išsiviepė ir svirduliuodamas nuėjo prie 
fotelio. 

— Klausykis, Dogai. Jeigu tas tipas ką nors sumanė, jo 
neatsikratysi. Aš ne viską supratau, bet jis nori viską išuosti- 
nėti apie tave ir Berinų korporaciją. 

— Šit kaip? 

— Todėl pasijudink, jei ketini ką nors daryti. 

Baigęs gerti alų, pradėjau nusirenginėti. 

— Ko čia jaudintis? 

— O todėl, kad tu kažkąslepi, gal pamiršai? Jo laikraš- 

čių sindikatas suteikė jam visišką veiksmų laisvę. Jis turi ry- 
šių visame pasaulyje... 

— Nesinervink, Li. Jeigu jam reikia mano biografijos, 
galiu pats ją išdėstyti. 

— Tu išdėstysi, kur ne! Bet ar bus joje bent lašelis tiesos? 

— Nė lašelio. 

— Apie tai ašir kalbu. Dogai, geriau nekvailiok... Ar 
turi problemų? 

— Nemirti — irgi problema, — pasakiau, kabindamas 
apsiaustą ant kėdės atlošo ir nusivilkdamas marškinius. Išvy- 
dęs mano randus, jis išblyško ir nervingai apsilaižė. 

— Dogai, šis butas sekamas. 

— Kas sakė? 

— Durininkas Denis... buvęs policininkas. Jis pastebėjo 
juos dieną. Girdėjau, kaip jis pasakė Klarensui, kai jie keitėsi. 
Šio namo niekas niekada nesckė, net kai palėpėje įsikūrė pros- 
titutės. Ir seka ne policija. 

Priėjau prie telefono ir surinkau numerį. Išgirdęs pažįs- 
tamą balsą, ispaniškai paklausiau: 

— Četai, ar tu pasiuntei seklius manęs sekti? 

Četas Lindenas galutinai pabudo ir atsargiu balsu pra- 
šneko: 

— Taip. Tikrumo dėlei nusprendėme kol kas stebėti ta- 
ve. Na, kaip blondinė, Dogai, puiki? Galiu padėti, jeigu nori 
ką nors apie ją sužinoti. 

— Paklausyk manęs, drauge. Juk nenori, kad baigtųsi 
mano kantrybė? — paklausiau. 

— Jokiu būdu, Dogai. 

— Tuomet nutrauk sekimą. Kitą kartą aš nuo jų tiesiog 
paspruksiu. Bet jeigu pamatysiu juos dar kartą, truputį spustel- 
siu. Bet trečią kartą jiems bus tikrai blogai, todėl saugokis ir tu. 

— Greitai tu nuo mūsų atsiribojai, Dogai. 

— Išsiskirkime gražiuoju, Četai. Juk mes rimti žmo- 
nės, o ne kokie nors mėgėjai. Tau nereikia aiškinti. Atšauksi 
sekimą? 

Truputį patylėjęs, jis paklausė: 

— Kokie tavo planai? 

— Rytoj susitinku su savo šeimyna, paskui tikriausiai 
grįšiu čia. Jeigu šis numeris nebus atjungtas, pranešiu tau re- 
zultatus. 

— Tikiuosi, neapmausi, Dogai? 

— Jeigu tik būčiau norėjęs, jūs apie tai niekada nebūtu- 
mėte sužinoję. 

— Gerai. Šis numeris bus įjungtas. 

— Četai... 

— Kas, Dogai? 

— Tu dar ne viską pasakei? 

Jis numykė, ir aš įsivaizdavau, kaip jo lūpos nutaiso pa- 
šaipią šypsenėlę. 

— Tu visada buvai nuovokiausias. 

— Drožk, seni. 

— Paryžiaus rajone pastebėtas sujudimas. Kažkas iš ta- 
vo buvusių draugelių bando tave surasti. Manau, jie greitai 
pasirodys ir suuos tavo pėdsakus. 

— O kojie taip stengiasi? Juk mane rasti vieni niekai. 
Parvykau su savo pasu, kaip ir išvykau. 

Četas vėl nusišaipė: 

— Tai juos ir suklaidino. Šio varianto jie nenumatė. 

— Tad pasakyk jiems, kur aš esu. 

— Pasakysiu. Neimk per daug į širdį, Dogai. Juk tu ži- 
nai jų Žaidimo taisykles. 

Nepatenkintas numykiau ir padėjau ragelį. Nesuprasda- 
mas, apie ką kalbėjome, Li klausiamai sužiuro į mane. Paga- 
liau neiškentė ir paklausė: 

— Dogai, pasakyk man tik vieną dalyką. Ar aš turiu prie- 
žasčių nerimauti? 

Jo klausimas buvo toks nuoširdus, kad neištvėriau ir 
intriguojančiai atsakiau: 

— Vargu. | 

Jo lūpos pablyško, jis nervingai gurktelėjo ir nusliūkino 
į miegamąjį. 

— Vargu, — pakartojo jis. — Dieve, kas dabar bus! 

6 skyrius 


Visi trys susėdome galiniame automobilio skyriuje. Ne 
ant galinės sėdynės, o būtent skyriuje. Leilandas Hanteris savo 
patogumams nieko nešykštėjo. Linguodamas specialiai įtaisy- 
toje besisukančioje kėdėje, jis švytėdamas žiūrėjo į Šeron ir 
mane kaip vaikas, girdamasis savo žaisliuku. 

— Patinka? 

— Neįvertinau tavęs, Leilandai, — prisipažinau. 

Jis pastukseno į šalia esančią pertvarą. 

— Spalvotas televizorius. O ištraukiamas baras iš tavo 
pusės. Rinkis, ko širdis geidžia. Radijo imtuvas, šaldytuvas... 

— Galinę sėdynę pavertus lova, išeitų mielas viešna- 
miukas su ratais, — pajuokavau. Šeron kumštelėjo man į šoną, 
tvardydama juoką. — Nesijuok, vaikeli. Senasis ožys dar spar- 
dosi ir norėtų tuo pasinaudoti. 

— Tikiu, — kilniaširdiškai sutiko Šeron. 

Hanterio akyse šokinėjo žiburiukai. 

— Jis sako tiesą. Žinoma, mano amžiaus žmogui tai da- 
ryti reikia saikingai. Kitaip tariant, dozuotai eikvoti jėgas. 

— Vargas su jumis, vyrais, — nusijuokė Šeron. 

— O dabar pakalbėkim apie moteris, — pasiūlė Leilan- 
das. — Ypač apie jus. Dogas man papasakojo apie jūsų iškylas 
į Mondo Byčo pakrantes. Ar galėjau pažinoti jūsų tėvą? Jis 
buvo Laris Kasas? 

Šeron suraukė kaktą. 

— Taip, o iš kurjūs... 

— Tada aš jį pažinojau. Ir labai gerai. Vienu metu jis 
buvo vienos Berinų statybos viršininkas. Vertingas darbuoto- 
jas. Gaila, kadjie jo neteko. 

— Jis nesutarė su nauja valdyba, — trumpai atsakė Šeron. 

— Tr nereikia jo kaltinti, — tarė Leilandas. — Kai išmi- 
rė gigantai, baigėsi ir didžiojo verslo era. Prasidėjo kompiute- 
rių era. Prie vairo stojo vidutinybės, maskuodamos savo neiš- 
manymą skaičių virtinėmis, moksliniais laipsniais ir paveldė- 

tais turtais. Dabar niekas nebedaužo kumščiu į stalą, neina 
bartis su brigadininku dėl to, kad jo žmonės blogai dirba. Ka- 
meronas Berinas buvo gigantas. Gaila, kad jo nebėra. — Jis 
susimąstė, bet netrukus šyptelėjo ir pažvelgė į Šeron. — Prisi- 
menu, Laris turėjo dukterį. Kartą pasiėmė ją į žvejybą. 

— Valtimi? 

— Taip, irkluojama valtimi. Gaudėme plekšnes. Tu ne- 
norėjai mauti slieko ant kabliuko... 

— Ir verkiau. Prisimenu. Bet jūs buvote toks... Oi, at- 
leiskite... 

— Atleidžiu. Tiek metų prabėgo. Dabar aš, ko gero, links- 
miau gyvenu nei tuomet, jaunystėje. Beje, mano jaunoji ledi, ar 
nieko neplanuojate dėl mano smarkuolio draugo? Prisiekiu, 
yra pasaulyje geresnių variantų... 

— Aš susižadėjusi, misteri Hanteri. 

— Tai ne pasiteisinimas. Vargu ar sužadėtiniui patiks 
jūsų kelionė, kad ir vienadienė, su tokiu tipu kaip Dogas. 

— Nemanau, kad jis tam priešintųsi. Jis — plačių pa- 
Žiūrų Žmogus. 

— Dogas irgi. Tai ir turėjau galvoje. 

— Jūs būsite mūsų duenja. 

— Jokiu būdu, mažyte, Dogas pasirūpino manimi. Aš 
pasidariau tikras ištvirkėlis. 

— Vadinasi, jam teks mane ginti. 

— Taigi kad vaistai pavojingesni už ligą, — konstatavo 
Leilandas. 

— Ką padarysi. Kaip sakoma, jeigu išžaginimas neiš- 
vengiamas, geriau atsigulti ir patirti malonumą. 

— Su šiais dviem seksualiniais maniakais pavojinga net 
bendrauti, — juokais pasipiktino Leilandas. — Geriau persė- 
siu prie vairo. 


Prieš tris kartas Grandsaitas buvo atkampi vieta, pra- 
monės tėvonija, kurią valdė, kaip išmanė, Kameronas Beri- 
nas. Banguotos kalvos supo dvarą, kuris užėmė šešių šimtų 
akrų žemės plotą. Aptvertas siena, išraižytas kelių, sutvarky- 

tas negailint pinigų ir statybininkų talento, dvaras atitiko tuo- 
metinį skonį. Pirmasis paprastesnės architektūros pastatas tar- 
si pasiklydo tarp vėlesnių statybų, kurios atitiko aukštesnę šei- 
mos visuomeninę padėtį. Kameronų pilis puikiai pritapo prie 
vietinio landšafto ir tapo vieta, kur buvo kviečiami išrinktieji. 
Taip buvo prieš tris kartas, kai reikėdavo šešias valandas kra- 
tytis karietoje, kad nusigautum iki išrinktųjų dvaro. 

Dabar dvaro kampą nukirto supergreičio autostrada, su- 
niokojusi ir trečdalį visos žemės, kurioje iš rytų į vakarus “nu- 
keliavo" gamtą subjaurojusios aukštos įtampos linijos. Iki dū- 
muose skęstančio Niujorko dabar liko tik valanda ir penkioli- 
ka minučių kelio. Tačiau Grandsaito žemė dabar kainavo de- 
šimteriopai brangiau. 

Už dviejų mylių į šiaurės rytus nuo dvaro, Lintono pa- 
kraštyje, nusidriekė Berinų pramonės kompleksas. Pats Lin- 
tono miestelis, pristatytas raudonų plytų namų, apraizgytų vi- 
jokliais, buvo skirtas specialiai gamyklų darbininkams ir tar- 
nautojams. Kadaise Lintonas buvo malūno, stovėjusio ant upe- 
lio kranto, šeimininkas. Iš pradžių miestelis neturėjo savo val- 
džios. Bet, laikui bėgant, atsirado ir meras, ir miesto taryba, ir 
kiti visuomenės atributai. Pasitaikydavo Žmogžudysčių, gais- 
rų, nedidelių rasinių susirėmimų. Turėjo miestelis ir progra- 
mą savo gyventojų gerovei kelti. 

Nuo tilto per geležinkelį buvo matyti plentas, staigiai 
sukantis į rytus ir einantis tarp dvaro ir Lintono. Vingiuojan- 
tis septynias mylias vaizdinga vietove, jis baigėsi prie Berinų 
vasaros rezidencijos,kurią senasis Kameronas pavadino Mon- 
do Byču. Tai — platus smėlio, jūros kranto ir skaidraus van- 
dens pusmėnulis. 

Sustojome prie atlapotų akmeninių vartų su ornamenti- 
nėmis ketaus sąvaromis, tokiomis surūdijusiomis, kad jų net 
nebegalėjai uždaryti. Sargo namelis buvo negyvenamas, o jo 
stogas įgriuvęs. Senas sodininkas, vilkintis darbinį kombine- 
zoną, motorine šienapjove skuto pievelėje žolę ir nustebęs pa- 
žvelgė į mus. Pamatęs, kad norime įeiti į sargo namelį, pamo- 
jo ranka ir maloniai pakvietė užeiti. 

Dauguma tarnų jau buvo mirę arba išėję į pensiją. O 
naujų jie nebesamdė, — paaiškino Leilandas Hanteris. 

— Vis tiek čia nuostabu, — pasakė Šeron. Ji iškišo gal- 
vą pro langą, ir jos veide atsirado keista išraiška. — Aš nieka- 
da nebuvau įėjusi čia pro vartus. 

— Sakei, kad kartą buvai įėjusi į namą, — priminiau jai. 

— Taigi kad į namą. O į parką daug kartų prasmukda- 
vau slapčia. 

— O aš išsmukdavau slapčia. Tikrai nežinojau, kad yra 
norinčių slapta čia patekti. 

— O mums tai buvo “namas ant kalvos". Visi vaikai, 
kuriuos pažinojau, pavydėdavo tiems, kurie čia atvažiuodavo. 

— O man atrodė,kad mieste kur kas linksmiau. 

Žiūrėdamas tai į mane, tai į Šeron, Hanteris pašaipiai 
tarė: 

— Man regis, Dogai, tu tik gimei dvare, bet į jį neatsigi- 
mei. Tavyje daugiau tėtušio genų. 

— Todėl man ir gyventi buvo linksmiau, drauguži. 

— O mūsų atvykimas ar nesukėlė tau bent truputėlio 
nostalgijos? 

— Nė lašelio. Man ši vieta anaiptol nėra klestėjimo ir 
pažangos simbolis. 

— O kasji tau? — Leilandas jau nebesišypsojo, tik Žžiū- 
rėjo į mane teisininko akimis. 

— Visko esu matęs — ir blogiau, ir geriau nei čia. 

— Tu azartiškas lošėjas, ar ne? 

— Kažin ar aš kada blefuoju, seni. 

— Vėl netikslumas. “Kažin ar kada". Manau, norėjai 
pasakyti: retai. 

— Juk aš mažaraštis, — atsakiau. 

Žvyrkelis prie pat namo buvo išgrįstas plačiomis kalk- 
akmenio plokštėmis. Apžvelgiau aukštą triaukštį pastatą su 
įspūdingomis kolonomis prie centrinių durų ir vieną akimir- 
ką išvydau tarpdury senį su lazdele rankoje. Iš pykčio sučiaup- 
tomis lūpomis jis laukė manęs čia, norėdamas užtvoti per kuprą 
dar prieš tai, kas manęs laukė viduje. Trečiojo aukšto lange 

išvydau blyškų mamos veido ovalą, štai ji užsidengia ranko- 
mis veidą, o Alfredas ir Denisonas kikendami žvilgčioja pro 
aukštas ąžuolines duris, laukdami jiems tokios linksmos pra- 
mogos. Panelės gudresnės ir nesirodo, bet tūno kažkur neto- 
liese, kad nepražiopsotų to momento, kai lazda plekštels man 
per užpakalį. 

Seneliui nė karto nepavyko priversti mane surikti ar pra- 
virkti.Tai galėjau daryti tik likęs vienas, ir ne iš skausmo, o dėl 
pažeminimo, dėl to, kad gaudavau pylos už Alfredo nuodė- 
mes. Arba Denisono. Arba už mergiščių. 

Regėjimai išnyko. Senis jau seniai ilsisi šeimos kape, o 
motinėlė kitose kapinėse, mandagiai nubausta už jaunystės nuo- 
dėmes. O kiti jau seniai užmiršo tokias smulkmenas. Vienin- 
telis mus pasitikęs Žmogus buvo nepažįstamas vidutinio am- 
žiaus liokajus. 

— (Gerai sutinka, — tariau. 

Hanteris linktelėjo ir pasiėmė lagaminėlį su dokumentais. 

— Tu ne kokia nors garsenybė, aš viso labo tik šeimos 
advokatas, o mis Kas — visai pašalinis žmogus. O gal tikėjaisi 
iškilmingo priėmimo? 

— Patarėjau, pasakyk man vieną dalyką. Ar manęs čia 
kas nors laukia? 

— Žinoma, ne, — atsakė Leilandas. — Būtų nuodėmė 
praleisti tokią progą pasilinksminti. 

— Jeigu teisingai supratau, nori išpešti kuo daugiau ma- 
lonumų, — pasakiau dirbtinai šypsodamasis. 

— Teisingai supratai, Dogai. Iki šiol savo kontaktų su 
šeimyna negalėjau pavadinti linksmais. Leisk nors truputį pa- 
silinksminti. 

Šeron įdėmiai mus stebėjo ir pagaliau pareiškė: 

— Gal man vertėjo palaukti automobilyje? 

— Katyte, po visų vargų, kuriuos patyrei vaikystėje, no- 
rėdama patekti į šiuos namus, tu nusipelnei susipažinti su Be- 
rinų šeima. 

Liokajus Harvis paėmė mūsų skrybėles ir palydėjo mus 
prie poliruotų bibliotekos durų, iškilmingai jas atidarė ir žen- 

gė į priekį, norėdamas pranešti apie mūsų atvykimą. Atrodė, 
kad prabėgusių metų lyg ir nebūta, kai vėl įėjau į kambarį, kur 
šeima visada susirinkdavo svarbiausiais momentais. Bet tuo- 
met čia būdavo visai kiti veidai, o prie rankų darbo rašomojo 
stalo sėdėdavo pats Kameronas Berinas. 

Naujojo liokajaus balse skambėjo tos pačios pagarbios 
intonacijos, kaip ir senojo Čarlzo, ir visų galvos atsisuko į jo 
balsą su tuo pačiu niekinamu pasipūtimu. 

— Misteris Leilandas Hanteris, mis Šeron Kas ir miste- 
ris Dogeronas Kelis, — pranešė Harvis. 

Įdomus reginys, velniai rautų... tikrai yra iš ko pasijuok- 
ti! Išvydę mus visus kartu, jie nutaisė atlaidžiai geranoriškas 
šypsenėles Hanteriui, klausiamai mandagius žvilgsnius Šeron, 
bet kai ore pakibo mano vardas, jų povyzos pasidarė tokios, 
tarsi visi iš karto būtų pridėję į kelnes. 

Denisonas įsispitrijo į mane taip, kad maži jo akių karo- 
liukai vos neiššoko ant kaktos. Alfredas išsitiesė ir, numetęs 
ant grindų peleninę, sustingo kėdėje. Veda, kuri buvo bekišan- 
ti prie lūpų taurę, irgi sustingo ir, nežinodama, ką su ja daryti, 
pastatė ant grindų kaip koks palaidūnas aludėje. Pem ir Liuse- 
la prasižiojusios susižvalgė ir nebenuleido nuo manęs akių. 

Šypsojosi tik Marvinas Geitsas, pastumdėlis Pem vyras. 
Jau apgirtęs, neprickaištingai apsirengęs, kaip senųjų laikų Ho- 
livudo prodiuseris, Marvinas pakėlė taurę ir kreipėsi į mane: 

— O! Šeimos skeletas išlindo iš rūsio. Sveikas sugrįžęs 
namolio! 

Lyg atsikvošėjusi po baisaus sapno Pem piktai riktelėjo: 

— Marvinai!, 

Jos kadaise spigus balsas dabar buvo šiurkštokas. 

— Atleisk, brangioji, — atsakė jis teisindamasis. — At- 
rodo, tinkamas pasveikinimas, ar ne? — Jis vėl pakėlė taurę, 
nugėrė ir kreivai šyptelėjo. 

— Galite neatsistoti, — pasakiau, nė į ką konkrečiai 
nesikreipdamas. Paėmiau Šeron už rankos, privedžiau prie 
odinio fotelio ir pasodinau. Nugara jaučiau, su kokiu malonu- 
mu Leilandas Hanteris stebi šią nebylią sceną, ir nusprendžiau 
suvaidinti spektaklį iki galo. 

Denisonas vangiai atsistojo ir, nukreipęs į mane bepras- 
mį žvilgsnį, nenoriai ištiesė ranką. 

— Dogeronai... aš maniau... 

Stipriai paspaudęs ranką, kad jis net susiraukė iš skaus- 
mo, pertariau: 

— Ne, aš gyvas ir sveikas, Deni. — Nužvelgęs jo papil- 
nėjusį kūną, tariau: — O tu nutukai, vaikeli. — Paleidęs jo 
ranką žiūrėjau, kuo virto tas snarglius, kuris prieš daugelį me- 
tų taip nuodijo man gyvenimą. Gal dešimtį centimetrų mažes- 
nis už manejis svėrė maždaug tiek pat, bet visas jo pilnumas 
buvo matyti tik iš priekio ir užpakalio. — Kaip tavo gaidelis, 
Deni, dar knapsioja? — Už nugaros išgirdau tramdomą garsą, 
ir Hanteris kostelėjo, stengdamasis nuslopinti juoką. 

Brolelis Alfredas nesiteikčė paspausti man rankos. Jo dy- 
gios akutės plieskė baisia neapykanta. Bet vis dėlto atsistojo, 
matyt, bijodamas, kad plėšte neišplėščiau jo iš kėdės. To lieso 
į šešką panašaus snukučio išraiška buvo tokia pat, kaip tą die- 
ną, kai jis partrenkė mane automobiliu. 

— Dogeronai, — ištarė jis tokiu tulžingu balsu, lyg no- 
rėdamas mane pribaigti. 

— Kaip tavo užpakalis, Alfi, vis dar skauda? — pa- 
klausiau. 

— O tavo sulaužyta ranka ar kartais nekamuoja? — pa- 
klausė jis su tyliu įtūžiu. 

— Nė trupučio, Alfi, — atsakiau su malonia šypsena, 
pasilenkiau, pakėliau jo numestą peleninę ir sugniaužiau ją 
kumštyje. — Kaip matai. 

— Džiaugiuosi. O aš vis dar nerimavau, — atsakė jis, 
nutaisęs abejingą veidą. 

— Taip ir maniau. Malonu žinoti, kad tavimi kai kas 
rūpinasi. 

Pasisveikinimas su seserimis buvo mandagus ir trum- 
pas. Sukrėstos mano pasirodymo, jos vis dar žiūrėjo akis išpū- 
tusios, todėl daviau joms laiko atsikvošėti. Marvinas Geitsas, 
kvailai šypsodamasis, pripylė mums bokalus, net neklausda- 
mas, kas ko pageidautų. Atrodo, jam patiko spektaklis, todėl 

pajutau jam simpatiją. Nevykėlis įkliuvo sukčiaudamas ir atsi- 
dūrė po Pem padu, o ši tvirtai laikė jį už tos vietos, kuri ją taip 
domino. O dabar jis turėjo progą pasilinksminti. Pažiūrėsim, 
kaip išsisukinės kiti. 

Išgirdęs Hanterio lagaminėlio užraktų trakštelėjimą, pri- 
siminiau mūsų vizito tikslą. Prisistūmęs minkštą kėdę, atsisė- 
dau šalia Šeron. Ji nesąmoningai ištiesė ranką ir palietė mano 
petį. Jos pirštai nepastebimai virpėjo. Ji jautė čia tvyrančią 
priešiškumo atmosferą. 

Dabar atėjo Hanterio eilė, ir jis puikiai atliko savo vaid- 
menį, juo labiau kad mizanscena jam buvo gerai pažįstama — 
jis ne kartą lankėsi šioje bibliotekoje, gerai pažinojo savo žiū- 
rovus ir žinojo, kaip su jais elgtis. 

Jis atidžiai nužvelgė visus ir pradėjo: 

— Įprastomis aplinkybėmis tai būtų mūsų eilinis susi- 
rinkimas. Tačiau misterio Kelio sugrįžimas suteikė mūsų su- 
sitikimui naują aspektą, kuris jam nesant nebūdavo aptarinė- 
jamas. Dabar... — jis vėl apžvelgė visus susirinkusius. — Ti- 
kiuosi, jo asmenybė jums nekelia abejonių? 

— O ką, gal yra pagrindo abejoti? — įgėlė Alfis. 

Hanteris geraširdiškai šypsojosi. 

— Vis dėlto praėjo daugiau kaip dvidešimt metų. Jeigu 
reikia dokumentų... 

— Nereikia, — tarė Alfredas. 

— Labai gerai. — Hanteris išsiėmė kelis spausdintus 
lapus ir pasidėjo juos ant kelių. — Visi žinote senelio testa- 
mento sąlygas. Tačiau yra kelios išlygos, su kuriomis turiu jus 
supažindinti. Jūs visi, išskyrus misterį Kelį, gavote savo pali- 
kimo dalį tuoj pat po Kamerono Berino mirties. Mirštant mis- 
teriui Berinui, misterio Kelio dalis buvo dešimt tūkstančių 
dolerių. Šiuo metu šios sumos ir tikrosios akcijos vertės san- 
tykis pakito. Aš pasirengęs perduoti šį akcijų paketą misteriui 
Keliui. 

— Misteri Hanteri, juk buvo kalbama apie kažkokią iš- 
lygą, — kandžiai įsiterpė Alfredas. 

— Jūs turite galvoje punktą apie dorovingumą? 

— Būtent. 

— Jūs reikalaujate, jog būtų ištirta misterio Kelio pra- 
eitis, kad sužinotumėt, ar jis nepažeidė to punkto? 

— Vėl atspėjote. 

Hanteris pažvelgė į Denisoną, kurio lūpose žaidė nie- 
kinga šypsenėlė. 

— Aš visiškai sutinku, — skubiai pritarė Denisas. 

Norėjau atsistoti, užvožti abiem per sprandą ir sprukti 
pro duris, bet Hanteris ranka davė man ženklą, ir aš likau 
sėdėti. 

— Jeigu taip, — tęsė advokatas, — turiu jums paaiškinti 
dar vieną sąlygą, kurios jūs nežinote. — Jis padarė pauzę, ra- 
miai stebėdamas spektaklio dalyvius, bet jo akyse žybčiojo 
keisti žiburėliai. — Kol galutinai neišspręstas paskutinės pa- 
likimo dalies klausimas, misteriui Keliui suteikiama teisė at- 
likti ir jūsų praeities išsamų tyrimą, siekiant nustatyti, ar ne- 
pažeistas jau minėtas dorovingumo punktas. Tyrimas turi būti 
atliktas per tris mėnesius. 

Denisonas ir Alfredas pašoko iš vietų. Denisas išraudo, 
o Alfis iš pykčio net pažaliavo. 

— Tiesiog juokinga, — pareiškė Denisas. 

Hanteris papurtė galvą. 

— Atleiskite, bet toks jūsų senelio reikalavimas. Jūs pa- 
reiškėte savo norus, 0 aš paaiškinau jo sąlygą. Jeigu nebūtu- 
mėt prieštaravę, viską būtume tuoj pat sutvarkę. — Hanteris 
lėtai atsigręžė į mane. — Gal misteris Kelis nenorės pasinau- 
doti savo teise. Tuomet baigtume tvarkyti reikalus, kaip nuro- 
dyta testamente. 

Alfredas stovėjo nuleidęs rankas ir sugniaužęs kumš- 
čius. Denisono, atsirėmusio į stalą, veidas liepsnojo. Trys mer- 
gužėlės užgniaužė kvapą, o Marvinas kreivai šypsojosi, stebė- 
damas spektaklį per savo bokalo viršų. 

— Patarėjau, turiu vieną klausimą, — pasakiau. — O 
jeigu jie ką nors sužinos apie mane, o aš apie juos? 

Hanteris net neįtarė, koks išraiškingas buvo jo žvilgs- 
nis, kai pasisuko į mane. Jo akyse mano akcijos aiškiai išaugo. 
Aš supratau savo velionio senelio sumanymą. 

Gricžtai linktelėjęs galvą, Leilandas Hanteris atsakė: 

— Tokiu atveju likusi dalis priklauso jums. 

Kaip tu pradžiuginai mane, seneli. Pagaliau atsiskaitei 
su jais už visas mano patirtas skriaudas. Tu tarsi sakai man: 
“Parodyk jiems. Tai nedaug, bet tu niekada nesigviešei turtų. 
Jeigu jie nusipelnė, atsakyk jiems tuo pačiu". 

— Taigi, — kreipėsi į mane Hanteris, — ar pasinaudosi- 
te savo teise? 

— Žinoma, — atsakiau, žiūrėdamas į Denisoną ir Al- 
fredą. 


Grįžę į Lintoną, pavakarieniavome restoranėlyje, įreng- 
tame buvusiame malūne. Čia buvo labai jauku, puikus mais- 
tas, o vietinės gamybos vynas tiesiog nuostabus. Pagaliau pasi- 
sotinome ir galėjome pasikalbėti. 

Atkimšęs naują butelį, Hanteris pripylė mūsų stiklines 
ir pakėlė tostą. 

— Už sėkmingą dieną. Retas malonumas matyti, kaip 
įtūžo Berinai, vien tik pagalvoję, jog kas nors gali suabejoti jų 
padorumu. 

— Nair pašėlęs tu, patarėjau. O mūsų senelis irgi buvo 
velnių priėdęs. 

— Žinoma. Tikiuosi, dabar dažniau apic jį pagalvosi. 

— Ne dažniau, bet geriau. Drauguži, dabar man šovė į 
galvą viena mintis: juk galėjai man nieko nepasakyti apie nau- 
ją punktą dėl dorovingumo, galėjai lengvai mane parduoti. 

Prieš atsakydamas Hanteris išlenkė beveik pusę stiklinės: 

— Taip ir būčiau padaręs, jeigu jie nebūtų pareikalavę 
tyrimo. Kameronas suprato, kad tu kažin ar įveiksi tą punktą, 
ir suteikė tau dar vieną šansą jų sąskaita. Jeigu jie bandys eiti 
prieš tave, jiems patiems atsirūgs. O jeigu paaiškės, kad jie 
nevisiškai šventi, teks atsakyti už bandymą pažeminti tave. 

Pritariamai linktelėjau, vedžiodamas pirštu apskritimus 
iš balutės ant stalo. 

— Kaip manai, ar turiu šansų? 

— Tiesą sakant, jokios vilties. Organizavau išankstinę 
žvalgybą, tavo pusbroliai — respektabili publika. 

— Hanteri, tu tikras baltarankis, — atrėžiau, — nenori 
rankų susitepti. Jeigu nori purvo, reikia kasti ten, kur purvi- 
na. Visada ką nors rasi. 

— Manai, kad knaisiojimosi praktikos turi daugiau už 
mane? 

— Niekas nenustebtų, jeigu taip ir būtų. 

— Ko gero, ir aš nenustebčiau, — prisipažino Hanteris. 
Išgėręs likusį vyną, jis spragtelėjo pirštais ir paprašė atnešti 
sąskaitą. Paskui įrašė ją į savo kredito kortelę ir atsistojo. — 
Rytoj turiu dalyvauti gamyklos buhalterijos posėdyje. Pernak- 
vosime viešbutyje “Gramersi". Judviem užsakiau atskirus kam- 
barius, kad nebūčiau apkaltintas sąvadavimu. Bet galite pasi- 
naudoti mano limuzinu — su vairuotoju ar be jo. Žinoma, 
Vilis būtų laimingas, jeigu jį paleistumėte. Jam kambarys irgi 
užsakytas. Galite grįžti į Niujorką, bet su ta sąlyga, kad rytoj 
atvažiuosite manęs paimti. Rinkitės. 

Juokdamasi ir apsimestinai puolusi neviltin Šeron su- 
šuko: 

— Misteri Hanteri, juk ne vakar gimėte. Kaip galėjote 
šitaip sugalvoti? Nejaugi jūs nieko neišmanote apie moteris? 
Aš neturiu naktinių marškinių, neturiu nieko, kuo galėčiau 


persirengti... 

— Miegosi su savo apatiniais, — neleidau jai baigti. 

— Ak tu... — Ji kumštelėjo man į ranką, bet užsigavo 
savąją. 


Hanteris žiūrėjo į mus ir šelmiškai šypsojosi. 

— Viskas apgalvota. Užsakyta telefonu ir jau sunešta į 
jūsų kambarį. Tikiuosi, tinkamai įvertinsit mano skonį. Būda- 
mas aiškaus teisininko proto, regis, tiksliai parinkau jūsų dra- 
bužių dydį ir visokių delikačių niekučių. 

— Patarėjau, — kreipiausi į jį. — Esu sužavėtas ir, atro- 
do, galėčiau iš jūsų šio to pasimokyti. 

— Tik kai kuriose srityse, Dogai, — atsakė Hanteris. 

Išlaipinę Hanterį ir vairuotoją Vilį prie viešbučio, mu- 
du dar kokią valandą sukome ratus po Lintoną. Mėnulio švie- 
soje miestelis atrodė dar gražesnis, nes nebuvo matyti nei suo- 

džių, nei apšepusių pastatų. Gamykloje jau seniai nebebuvo 
antros pamainos, todėl gatvės buvo tuščios ir nykios, tik mies- 
to gyvenamoje dalyje kai kur švietė langai. Prie visą parą vei- 
kiančios užkandinės stovėjo patrulio automobilis, bet polici- 
ninkai nekreipė į mus jokio dėmesio. 

Mane vėl užplūdo prisiminimai, bet jau ne tokie skau- 
dūs... Ištrypta aikštelė, kur žaisdavome futbolą, dabar buvo 
prišiukšlinta, bet vartų tinklas tebebuvo vietoje, nors ir surū- 
dijęs, nukaręs, aplipęs vėjo suneštais popiergaliais. 

Važiuojant Trečiąja gatve, atkreipiau Šeron dėmesį į se- 
ną pastatą. 

— Panašus į namą su vaiduokliais, — pasakė ji. 

— Priklausė Liusi Longstrit. Tada ją vadindavome ma- 
dam Liusi. Tai buvo vienintelis mieste viešnamis. Čia gyveni- 
mas virte virė, ypač šeštadienio vakarais. 

— O iš kur tu žinai? 

Nusijuokiau. 

— Vaikigaliai žino viską, mergaite. Būdavo, įsikariame 
į medį, augantį galiniame kieme, ir spoksome į langus. Nieka- 
da nepamiršiu vienos juodukės iš Pitsburgo. Kartą ji su Melu 
Putičiu kaip pašėlę vartėsi didžiulėje bronzinėje lovoje, jog 
mažylis Stešas įsijautęs nuvirto nuo savo šakos tiesiai ant ma- 
nęs, ir mudu abu nudribome ant žemės. Vos jam nosies nesu- 
gūrinau. Ir reikėjo jam nugrūti pačiu įdomiausiu momentu! 

— Dogai! 

— O kas čia blogo? Visi vaikėzai smalsūs. Be to, juk tai — 
puikus lytinis auklėjimas. 

— Turbūt ir pats ten dažnai nueidavai? 

— Kątu! Tiesa, dažnai vykdydavau įvairius madam Liusi 
pavedimus, nes ji visada už tai duodavo dolerį arbatai. Būda- 
vo, paduodu paketą, o tarpdury, žiūrėk, ir šmėsteli visiškai 
nuoga gražuoliukė... jeigu pasiseka. Juodukė visada vaikščio- 
davo nuoga. Gražumėlis! 

— Tu tikras begėdis! 

— Kartą naktį ten įvyko dviguba žmogžudystė. Nuo to 
laiko viskas pasikeitė, sėkmė apleido Liusi. Ji susirinko savo 
pinigų prikimštus lagaminus ir išrūko į pakrantę. 

— O kaip merginos? 

— Manau, jos sėkmingai ištekėjo. Nepatikėsi, bet kaip 
žmonos jos turi didelę paklausą. 

— Po šitokio darbo... 

— O kam reikalinga nekalta mergelė? Vienas mano pa- 
žįstamas pasakė: jeigu ji niekam nereikalinga, man juo labiau. 

— Ak tu, akiplėša! Kaip drįsti mane įžeidinėti! 

— Ar tu iš tikrųjų nekalta? 

— Pažadėk atsargiai su manim elgtis — ir pats įsitikinsi. 

— Per didelė rizika. 

— Galbūt. 

— Tiek to. Aš tavim tikiu. 

Nuvažiavome į Lintono priemiestį. Šeron paprašė pa- 
sukti kairėn ir dar kartą kairėn. Įvažiavome į siaurą skersgat- 
vį, kuris netrukus baigėsi akligatviu. Apsukau mašiną nesu- 
prasdamas, ką ji čia norėjo pamatyti, bet staiga žibintai ap- 
švietė už medžių stovintį apgriuvusį namelį. Vietoje langų žio- 
jėjo juodos kiaurymės, ant priebučio stogo buvo užvirtęs aukš- 
tas ąžuolas, o didelė jo šaka pradūrusi palėpės langą. Raudonų 
plytų kaminas buvo nugriuvęs, o jo nuolaužos gulėjo prie pikt- 
žolėmis apžėlusių pamatų. 

Šeron pusbalsiu tarė: 

— Čia aš gyvenau. Kartą buvau atvažiavusi. Ten, palėpė- 
je, tebestovi mano dviratis. Visas rūdžių suėstas. 

— Kam priklauso namas? 

Ji patraukė pečiais. 

— Turbūt bankui. Kurį laiką kabėjo skelbimas, kad na- 
mas parduodamas, bet pirkėjų neatsirado. Čia su tėčiu pralei- 
dome daug nuostabių dienų. Niekada netroškame nieko ypa- 
tingo, buvome neturtingi, bet laimingi. 

— Tai kodėl taip norėjai patekti į Grandsaitą? 

— Mergaitės irgi smalsios. Tik jas, priešingai nei ber- 
niūkščius, domina visai kiti dalykai. Žinai, kuo mane stebino 
jūsų namas? | 

Nutaisiau klausiamą miną. 

— Kaipjūs jame nepasiklystate. Kartais įsivaizduoda- 

vau, kaip bėgioju tais visais laiptais, lakstau po didžiulius tuš- 
čius kambarius ir rėkiu iš baimės, o aplinkui nėra nieko, kas 
mane iš ten išvestų. 

— Kvailutė. Gal nori įeiti vidun? 

— Ne. Man bus labai graudu. Negadinkime vakaro. 

— Lintone vakarais nėra kur pasilinksminti. 

— Žinai, ko aš noriu? 

— Sakyk. 

— Važiuojam į Mondo Byčą. Noriu pamėginti bent kar- 
tą įeiti pro pagrindinius vartus kaip tikra viešnia. 

— Šeron, man atrodo, kad tu tikra snobė. 

— Taip ir yra, — sutiko ji. 


Paėmiau iš bagažinės plaktuką, atsuktuvą ir nudaužiau 
vartų spyną. Bet patys vartai buvo gal per pusmetrį įklimpę į 
vėjo supustytą smėlį. Atkasėme jį rankomis, ir aš vargais nega- 
lais nustūmiau vieną vartų pusę, jausdamas, kaip trakštelėjo ir 
nulūžo viršutinė kilpa. Prie įlankos vedantis kelias buvo taip 
užpustytas smėlio, kad automobilį teko palikti už vartų. Pasi- 
ėmėme iš bagažinės antklodę ir patraukėme price vandenyno. 

Nuėjusi gal dešimt žingsnių, Šeron sustojo ir pareiškė: 

— Šalin miestietiškas drapanas, nuotykių ieškotojau! 
Čia jos nereikalingos. 

Nusimetusi batelius, nusimovusi kojines, ji pasibruko 
juos po pažastim ir lūkuriuodama pažvelgė į mane. Šyptelėjęs 
pasekiau jos pavyzdžiu ir iki kelių atsiraitojau kelnes. Besi- 
braudami prie kranto per sužėlusius tarsi džiunglėse krūmokš- 
nius, užuodėme sūraus jūros oro kvapą, išgirdome tylų van- 
dens teliuškavimą. Kadaise ši tvarkingai pasodinta augmenija 
ruojama garbiems svečiams, kurie suvažiuodavo karietomis, o 
paskui ir žvilgančiais automobiliais. Dabar ši augmenija ir 
smėlis buvo užkariavę visą dvaro teritoriją, kurios pietinėje 
dalyje buvo matyti bokšteliais papuošta dvidešimties kamba- 
rių vasaros vila. Senelis pastatė ją iš geriausių medžiagų, ir 
jūros vėjai bei smėlis dar ilgai jos neįveiks. 


95 


— Vis dėlto keista, — ištariau. 

— Kas? 

— Kadaise čia buvo tokia grožybė. O dabar viskas grįžo 
į pirmykštę padėtį, kokia buvo dar prieš statybas. Ben man 
šitaip net labiau patinka. 

— Ir man. 

Mudu tylėdami nužvelgėme blyškios mėnulio šviesos nu- 
sidabruotas apylinkes. Paskui paėmiau ją už rankos, ir mes 
nuėjome per kopas bei aukštą žolę ir, užkopę ant paskutinės 
kalvos, išvydome lėkštą smėlio krantą ir bekraštį vandenyną. 

Šeron patiesė antklodę, atsisėdo ant jos krašto ir sukry- 
žiavo kojas. 

— Kaip gražu, Dogai. 

Išsitiesiau šalia jos. 

— Turbūt tai vienintelė iš visų senelio valdų, kurią visa- 
da norėjau turėti. Kad galėčiau pasistatyti palapinę ir gyventi 
kaip Robinzonas Kruzas. — Apsiverčiau ant šono ir pažvel- 
giau į Šeron. — Vieną vasarą taip ir padariau. Alfis su Deniu 
buvo išsiųsti į kažkokią prašmatnią stovyklą, o kiti išvažiavę į 
Niuportą. Su mama vieni išbuvome čia net šešias dienas. Tuo- 
met ji man ir pasakė, kad jau susituokė su tėvu. 

— Ar tujo nepažinojai? 

— Tik iš motinos žodžių. Buvo tikras nutrūktgalvis. Ma- 
ma labai jį mylėjo. 

— O kodėljie jo nepripažino? 

— Mažyle, juk aišku kaip dieną. Jų nuostata tokia: ne- 
turi pinigų, neturi padėties — vadinasi, nė nesvajok susigimi- 
niuoti su Berinais. Jie net negalėjo pagalvoti,kad mano senutė 
spjaus į tas jų nuostatas ir pamils vaikiną ne iš jų luomo. Tik 
gaila, kad ji, tėvui mirus, kažkaip iš karto užgeso. Kartą, kai ji 
liko viena, senelis jėga išvežė ją iš buto, kuriame ji gyveno su 
mano tėvu, ir parsivežė atgal į Grandsaitą. Jis net nežinojo, 
kad ji nėščia. Senelis pristatė jai sargybą, pasiekė, kad tėvas 
būtų išvytas iš darbo, o paskui visiškai išgujo jį iš šių vietų. 
Motiną laikė užrakintą, kol aš gimiau. Vieną gražią dieną par- 
sirado tėtušis, apkumščiavo kelis sargybinius, pagrobė mamą 

ir ją vedė. Po savaitės jis mirė, o motina vėl buvo sugrąžinta į 
tremtį pas senelį. Ji daugiau niekada iš ten nebeiškėlė kojos, 
išskyrus tuos retus atvejus, kai mudu atsidurdavome šičia. Ta- 
da dar buvau visiškai mažas ir menkai beprisimenu tas dienas. 
Vieną ankstų rytą ją rado mirusią, vidudienį paguldė į karstą, 
o vėlai vakare palaidojo. O aš iškūliau akmenimis senelio oran- 
žerijos langus, prispjaudžiau į grafiną su jo vynu ir atidariau 
šliuzą į tvenkinį už namo — visos jo užsieninės auksinės Žžuve- 
lės nuplaukė į upę. Matyt, sodininkui pavyko mane apginti, o 
istorija su grafinu liko nepastebėta. Kitą dieną Alfis ir Deni- 
sas smarkiai prikūlė mane, net neprisimenu už ką, o aš grėbliu 
užtvojau Deniui per galvą. Už tai visą savaitę buvau užrakin- 
tas savo kambaryje. Turėjau laiko pamąstyti. — Nutilau, Žžiū- 
rėdamas į vandenyną. — Nevertėjo jiem palikti mane vieną 
kambaryje, — pridūriau. 

— Kodėl? 

— Per ilgai galvojau, — atsakiau. 

Apačioje, prie pat vandens, ėmė klykauti kažko išsigan- 
dusios žuvėdros, bet netrukus nurimo. Lengvas debesėlis už- 
plaukė ant mėnulio apskritimo, užtemdydamas jo švytėjimą, 
ir greitai nuplaukė į šalį. Pūtė švelnus ir šiltas vėlyvos vasaros 
vėjas, retsykiais sukeldamas smiltelių gūsius. 

Šeron paglostė mano delną ir, atmetusi mėnulio švieso- 
je Žvilgančius plaukus, tarė: 

— Dogai, tikra nuodėmė, kad visas šis vandenynas te- 
liuškuoja be jokios naudos. 

— Kieno naudos? 

— Mūsų. Pasinaudokime juo. 

— Dabar? 

— Tuoj pat. — Ji išsitiesė ir saldžiai pasirąžė. Užkišusi 
rankas už nugaros, kažką paknebinėjo, ir suknelė nuslydo prie 
jos kojų. Atsegusi liemenėlę, numetė ją ant suknelės ir vienu 
lengvu judesiu išslydo iš gėlėtų kelnaičių. Paskui atsigręžė į 
mane. Nakties šešėliai tirštėjo ant jos įdegusių pečių ir šviesė- 
jo, atsispindėdami nuo jos šilko baltumo dailiai išlenktų krū- 
tų ir standaus pilvo, papuošto dailia bambute kaip tik ties ta 

linija, kur prasidėjo šlaunų baltumas. Tantalo kančios buvo 
menkniekis palyginti su tuo, ką patyriau aš, žiūrėdamas į tam- 
siai auksinių plaukelių trikampį ir lieknas tvirtas kojas. Ran- 
komis įsirėmusi į šonus ir gundančiai atkišusi pilvą, ji leido 
man minutėlę pasigrožėti. 

— O tu ko nesikeli? — pagaliau paklausė ji. 

— Bėk iš čia, o tai pasikelsiu, ir dar kaip! 

Šeron juokdamasi nusisuko ir lengvais berniokiškais 
žingsniais pasileido prie vandens. Jos juoką užgožė plekštelė- 
jimas, — ji pliumptelėjo ir paniro į vandenį. Atsistojau ir nu- 
sirengiau, pasilikau tik su šortais. Padvejojęs nusprendžiau, 
kad tai nepadės, nusimečiau juos ir nubėgau pas Šeron. 


Jausdami malonų nuovargį, grįžome ant savo antklo- 
dės. Švelnus šiltas vėjelis džiovino mūsų kūnus. Abu gulėjome 
ant nugaros ir žiūrėjome į vaiskų dangų. Užsimerkęs klausiau 
savęs, kaip galėjo atsitikti, kad aš, senas velnias, susidėjau su 
šia mergiote. Akimirksniu atsimerkiau pajutęs švelnių pirštų 
prisilietimą prie mano pilvo. Jos pirštai lėtai slinko žemyn, ir 
štai aš jau jos delne. Šeron palinko prie manęs, beveik liesda- 
ma lūpomis mano veidą. 

— Koks tu gražus, Dogai, — iškvėpė ji. 

Jos veidas linko vis artyn, kol staiga pajutau šiltą ir drėg- 
ną bučinį, tokį nuostabiai virpulingą, kokio niekada nebuvau 
patyręs. Mano rankos perbėgo jos nuoga nugara, palietė sėd- 
menų iškilimą, paskui kilstelėjau ją nuo savęs, norėdamas pa- 
justi delnuose jos apvalias stangrias krūtis. Netrukus neliko 
nė vienos neištirtos vietos, įskaitant pačią slapčiausią ir ža- 
viausią. 

Šeron užgniaužė kvapą. Paskui nusišypsojo ir vėl mane 
pabučiavo. Jos šypsena pasidarė dar platesnė, kai atstačiau del- 
nus, neleisdamas jai prisiglausti prie manęs. 

— Juk sakiau, kad tebesu mergaitė. 

— Velniai rautų, mažyle, — nebežinojau ką sakyti. 

— Dogai, ar tai ką nors keičia? 

Apsiverčiau ant šono jausdamas, kaip iš manęs pamažu 

išeina karštis. Akyse ėmė šviesėti, ir pasijutau esąs dar dides- 
nis kvailys. 

— Klausyk, juk tu susižadėjusi. Turi vaikiną, ir jeigu taip 
ilgai tausojai jam tą savo daikčiuką, neverta jo dabar prarasti. 

— Manau, kad renkuosi pati. 

— Ne mano atveju, vaikeli. Šį kartą aš renkuosi. Su- 
glausk stipriau kojytes ir lauk savo išrinktojo, supratai? 

— Tu nepakenčiamas. 

— Ką tu, dabar jaučiuosi nepaprastai geras ir doras. Pa- 
matytų mane senis Hanteris. Nė už ką nepatikėtų. 

Ji atmetė plaukus ir nusijuokė. 

— Gerai. Jeigu jau taip ilgai atsilaikiau, palūkėsiu dar 
truputį. 

— O kasjis, Šeron? 

— Labai geras vaikinas. Mes kartu užaugome. 

— Kaip jis dabar į mus pažiūrėtų? 

— Nemanau, kad supyktų. 

— Nepažįsti tu vyrų. 

— Pažįstu, net labai gerai. 

Ji paglostė man skruostą, vėl palinko prie manęs ir švel- 
niai pabučiavo. Apglėbiau ją ir prisitraukiau prie savęs. Ištie- 
siau per ją ranką, pakėliau laisvą antklodės kraštą ir užklojau 
mus. Jos nuogas šiltas kūnas jaukiai prisiderino prie mano 
išlinkių. Į mus žvelgė mėnulis ir, pasirodė, net mirktelėjo, kai 
jo apskritu veidu praplaukė dar vicnas debesėlis. 

Mus pažadino ankstyvi saulės spinduliai. Pažiūrėjome 
vienas į kitą ir pasibučiavome. Jos susitaršiusiuose plaukuose 
buvo daug smėlio. Nupurtėme vienas kitą ir apsirengėme. Su- 
lankstėme antklodę ir nuėjome prie automobilio. 

Paaiškėjo, kad mes čia ne vieni. Iš abicjų mūsų limuzi- 
no pusių stovėjo juodas sedanas ir patrulio automobilis. Vie- 
nas policininkas pasilenkęs per stiklą apžiūrinėjo mūsų auto- 
mobilį. Kitas žaliūkas sportiniais marškiniais čiupinėjo nu- 
laužtą vartų spyną. Jie nepastebėjo, kaip priėjome. 

— Kojjums reikia, vyrai? — paklausiau. 

Žaliūkas atsigręžė ir piktai mus nužvelgė. 

— Tavo darbas? 

— Mano. 

Jis paliko spyną ir pasuko į mane, bet aš žengiau kelis 
žingsnius jo link, ir jam aiškiai nepatiko mano veido išraiška. 
Policininkas tarsi netyčia atsistojo tarp mūsų. Jo fizionomija 
buvo ne ką geresnė. Ją puošė sudaužyta nosis ir šaltos akys 
žmogaus, ilgą laiką tarnavusio policijoje. 

— Kas tu, vaikine? 

— Aš pirmas paklausiau. 

— Nesišiaušk, vyruti, kad nereikėtų tramdyti. 

Žiūrėjau į jį ir jaučiau, kaip mano lūpos nejučia nutaiso 
keistą šypseną. Taip visada būdavo tokiose situacijose. 

— Nepatarčiau, — atsakiau. 

Nepažįstamieji susižvalgė. Perbraukęs delnu savo pra- 
plikusią galvą, žaliūkas nepatenkintas sumurmėjo: 

— Tai privati nuosavybė, nežinai, ar ką? 

— Žinau. Visada tokia buvo. Todėl ir noriu paklausti, 
ko čia šlaistotės? 

Jis nesitikėjo tokio klausimo ir sutrikęs tylėjo. O aš tuo 
tarpu prisidegiau cigaretę. Policininko elgesys truputį pasi- 
keitė. Gal todėl, kad limuzinas buvo gerokai didesnis už juo- 
dąjį sedaną, o ir aš nebuvau panašus į skystablauzdį, kuris išsi- 
gąsta jau vien pamatęs policininko žvaigždę ir pistoletą. 

— Klausiu, kas tu toks, bičiuli, — pakartojo jis. 

— Kelis. Dogeronas Kelis. Mano senelis — Kameronas 
Berinas, o ši teritorija vis dar mano dvaro dalis. — Išpūtęs 
dūmų kamuolį, sviedžiau nuorūką storuliui po kojomis. — Tie- 
są sakant, kas jums darbo, ką aš čia veikiu? | 

Storulis net pažaliavo iš pykčio. Bet ant mano svarstyk- 
lių lėkštės buvo limuzinas. 

— Greit Berinai nebeturės šio dvaro, duodu galvą nu- 
kirsti, — ištarė jis pagaliau ir žvilgtelėjo į policininką. Pasta- 
rasis patraukė pečiais, ir abu nusigręžę nuėjo prie savo auto- 
mobilių. 

Kai jie nuvažiavo, Šeron priėjo prie manęs ir įsikibo į 
parankę. 

— Artujį pažįsti, Dogai? 

— Žinoma. Krosas Makmilanas. Ant jo makaulės liko 
žymės nuo to laiko, kai paleidau į ją plytgaliu. 

— Prisiprašysi nemalonumų. 

— Ne, brangioji, jie patys mane suranda. Ir taip visą 
gyvenimą. 


9 skyrius 


Su Leilandu Hanteriu susitikome viešbučio bufete. Mu- 
du su Šeron atrodėme truputį kvailokai — kaip vaikai, už- 
klupti prie daržinės bežaidžiant daktarus. Nors Hanteris vis- 
ką suprato, jis nieko nepasakė, tik vos pastebimai šyptelėjo. 
Kai baigėme pusryčiauti, paklausė: 

— Regis, sutikai dar vieną pažįstamą? 

— Taip, Krosą Makmilaną. Nejau ir šiame miestelyje 
CŽV turi ausis? 

— Panašiai. Jis veda derybas dėl valdų Mondo Byče, o 
aš turiu reikalų su jo advokatu. Misteris Makmilanas nori pa- 
spartinti sandėrį. 

— Kokie apskritai mūsų reikalai, patarėjau? 

— Po paveldėtojų Makmilanas turi pirmumo teisę pirk- 
ti valdas. Tavo broliai jau pernai sumanė jas parduoti. Dabar 
ten retai kas lankosi, pastatai apšiuro, o tai turi įtakos kainai, 
todėl jiems nebėra prasmės valdyti tos nuosavybės. 

— Trumpiau tariant, jiems reikia pinigų, — pasakiau. 

Hanteris linktelėjo. 

— Tiesą sakant, taip ir yra. Jie ketina atnaujinti gamyklą. 

— Tai ko jie delsė visus metus? 

— Pagalvok. 

— Mane, kad čia bus federalinė statyba? 

— Teisingai. Kalbėta, kad čia bus tiesiama nauja-greito- 
ji trasa, ir čia pradėjo lankytis stambūs žemės spekuliantai. 

— Tik trasa pamojo rankute, žemės berniukai išsigan- 
do, o Alfis ir Denisas sėdo į balą. Kokia pradinė kaina? 

— Ketvirtis milijono. 

— Tu ką, patarėjau, juk tai už dyką! 

— Makmilanas irgi taip mano. Jis įsitikinęs, kad dvaras 
jaujo kišenėje. Jeigu jam tas sandėris pavyks, jis gaus gardžiau- 
sią kąsnelį valstijoje. 

— Kada baigiasi paraiškų pateikimo laikas? 

— Po savaitės. 

— Jis vienintelis pretendentas? 

— Taip, — atsakė Hanteris. — Aplink Mondo Byčą — 
jo žemės, todėl Berinų valdose neįmanomi jokie projektai. Šis 
žemės gabalas turės ypatingą vertę, jeigu čia prasidės federali- 
nė statyba. Tada ir išmuš jo valanda. O kol kas įlanka ir kelias 
prie jos priklauso Berinams. 

— Imkim ir pamokykim jį, drauguži. 

Hanteris atidžiai pažiūrėjo į mane ir išsiviepė. O aš iš- 
siėmiau iš kišenės naujutėlę čekių knygelę, užpildžiau čekį, 
nuplėšiau jį ir įteikiau jam. 

— Šito užteks viskam, įskaitant paslaugas, mokesčius ir 
draudimą. 

Hanteris apžiūrėjo čekį ir pakėlė į mane akis. 

— Aš mėgstu pajuokauti. Bet dabar ne metas. Leiskite 
trumpam jus palikti. 

Linktelėjau galvą, ojis atsistojo ir nuėjo. 

Šeron šypsodama žiūrėjo į mane. Jos veido išraiška bu- 
vo tokia, lyg jai kas būtų papasakojęs linksmą anekdotą, o ji 
nieko nesuprato. 

— Kurjis nuėjo? 

— Paskambinti. 

Hanteris grįžo kažkoks keistas ir atsisėdo į savo vietą. 

— Na, kaip? — paklausiau. 

— Jūs mane nustebinote, misteri Keli. 

— Kodėl taip oficialiai, patarėjau? 

— Kiekvienas, kuris įteikia man daugiau kaip ketvirčio 
milijono vertės čekį, automatiškai tampa “misteriu". — Jis 
nervingai suglostė plaukus ir įsistebeilijo į mane. — Mano jau- 
nasis drauge, nuo šiol tu vienintelis Mondo Byčo savininkas. 

Netrukus gausi pirkimo ir pardavimo aktą, begalinę Kroso 
Makmilano neapykantą ir amžiną Berinų įtūžį dėl to, kad jie 
nepakankamai tave vertino. 

— Tu nupirkai įlanką? — paklausė Šeron, netikėdama 
savo ausimis. 

— Nupirko, — patvirtino Hanteris. 

— Taip lengvai? — ji išraiškingai spragtelėjo pirštais. 

— Taip lengvai, — pakartojo Hanteris. 

— Bet... kam ji tau? 

— Vaikeli, man iki šiol taip ir neteko pažaisti Robinzo- 
no Kruzo. Prisimeni, tau pasakojau? — Suspaudžiau jos ranką 
ir pirštais pajutau žiedą. Nuleidęs akis pamačiau žalsvą odos 
ruoželį, bet ji atsargiai išlaisvino savo ranką. 

— Patarėjau... — kreipiausi į Hanterį. 

— Ką? 

— Nesakyk, kas pirkėjas, gerai? 

— Bet pirkimo akte reikia nurodyti... 

— Viską sutvarkysim. Juk valda lieka šeimoje. Tai ma- 
no akcijų dalis. Jeigu jie nesutiks, gali pasakyti tiesą, bet pasi- 
stenk neprasitarti iki paskutinio momento. Beje, kiek rankpi- 
nigių sumokėjo Makmilanas? 

— Penkiasdešimt tūkstančių. 

— Sesutėms nepatiks, kai juos reikės grąžinti. 

— Nieko nesuprantu, — tarė Šeron. 

— Aš irgi, brangioji, — atsidusęs pritarė jai Hanteris. 


Senu įpročiu atsisėdau į limuziną taip, kad matyčiau 
šoninį veidrodėlį, o jame baltą automobilį, sekusį mums iš 
paskos nuo pat Lintono. Jis tai atsilikdavo, tai vėl mus pasivy- 
davo. Dabar jis važiavo per tris automobilius paskui mus ir 
šiek tiek kairiau, kad visą laiką būtume jo akiratyje. 

Nuleidau stiklinę pertvarą ir paliečiau Vilio petį. 

— Prisipilkim degalų artimiausioje degalinėje. 

— Sere, benzino turime užtektinai. 

— Tai apsimesk, kad neturime. Man reikia į tualetą. 

— Gerai, sere. 

Nuvažiavę ketvirtį mylios, išvydome neoninius moder- 
naus autoserviso žiburius. Vilis privažiavo prie kolonėlės. Bal- 
tasis automobilis pravažiavo pro šalį ir dingo už kampo. Išli- 
pęs iš automobilio susiradau telefoną ir surinkau numerį. 

Atsiliepė nepažįstamas balsas: 

— Klausau. 

Pasakiau slaptažodį ir paklausiau: 

— Ar Četas atšaukė stebėjimą? 

— Minutėlę, sere. — Išgirdau, kaip jis perjungė kitą li- 
niją, ir ragelį pakėlė pats Četas. 

— Ar mane kas nors seka? 

— Tik ne mes. 

— Prie manęs kažkas prisvilo. 

— Blogai, berniuk. O ko tu iš mūsų nori? 

— Nemanyk, kad prašau pagalbos. 

— Tau labiausiai padėtų viena: jeigu jau būtum miręs. 
Tuomet niekas negalėtų išpešti iš tavęs nė žodžio. Jie dabar 
turi tokių priemonių, kad ir nebylys prašneks. Nevertėjo man 
tada balsuoti prieš. 

— Kas tie žmonės, Četai? 

— Turbūt Turko vyrai. Vakar trys jau pasirodė. Mano- 
me, operacijoms Džersyje išplėsti. Bet tai tik spėlionės. Kol 
nepradėjo veikti, mes jų neliesime. 

— Turkas geriau žino. 

— Jis ant tavęs griežia dantį, — pasakė Četas. — Kas 
dar? 

— Nicko. Iki pasimatymo. 

— Pragarc, — atsakė jis ir padėjo ragelį. 

Kai grįžau, Hanteris vartė savo popierius, o Šeron sėdė- 
jo užsimerkusi, atlošusi galvą. Nenuvažiavome nė pusės my- 
lios, ir vėl pamačiau baltąjį automobilį. Jis praleido mus gal 
šimtą metrų į priekį ir pajudėjo iš paskos. Mano lūpos pašai- 
piai virpėjo, atsilošiau sėdynėje greta Šeron ir suėmiau jos ran- 
ką. Mano pirštai vėl užčiuopė žiedelį su mažyčiu akmenėliu. 
Iškėlęs ranką pradėjau jį apžiūrinėti. 

— Šis daikčiukas tave nunuodys, — pasakiau jai. 

— Manau, jau nunuodijo. 

— Tai išmesk jį. 

Ji pasipiktinusi bakstelėjo man alkūne ir ištraukė savo 
ranką iš manosios. 

— Jis brangus man kaip atminimas. 

— Ir nuodai nebaido? 

— Ne. 

Šlamindamas popierius Hanteris pažvelgė į mus per aki- 
nių viršų. 

— Gera būti jauniems. 

— Turbūt ne man taikai, — pasakiau jam. 

Tik vienas automobilis skyrė mus nuo baltojo. Priekyje 
plytėjo betoninių kelių, vedančių į Niujorką, voratinklis. Kai 
sustojome prie būdelės susimokėti už įvažiavimą į miestą, bal- 
tasis automobilis sustojo šalia, ir aš spėjau pamatyti vairuoto- 
ją ir keleivį. 

Vis dėlto Turkas — kvailys. Galėjo pasiųsti ką nors ki- 
tą. Markhemas, vairuotojas, buvo neblogas šaulys, bet tuščia- 
galvis, o šalia sėdintis Grekas Braidis didžiavosi tuo, kad mo- 
ka švariai dirbti. Tas niekingas tipas, kuris sugebėjo išnykti 
kad ir dviejų žmonių minioje, nuoširdžiai tikėjo, kad jis yra iš 
garsios anoniminių žudikų gaujos. Jis darbavosi ledkirčiu ir 
galėjo pagal užsakymą bet ką sumaitoti ar nužudyti. Matyt, 
žmogžudystė neplanuojama. Priešingu atveju Turkas nebūtų 
pasiuntęs pas mane Greko Braidžio. Susidorojimas su mani- 
mi turėjo būti parodomasis. Markhemas tik nusitaikys į mane, 
o Grekas dirbs savo darbą. 

Kaip pageidausi,Turke? Gal paraližuosim dešinę pusę? 
O galviską žemiau juosmens? Jeigu nori, padarysiu taip, kad 
jam tik makaulė tabaluotų. O gal padarom jam genitalijų ope- 
raciją? Nukaposime taip, kad tas susna ne tik susniukų nebe- 
turės, bet ir pamirš, kam apskritai bobos reikalingos. 

Niekšai. Už tokį darbą Turkas moka dvidešimt penkis 
gabalus per du kartus. Staiga man pasidarė apmaudu pagalvo- 
jus, kad krito mano kaina. Pernai, kai Kurtas Smitas pradėjo 
mano medžioklės sezoną, pasiūlė pusę milijono. Pasišovė du 
prancūzai, bet paskui norinčių nebeatsirado. 

Iš tikrųjų Turkui buvo toli iki Kurto Smito. Jis vis dar 
buvo smulkus sukčius, bandantis įbrukti naiviems turistams 
netikrus turkiškus kilimus. O gal jis jau išstumtas iš juodosios 
rinkos, ir jo pajamos sumažėjo. 

Leilandas Hanteris sudėliojo popierius į aplankus ir vis- 
ką subruko į portfelį. Atidaręs barą, įsipylė taurelėn konjako 
ir išgėrė. 

— Už tave, Dogai. 

— Dėkoju. 

— Vaišinkis, jeigu nori. 

Mudu su Šeron atsisakėme. 

— Kas toliau jūsų dienotvarkėje? — paklausiau jį. 

Sudėjęs rankas ant kelių, senis pažvelgė į mane su krei- 
va šypsenėle. 

— Esu įpareigotas ištirti tavo padorumą. Kažin ar tai 
būtina, jeigu prisiminsim... neseną epizodą. 

Mane suėmė juokas. 

— Seni, gal tu ir neblogas teisininkas, bet psichologas 
netikęs. Mūsų išdykėlės, kurias turi galvoje, neišsiduos už jo- 
kius pinigus. Be to, tau teks prisipažinti, kad ir pats buvai 
grupinės terapijos dalyvis. 

— Tavo argumentuose šis tas yra, mažyli Dogai. 

— Apie kąjūs kalbate? — neištvėrė Šeron. Išklausiusi 
mano trumpą paaiškinimą, ji nusijuokė. 

— Misteri Hanteri, gal aš galiu padėti? Vakar naktį mu- 
du išdykavome visiškai nuogi, o paskui taip ir užmigome. 

— Mano brangioji, manau, kad neverta painioti jūsų į tą 
reikalą, — nesutiko Hanteris. 

— Turbūt nėra prasmės, — sutiko ji. — Juk šitas kerėp- 
la atsisakė mane prievartauti. Net gydytojas gali patikrinti, kad 
tebesu kokia buvusi. 

— Nejaugi norite užtraukti jam gėdą? — šyptelėjo 
Hanteris. 

— Maniau, kad tai įrodo nepaprastą jo dorovingumą, — 
bandė teisintis Šeron. 

— Pusbroliams tai nepatiks, — patvirtinau. — Geriau 
parašysiu pareiškimą apie savo amoralų gyvenimą. 

— Tujiems tik palengvinsi užduoti. Be to, toks tyrimas 
man bus tikra pramoga, nes teismų bylose skaitau vien baisią 
nuobodybę. 

Šyptelėjau ir pažvelgiau į veidrodėlį. Baltasis automo- 
bilis vėl važiavo trečias mūsų eilėje. Peršokę paskui mus per 
geltoną šviesą, jie įsitaisė visai šalia, kad neatsiliktų prie kito 
šviesoforo. Šitaip jie ganė mus iki pat Hanterio kontoros. 

— Kurjus išleisti? — paklausė Hanteris. 

Žvilgtelėjau į Šeron. 

— Mane prie namų, Penkiasdešimt penktojoje gatvėje, — 
pasakė ji. 

— Gerai. Automobilio man šiandien nebereikės. O ga- 
ražas kaip sykis tame rajone. — Hanteris pasiėmė savo portfe- 
lį ir patikrino užraktus. — Dogai, o kokic tavo planai? 

— Šis tas nusimato, — atsakiau ir spustelėjau Šeron ranką. 

Jis šyptelėjo, pastebėjęs mano judesį. 

— Turėjau galvoje tavo šeimą. 

— Neskubink manęs, drauguži. Turiu atsargoje tris mė- 
nesius, ką nors sugalvosiu. 

— Ar verta kvaršinti galvą dėl tų apgailėtinų dešimties 
tūkstančių? 

— Dar ir kaip verta. 

Hanteris išlipo prie savo kontoros, o mes nuvažiavome 
Penktosios gatvės link ir pasukome į šiaurę. Man pasirodė, 
kad eismo maišatyje pametėme savo persekiotojus, bet netru- 
kus vėl pamačiau baltąjį automobilį priešingoje vienpusio eis- 
mo gatvės pusėje. 

Viskas ėjosi kuo puikiausiai. Nuleidęs pertvarą pasa- 
kiau Viliui, kad iš pradžių išlaipinsime Šeron, bet ji ėmė pro- 
testuoti ir pareikalavo, kad nuo garažo palydėčiau ją pėsčio- 
mis. Tai kirtosi su mano planais. Jeigu man brangi gyvybė, 
pats turiu pasirinkti susirėmimo su dviem banditais vietą ir 
laiką. Pirmą kartą pasigailėjau, kad nepasiėmiau revolverio. 

Įvažiavome į daugiaaukštį garažą. Automobilis sustojo, 
ir mudu su Šeron išlipome, o vairuotojas pastatė limuziną ant 
keltuvo tolimame pirmo aukšto gale. Paskui į garažą, truputį 

kliudęs atramą, įvažiavo folksvagenas. Pažvelgęs iš už kampo, 
pamačiau pažįstamą baltą siluetą ir nusprendžiau, kad atėjo 
metas veikti. 

Paprašęs Šeron palaukti, paklausiau tarnautojo, kur tu- 
aletas, ir nuėjau nurodyton pusėn. 

Kažkokio prieštvaninio automobilio šoniniame veidro- 
dėlyje pamačiau, kaip Grekas Braidis ir Markhemas išlipo iš 
mašinos ir nuėjo man iš paskos. Pasukau į tualetą. 

Nusijuosiau diržą ir apsukau jį aplink ranką. Manęs lau- 
kė rimtas darbas. Ir man sekėsi — visos trys tualeto kabinos 
buvo laisvos. Įėjau į pirmą iš dešinės, nusiaviau batus ir pasta- 
čiau juos taip, kad kiekvienas lankytojas iš karto suprastų, jog 
sėdžiu ant klozeto, visiškai pasinėręs į savo paprastą reikalą. 
Užstūmiau iš vidaus skląstį, perlipau per viršų ir pasislėpiau 
už laukujų durų, laukdamas Markhemo. 

Jis įėjo kaip pagal užsakymą, rankoje laikydamas 38 ka- 
libro revolverį. Pamatęs vienintelę uždarytą kabiną ir mano 
batus, jis drąsiai žengė į priekį. Be batų tyliai nusekiau paskui 
jį, ir vos tik jis pakėlė koją, norėdamas išspirti duris, vožiau 
jam per galvą taip stipriai, kad jis savo kūnu išvertė duris ir 
nušveitė į šalį klozeto dangtį. Nespėjus jam nė riktelti, abiem 
rankomis čiupau jam už galvos ir taip trenkiau veidu į klozetą, 
kad ten pažiro jo sukruvinti dantys. 

Markhemas prarado sąmonę. Sulaužiau jam abi rankas 
ir, IŠ visų jėgų smogęs per ausis, sumaliau į šipulius jo ausų 
būgnelius. Po kelių valandų jį kelis mėnesius kamuos nepake- 
liamas skausmas. Ir Turkui jis bus nebereikalingas. 

Pakėliau revolverį ir apsiaviau batus. 

Grekas Braidis girdėjo už durų bruzdesį ir laukė savo ei- 
lės užbaigti darbą. Su malonumu atlapojau duris ir pakviečiau: 

— Įeik. 

Kai jis susiprotėjo, kad balsas ne Markhemo, jau buvo 
viduje ir žiūrėjo į mane iš baimės išsprogusiomis akimis. Bu- 
vo beužsimojąs savo ledkirčiu, bet aš, smogęs revolveriu, su- 
laužiau jam riešą, o kitu smūgiu į smilkinį atėmiau jam žadą. 
Paleidęs iš rankų ledkirtį, jis susmuko kaip nešvarių skalbinių 

maišas. Žiūrėdamas į plieninius ledkirčio ašmenis, negalėjau 
neprisiminti, kaip nuo jų žuvo Vuris ir Braunas, o Badui Hi- 
liui buvo sužalotas stuburas, ir jis, paralyžiuotas, kančiose lei- 
do savo paskutines dienas namelyje netoli Briuselio. 

Sutraiškiau Braidžiui visus pirštus ir brūkštelėjau per 
abu skruostus, kad jis daugiau niekada nepasimestų minioje. 
Atsegęs diržą nutraukiau kelnes ir glaudes, užsimojau ledkir- 
čiu virš jo masyvaus organo ir palaukiau porą minučių, kol jis 
atsipeikės. Jis sudejavo, prasimerkė, sunkiai nukreipė į mane 
žvilgsnį, ir tą akimirką ledkirtis perskėlė tą mėsos gabalą ir 
dusliai žnegtelėjo į plastikinę grindų dangą. Beprotiškas siau- 
bas ir skausmo riksmas taip ir neišsiveržė iš jo gerklės, tik kaž- 
kaip keistai sriūbčiodamas jis įtraukė oro ir prarado sąmonę. 

Šeron ramiai žiūrėjo, kaip artėju prie jos, bet staiga su- 
siraukė ir prikando lūpą. Iki jos namų buvo gal penkios minu- 
tės kelio, bet ji tylėjo, kol pasukome už kampo. 

— Tavo marškiniai kruvini. 

— Toks jau esu nevala. 

— Tau iš paskos ėjo du vyrai. 

Aš linktelėjau. 

— Jie nebeišėjo. 

— Vėl linktelėjau. 

— Tu juos pažįsti? 

— Taip. 

Priėjome prie jos namo ir sustojome. 

— Jie iš to baltojo automobilio, kuris visą laiką važiavo 
paskui mus? 

— Kaip tu pastebėjai? 

— Aš stebėjau tave ir pamačiau juos veidrodėlyje. 

— Jie iš kito laiko, katyte. Pamiršk visa tai. 

— Ką tujiems padarei? 

— Atgaivinau atmintį, kad kitą kartą būtų atsargesni, 
jeigu apskritai jiems dar bus tas kitas kartas. 

— Ar gali papasakoti, kodėl visa tai atsitiko? 

Užsirūkiau ir pažvelgiau į tolį. 

— Negaliu. 

— Suprantu. 

— Ar norivėl su manim susitikti? — paklausiau. 
Ji įdėmiai pažvelgė man į akis ir atsakė: 

— Taip. 

Švelniai ją pabučiavau ir pasakiau: 

— Pasigailėsi. 

— Žinau, — pritariamai sulinksėjo galva. 

— Ir vis tiek? 

— Taip. 


Ant tualetinio stalelio gulėjo raštelis. Li rašė, kad kos- 
tiumai pristatyti ir kabo spintoje. Skambino Elas Devekijas ir 
prašė paskambinti, kai tik galėsiu. Buvo dar vienas skambutis 
iš Diko Lageno kontoros, bet nieko neperdavė. Raštelio gale 
Li pakvietė mane vakarienės į naują madingą restoraną, žino- 
ma, jeigu rasiu laiko. 

Mano senasis bičiulis ne manęs pasiilgo, bet degė nekan- 
trumu, norėdamas sužinoti, kas įvyko tarp manęs ir Šeron. Vėl 
mintimis nuklydau pas ją. Padūkusi merga. Profesionali pane- 
lė. Nežinai, ko išjos tikėtis. O jeigu būčiau priėmęs jos siūlymą 
atimti nekaltybę? Gal į tarpkojį būtų spyrusi, gal būtų įkandusi, 
nes ir silpnas įkandimas į kaklą ar petį gali staiga užgesinti bet 
kokią aistrą. Beprotė, bet simpatinga. Kaip tigriukas — pūkuo- 
tas, švelnus, juokingas — bet saugokis, kai užaugs. 

Atidariau spintą ir apžiūrėjau naujus kostiumus. 

Betertonas ir Štrausas savo laiške dėkojo man už ištiki- 
mybę jų firmai ir siūlėsi atsiųsti šį bei tą mano garderobui. Šis 
nekaltas raštelis buvo šifruotė, pranešanti, kad Garfildas ir 
ispanas Grekas vėl sėkmingai įkliuvo į mano spąstus ir visam 
laikui išėjo iš rikiuotės. Saimonas Korneris, įsikūręs knygyne 
Socho rajone, bando atnaujinti savo veiklą, naudodamasis ma- 
no nebuvimu, bet veikia atsargiai, nes negali suprasti, iš kur 
pučia vėjas. 

“Labai gerai, — pagalvojau. — Kai žmonės negali pri- 
eiti prie informacijos, jie pradeda visus įtarinėti. Tai publikai 
pats naujienų nebuvimas — bloga naujiena. Tegul dabar kiek- 

vieną dieną skaičiuoja nosis, kad sužinotų, kas dar pradingo". 

Išsimaudęs po dušu ir nusiskutęs, pasipuošiau nauju kos- 
tiumu ir paskambinau Elui. 

— Sveikas, kareivi, — pasveikinau jį, kai jis pakėlė ragelį. 

— Kur tu šlaistais, vade? Tau neįmanoma prisiskambinti. 

— Reikalai, pats supranti. 

— Na, o kaip tau amerikietės? 

— Neblogos. Tiesa, smegenys truputį užterštos, bet, lai- 
mė, ne visos pasinėrusios į bobiškus plepalus apie nepriklau- 
somybę. Kas nauja pas tave? 

— Šis tas. Juk tu vis dar mano klientas. 

— Klok tiesą. 

— Aresi ką nors girdėjęs apie korporaciją “Farnsvortų 
aviacija"? 

— Regis, ji neseniai persikėlė į dykumą. Apie tai rašė 
laikraščiai. 

— Taip ir yra. Ji buvo didžiausia teršėja Los Andžele, ir 
ekologinės žinybos jai nedavė ramybės. Bet vyriausybės įmo- 
nėms labai reikia jos produkcijos, todėl jos ir sutarė. 

— (Gaila vargšų indėnų. 

— Ten nėra jokių raudonodžių. Esmė ta, kad jie nori 
patikėti Berinų gamyklai kontraktą vienam gudriam daikčiu- 
kui gaminti, nes mano, kad gamykla turi pakankamai pajėgu- 
mų ir galės tai padaryti greičiau už kitas. 

— Šaunu. Kaip suuodei? 

— Iš atsitiktinio pokalbio su bičiuliu iš tos korporaci- 
jos. Tiesa, yra vienas "bet". 

— Koks? | 

— Gamykla turi persitvarkyti. O tam reikės daugiau pi- 
nigų, neijie gali skirti. 

— Kiek daugiau? 

— Maždaug dviem milijonais. Todėl nenustebk, jeigu 
tavo giminaičiai sumanys ką nors parduoti. 

— Ką jie dar turi be nekilnojamojo turto? 

— Kelis patentus. Atrodo, kad grupė inžinierių iš seno- 
sios gvardijos bus pralenkusi savo laiką. Tie patentai iki šiol 

būtų dulkėję archyvuose, jeigu jų nebūtų prisiminę ir suradę 
du seniokai, dirbę firmoje dar tavo senelio laikais. Jeigu pa- 
tentai nuplauks, gali smarkiai nukentėti gamyklos ateities po- 
tencialas. 

— Mano giminei, matyt, geriau žvirblis rankoj, todėl ir 
parduos. 

— Beje, ar žinai, kad jie pardavė Mondo Byčą? 

— Žinau. Aš nupirkau. 

Kelias sekundes ragelyje buvo tylu. 

— Už kiek? 

— Už du šimtus penkiasdešimt gabalų. 

— Aha, — tepasakė Elas, ir iš jo tono supratau, kad jis 
dar mintyse krauna į maišus numirėlius, kurie gyvybe užmo- 
kėjo už tuos tūkstančius, kad jų kvapas neatvestų pas mane. 

Išraiškingai numykęs, suskubau jį nuraminti: 

— Viskas švaru, kompiuterinė tu galva. Tie pinigai do- 
rai uždirbti. Turiu jų per akis. 

— Dogai, — tarėjis tyliai, — su tavo smegenimis tokių 
pinigų neuždirbsi. 

— Vadinasi, yra dar kvailesnių už mane. 

— Kasjie tokie? 

— Kvailių visur apstu. 

— Taip, — jis padelsė. — Dabar dar viena naujiena. Kro- 
sas Makmilanas ketina dalyvauti aukcione per fiktyvius agen- 
tus. Pirmieji akcijų laikytojai išmirė, o paveldėtojai išpardavė 
akcijas. Ištikimybė firmai jiems jau nieko nebereiškia. Spėju, 
kad bus pakeista vadovybė. Tiesą sakant, tai neblogai. Bet Mak- 
milanas — tikras piratas. Jis iššvaistys firmą, susibruks pini- 
gus į kišenes įr apmaus akcininkus. 

— Jis jau siūlėsi pirkti? 

— Prieš kelerius metus, bet jam buvo kategoriškai atsa- 
kyta. Dabar jis gali veikti nebaudžiamas. 

— Gal ir taip, Elai. 

— Jis ir šiaip vadovauja vienam stambiam koncernui. 
Bet trūks plyš nori dar jūsų gabalo ir kovos dėl jo visomis 
išgalėmis. 

— Jis norėjo ir Mondo Byčo. 

— Žinau. Makmilano tipo vertelgos nemėgsta, kad jiems 
kas nors pereina skersai kelio. Jis dabar piktas kaip velnias. 

— “Ką Dievas nori nubausti, tam pirmiausiai atima pro- 
tą", — pacitavau. 

— Norėčiau tave perprasti, — tarė Elas. 

— Ir aš, — atsakiau ir padėjau ragelį. 

Tuoj pat surinkau Leilando Hanterio numerį. 

— Na, kuo dar mane šiandien pradžiuginsite, misteri 
Keli? — paklausė senis. — Ar nieko neiškrėtėte nuo to laiko, 
kai išsiskyrėme? 

— Ašsu reikalu, patarėjau. Dėl Mondo Byčo... Yra tokia 
kompanija “Eivas Higinsas, inkorporacija". Aš esu vienintelis 
jos savininkas. Ji netvarko jokių reikalų, tik šiaip egzistuoja. 

— Supratau. 

— Senelis turėjo antros eilės pusbrolį, truputį jaunesnį 
už save. Jis atskilo nuo šeimos ir įsikūrė Kanadoje. Kalbėta, 
kad jis labai turtingas, bet tiksliai niekas nieko nežinojo. Nors 
jis retsykiais ir pradžiugindavo brangiomis dovanomis. Kartą 
iš jo Kameronas gavo ristūną. Jeigu tai nelabai prieštarauja ta- 
vo principams, būk geras, pameluok, kad patvirtintas čekis bu- 
vo gautas paštu iš Kanados, visa kita sumąstys Alfis ir Denisas. 
Prisimins senąjį giminaitį ir pamanys, kad jis ištiesė pagalbos 
ranką, kaip porą kartų ir padarė dar Kameronui gyvam esant. 

— Brolau, melas — ne pagrindinis mano užsiėmimas. 
Juk žinai, kad atstovauju Berinų interesams. 

— Ir atstovauk į sveikatą. Įlanka parduodama, paskelbta 
kaina, pirmumo teisę pirkti turi šeimos nariai, ir tai nepriešta- 
rauja testamentui. Jeigu jau esi toks skrupulingas, gali pasaky- 
ti, kad nupirko. Jie vienaip ar kitaip vis tiek parduotų, jiems 
reikia pinigų. 

— Kodėl tu tai slepi? 

— Tegul jiems bus staigmena. Ir Makmilanas tegul pasi- 
nervina. Tai nustebs, kai sužinos, jog kažkas iš giminaičių bu- 
vo paslėpęs pinigų. Įformink pirkinį Eivo Higinso firmai. Po 
poros dienų įteiksiu tau jos rekvizitus. 

— Su tavim nenuobodžiausi. Tiek to, sutarėm. Tiesa, teks 
išsižadėti kai kurių principų. Beje, kas tvarko tavo reikalus? 

— Nuo šios minutės tu, Leilandai. Netrukus pasiųsiu 
tau didelį paketą. Lauk jo savo pašte. 

Atsisveikinęs neatidėliodamas paskambinau į Vakarų 
susivienijimo banką ir liepiau pasiųsti paketą Hanteriui. Di- 
ko Lageno kontoros atstovas man atsakė, kad jis išėjęs, bus po 
valandos. Tada nuvažiavau į kitą miesto galą ir susiradau man 
žinomą apšepusį namą. Čia buvo nedidelė dirbtuvėlė. Jos šei- 
mininkas, ilgaplaukis vaikinas tepaluota odine prijuoste, mie- 
lai pardavė man 45-ojo kalibro revolverį su šovinių atsarga ir 
dėklu. Gavęs pinigus, jis linktelėjo galvą ir tuoj pat nusisuko 
prie savo varstoto. 

Lauke dundėjo perkūnija — turbūt vėl lis. Gerai, kad 
pasiėmiau savo kareivišką apsiaustą. 


„10 skyrius 


Kai įėjau į restoraną Vakarų keturiasdešimt septintojoje 
gatvėje, Li ir Roza jau buvo užsisakę po antrą martinio. 

— Jaukiai įsitaisėte, — pasakiau, prisistumdamas kėdę. 

— Sveikas, milžine! — Roza pakėlė taurę mano pusėn. 

— Malonu matyti tave apsirengusią, — pajuokavau. 

— Su nuogu užpakaliuku ji gražesnė, — atkirto Li. 

Kai padavėjas pripylė mano taurę, Li atsilošė kėdėje ir, 
gudriai šypsodamasis, tarė: 

— Kūdikių grobikas. 

— Pavydi? 

— Tiek jau to, pasakok. Jeigu tikėsim gandais, tave grei- 
tai patrauks atsakomybėn už išžaginimą. 

— Jį? Jokiu būdu, — įsiterpė Roza. — Už gundymą — 
taip, tik ne už išžaginimą. Jis toks, kad mergina pati turi jo 
prašyti. 

Mečiau greitą žvilgsnį į Rozą, o Li šyptelėjo: 

— Nesijaudink, mažyli. Mano šūkis — dalinkis geru su 

artimu. Roza sako, kad tu linksmas vaikinas. Malonu išgirsti, 
kad ir tokiems kvadratiniams berniukams kaip tu pasitaiko 
suapvalinti kampus. 

— Nair pleputė, — tariau Rozai. 

— Pleputė? Dabar aš ant kiekvieno kampo girsiuosi ta- 
vimi. Dabartiniams šunyčiams iki tavęs oi kaip toli. 

— Tai bent būdavo mūsų laikais! — pritariau Rozai. 

— Tikrai, yra ką prisiminti, velniai rautų! Prisimeni, 
kaip per atleidimą nuo tarnybos važiavome pas tas dvi mote- 
ris iš pagalbinio korpuso, viena aukšta, o kita — tokia pikan- 
tiška blondinė. Po kiekvieno antskrydžio keitėmės su Dogu 
lovomis. Oi, kaip šėlome!.. 

— Užteks apie tai. 

— Ką, gal kuri nors apdovanojo tave liguistais prisimi- 
nimais? — sukrizeno Roza. 

— Ne, tik mudviem teko susimesti aukštosios abortui. 
Nežinojome, kieno tai darbas. 

— Kas buvo, pražuvo, — burbtelėjo Li. Jis pakėlė prie 
lūpų taurę, pagarbiai žiūrėdamas į mane. — Šauniai pasilinks- 
minome. Tik iki šiol negaliu pamiršti, kaip tu visa tai sutvar- 
kei. 

— O ką čia be manęs veikėte? — pasiteiravau. 

— Noriu surengti prašmatnų vakarėlį. Sudarinėjau sve- 
Čių sąrašą. 

— Kokia proga? 

— Ar Šeron tau nesakė? Jai pavyko išpešti iš Volto Džen- 
trio kelis milijonus tėtušiui Keiblui, kuris nori pastatyti pas- 
kutinį bestselerį nauja intelektualia maniera: girdi, užteks to 
nuogo sekso. 

— Kas per knyga? 

— “Pastangų vaisiai". 

— Hm, toks pavadinimas — ir be sekso? — nusišaipiau. 

— Na, ir pasakei! Kaip galima be sekso? Tik kitokia jo 
traktuotė. Keiblas nori perkelti siužetą į dabartį, parodyti, kas 
tai yra. 

— O kas tai yra? 

Li pažvelgė į Rozą ir nusijuokė: 

— Jis manęs klausia. Puikus dalykėlis, seni. Kol kas 
nežinau nicko kito, ką būtų galima su tuo palyginti. 

— Gal neieškojai? 

— Niekai. Kas gali būti geriau už tai? 

Patraukiau pečiais ir užsirūkiau. 

— Galir ne geriau, bet pojūčiai tie patys. Bent jau kai 
kuriems. 

— Na, ir kas gi tai? 

— Ar prisimeni, Li, savo pirmą numuštą lėktuvą? Tai 
buvo “heinkelis", kurį numušei virš Lamanšo. Matei, kai iššo- 
ko du lakūnai, bet jų parašiutai neišsiskleidė. Ką tu jautei? 

Li krūptelėjo, jo veidas persikreipė. 

— Mane pykino, — atsakė jis. 

— Taip pat buvo ir tuomet, kai praradai nekaltybę. Pats 
man pasakojai. Vaikinai parsitempė pigią kekšę — po du dole- 
rius nuo galvos — ir įkalbėjo tave pabandyti ant senos susme- 
gusios sofos kažkokiame garaže. Tave — dorai išauklėtą ber- 
niuką iš geros šeimos. 

— Man buvo keturiolika. 

— Nemaloni pradžia juk nuo to tavęs neatbaidė. Dabar 
prisimink antrą savo numuštą lėktuvą. Skridau tau iš dešinės, 
kai numušei “meserą": tu skridai paskui jį, žiūrėdamas, kaip 
jis dega. O vakare surengei išgertuves. 

— Na žinai, Dogai... 

— Aš dar nebaigiau. Po to tu pradėjai medžioti. Atkak- 
liai ieškodavai grobio, puldavai mūšin, ir pasiekta pergalė su- 
teikdavo tau didžiausią pasitenkinimą. Mėgdavai aptarinėti sa- 
vo pergales aludėje ir truputį pasigirti, kol aprimdavai ir grįž- 
davai pric savo medžioklės. Paskui persisotinai, ir viskas vir- 
to kasdieniniu darbu. 

— Liaukis, Dogai. Žudymas ir seksas — skirtingi dalykai. 

— Sakoma, kad orgazmas — mažoji mirtis, ar ne taip? 

Rankomis parėmusi smakrą, Roza žiūrėjo į mus su keista 
veido išraiška. 

— Žinai, Li, jis, ko gero, teisus. Dogai, ar tikrai žudyda- 
mas jauti malonumą? 


— Pastebėjau panašumą. 

— Aš ne to klausiu. 

— Kol vyko karas, apie tai negalvojau. Karas apskritai 
nenormali būsena. 

— Dogai... — pradėjo Li ir užsikirto, tarsi ieškodamas 
žodžių. 

— Ką? 

— Tai ką manai dabar? 

— Daugelis žmonių nežino, ką reiškia žudyti. 

— Kalbu ne apie daugelį, o apie tave ir tavo požiūrį į 
žudymą ir seksą. 

— Tai du dalykai, kuriuose tu arba nugali, arba pralai- 
mi, arba patiri malonumą, arba esi paniekintas. Nugalėjai — 
šlovė tau, pralaimėjai — vargas tau. 

— Dogai, O kaip tu jautiesi? 

— Kol kas gyvas ir laimingas, bičiuli. 

— Tu mane gąsdini, — pasakė Li. Jis buvo labai rimtas. 
Bet greit atsitokėjo, veidas išsilygino, ir jis šypsodamasis pa- 
sakė: — Tu man visiškai galvą susukai savo žodžiais... 

— ... O žodžiai išjudina pasaulį, — pasigirdo kažkieno 
balsas. Atsigręžę pamatėme mus stebintį Diką Lageną su pus- 
tušte taure rankoje. — Galiu prisidėti? Juk esu pakviestas. 

Pastūmiau jam kėdę. 

— Sėskitės. 

— Arjau pavalgėte? 

— Dar tik ruošiamės, — atsakė Li. 

Puiku, tuomet ir aš prisidėsiu, jūsų sąskaita, jeigu 
neprieštaraujate. Toks mūsų tipiškas žurnalistų manevras, ku- 
ris jums gali ir nepatikti. 

— Niekai, — tarė Li. — Manykite, kad šie pietūs sugrą- 
žino jums dalį mokesčių. 

Sušveitę sriubas ir bifšteksus, perėjome prie kavos. Ro- 
za ir Li dar kartą peržiūrėjo svečių sąrašą. Lagenas surūkė plo- 
ną cigaretę ir atsilošė kėdėje. 

— Misteri Keli, mano bendradarbiai šį tą iškapstė apie 


jus. 


— Ir kąjjie rado? 

— Pakankamai, kad aš susidomėčiau. 

— Šit kaip? — iškračiau iš pakelio cigaretę. Dikas La- 
genas paslaugiai prikišo žiebtuvėlį. 

— Jūs demobilizavotės 1945 metais Europoje. 

— Visiems Žinomas faktas. 

— Ten apsigyvenęs, jūs vadovavotės šalies, kurioje gyve- 
note, mokesčių įstatymais. 

— Visiems privaloma taisyklė. 

— Būtent. Tik jūsų sumokėtų mokesčių suma buvo to- 
kia didelė, kad apskaičiavę jūsų pajamas labai nustebome. 

— Vadinasi, esu sąžiningas žmogus ir pavyzdingai mo- 
kėjau mokesčius. 

— Šia prasme taip. Bet iš kur tokie pinigai — štai kas 
įdomu. 

— Nebūkite per daug smalsus. 

— Ne kartą tai girdėjau. Mano žvalgyba, kastelėjusi gi- 
liau, susidūrė su dar įdomesne informacija. 

— Kokia? 

— Nebuvo jokios informacijos. Deklaruotos pajamos — 
ir tiek. Jokių šaltinių, išskyrus grafą “Kapitalo investavimas". 
Nors jūsų biografijoje nėra nieko, jokios nuorodos apie jūsų 
sugebėjimą ar norą prasigyventi iš... investicijų. 

— Nair kas? 

— Ar galite ką nors paaiškinti? 

— Neturiu jokio noro. 

— Tai gal leisite išsakyti kai kurias spėliones? 

— Prašom. 

— Puiku. Pajamos dažniausiai gaunamos iš vieno ar 
dviejų galimų šaltinių — teisėto ir neteisėto. Mes neaptikome 
legalių šaltinių. Tuomet nusprendėme užčiupti kokias nors ne- 
legalias įplaukas. 

— Kaip žmogus, kuris mato mane tik antrą kartą, jūs 
padarėte velniškai didelį darbą. 

— Berinų šeimos reikalai mane visada domino. 

— Tikiuosi, jūsų personalas kompetentingas. 


118 


. — O, taip. Gabiausi žmonės. Buvę FTB darbuotojai, 
policijos karininkai ir geriausi laikraštininkai, kurie žino vi- 
sus įėjimus ir išėjimus. Tai, ko negalima pasiekti, galima nu- 
pirkti. Taigi mes surandame viską, kas mus domina, apic ką 
galima spręsti iš mano savaitinių apžvalgų. Mūsų informacija 
tokia tiksli, kad ja vadovaujasi Kongreso komisijos, sustabdy- 
damos kai kuriuos komercinius sandėrius arba patraukdamos 
atsakomybėn žinomus veikėjus už nusikaltimus visuomenės 
interesams. | 

— Tad sveikinu. O kaip dėl manęs? 

Dikas Lagenas, papsėdamas cigaretę, maloniai šypsojosi. 

— Absoliučiai nieko. Nėra už ko užsikabinti. Jau per 
pirmą bandymą ką nors sužinoti mano žmonės atsitrenkė į 
akliną sieną. Vienu atveju jie net buvo truputį aplamdyti. Pa- 
siūlius nupirkti informaciją pasipylė grasinimai. Reakcija į 
Dogo ar El Lobo vardą buvo tokia, kad mano vaikinai net per- 
sigando. Taip jiems dar niekada nebuvo atsitikę. 

— “Ką reiškia vardas?" Prisimenate, kaip poetas yra 
pasakęs apie rožę, — šyptelėjau. 

— Kvapelis ne tas, misteri Dogeronai Keli. Kai pamini- 
mas Dogo vardas, iš reakcijos matyti, kad tai — ne mylimiau- 
sias herojus. Tiesa, tam tikruose sluoksniuose. 

— Dikai, ar jūs turite priešų? 

— Žinoma. Aš juos specialiai kultivuoju, tai mano pro- 
fesijos dalis. 

— Ar pažįstate bent vieną Žmogų, neturintį priešų? 

Šiek tiek pagalvojęs, jis neigiamai papurtė galvą. 

— Ne. 

— O aš pažįstu. 

Lagenas atlaidžiai pažiūrėjo į mane. 

— Šit kaip? Kas jis toks? 

— Visi jie mirę, — ramiai atsakiau. 

Gal dešimt sekundžių jis tylėdamas žiūrėjo į mane, pas- 
kui giliai užsitraukė ir, išpūtęs dūmus, stebėjo, kaip jie plau- 
kia link lubų. 

— Kas mirę, misteri Keli, žmonės, neturintys priešų... 
ar priešai? 


— Spręskite patys, misteri Lagenai, — atsakiau. 

Li ir Roza nebekalbėjo, tik spoksojo į mus. Li veidas vėl 
įsitempė, o akyse atsirado tokia išraiška, tarsi jam einant per 
gatvę ant kelio staiga pasirodytų sunkvežimis ir jis nežinotų, 
ar bėgti į priekį, ar šokti atgal. 


Išlaipinę R0zą prie grožio salono, nuvažiavome į Li dar- 
bovietę. Praeiviai, gelbėdamiesi nuo lietaus gūsių, šliejosi prie 
namų sienų arba kovojo su savo skėčiais. 

— Kodėl Lagenas taip domisi tavimi? — pagaliau pra- 
bilo Li. 

— Jį visą laiką domino Berinai. 

— Dabar jam rūpi ne Berinai, o tu. 

— Nusispjaut. 

— Bet kodėl? — nenurimo Li. 

— Kas kodėl? 

— Nekvailiok, Dogai. Aš žinau, kaip jis dirba. Visada 
randa atsakymus į savo klausimus. Jis nenurims, kol visko ne- 
iššniukštinės. 

— Aš vis dar tikiu savo teise į nepriklausomą asmeninį 
gyvenimą. Linkiu jam sėkmės. 

Li palingavo galvą, žiūrėdamas tiesiai prieš save. 

| — Tu šitai pasakei taip, tarsi ko jau ko, bet sėkmės jam 
neregėti. 

— Galbūt. 

— Ne visi Žmonės taip rūpestingai slepia savo praeitį. 

— Ne visi, — sutikau aš. 

— Man irgi ne viskas aišku. 

— O tu paklausk, Li. 

— Aš bijau tavo atsakymo. 

— Tad neklausk. 

 — Manau, neverta, — atsakė Li. 

Li, pasakęs, kad turi ruoštis vakarėliui, pasiliko savo 
kontoroje, o aš, pažadėjęs atvažiuoti jo paimti maždaug penk- 
tą, nuvažiavau į prabangųjį Veleros Fabrė saloną. Pora ne- 
priekaištingai tvarkingų jaunuolių dirbo su dviem džentelme- 
nais — naftos kompanijos ir laikraščių sindikato savininkais. 

Salės gale buvo valdytojo kabinetas. Atpažinęs mane, 
jis svetingai nusišypsojo ir atidėjo į šalį popierius. Paspaudęs 
man ranką, jis, pats to nepastebėdamas, prakalbo ispaniškai: 

— Misteri Keli, džiaugiuosi vėl jus matydamas. Tikiuo- 
si, kostiumai jums patiko. 

— Jie nepriekaištingi. Atleiskite, kad praėjusį kartą ne- 
įspėjau jus apie savo apsilankymą. 

— Suprantu. 

— Mano bičiulis truputį sutriko. 

— Apgailestauju. 

— Mano drauge, jūsų darbo stilius truputį griežtokas. 

— Toks stilius leidžia man daryti tai, kas patinka. GrįŽ- 
kime prie jūsų. 

Jis įsikibo man į parankę, ir mudu nuėjome per salę į 
matavimosi kambarį. 

— Europoje kažkokios komplikacijos, — pasakiau. 

Jis išraiškingai patraukė pečiais: 

— Vieni išeina, kiti ateina. 

— Kažkas nori mane pašalinti. Jau bandė tai padaryti 
per Turką. 

— Keista, kad tai Turkas, nes jis pats turėtų sėdėti tyliai, 
kaip pelė po šluota. 

— Aš irgi taip maniau. Už jo dar kažkas stovi. 

— Galbūt. Bet jis toks bukas, kad galėjo veikti ir savo 
iniciatyva. Paskutinė akcija visiškai pakirto jo padėtį... ir jo 
nykštukinę imperiją. Juk prisimenate, kaip jis pats likvidavo 
Luisą Albo ir perėmė verslą? 

— Tada jis buvo jaunesnis, o ir neturėjo ką prarasti. 

— O dabar turi? 

— Aš pasitraukiau, mano drauge. Tai sukėlė šoką, ir jo 
bangos dar nenurimo. 

— Bet jūs gyvas, — tarė jis. — Sklinda kalbos, kad jūs 
turite kažkokią savo gyvybės išsaugojimo garantiją. | 

— Galimas dalykas. 

— Tai apgalvokite veiksmų planą. 


— Būtinai. O jūs tuo tarpu sužinokite, kas už viso to 
stovi. Jeigu įmanomas išankstinis smūgis, smogti turiu aš. 

— (Gerai, pamėginsiu. 

Paspaudėme vienas kitam ranką, ir aš jau buvau beišei- 
nąs, bet valdytojas sustabdė mane. 

— Misteri Keli... 

— Taip? 

— Pasakykite, kodėl jūs... nutraukėte savo veiklą? Juk 
žinojote, kuo tai baigsis. 

— Žinojau, bet tikėjausi, kad bus kitaip. Aš tiesiog pa- 
vargau nuo tų prakeiktų nesibaigiančių šaudymo varžybų. 


Li pripylė du bokalus ir vieną atnešė man į miegamąjį. 
Aš ką tik buvau nusivilkęs švarką ir kabinau jį į spintą. 

— O kam šis? — paklausė Li, žiūrėdamas į revolverį, 
prisegtą prie mano diržo. 

Pripratęs prie revolverio svorio, visai buvau jį pamiršęs. 

— Juk pats pinigus skaičiavai. O kur milijonai, ten gali 
prireikti ir pašaudyti. 

— Bet juk jie banke, — išlemeno jis virptelėjusiu balsu. 

— Tai Žinome aš ir tu. 

— Dogai... — jam nespėjus baigti, prieškambaryje at- 
kakliai ir šaižiai suskambo skambutis. Pastatęs taurelę, Li nu- 
ėjo atidaryti. Nusisegęs revolverį, padėjau jį į spintą ant lenty- 
nos, kur gulėjo dėžutė su šoviniais, ir nuėjau į prieškambarį. 

Tarpduryje stovėjo du vyrai, o Li, išbalęs kaip drobė, 
sukiojo savo išsprogusias akis nuo vieno prie kito. Pirmasis, 
gal keturiasdešimties metų, buvo panašus į sunkiasvorį boksi- 
ninką, antrasis, jaunesnis, prakaulus ir kampuotas, priminė 
terjerą. Pažymėjimų nereikėjo prašyti, nes vien iš jų išvaizdos 
buvo aišku, kad jiedu policininkai. 

— Labas vakaras, džentelmenai, — pasisveikinau. 

Vyrenysis nužvelgė mane ir niūriai paklausė: 

— Misteris Kelis? 

Li atsistojo tarp mūsų, pagal seną lakūnų įprotį saugoti 
vadą. 

— Žinai, jie neturi kratos orderio... 

— Ramiai, mažyli. — Paragavęs savo gėrimo, su malo- 
numu nugėriau dar gurkšnį. — Kuo galiu padėti? 

Mano elgesys juos truputį sutrikdė. Vienas prisistatė, 
pasivadinęs seržantu Tobanu, ir paklausė: 

— Ar galite pasakyti, ką šiandien veikėte? 

— Galiu atsiskaityti už kiekvieną minutę. 

— Ar liudytojų yra? 

— Žinoma. O kas atsitiko? 

Seržantas ištiesė ranką, o kitas policininkas padavė jam 
voką. Plekšnodamas voku per šlaunį, jis įdėmiai Žiūrėjo į mane. 

— Kur buvote 11.30 val. ryto? 

— Tuo metu kaip tik važiavome į miestą. 

— Važiavome? 

— Du mano bičiuliai ir vairuotojas. 

— Tęskite. 

Nugėriau dar gerą gurkšnį, pastačiau bokalą, norėda- 
mas pasiimti cigaretę. 

— Išlaipinome mano draugą juristą... Leilandą Hanterį, 
paskui su savo bičiule Šeron Kas nuvažiavome į garažą, o iš 
ten palydėjau ją namo. Ėjome pėsti. 

— Koks garažas? 

— Tiksliai nežinau, kažkur Penkiasdešimtųjų gatvių 
rajone. 

— Denjė garažas? 

— Taip, taip. Kai pasakėte, prisiminiau. 

Seržantas išėmė iš voko dvi nuotraukas ir padavė man. 
Prikišęs arčiau akių, pradėjau jas apžiūrinėti. Šalia manęs sto- 
vėjo Li užgniaužęs kvapą, jį pradėjo pykinti. Kiekvienas galėjo 
apsivemti, matydamas tokį vaizdą. Nuotraukose buvo Grekas 
Braidis ir Markhemas. Vienam veido vietoje buvo tik vientisa 
kruvina makalynė, o kita tokia pat makalynė žemiau juostos. 

— Šiurpus vaizdas, — pasakiau. 

— Ar pažįstate juos? — paklausė policininkas. 

— Ar turėčiau juos pažinti? 

— Misteri Keli, pažiūrėkite dar kartą. 

— Na, du vaikinai, kuriuos kažkas užplumpino viešoje 
išvietėje. 

— Iš kur žinote, kad tai išvietė? 

— Man regis, pisuarų namuose niekas nelaiko, — atsa- 
kiau, nenuleisdamas akių nuo nuotraukų. Man pasidarė links- 
ma. — O aš čia kuo dėtas? 

— Tai tualetas Denjė garaže. Jūs buvote užėjęs į tualetą. 

— Buvau. Paklausiau tarnautojo, kur jis yra, paprašiau 
merginą palaukti, atlikau savo reikalus ir grįžau. 

— Ar juos matėte? 

— Kai aš ten buvau, jų nebuvo. — Grąžinau seržantui 
nuotraukas, ir jis jas įkišo atgal į voką. — Beje, o kodėl mane 
klausinėjate? 

— Tarnautojas įsiminė jūsų limuzino numerį ir sužino- 
jo, kas savininkas. Tai Leilandas Hanteris, jis ir nurodė jus. 

— Norite, kad duočiau jums bičiulės adresą? 

— Mesjį jau turime. 

— Ir kas toliau? 

Policininkai neryžtingai susižvalgė, o jaunesnysis tarė: 

— Mes pagalvojome, kad jūs galbūt ką nors matėte. Jie 
įėjo tuoj pat po jūsų. Vienas dar paklausė, ar nėra ten kitų 
durų, išeinančių į lauką. Tarnautojas pasakė, kad ten tik vie- 
nos durys į tualetą, ir jie nuėjo ta kryptimi. 

— Kai išėjau, nieko nepastebėjau. Tiesa, ten stovėjo daug 
automobilių. Gal užjų nebuvo matyti. 

Seržantas ITobanas kreivai šyptelėjo: 

— Matau, jums tie vaizdeliai nepadarė įspūdžio, ne taip, 


kaip jūsų draugui. 
— Seržante, per savo gyvenimą esu matęs daug negyvėlių. 
— Tai ne negyvėliai, misteri Keli. — Ir abu pasuko į 


duris. — Dėkui. Gal mums teks dar kartą ateiti. 

Tobanui išeinant paklausiau: 

— O kas darė tas nuotraukas, seržante? 

— Kažkoks atsitiktinis fotografas, jis įėjo kaip tik po 
jūsų. Tikriausiai gerai uždirbs iš tų nuotraukų. 

— Arjis neįtariamas? 

— Ne. Kartu su juo įėjo vairuotojas, ką tik pastatęs savo 
automobilį. Tai jis ten ir nualpo. 

— Silpnas skrandis, — pasakiau ir pasiėmiau savo 
stiklinę. 

— Taip, yra tokių, — sutiko seržantas. 

Kai jie išėjo, Li vos ne bėgte puolė prie baro ir įsipylė 
sau antrą bokalą. Išmaukęs vienu ypu, įsipylė dar ir tik tada 
atsigręžė į mane. Jis drebėjo visu kūnu, sukiodamas bokale 
ledo kubelius. Pagaliau pakėlė galvą ir įsmeigė į mane akis: 

— Tu jiems pamelavai, Dogai? 

— Taip. 

— Tu juos ten matei... ir tą suknežintu veidu... ir kitą... 

Tylėdamas pakėliau savo bokalą: “Ne, bičiuli. Tai mano 
darbelis". 


11 skyrius 


Žinojau, kad bus skambutis, todėl sėdėjau ir laukiau. 
Jis nuskambėjo dešimt minučių ketvirtos. Pasakiau Četui Lin- 
denui, kad lauktų manęs Šeštosios gatvės užkandinėje. Jis kal- 
bėjo bauginančiu monotonišku balsu, ir tai mane įsiutino. 

Kurių velnių jie prikibo prie manęs? Dar suprasčiau, 
jeigu būčiau jiems kokia nežinoma asmenybė. Juk žino idio- 
tai, kuo viskas baigsis, jeigu bandys mane įveikti. Jeigu esi 
perėjęs ugnį ir vandenį, niekada ir niekam neleisi pastoti tau 
kelio. Ar jiems dar mažai antkapių pakelėje? 

Prie staliuko salės gilumoje sėdėjo Četas ir Blekis Son- 
dersas iš Trentono. Gurkšnodami kavą, jie laukė manęs. Lau- 
ke stovėjo dar vienas niekšelis, nuduodamas, kad apžiūrinėja 
gretimos parduotuvės vitriną. Apsimestinai nusičiaudėjau, pri- 
sidengiau nosine veidą ir, nepastebimai priėjęs, bakstelėjau 
revolveriu jam į šoną. 

— Eime pas kitus, bičiuli. 

Reikia pasakyti, kad jis net nemirktelėjo, tik patraukė 
pečiais ir nuolankiai pasuko į duris. Kai įėjome, Blekis buvo 

beatsistojąs, bet Četas sustabdė jį rankos judesiu ir lyg niekur 
nieko linktelėjo man. Atsisėdau nugara į koloną, pasisodinau 
šalia lauko stebėtoją ir su pasidygėjimu nužvelgiau visų trijų 
fizionomijas. 

— Kavos? — paklausė Četas. 

Praleidau pro ausis jo pasiūlymą ir paklausiau: 

— Kokie čia vaikų žaidimai? O Blekį pasiėmei iš įpročio? 

Četo parankinis galvažudys spoksojo į mane kaip šuo, 
pasiruošęs nutrūkti nuo grandinės. Tegul tik pabando. 

Četas atsakė: 

— Jis čia kitu reikalu. 

— Gerai, jeigu taip. Tikiuosi, papasakojai jam apie mane. 

— Blekis viską žino. 

— Kažkodėl nepanašu, kad informacija jam būtų pada- 
riusi reikiamą įspūdį. 

— Man nusispjaut į visokias informacijas, — suriaumo- 
jo Sondersas. 

— Bleki, jeigu tokie tipai kaip tu susitinka su manim 
pirmą kartą, dažniausiai jiems tai būna ir paskutinis kartas. 

— Jo rankoje revolveris, — pranešė mano kaimynas. 

— Nesikarščiuok, Dogai. Aš tik norėjau pasikalbėti. 

— Tad ir drožk, mažyli. 

— Mes matėme Markhemą ir Braidį. 

— Nair kaip? 

— Ak, kaip tu mėgsti aštrų garnyrą su pagrindiniu pa- 
tiekalu. 

— O kodėlgi ne? — šyptelėjau. — Žmogžudystės man 
nepripaišys. Kai tik policija patikrins tų galvažudžių duome- 
nis, ji praras bet kokį susidomėjimą manimi. Jiems patinka 
vidinės rietenos. Pelningas daiktas laidotuvių biurams ir gėlių 
parduotuvėms, o ir policijai mažiau darbo. 

— Galiu suprasti paprastą, švarų nužudymą, bet tai — 
tarsi kvietimas į karą. 

— Pataikei kaip pirštu į akį. Taip ir yra. Noriu tikėtis, 
kad Turkas ramiai supras kaip siūlymą palikti mane ramybėje. 

— Turkas nieko ramiai nesupranta. 

— Tuomet man teks išjudinti tam tikrą mechanizmą. 

— Nė velnio tu neišjudinsi! Štai šito mes ir bijome. 

— Nereikia ant manęs visų šunų karti, ne aš tai pradėjau. 
Ir nepagailėsiu nieko, kas tik pabandys užminti man ant uode- 
gos. Taip pat ir Turko. Bet yra vienas įdomus dalykas. Toks rim- 
tas darbas ne visai įkandamas tam nusipenėjusiam gaidžiui. 

— Gal kas nors pasinaudos juo kaip priedanga. 

— Jau galvojau apie tai. 

— Kodėl? 

Nesulaukęs atsakymo, Četas rėžė: 

— Mūsų darbe į atsargą neišeinama. 

— Aš išėjau. 

— Tu tik manai, kad išėjai. Pasitraukti iš mūsų darbo 
reiškia mirti. 

— Taip visi sako, bet aš nusprendžiau būti išimtis. 

Četas nugėrė iš savo puodelio, padavė jį Blekiui ir liepė 
atnešti karštos šviežios kavos. Kartu su juo pasiuntė ir kitą 
vaikiną. Kai jie nuėjo, Četas pasakė: 

— Dogai, skambinau vienur ir kitur. Atsivėrė įdomus 
vaizdas. 

— Koks? 

— Kažkodėl trys skirtingi tarptautiniai sindikatai ne- 
randa sau vietos todėl, kad tu pasitraukei iš Žaidimo. 

— Aš per daug žinau. 

— Visi daug žino, ir niekam tai nerūpi. 

— Kalbėk aiškiau, Četai. 

— Visiškai kitas dalykas — turėti įrodymų. 

— Šit kaip, — burbtelėjau. — Turi galvoje tai, kas iš- 
plauks mano žūties atveju? 

— Kažką panašaus. 

— Tai kam tada reikėjo siundyti Braidį ir Markhemą? 

Blekis grįžo su savo sėbru ir pastatė ant stalo puodelius. 
Išmaišęs cukrų ir pieną, Četas atstūmė puodelį. 

— Galjie ir neketino tavęs žudyti, o norėjo tik pagrobti 
ir išspausti iš tavęs informaciją. Ta porelė gali bet ką priversti 
prabilti. 

— Šį kartą ne su bet kuo susidūrė. 

— O kitą kartą? 

— Kalbėk apie reikalą, Četai. Man tie plepalai jau nusi- 
bodo. 

— Mums tai irgi rūpi, Dogai. Jeigu tu prabilsi, mums 
visiems iškils grėsmė, O, žinai, savi marškiniai arčiau kūno. 

— Štai kodėl tu atsitempei savo žudiką. 

— Mes turime kam patikėti įvykdyti nuosprendį. Tu ne 
visus pažįsti. 

— Visi jie vienodai dvokia. 

— Gailiuosi, kad nebalsavau kartu su kitais, — piktai 
sušnypštė Četas. 

— Visada gali persigalvoti. Pradėk nors ir dabar. Nudė- 
siu jus visus ir dingsiu, dar nespėjus dūmams išsisklaidyti. 

Jo akys susiaurėjo, smakras atsikišo į priekį. 

— Tau taip lengvai nesibaigs. 

— Nori, pamėginkim? — Atsilošiau ant kėdės atkaltės, 
ir jie pamatė revolverio galą, kyšantį iš po mano sukryžiuotų 
rankų. 

Visi trys sustingo. 

— Gerai, gerai. Pamirškim, — tarė Četas. 

Nenuleisdamas nuo jų akių, linktelėjau galvą. 

— Kai kitą kartą sumanysi su manim pažaisti, Četai... 
atsimink, kad gynyba — ne mano taktika. Laimi tas, kuris puo- 
la. Dar vienas bandymas mane likviduoti, ir man nusispjaut, iš 
kurios pusės grėsmė. Mano kulka nudės kiekvieną. Pamąstyk, 
jeigu buvai ką nors sumanęs, ir pasakyk kitiems, kad apsira- 
mintų, priešingu atveju visi atsidursite viename dideliame mai- 
še — tuo aš tikrai pasirūpinsiu. 

Atsistojau ir užsimaukšlinau skrybėlę. Revolveris grįžo 
į dėklą, bet ranka tebebuvo viskam pasirengusi. 

Četas tebežiūrėjo į mane prisimerkęs. 

— Nejau tiesa, Dogai, kad tu sveikas tik todėl, kad žinai 
kažką tokio, kas gali visus pakišti? 

— Burnų visiems neužčiaupsi, mažyli, — atsakiau. 

Palaukęs, kol kažkokia porelė susilygino su mūsų stalu, 
žengiau žingsnį ir atsidūriau prieš juos, todėl jie tapo mano 

priedanga, — tam atvejui, jeigu kam nors šautų į galvą pradėti 
pyškinti. Išėjęs į lauką, atsigręžiau. Jie tebesėdėjo. Četas kaž- 
ką kalbėjo, o tiedu klausėsi. Blekis sugniaužė kumščius ir vie- 
nu trenkė į stalą. Įsivaizduoju, ką jis pasakė. 

Buvo pusė penkių vakaro. 


Šeron pasidažė, susirinko kosmetikos priemones ir su- 
sidėjo į rankinę. 

— Tau nieko nėra švento — ir sugalvok tu man taip anks- 
ti prikelti merginą. Dar nėra ir dešimtos, o mes jau beveik 
Lintone. 

— Vaikai turi anksti keltis, — atsakiau pamokomu tonu. 

Kilstelėjusi antakius, ji vėl nužvelgė mane kažkokiu 
keistu žvilgsniu. 

— Ar tu bent atskiri vaiką nuo suaugusio Žmogaus? 

— O kiek tau, mažyle? 

— Užtektinai, kad galėčiau gyventi savarankiškai, o ne 
sekioti paskui tave kaip Penktadienis paskui Robinzoną Kruzą. 

— Niekas tavęs nevertė važiuoti su manimi. 

— Misteri Keli, aš už jokius pinigus neatsisakyčiau ga- 
limybės pabūti su tavimi. Ar žinai, kokie gandai apie tave 
sklando? 

— Na, na, sakyk. 

— Kad tu kaip tyli kiaulė, kuri gilią šaknį knisa. Dikas 
Lagenas darė užuominą į kažkokius baisius dalykus, o Mona 
Merimen mano, kad tu slapta vedei kažkokią jauną moterį, o 
jos tėvas buvo kažkokios naujos šalies vicediktatorius... ir nu- 
žudytas netrukus po atėjimo į valdžią. 

— Ak ta šlovė! Kur tu nuo jos pasidėsi? — atsidusau. 
rėjo į vieną tašką. 

— Jeigu tiesa, tai greitai viską sužinosi iš laikraščių. 

— Atrodo, kad tu dėl to visai nesijaudini? 

— Vaikeli, aš jau seniai nebemoku jaudintis. 

Gal mylią nuvažiavome tylėdami, paskui ji pradėjo 
muistytis, ir aš pajutau į mane nukreiptą žvilgsnį. 

— O kas Li darosi? 

Patraukiau pečiais ir pasukau į kairę. 

— Nicko. 

— Dogai, jis mirtinai išsigandęs. Taip Žiūri į tave, tar- 
si... tarsi tu tuoj tuoj sprogsi ar atsitiks kas nors panašaus. 

— Juk tu pažįsti Li. 

— Ne taip gerai, bet pakankamai, kad pastebėčiau, jog 
anksčiau jis toks nebuvo. — Ji patylėjo. — Ar tai nesusiję su 
tuo... vakarykščiu įvykiu? Su tais dviem... tu supranti. Vakar 
buvo informacija laikraštyje “ News". 

— Sutapimas. 

— Ir per televiziją rodė. Pranešė, kad jie buvo užpulti 
ir... sumaitoti. Policija paskelbė paiešką. 

— Žinau. Jie buvo pas mane. 

— Ir? 

— Nickuo negalėjau padėti. Išėjo nieko nepešę. 

— Dogai... jie ir pas mane buvo atėję. Aš... aš pasakiau, 
kad mes ten buvome. 

Ištiesiau ranką ir suspaudžiau jos kelį. 

— Ir teisingai pasakei, brangute. Mes neturim ko slėpti. 
Niujorkas — didelis miestas. Visko pasitaiko. Tai sutapimas. 

— Dogai... 

— Juk tu prisimeni, kick laiko manęs nebuvo... gal pus- 
antros minutės. Nejau per tick laiko galima užmušti ir sumai- 
toti du žaliūkus, o pačiam likti sveikutėliam, be menkiausio 
įbrėžimo? 

Šeron ilgai tylėjo. Juk ji matė kraują ant mano marškinių. 

— Nežinau, — tyliai atsakė ji. 

— Tu pervertini mano galimybes,vaikeli. Žinoma, man 
tai malonu, — nusijuokiau. Ji šyptelėjo ir atsilošė ant sėdynės. 

Iš už medžių išniro Lintonas su keturiais aukštais ga- 
myklų kaminais. Trys iš jų neveikė, o iš ketvirtojo virto dūmai, 
nuodydami visą aplinkui. Jeigu Lintonas atspindėjo Berinų eko- 
nominę padėtį, tai jos vaizdas buvo ganėtinai niūrus. 

Pervažiavę miesto centrą, pasukome į kelią, juosiantį 
plačią gamyklos teritoriją. Seni mūriniai pastatai, senovinis 

bokštas ir vijokliais apraizgytos sienos. Visa tai labiau panė- 
šėjo į kokį nors koledžą, o nei į pramonės zoną. Laikrodis, 
kuriam buvo per šimtą penkiasdešimt metų, vis dar ėjo ir rodė 
tikslų laiką. Už žemos tvoros buvo matyti rūpestingai sutvar- 
kyta teritorija, bet aplinkui nebuvo įprastų atsarginių medžia- 
gų rietuvių. Mus pasiekė veikiančių staklių gaudesys, matėme 
vaikščiojančius darbininkus, bet iš visko galėjai spręsti, kad 
gamykla dirba minimaliu pajėgumu. Automobilių aikštelėje 
stovėjo gal penkiasdešimt mašinų, viena prie pat durų, nors 
čia ir buvo ženklas “Stovėti draudžiama". Automobilio mo- 
delis ir spalva man buvo kažkur matyti, ir viskas paaiškėjo, 
kai tarpduryje pasirodė Krosas Makmilanas su dviem palydo- 
vais ir apsižvalgė aplinkui kaip tikras šeimininkas. 

— Tavo pažįstamas, — tarė Šeron. — Įdomu, ką jis čia 
veikia? 

— Jis įsitikinęs, kad gamykla jau jo rankose. — Įjungiau 
atbulinę eigą ir pavažiavau atgal, kad mūsų nebūtų matyti nuo 
pagrindinių durų. — Jam derėtų elgtis kukliau. 

— Kitaip elgtis jis nepratęs. Makmilanai niekada nepa- 
sižymėjo kuklumu. Juk tai tikri piratai. 

— Tiesiog jiems dar neteko susidurti su tikra patranka. 

Šeron suraukė antakius ir prikando apatinę lūpą. 

— Kas čia vyksta, Dogai? | 

— Tam šunsnukiui vis mažai. Nuo to laiko, kai susipyko 
su seneliu, Makmilanas ir miegodamas galvoja, kaip pasiglemž- 
ti gamyklą. 

— Jis atsikratė visų konkurentų, — pasakė Šeron. 

— Ne visų, — ramiai atkirtau. 

— Manai, kad jam pavyks gauti... — ji apskriejo ranka 
gamyklos teritoriją, — visa tai? 

— Be mūšio — ne. 

— Tavo seserims nieko neišeis. 

— Aš ne apie seseris kalbu. 

— Dogai, kas tu? — jos balsas virptelėjo. 

— Tiesiog žmogus, kuris nori grįžti namo. 

— Ir viskas? 

— Bet tai niekam nepatinka, — atsakiau. 

— Juk jie negali tau sukliudyti? 

— Dabarjau ne, mažyte. 

Apsukau automobilį ir nuvažiavau atgal į miestą, paskui 
nusigavau iki Bergeno ir Hajaus gatvių sankryžos. Laikas nepa- 
gailėjo šio kvartalo, kaip, beje, ir viso miesto — spalvos išblu- 
kusios, sienos apsilupinėjusios, bet klubas “Pas Todą", vienas 
pirmųjų pastatų, pastatytų iš gerų medžiagų ir su aniems lai- 
kams būdingu sąžiningumu, apie kurį dabar gali tik pasvajoti, 
narsiai stovėjo, nepaisydamas visų negandų. 

Kadaise klubas buvo miesto politinio ir visuomeninio 
gyvenimo centras, o du kartus — grandiozinių gėrimo meistrų 
varžybų arcna. Vienas jų net buvo papuoštas karūna. Dabar 
vos ne pusė apatinio aukšto buvo išnuomota mažų parduotu- 
vėlių savininkams, kad tik kaip nors būtų išlaikyta padori pa- 
stato išvaizda. O ten, kur anksčiau buvo pievelė piknikams 
rengti, stovėjo apšiuręs sandėlis iš surenkamų konstrukcijų. 

Pastatęs automobilį netoli durų, padėjau Šeron išlipti. 
Ji apsidairė, nukreipė žvilgsnį į aprūkusius langus ir plytų sie- 
nas su purvo patakais ir paklausė: 

— Kas čia per vieta? 

— Neprisimenu. 

Ji prisimerkė, stengdamasi prisiminti. 

— Atrodo, tėvas čia lankydavosi. Lyg klubas kažkoks... 

— Taigi kad klubas. 

— Pavadinimas girdėtas “Pas Todą". Kartą tėvas ir mus 
buvo atsivedęs. Prisimenu, muzika grojo, alus upeliais liejosi 
ir net kažkur buvo fontanėlis vaikams. 

— Salės gale. 

— Tikrai. O dabar kas čia? 

— Nežinau. Nuo čia ir pradėkime, — pasiūliau. 

Ejome pažįstamu koridoriumi, išpuoštu žuvų iškamšo- 
mis ir ant sienų kabančiomis elnių galvomis. Bronzinės lente- 
lės su laimingų medžiotojų vardais nuo to laiko buvo taip pa- 
tamsėjusios, kad nieko nebegalėjai perskaityti. “Turbūt dau- 
guma šių vardų dabar puošia antkapius vietinėse kapinaitėse", 
— liūdnai pagalvojau. | 

Senis su grubaus audinio kelnėmis didžiojoje salėje plovė 
grindis, sustūmęs į vieną galą rūkalių pradegintus stalus ir kietas 
kėdes. Restoranas, buvęs Lintono pasididžiavimas, dabar pa- 
dalytas pertvaromis kontoroms. Trys iš jų buvo tuščios. Kitose 
dviejose įsikūrusi statybos kompanija ir nekilnojamojo turto 
firma. Iš koridoriaus galo sklido balsai, gožiami kažkokios 
muilo operos iš veikiančio televizoriaus. Pagaliau pamačiau 
pravertas pažįstamas duris, ir mudu įėjome. 

Kambarys nebuvo pasikeitęs. Didžiulis, gal keturių met- 
rų aukščio, baras tebestovėjo per visą sieną, iki pat langelių, 
pro kuriuos į salę būdavo paduodami užsakyti patiekalai. Di- 
delis veidrodis paauksuotais rėmais atspindėjo šimtus įvairiau- 
sių medžioklės ginklų, kabančių ant sienos. Ten kabėjo ir velio- 
nasrais. Dar tada, vaikystėje, kandys buvo suėdusios visus kai- 
lius, bet dabar tos išsišiepusios kaukolės su stiklinėmis akimis, 
žibančiomis išdžiūvusiose akiduobėse, atrodė kaip gyvos. 

Pora apšepusių lankytojų gėrė alų ir kalbėjo apie beis- 
bolą. Senas prakaulus bufetininkas iki krištolinio blizgesio 
šveitė ir šiaip švytinčius bokalus ir taureles. 

Įsitaisę prie baro ant aukštų sėdynių, užsisakėme alaus. 
Bufetininkas pastatė mums stiklines, paėmė pinigus ir pastū- 
mė man grąžą. Atidžiai tyrinėjau jo veidą, negalėdamas pati- 
kėti, kad tai tas pats žaliūkas su neaprėpiamu pilvu, kuris lyg 
žaisdamas ridendavo iš rūsio alaus statines, kurid4skardų bal- 
są išgirdę subėgdavome iš visos apylinkės, norėdami užsidirb- 
ti ketvirtadalį dolerio už stalų ir pievelės valymą|po eilinio 
pikniko. , 

— Todai? — kreipiausi į jį. Senis atsigręžė į mane ir 
laukė, ką jam pasakysiu. — Tu ką, sėdai ant dietos? 

Senis krenkštelėjo ir išsišiepė, parodydamas savo dirb- 
tinius dantis. 

— Sėdau ant vėžio, sūneli. Manęs jau niekas neprisime- 
na storo. O tu kas toks būsi? 

Ištiesiau ranką ir palaukiau, kol jis ją paspaus. 

— Mano senelis — Kameronas Berinas. 

Jis staiga atitraukė ranką. 

— Nejaugi tu... 

— Taip, taip, tas pats kalės vaikas, Dogeronas Kelis. Pri- 
simeni, dar padėdavau tau, kai pavykdavo pasprukti iš pilies. 

Todas plačiai nusišypsojo ir čiupo mano ranką. 

— Po paraliais! Juk aš tave prisimenu, vaikine. Kartą su 
lenkiuku surengėte peštynes — kuris padės man pikniko me- 
tu. Nugalėtojui buvau pažadėjęs penkis dolerius. 

— Oi ir kieti buvo to lenkiuko kumščiai! 


— Bet nugalėjai tu, — jis nusijuokė ir prisipylė sau 
alaus. — O ašjuk penkis dolerius už lenkiuką buvau pastatęs. 
— Be reikalo. 


— Pats kaltas. Nepagalvojau, kad tu savo tėtušio sūnus. 

Mano ranka su alumi sustingo. 

— Artujį pažinojai? 

— Žinoma. Ir tavo motiną pažinojau. Dar iki to sąmy- 
šio. Ak, koks šaunuolis buvo tas airis. Čia jiedu ir susitikinė- 
davo su tavo motule. Ji mėgdavo dainuoti, o Barnis grodavo 
pianinu. — Jis nutilo ir klausiamai sužiuro į mane. — Gal aš 
čia tau niekus plepu? Mes, seniai, dažnai nusišnekame... 

— Ką tu, Todai. Aš šito nežinojau ir džiaugiuosi tai gir- 
dėdamas. Na, ir šaunuolė mano motina — nepabūgo, progai 
pasitaikius, atitrūkti nuo savo bandos. 

— Regis, abu jau mirę? — paklausė Todas. 

— Taip. 

— Gaila. Viskas dabar ne taip, kaip anksčiau. O tu ko 
grįžai? 

— Panorau žvilgtelėti į senas vietas. 

— O ką čia žiūrėti? Gal tik į ją, — jis su šypsena linkte- 
lėjo į Šeron. — Duktė? 

Šeron užspringo alumi ir čiupo popierinę servetėlę smak- 
rui nusišluostyti. Susitvarkiusi šūktelėjo su apsimestiniu pasi- 
piktinimu: 

— Dar to betrūko! 

— Mes net nevedę, — pasakiau. 

— Vadinasi, vėl meilės intrigas rezgi, — spėjo Todas. 

— Ne. Tu tik patvirtinai, kad man derėtų flirtuoti su 
bendraamžėmis. 

— Jokiu būdu, — greitai užprotestavo Šeron. — Man 
čia taip patinka, lyg būčiau pakeitusi savo miestietišką veidą. 

— Gerai, kad ji ne mano duktė, — pasakiau. 

— Taip, nes tada būtų kraujomaiša, — tarė Šeron. 

— Aš ne apie tai, — bakstelėjau jai alkūne į šoną, o 
Todas nusijuokė. 

— Jaunuoliai, jums dar tiek džiaugsmo ateityje! O gal ir 
geriau, kam manęsjau niekas nebejaudina. Man vyrai ir mote- 
rys dabar skiriasi tik tuo, kad į skirtingą tualetą eina. — Jis 
pripylė dar visiems alaus, bet pinigų atsisakė. 

— Tu man taip ir nepasakei, kodėl grįžai. Juk aišku, kad 
ne pasižvalgyti. 

— Man reikia šiokių tokių žinių. 

— Suprantu, — linktelėjo Todas. — Anksčiau šioje vic- 
toje galėjai sužinoti viską. Dabar viskas kitaip. Bet šis tas ir 
mūsų ausis pasiekia. 

— Apie Berinų gamyklą? 

— Griūva. Žmonių dirba perpus mažiau nei anksčiau. 
Jeigu jie gaus užsakymų, darbininkų nors iš užsienio vežk. Jau- 
nimo čia nebeliko, visi, kas tik galėjo, išvyko. 

— Kas girdėti apie Makmilaną? 

— Nieko gero. Tai jis perviliojo visus į savo gamyklą 
Aberdine ir į elektronikos įmonę prie Madrido. Jis nct nupir- 
ko jų nekilnojamąjį turtą, kad jie turėtų pinigų persikelti ir 
įsikurti naujoje victoje. 

— Turbūt sklypus prie įlankos? 

— Taip. Kam tai svarbu? 

— Makmilanui. Jis žino, ką daro. 

Todas skėstelėjo rankomis. 

— Visi džiaugėsi, galėdami iš čia išvykti. Turbūt ir da- 
bar nesigaili. Mūsų miestelis visiškai nusigyveno. 

— O apie mano pusbrolius kas girdėti? 

— Denisoną ir Elą? Abu labu tokiu. Jiems rūpi tik po- 
būvius rengti užmiesčio namuose. Irgi mat aukštoji visuome- 

nė! Ten mano dukterėčia patarnauja, todėl man daug ką papa- 
sakoja. 

— Pavyzdžiui? 

— Tos dvi senos mergos tik nosinaitėmis vėdinasi ir vi- 
siems kaulelius narsto. O vyrai ateina tik todėl, kad žmonos 
liepia. O baigiasi tuo, kad visi nusilaka iki žemės graibymo. 
Ne taip, kaip anais laikais. 

— Ar nori pasakyti, kad Elas su Denisu irgi taurelės 
nevengia? 

— Nepasakyčiau. Jie patys pasidarė kaip senos mergos. 
Giminė nuo jų akių nenuleidžia, o ir seserys seka kiekvieną jų 
žingsnį, todėl jiems ir belieka tik plepėti. Jie tikrai paužtų, 
jeigu tik galėtų. Tas Denisas kartą įgnybė mano dukterėčiai į 
sub... oi, atleiskite, mem... o Elas kartą paspruko su viena vieš- 
nia į miestą, bet mašina įstrigo kažkokiame griovyje prie upės. 
Tą naktį budėjo senis Benis Saksas. Jis juos ištraukė. Elui 
skruostas buvo subraižytas, bet jis sakė, kad jį šaka kliudė. 
Tiesa, dama buvo ne iš plepiųjų. Truputį pasijuokėme iš to 
nuotykio ir užmiršome. 

Todas skardžiai nusijuokė ir susimąstęs pasikasė smakrą. 

— Manau, jis buvo ją kaip reikiant primygęs. Reikia 
būti aklam, kad mėnulio šviesoje nepastebėtum to griovio. 

— Jokios patirties, — pasakiau. 

— Otujos turi? — paklausė Šeron. 

— Vėliau įsitikinsi. 

— Ek jūs, vaikai! — sumurmėjo Todas. 

Išgėriau alų ir atsistojau. 

— O kur gyvena tavo dukterėčia? 

— Ant kalvos. Baltas namas ant pačios viršūnės. — Jis 
gudriai prisimerkė. — Nori įgelti broliukams? 

— Norėčiau įbesti jų nosis į ką nors. 

— Atsiras į ką. Luiza papasakos. Linkiu sėkmės. Nega- 
liu pakęsti tų snarglių. Pasakyk Luizai, kad jūs nuo manęs. 


Seron pradėjo patikti mano kėslai. Lintonas ir jai buvo 
jos vaikystės kiemas. Ji orientavosi jame geriau už mane, pa- 


136 


rodė iš vaikystės Žinomas vietas, savo senąją mokyklą. Užsu- 
kome į kelias parduotuves pasisveikinti su senais pažįstamais. 
Pasikalbėjome gal su dešimčia žmonių, kuriuos ir Šeron paži- 
nojo, bet apie Berinų šeimą nieko naujo nesužinojome. Aris- 
tokratija šventai saugojo šeimos paslaptis, pasislėpusi tarp sa- 
vo tvirtovių sienų. 

Po vakarienės Šeron sutiko pati pasikalbėti su Todo duk- 
terėčia. Išlaipinusi mane prie vietinės policijos nuovados, ji 
nuvažiavo, O aš įėjau į pastatą. 

Budėti bebaigiąs policininkas parodė man savo virši- 
ninko kabinetą. Priėjau prie durų, atsargiai pasibeldžiau ir įė- 
jau. Plačiapetis vyras, stovįs į mane nugara prie spintos su ap- 
lankais, tarė: 

— Palaukite minutėlę. 

Paskubomis peržiūrėjęs kelis aplankus, jis atrado tą, 
kurio ieškojo, ir užtrenkė spintos dureles. Atsigręžęs jau no- 
rėjo pasiūlyti man atsisėsti, bet atpažinęs nuvijo šypseną nuo 
veido ir liko stovėti, karingai žiūrėdamas į mane. 

— Ą, tai tu? 

— Be manęs, rodos, daugiau čia nieko nėra. 

— Negudrauk, bičiuli. — Jo alkūnė nejučiomis nuslydo 
prie dėklo, kabančio ant diržo: jis prisiminė mūsų susirėmi- 
mą pakrantėje. 

— Susipažinkime iš naujo, — pasiūliau jam. 

Benis Saksas nebuvo pratęs, kad jam kas nors įsakinėtų, 
bet gana ilgai tarnavo mažame miestelyje, kuriame pats įsaki- 
nėdavo, kad suprastų, kokia jėga slypi po mano nepriklauso- 
mu elgesiu. Nesulaukęs kvietimo, atsisėdau ir palaukiau, kol 
jis užims savo vietą prie stalo. 

Netrukus jis įsitaisė ir kreipėsi į mane su apsimestiniu 
nerūpestingumu: 

— Klausau jūsų, misteri... 

— Kelis, — pasufleravau. — Dogeronas Kelis, Alfredo 
ir Denisono Berinų pusbrolis. Kameronas Berinas buvo mano 
senelis. 

Man paminėjus Elo ir Deniso vardus, Benio akyse šmėkš- 
telėjo kažkoks šaltukas, bet daugiau niekuo jis neišsidavė. 

— Tuo geriau jums, — tarstelėjo. 

— Aš juos myliu ne labiau užjus, misteri Saksai. 

Pastebėjęs jo atidų žvilgsnį ir šypseną lūpų kampučiuo- 
se, supratau, kad ledai pajudėjo. 

— Kuo galiu padėti? 

— Ar nėra ko nors apie juos jūsų ankstesnių metų suves- 
tinėse? 

— Pavyzdžiui, apie Alfredą ir tą paukštytę iš užmiesčio 
klubo? 

— Kaip pirštu į akį, — nusijuokiau. 

— Ne kažin kick. Kai privažiavau, jie sėdėjo automobi- 
lyje. Ištraukiau juos iš duobės ir palydėjau iki miesto dėl viso 
pikto. Jeigu kas nors nutiktų jų automobiliui. 

— Girdėjau, Elo veidas buvo subraižytas. 

— Jis pasakė, kad kaltas kažkoks dygus krūmas. Trys 
lygūs brūkšniai, kaip tik per moters rankos pirštų atstumą ir 
nago gylio. O aplink duobę nebuvo jokių krūmų. 

— Kaipjie atsidūrė duobėje? 

— Misteris Berinas sakė, kad posūkyje nesuvaldė mašinos. 

— O kąjjūs pasakysite? 

— Galiu tik spėti. 

— Pabandykite. 

— Turbūt norėjo sugriebti ją už minkštos vietos, o ji ir 
įkirto jam kaip reikiant. Padangų žymės ėjo zigzagais iki pat 
duobės. 

— Arjie barėsi? 

— Ne. Kaip balandėliai. Tylu ramu, dama net nesusi- 
glamžiusi. Gal jis ir tiesą sakė, ypač išgėręs, bet kad nuo jo 
visiškai netrenkė. Gal aš tiesiog apie jį blogai pagalvojau? 

— Ir viskas? 

— Kitą dieną kažkoks geradaris atsiuntė man dėžę gėri- 
mų. Puikaus škotiško viskio. Atrodo, jį pirko Berinų liokajus. 

— Ajajai, negerai imti kyšius, — nusijuokiau. 

— Juk sakiau, kad dovanotojas buvo anonimas. Kol su- 

vedžiau galus, iš gėrimo nieko nebeliko. O ir nesu visiškai 
tikras. Pegi iš vyno parduotuvės tik užsiminė apie liokajų. 

— Vadinasi, broliukas Elas — tyras kaip gintaras. 

— Iš damos skundų negauta, — patvirtino Benis Sak- 
sas. — Bet galiu prisiekti, kad ta bobelė jam krito į širdį. 
Labai simpatinga. Tiesa, du jos rankos nagai buvo nulūžę. 

— Geras turi akis! 

— Policininkas privalo viską matyti, — patraukė jis 
pečiais. 

— O kaip Krosas Makmilanas? 

— Moka didelius mokesčius. Į svetimus reikalus nc- 
sikiša. 

— O kaip dėl vakarykščio? 

Prisiminęs sceną prie Mondo Byčo vartų, jis išsitraukė 
cigaretę, nukando galiuką ir išspjovė. 

— Misteris Makmilanas ketino pirkti tą vietą. Jis jau ir 
užstatą sumokėjo. 

— O sandėris žlugo. Atsirado kitas pirkėjas. 

Nežiūrėdamas į mane, jis surūkė cigaretę ir linktelėjo 
galvą. 

— Girdėjau apie tai. Jam tai nepatiko. Su ta vieta jis 
siejo didelius planus. 

— Nepasisekė. 

— Makmilanui visada sekasi. Jeigu jis ko nors užsigei- 
džia, būtinai gauna. 

— Jau girdėjau apie tai. Bet ko jis iš savo Žmonos neiš- 
sireikalauja? 

Saksas užpūtė degtuką ir metė jį į kampą. 

— Apie tai verčiau patylėčiau. Tai jo opiausia vieta. Kartą 
jam pavyko nurungti Kabį Tilsoną viename žemės sandėryje, 
o tas ėmė ir leptelėjo kažką ta tema, ir Krosas jam sumalė 
snukį... o Kabis — svarbi persona. Keturiasdešimt penktai- 
siais laivyne jis buvo aukšto rango karininkas. 

Saksas vėl užsirūkė. 

— Tad kam atiteko įlanka? — paklausė jis. 

— Girdėjau, kažkam iš šeimos. 

— Geras turite ausis. Dar ir pirkimo-pardavimo aktas 
nepasirašytas. Krosui Makmilanui bus įdomu sužinoti pirkėjo 
pavardę. 

— Taip žmonės kalba, misteri Saksai. — Atsistojau ir 
užsidėjau skrybėlę. — Dėkoju už pokalbį. 

— Užsukite dar, — atsakė jis. Nespėjus man nueiti iki 
durų, jis paklausė: — Beje, misteri Keli, ar turite leidimą ne- 
šiotis ginklą, tą, kuris prie diržo? 

— Atspėjote, — atsakiau. 

Jis šyptelėjo ir vėl įsikišo į burną cigaretę. 

Prie pastato automobilyje manęs laukė Šeron. Ji pasi- 
slinko, užleisdama man vietą prie vairo. 

— Na, ką laimėjai? 

— Nieko. Abu švarūs kaip jaunoji vestuvių naktį. Yra šio- 
kių tokių užuominų ir spėjimų. Luiza net pasikalbėjo su dviem 
savo labiausiai liežuvauti mėgstančiomis draugėmis, bet visų 
nuomonė tokia, kad tie viengungiai gyvena nepriekaištingai. 

Mintyse nusikeikiau ir palcidau variklį. 

— Tiesa, — prisiminė Šeron, — Luiza papasakojo šį tą 
nauja. Netrukus po tavo senelio mirties gamyklos laboratori- 
jos pastate įvyko sprogimas, o paskui kilo gaisras. Ten tuo 
metu dirbo vienas patyręs inžinicrius, gamyklos veteranas. Taigi 
jis gavo smūgį į galvą ir prarado sąmonę. Tyrimo išvadoje nu- 
rodyta, kad tai buvo nelaimingas atsitikimas atliekant bandy- 
mus. Bet inžinierius teigė, kad gavo per galvą dar iki sprogi- 
mo. Jis įrodinėjo, kad tai buvo bandymas apiplėšti, kad matė, 
kaip prieš pat sprogimą prie pastato privažiavo Alfredo Beri- 
no automobilis. 

— Apiplėšimas? 

Šeron skėstelėjo rankomis. 

— Lyg ir niekas nedingo. O Alfredas pareiškė, kad jis 
buvo namuose su broliu. Vargšas inžinierius, taip ir ncatsiga- 
vęs po traumos, išėjo į pensiją. 

— Ar Luiza nepasakė, kas jis? 

— Pasakė. Stenlis Krameris. Jis lankydavosi jos dėdu- 
lės Todo įstaigoje. Senukas dar gyvas. Jo namas stovi ant Kle- 
vų kalvos, visai šalia mūsų namo. 

— Įdomu, — susimąsčiau. 

— Kodėl? 

— Todėl kad visi tyrimai gamykloje tais laikais apsiri- 
bojo aliuminio gavimo technologija. O laboratorija buvo įreng- 
ta subtilesniems darbams. 

— Aš persakiau Luizos žodžius. 

— Imkime ir patikrinkime. 

Įėjome į biblioteką. Ten nebuvo nė kvapo, išskyrus ma- 
lonią senučiukę, matyt, vedėją. Pasiraususi tvarkingai sudė- 
liotoje kartotekoje, ji ištraukė reikalingą kortelę, dar kartą pa- 
tikrino ir atnešė mums seną “Lintono žinių" komplektą su 
mūsų nurodytu laikraščio numeriu. 

Pranešimas apie gaisrą ir sugriautos laboratorijos nuo- 
trauka buvo išspausdinti pirmame puslapyje. Žinutės turinys 
mažai kuo skyrėsi nuo to, ką papasakojo Šeron. Tiesa, ten bu- 
vo nurodyta spėjama sprogimo priežastis: lentyna, ant kurios 
stovėjo indai su rūgštimi, nukrito tiesiai ant po ja buvusių che- 
minių reaktyvų. Apie Alfį nebuvo nė žodžio. 

Kai grįžome prie automobilio, paklausiau Šeron, iš kur 
Luiza sužinojo apie Aliį. 

— Ji girdėjo, kaip dėdė kalbėjo apie tai su savo žmona. 
Bet kokia naujiena apie Berinus — įvykis mieste. 

— Ar galėsi surasti Kramerio namą? 

— Manau, galėsiu. Ten iš viso nedaug namų. 

Telefonų knygoje pasitikslinome adresą ir netrukus pri- 
važiavome nedidelį namelį. Šviesa degė tik viename lange iš 
fasado pusės. Paskambinome ir apšviestame lange išvydome, 
kaip prakaulus senučiukas atsikėlė nuo televizoriaus ir šiū- 
ruojančia eisena pasuko prie durų. Jo galvą puošė kupeta žilų 
plaukų ir vešlūs ūsai, apkirpti pagal seną madą. 

Virš priebučio užsidegė šviesa, ir durys atsidarė. Į mus 
mirksėdamos žiūrėjo išblukusios žydros akys. 

— Taigi, taigi. Nedažnai mane lepina svečiai. Pasikly- 
dote, ar ką? 

— Ne. Arjūs Stenlis Krameris? 

— Visą gyvenimą buvau. 

— Tuomet mes pas jus. 

— Tai šaunu, — pasveikino jis mus bedante šypsena po 
vešliais ūsais ir plačiai atvėrė duris. — Prašom užeiti. 

Jo namuose buvo labai švaru ir tvarkinga. Ant židinio 
lentynos buvo sudėliota kažkokių miniatiūrinių technikos 
prietaisų kolekcija. Ant Žžurnalinio staliuko stovėjo kelios įrė- 
mintos nuotraukos. Vienoje, darytoje gal prieš šešiasdešimt 
metų, buvo įamžintas šio buto šeimininkas su mano seneliu 
gamyklos pastato fone. 

Senis iš krištolinio grafino įpylė mums vyno ir atsisėdo 
priešais. 

— Taip apsidžiaugiau svečiais, kad net pamiršau susi- 
pažinti. Kas jūs? — Jis prisimerkė, įdėmiai įsižiūrėdamas į 
mūsų veidus. — Gal aš jus pažįstu? 

— Jūs pažinojotc mano senelį, — atsakiau jam. — Kame- 
roną Beriną. Aš — Dogeronas Kelis, šeimos skeletas iš spintos. 

Jis nusijuokė ir pagrūmojo man pirštu. 

— Kaipgi! Prisimenu, prisimenu. Na ir triukšmo prida- 
rėte savo atsiradimu šiame pasaulyje! Senis Kameronas taip 
niršo, kad vos ne tramdomųjų marškinių jam prireikė. 

— Otai — Šeron Kas. Ji čia gyveno. Jos tėvas dirbo pas 
Berinus. 

Krameris pasiėmė nuo staliuko akinius, užsikabino juos 
ant nosies ir pasilenkė prie Šeron. 

— Artik nebūsi Lario Kaso duktė? — Jai nespėjus atsa- 
kyti, jis ėmė energingai linkčioti galvą. — Tikrai, tai jūs, mem. 
Prisiekiu, kaip du vandens lašai panaši į savo motiną. Ta pati 
burna, tos pačios akys. Net plaukai taip pat sušukuoti. Graži 
moteris buvo jūsų mama. 

— Dėkoju. 

— Kaip malonu, kad teikėtės iš taip toli atvažiuoti ir 
aplankyti tokią griuveną kaip aš. — Krameris nusišypsojo, nu- 
gėrė truputį vyno ir pažvelgė į mane. — Bet juk jūs ne tik to 
atvažiavote? 

— Mes tikėjomės jūsų pagalbos. 

— Kokia iš manęs gali būti pagalba, sūneli! 

— Reikia šį tą prisiminti. 

— A, tai, Žinoma, galima. Ko gero, tiek ir beišgaliu. 

— Ar prisimenate sprogimą Berinų laboratorijoje? 

Jo ūsai virptelėjo, ir šypsena dingo nuo veido. 

— Prisimenu iki ir po sprogimo, bet ne patį sprogimą. — 
Nusiėmęs akinius, senis pasikasė pakaušį. — Vargu ar iš viso 
galima įsiminti sprogimą. 

— Kartą jūs kažkam pasakėte, kad nukentėjote ne nuo 
avarijos. 

Jis paėmė grafiną ir vėl pripylė stiklines. 

— Argi? 

— Geras vynas, — pagyriau aš. 

Jo akys, jau nebe tokios išblukusios, įsmigo į mane. 

— Žinai, sūneli, tu man kažkuo primeni senį Kamero- 
ną. Jis irgi buvo velnio neštas ir pamestas. Kartais jis man 
būdavo panašus į gyvatę, o kartais — į katiną, tokį gudrų ir 
mitrų. Kiti nė jo kojos piršto nebuvo verti. 

— Aš — vienintelis jo tiesiogifis giminaitis, nors, man 
gimus, šeima ir nedžiūgavo. 

— Suprantu, — numykė Krameris. — Kameronas nepa- 
kęsdavo, kai jam priešgyniaudavo. 

— Grįžkime prie sprogimo. 

— Ar aš nesakiau, kad tu išluptas Kameronas. Tas irgi, 
būdavo, neatstoja, kol savo nepasiekia. 

Senis neskubėdamas gurkšnojo vyną. 

— Sprogimas, — mąsliai pakartojo jis. — Buvo jau po 
vidurnakčio. Reguliavau šilumos režimą vienam aliuminio ly- 
diniui. Išgirdau kažkokį šlamesį, atsigręžiau, ir kažkas man 
trenkė per galvą. Atsipeikėjau ligoninėje. 

— Dar gerai, kad neužmušė. 

— Neįsivaizduoju, kaip galėjau iš ten iššliaužti. Mane 
rado prie pagrindinių įeinamųjų durų, bet aš visiškai neprisi- 
menu, kaip ten atsidūriau. 

— Sakėte, kad matėte Alfredo automobilį. 

— Gal mačiau, o gal ir ne. Maždaug dešimtį minučių iki 
įvykio nuėjau į sandėlį lydmetalio. Išgirdau privažiuojančio 

automobilio garsą, kyštelėjau galvą ir pamačiau dvispalvį se- 
daną, tokį kaip Alfio. Jis kartais atvažiuodavo, peržiūrėdavo 
bandymų įrašus, todėl ir nenustebau. Pagaliau juk tai jo nuo- 
savybė, ar ne? 

— Tam tikra prasme taip. 

— Pasiėmiau lydmetalio ir grįžau prie savo stalo. 

— Ir viskas? 

Krameris patvirtindamas linktelėjo ir susimąstęs ėmė 
pešioti ūsus. 

— Kas galėjo sprogti? 

— Aš laukiau šito klausimo. Niekas, nors aš, beje, ne 
chemikas. Gal rūgštis buvo kalta. 

— Buvo spėjama, kad tai — bandymas apiplėšti. 

— Taip. Sprogimas buvo nukreiptas į sieną, kur stovėjo 
seifas. 

— Ar buvo ką vogti? 

Senis patraukė pečiais. 

— Jeigu tik kam nors žūtbūt reikėjo keturių šimtų dole- 
rių smulkiomis kupiūromis ir krūvos senų popierių. Tas seifas 
niekada nebuvo ir rakinamas. Kurį laiką mes juo naudojomės 
kaip spinta. Jis liko laboratorijoje nuo to laiko, kai čia dar 
buvo įmonės valdyba, dar prieš tai, kai Kameronas pristatė 
naują sparną. Ten ir buvo laikomos visos vertybės. 

— Vadinasi, brolelis Alfis išlipo sausas iš vandens. 

— Matau, tas vaikinas tau nepatinka. 

— Jo galvoje pelai. 

— Pakartosi — ir vėl neapsiriksi, — sutiko Krameris. — 
Taip, jis liko švarutėlis, visą naktį buvo su broliu Denisonu. 
Tiesą sakant, man reikėjo patylėti. Automobilis galėjo priklau- 
syti kam nors kitam. Tokius automobilius turėjo pora žmonių 
iš mūsų gamyklos. 

— Bet jūs vis dėlto manote, kad automobilis buvo jo, — 
pasakiau tvirtai. 

— Sūneli, jeigu senam žmogui kas įlenda į galvą, nė su 
kuo nebeiškrapštysi, net jeigu jis ir klystų. Keistas dalykas ta 
senatvė. 

— Žinoma. 

— Ar nepasakysi, kodėl tave taip sudomino ši istorija? 

— Paprastas smalsumas, — atsakiau. 

— Ar žinai, kad per smalsumą gali nosies netekti? 

— Jeigu jūs teisus, nosį prižnybs Alfredui. 

— O tave tai pradžiugins? 

— O kodėl gi ne? Jis kartą bandė mane užmušti. 

Šeron pastatė bokalą ir pažvelgė į mane. 

— Man regis, tu irgi pasenai. Įsikalei vieną mintį į gal- 
vą — ir nė išvietos. 

Stenlis Krameris plačiai nusišypsojo ir vėl pasikasė pa- 
kaušį. 

— Tavim dėtas prisišliečiau prie šitos dailios mergai- 
čiukės ir nebesikapstyčiau po praeitį. 

— Galjūs ir teisus, — sutikau. — Eime, dailioji mer- 
gaičiuke. 


Name atsidavė dulkėmis ir puvėsiais, aptrūnijusiuose 
minkštuose balduose krebždėjo pelės. Mėnulio šviesa sidab- 
ravo nukarusius voratinklių draiskalus. + 

Šeron panoro dar kartą aplankyti savo senuosius namus. 
Šį kartą ji ryžosi įeiti vidun. Sandėliuke ji rado porą žibalinių 
lempų. Jų silpnoje šviesoje pastebėjau, kaip sudrėko jos akys, 
kai ji lietė aptriušusius baldus. 

Šis senas namas buvo per toli nuo miesto, todėl jis ir 
netapo chuliganaujančių vaikigalių grobiu ar valkatų priebė- 
ga. Porą kartų praskrido šikšnosparnis, o sienose buvo girdėti 
tylus šiurenimas. 

— Pas mus visada būdavo pelių, — pasakė Šeron. — Aš 
nenorėjau, kad jos pakliūtų į tėčio palėkautus, todėl slapta šer- 
davau jas virtuvėje. 

Užlipome laiptais į viršų. Ten buvo trys kambariai. Še- 
ron priėjo prie paskutinių durų ir bandė jas atidaryti, bet du- 
rys nepasidavė. Trinktelėjau petimi, durys sugirgždėjo ir atsi- 
darė, bet tik iki pusės. Po vieną pralindome ir atsidūrėme kam- 
baryje. Langas čia buvo sveikas, todėl ir dulkių mažiau. Lova 

užklota dygsniuota antklode, kampe stovėjo supamoji kėdė ir 
rašomasis stalas, o nedidelėje spintoje buvo batelių pora ir 
suknelė, kuriuos Šeron jau seniai buvo išaugusi. Sienos buvo 
papuoštos iškarpytomis iš laikraščių bei žurnalų artistų nuo- 
traukomis, mokyklinėmis fotografijomis ir gairelėmis, liudi- 
jančiomis apie jos sporto pergales. 

— Čia tu gyvenai, — tariau. 

— Mano šventovė. Šis kambarys man labai patiko. 

— Tu net neužrakinai namo, viską palikai kaip yra. 

— Tiesiog negalėjau. Pasiėmiau būtiniausius daiktus ir 
išėjau. Ir nesitikėjau, kad kada nors čia sugrįšiu. Per daug pri- 
siminimų, Dogai. Reikėjo pradėti gyvenimą iš naujo. 

— Nuo prisiminimų nepabėgsi, mažyle. 

Jos veide vėl šmėkštelėjo keista išraiška, kurią jau ne 
kartą buvau pastebėjęs. 

— Žinau. 

Ji pažvelgė į mane veidrodyje prie tualetinio stalelio, 
paskui paėmė nuo jo kažkokią nedidelę nuotrauką, išėmė ją iš 
rėmelių ir įsikišo į kišenę. 

— Dogai... — Jos pirštai atseginėjo švarkelio sagas. — 
Gal permiegam čia? Kartu? 

— Mažyle, tau turbūt atrodo, kad mane sapnuoji. 

— Kiek tokių sapnų regėjau šitoje lovoje. 

— Liaukis man kvaršinus galvą. Vieną kartą pakrantėje 
ištvėriau. Buvo įdomu ir linksma. Kitą kartą viskas bus kitaip. 
Tu ne maža mergaitė. Ypač tai matyti, kai nusirenginėji. Ne- 
patenkintas geismas — ne man. Gal įsakysi savo prietaisu rie- 
šutus skaldyti? 

Šeron nusivilko švarkelį, numetė jį ant kėdės ir pradėjo 
atseginėti palaidinukę. Pastačiau lempą ant stalo ir apkabinau 
ją. Ji nusišypsojo ir ryžtingai papurtė galvą. 

— Aną kartą aš geidžiau tavęs, bet tu atsisakei. Ir dabar 
noriu, kad atsisakytum. 

— Kur logika? — vos nesurikau. 

— Prašau, Dogai. Šį vienintelį kartą. Daugiau taip ne- 
bebus. 

— Paklausyk, svajoti galima, bet... 

— Kartais Žmogus labai ilgai gyvena savo svajonėmis. 
Prašau tavęs, Dogai. 

Ji švelniai atstūmė mane ir pradėjo lėtai nusirenginė- 
ti. Man užvirė kraujas. Blyškioje lempos šviesoje ji buvo nuo- 
stabiai graži. Nusirengusi ji atmetė antklodės kraštą ir palin- 
do po ja. 

Žiūrėjau į ją kaip užkerėtas, paskui greitai nusirengiau, 
jausdamasis labai nepatogiai, užpūčiau lempą ir atsiguliau ša- 
lia jos. 

— Apkabink mane ir tiesiog laikyk, — paprašė ji. 

“Kad mane kas palaikytų", — pagalvojau aš, bet nutylėjau. 


/ 
12 skyrius 


Nuspaudžiau durų rankeną, čiupau savo koltą ir pasi- 
ruošiau šauti. Kaip tipiškas Niujorko gyventojas, Li užrakindavo 
savo butą trim užraktais, o dabar durys lengvai atsidarė. Kritau 
ant grindų ir persiritau į kampą, pasirengęs pavaišinti švinu 
kiekvieną, kas tik bandys mane pulti. 

Truputį palūkėjęs puoliau į kitą kampą, vėl palaukiau, 
bet visur buvo ramu. Vėlyvo ryto šviesoje, kuri liejosi pro lan- 
gus, suposi dulkelės, o iš apačios sklido gatvės triukšmas. Po 
kokių trisdešimties sekundžių atsistojau ir priėjau prie savo 
kambario durų. Tuščia, ramu. 

Li miegamojo priešingoje svetainės pusėje durys buvo 
irgi uždarytos, 0 prie jų ant grindų gulėjo keli laiškai ir laik- 
raštis. Prišokęs prie durų, stipriai spyriau į jas, laukdamas, 
kas dabar bus. Nieko. 

Įėjęs į miegamąjį išgirdau kažkokį tylų monotonišką bur- 
buliuojantį garsą. Užuolaidos buvo nuleistos, lova nepaklota. 
Man artėjant prie vonios kambario, garsas stiprėjo. 

Staiga atpažinau tą garsą. Įkišau revolverį į dėklą ir taip 
smarkiai patraukiau duris, kad išplėšiau net sklendės liežuvė- 
lį. Surištomis už nugaros rankomis ir kojomis Li gulėjo vonio- 

je. Jo burna buvo užklijuota plačia medicininio pleistro juos- 
ta, o iš viršaus jis buvo prispaustas sunkia metaline darbo kė- 
de. Iš čiaupo plona srovele tekėjo vanduo, kad jo mirtis būtų 
lėta ir skausminga. Jo kaklo gyslos buvo išsipūtusios nuo be- 
viltiškų pastangų išlaikyti veidą virš vandens, akys iš siaubo 
išsprogusios. 

Užsukau čiaupą, nukėliau kėdę ir ištraukiau Li iš vo- 
nios. Kai nupjoviau jį veržusias virves, staiga išsilaisvinęs kū- 
nas sudrebėjo, ir Li pradėjo pro šnerves vemti. Nuplėšiau pleist- 
rą, kad jis neužspringtų. Li pakėlė į mane akis, sudejavo ir 
prarado sąmonę. 

Be mažyčio įbrėžimo smilkinyje, ant jo kūno nebuvo 
jokių smurto pėdsakų. Apšluostęs paguldžiau jį į lovą ir atsi- 
sėdęs šalia kartkartėmis pridėdavau prie jo veido drėgną rank- 
šluostį. Pagaliau jo blakstienos suvirpėjo, ir jis atsimerkė. 

— Ramiai, ramiai. Neskubėk. Vėliau pasikalbėsime. 

Jis pritariamai krustelėjo galvą. 

— Gal tau kas nors sulaužyta? 

Užuot atsakęs, jis mostelėjo ranka. 

— Gerai, gerai, gulėk ramiai. 

Vėl suvilgiau rankšluostį, uždėjau ant Li kaktos, paskui 
nuėjau ir uždariau laukujes duris. Koks aš idiotas, konevei- 
kiau save, net nenumačiau tokio varianto. Juk įstūmiau į pa- 
vojų visus, su kuriais turėjau ką nors bendra. Bet aš nenuma- 
čiau, kadjie paleis į darbą savo bjaurią mašiną. Kaip aš kly- 
dau, velniai gricbtų! 

Vonia buvo beveik pilna. Vadinasi, čiaupas atsuktas se- 
niai ir užpuolikai turėjo pakankamai laiko dingti nepalikda- 
mi jokių pėdsakų. Viskas buvo aišku kaip dieną. Kai Li nuėjo 
paimti pašto, jie patykojo, prikišo prie smilkinio pistoletą ir 
įėjo kartu su juo. 

Pakėlęs laiškus ir laikraštį, pažiūrėjau į datą — vaka- 
rykštis. Jie sučiupo jį vakar vakare, kai jis grįžo iš darbo. 
Vadinasi, jie visą naktį laukė manęs, o nesulaukę nusprendė 
paruošti man dovaną. 

Ir staiga supratau jų užmačias. Nusikeikęs puoliau į vo- 

nią, ištraukiau kamštį, kad išbėgtų vanduo, įmečiau pleistrą į 
klozetą ir pastačiau į vietą kėdę. Išpūtęs akis Li žiūrėjo, ką čia 
darau. 

— Apsirenk, teks suvaidinti vaidmenį, — numečiau jam 
chalatą. 

Vos tik spėjau nusivilkti paltą, padėti į spintą revolverį 
ir surinkti Leilando Hanterio numerį, pasigirdo beldimas į 
duris. Paprašęs Hanterio sekretorės nepadėti ragelio, nuėjau 
atidaryti. Ant slenksčio stovėjo tie patys policininkai, kurie 
buvo atėję aną kartą, — Tobanas ir jo porininkas. Du revolve- 
riai įsmigo man į krūtinę. 

— Kojjūs stovite? Prašom įeiti. Aš kalbuosi telefonu. 

Žengiau į kambarį, bet Tobanas mane sustabdė. 

— Palauk, „bičiuli. 

Pasakęs sekretorei, kad paskambinsiu vėliau, jis padėjo 
ragelį. Nespėjus jiems apsižvalgyti, iš miegamojo išėjo į chala- 
tą įsisiautęs Li ir saldžiai pasirąžė. Kad būtų įtikimiau, net 
nusižiovavo. 

— Kas per velniava, Dogai? Kas čia darosi? 

— Pats nesuprantu, — atsakiau, klausiamai žiūrėdamas 
į policininkus. — Ar negalėtumėte paaiškinti, kas atsitiko? 

— Gal leiskite mums pirma apžiūrėti butą? 

— Prašom. 

— Jeigu jau atėjote, gal paklokite man lovą, — įgėlė Li. 

Tobanas liko su mumis, kol jo porininkas apžiūrėjo butą. 

— Švaru, — tarė jis, baigęs apžiūrą. Abu paslėpė revol- 
verius. ) 

— Kas toliau? — paklausiau jų. 

— Gavome pranešimą, kad jūsų bute negyvas kūnas, — 
pasakė Tobanas. 

Li nervingai prunkštelėjo. 

— Mano kambarinė kartą jau buvo iškrėtusi tokį pokš- 
tą, kai rado mane ant grindų negyvai nusigėrusį. 

— Balsas buvo ne moters. 

— Anoniminis skambutis? 

— Dabar mažai kas prisistato, — pareiškė Tobanas. — 
O šitas kambarys jūsų? 

— Aha. 

— Lova paklota. 

— Aš tvarkingas. 

— Ar čia nakvojote? 

— Kas tai — areštas? 

— Ne. 

— Tai kam ir klausinėjate? 

— Mums nepatinka tokie pokštai. Jeigu pažįstate tuos 
juokdarius, pasakykite, kad kitą kartą jiems atsirūgs. 

— Nesijaudinkite. 

— Aš ir nesijaudinu. Tik abejoju, ar tai buvo tik papras- 
tas pokštas, — atsakė policininkas su nugalėtojo šypsena. 

— Kodėl? 

— Mes nepratę taip dažnai susidurti vis su ta pačia po- 
ra. Arjums tai neatrodo keista? 

— Nepagalvojau apie tai. 

— Ar galite ką nors paaiškinti? 

Patraukiau pečiais, išsiėmiau cigaretę ir užsirūkiau. 

— Papasakojau apie aną atvejį bičiuliams. Turbūt kaž- 
kas ir nusprendė pajuokauti. 

— Ateityje tokic juokeliai jiems brangiai kainuos. 

— Tikiu, — atsakiau uždarydamas paskui policininkus 
duris. Gerai, kad tą akimirką jie nematė mano veido išraiškos. 

Visiškai nusilpęs Li dejuodamas griuvo ant sofos ir liko 
gulėti, ranka prisidengęs akis nuo šviesos. Jo rankos virpėjo, o 
nervinis tikas timpčiojo burnos kampelį. 

Nuėjau į virtuvę, išviriau kavos ir pripyliau jam puodelį. 

— Išgerk, palengvės. 

Sunkiai atsisėdęs, virpančiais pirštais jis paėmė puodelį 
ir nepaleisdamas iš rankų išgėrė. Pridegiau cigaretę ir įkišau 
jam į burną. 

— Ar gali kalbėti? 

Jo akys iki mėlynumo blyškiame veide atsigręžė į mane. 

— Dogai, į ką tu įsivėlei? 

— Atleisk, mažyli. 

— Jie... jie norėjo mane nužudyti. 

— Žinau. 

— O aš net nieko... 

— Papasakok, kaip jie atrodė, — pertariau jį. 

Li bandė apsilaižyti sausas lūpas, paskui linktelėjo, trin- 
damas įbrėžimą smilkinyje. 

— Jie buvo dviese. Maždaug tavo amžiaus ir kūno sudė- 
jimo. O su ginklais... tikros spintos. Baisu prisiminti, Dogai... 

— Toliau, Li. 

— Tau kad tik toliau. O ar žinai, ką jaučia žmogus, 
kuris po kelių minučių turi prigerti? Tu... 

— Puikiai Žinau. 

Li užsimerkė ir, alkūnėmis įsirėmęs į kelius, apglėbė 
rankomis galvą. 

— Jiems buvo maždaug keturiasdešimt. Vienas vilkėjo 
juodą kostiumą, kitas — sportinę striukę ir plačias kelnes. Abu 
su baltais marškiniais ir tamsiais dryžuotais kaklaraiščiais. 

— Ypatingos žymės? 

— Nebuvo... nieko nebuvo. Žiūrėdamas į juos, gali pa- 
galvoti: “kieti vaikinai". 

Jis žiūrėjo į mane vis dar išgąstingomis akimis. 

— Dogai, tai rimta publika. Jie išsčėdėjo visą naktį bur- 
nos nepravėrę, paskui staiga vienas atsistojo ir smogė man re- 
volverio rankena. Kai atsikvošėjau, jau gulėjau surištas vonio- 
je, ojie atsuko čiaupą. 

— Arjie bent ką nors pasakė? 

— Taip, iš pradžių. Tavęs klausė. Pasakiau, kad neži- 
nau, kur tave velniai nešioja. Juk tu manęs neįspėjai, kad čia 
nenakvosi. | 

— Kaip jie kalbėjo? Kokia tarme? 

— Turi galvoje... tartį? 

— Taip, taip. 

Li susimąstė, suraukė antakius. 

— Kaip čia pasakius. Gerai kalbėjo... turbūt net per gerai. 

— Ką tuo nori pasakyti? 

— Na... tarsi jie specialiai būtų mokęsi kalbos. Vienas... 
iš pradžių lyg ir pagalvodavo, o paskui sakydavo. O kitas kal- 

bėjo su vos pastebimu akcentu. Tokiu keistu, kaip to anglų 
lakūno, prisimeni... Didžiojo Benio? 

— Prisimenu. 

— Tai va, lygiai kaip jis. 

— Benis buvo kilęs iš Briuselio, — atsakiau jam. — Jis 
atvyko į Angliją, ką tik baigęs koledžą, likus ketveriems me- 
tams iki karo pradžios. 

— Tas bjaurybė tik paklausė tavęs, ir jo tartis buvo kaip 
Didžiojo Benito. 

— Arjie nesakė, kam aš jiems reikalingas? 

— Ne, tik vienas norėjo apieškoti butą, o kitas pasakė, 
kad tu ne toks kvailas. Jie norėjo tavęs sulaukti, priversti tave 
kalbėti, o paskui užmušti. Jie turėjo lagaminėlį. Ko tik ten 
nebuvo — visokių įrankių, buteliukų su skysčiais... aš į kelnes 
pridėjau iš baimės. Jie suprato, kad nemeluoju, priešingu at- 
veju būtų ir su manim kai ką išbandę. 

— Taip, jie suprato. Tik neaišku, kodėl jie manęs nepa- 
laukė. | 

— Vienas visą laiką į laikrodį žiūrėjo, ypač paskutines 
dvi valandas. Pradėjo pastebimai nervintis. 

— Turbūt pagalvojo, kad pastebėjau jų spąstus ir grįšiu 
su pastiprinimu. 

— O iš kur policininkai atsirado? 

— Dar vienas bandymas su manim susidoroti. Tik laiką 
blogai apskaičiavo. Stebėjo duris, ir kai tik pasirodžiau, pa- 
skambino į policiją, tikėdamiesi, kad būsiu užkluptas su lavo- 
nu... arba kai bandysiu jį išgabenti. 

— Bandysi jį išgabenti... siaubas, Dogai... 

— Pamiršk. Viskas gerai. Aš išsikelsiu iš čia ir... 

— Jokiu būdu! — suriko Li. — Juk aš jų terles įsimi- 
niau ir galiu atpažinti. Tu nedrįsi manęs šitaip palikti. Aš nesu 
drąsuolis... 

— Gerai, gerai, gal tu ir teisus. 


Atsistojau ir pasiėmiau dar vieną cigaretę. Atsigręžęs 
pamačiau, kad Li žiūri į mane taip, tarsi pirmą kartą matytų. 

— Ar tu žinai, kas jie? — paklausė jis. 

— Ne. 

— Bet žinai, ko jie buvo atėję. 

— Numanau. 

— Bet man nepasakysi? 

— Ne. 

— Laukinis tu žmogus, — tarė Li, o paskui sutrikęs burb- 
telėjo: — Klausyk, o aš iš tiesų pridėjau į kelnes. 

— Žinau, pasitaiko. 

— Ir tau? 

— Du kartus, — atsakiau. 

— Dogai... 

— Ką? 

— Tiedu avėjo rudais batais. Niujorke niekas nenešioja 
rudų batų su juodu kostiumu ar tamsiomis kelnėmis. Tik pro- 
vincija šitaip puošiasi. 

— Arba užsieniečiai. 

— Teisingai. 

— Kas dar? 

— Visa jų apranga buvo lyg ką tik iš parduotuvės. Net 
marškinių klostės — tarsi jie ką tik išimti iš paketo. 

— Kokie jų ginklai? 

— Ką ką, oto aš visą gyvenimą neužmiršiu. Vienas turė- 
j0, atrodo, trisdešimt aštunto kalibro koltą, o kitas — tokį sun- 
kų, dvidešimt antrojo kalibro... 

— Nikeliuotą? — tyliai paklausiau. 

— Taip. Iš kur tu žinai? 


Beveik visą garsųjį restoraną “Šato 300" buvo išsinuo- 
mojusi Keiblo ir Hovardo kino studija sandėriui su Voltu Džen- 
triu atšvęsti. Li pakvietė visus, bent šiek tiek žinomus žmo- 
nes: geriausius futbolininkus, kino žvaigždes, verslininkus iš 
Volstryto ir visų rūšių kariuomenės karo didvyrius. 

Aplinkui sukiojosi žurnalistai, blykčiojo fotoaparatai, 
važinėjo televizijos kameros, bloknotų puslapiais bėgiojo ra- 
šikliai. Veikė trys didžiuliai barai, du garsūs orkestrai, vienas 
kitą keisdami, grojo šokių muziką, solo grojo pianistas, atvy- 
kęs tiesiai iš koncerto, vykusio Karnegio halėje. 

Visa tai tvarkė, rikiavo malonus ir besišypsantis Voltas 
Džentris. Šeron lydėjo savo patroną, pasakinėjo vardus, pri- 
statinėjo svečius. 

Ji pamojo man ranka tą akimirką, kai šalia išgirdau balsą: 

— Linksminatės, misteri Keli? 

Išvydęs Diką Lageną, patraukiau pečiais. 

— Nelabai. 

— Nuobodoka po tų prašmatnių curopietiškų priėmi- 
mų, kuriuose įpratote lankytis. 

— Iš kurjūs tai ištraukčte? 

— Turiu kelis šaltinius. Jūs mokate pasirinkti sau tin- 
kamą draugiją. Turbūt malonu bendrauti su turtuoliais. 

— Iš kur man žinoti? 

— Argi jūsų nejaudina pažintis su vienu turtingiausių 
žmonių Europoje? Kalbu apie Rolandą Holandą, devynių stam- 
bių pramonės šakų savininką ir galingo tarptautinio konsor- 
ciumo vadovą. 

— Mudu su Roliu karo metais tarnavome viename dali- 
nyje. Kaskart aplankau savo senus bičiulius. Tarp jų ir Li Šėjų. 

— Tačiau jūsų fronto draugas iki karo nebuvo turtingas. 

— Tuomet visi neturėjome kuo pasigirti. Bet Rolis turi 
gerą galvą. Finansininko protą. Nestokoja dalykiško apsukrumo. 
Jis susikrovė savo turtus, galima sakyti, iš nieko, todėl jis labiau 
už bet ką kitą jų vertas. Ne jis vienas padarė tokią karjerą. 

— Taip, bet kiti nebuvo jūsų draugai. 

— Jaučiu, kad savo pastaba norite man įgelti, — pasa- 
kiau jam. 

— Jūsų draugai labai įdomūs. Bet dar įdomiau tai, kad 
jūs, atrodo, neturite draugų. Jūsų praeitis man vis dar nepasie- 
kiama, išskyrus Žinias apie dabartinę šeimą. 

— Dikai, skaitykite laikraščius ir daug ką apie juos su- 
žinosite, — patariau jam. 

— Radau šį tą įdomaus aukštuomenės kronikoje... o dar 
policijos raportuose. 

Supratęs, kur jis lenkia, nusprendžiau užbėgti jam už akių. 

— Jūs apie Vedą ir Pem? Tos nususėlės visada daug 

rūpesčių pridarydavo. Veda atsidurdavo policijoje turbūt daž- 
niau už prostitutę iš Taimso skvero. Pem irgi ne dovanėlė. Bet 
jeigu jums reikia puošmenos tortui, kurį ketinate kepti, pasi- 
domėkite Liusela. Ji ir Fredas Saimonas šauniai paužė iki sa- 
vo skyrybų. Nesuprantu, iš kur tas jų įžūlumas laikyti mane 
šeimoje juoda avele. 

Lagenas nusišypsojo ir pasisuko į tą pusę, kur pajutome 
svečių pagyvėjimą. 

— Antai dar vienas jūsų senas bičiulis. 

Pasekiau jo žvilgsnį, bet jokio pažįstamo ncpamačiau. 

— Misteris Krosas Makmilanas su savo žmona Šeila. 

— Jūs — tikras tyrinėtojas, drauguži. 

— Tai tik gėlytės, misteri Keli. 


Voltas Džentris buvo stambus akcininkas ir plastmasės 
gamybos korporacijos direktorius. Krosui Makmilanui pri- 
klausė dauguma akcijų, ir jis buvo valdybos pirmininkas. Vi- 
durdienį jie susitiko aptarti susijungimo klausimo, ir Voltas 
pakvietė savo verslo partnerį į priėmimą vakare. 

Makmilanas ir jo pašnekovai buvo patenkinti vakaru, 
gyvai šnekučiavosi. Bet priėjęs prie jų, priminiau jam praeitį 
— ir plytgalį, kurį paleidau jam į galvą, ir susidūrimą Mondo 
Byče, ir prarastą įlanką, kuri jau beveik buvo jo kišenėje. Visa 
tai išvedė jį iš pusiausvyros, ir jis nebegalėjo nuslėpti savo su- 
sierzinimo. Kai Voltas ruošėsi mus pristatyti vieną kitam, jis 
tik burbtelėjo: 

— Mes pažįstami. 

Pasijutęs nepatogiai, Voltas pasiskubino jį nuvesti ir su- 
pažindinti dar su kažkuo. Aš neilgai buvau vienas. Grakščia 
eisena prie manęs priėjo aukšta brunetė tokių jausmingų veido 
bruožų ir figūros, kad tiesiog negalėjau patikėti savo akimis. 

— Atrodo, jūs nepatinkate mano vyrui, misteri Keli. 

Nustebęs žiūrėjau į ją. Plonas suknelės šilkas dailiai pri- 
gludęs prie visų kūno išlenkimų, o krūtinės iškirptė — ant pa- 
čios padorumo ribos. Įdubėlėje tarp dailių krūtų žvilgėjo didžiu- 
lis lašo formos briliantas, pakabintas ant platino grandinėlės. 

— Ne, mes nepažįstami, — nusijuokė ji, tiesdama man 
ranką. — Šeila Makmilan... Kroso žmona. 

Paspaudžiau jos ranką ir minutėlę palaikiau savojoje. 
Jos paspaudimas buvo šiltas ir tvirtas, truputį stipresnis nei 
daugumos moterų. 

— Dogeronas Kelis. Atleiskite. 

— Nėra už ką. Man apie jus pasakojo Mona, o paskui 
prisiminiau, kad ir Krosas yra apie jus kalbėjęs. 

— Bičiuliais mūsų, ko gero, nepavadinsi. 

Šeila vėl nusijuokė ir prikišo prie lūpų taurę. Net ir tas 
judesys buvo kažkuo seksualus, ir aš nejučiomis prisiminiau 
apie ją sklindančias kalbas. 

— Artas randas Kroso galvoje — jūsų darbas? Žinote, 
jis jums to taip niekada ir neatleido. 

— Vaikų žaidimai. Kiek vandens nutekėjo nuo to laiko! 
Jis tiesiog negalėjo pakęsti mūsų šeimos. Bent dėl vieno daly- 
ko mudu sutariame. Aš jos irgi nemėgstu. 

— Taip, Žinau. Lintone gandai sklinda labai greitai. Ma- 
nau, kad jūsų sugrįžimas juos šokiravo. 

— Panašiai. 

Šcila paieškojo akimis vyro. Jis sveikinosi su dviem cen- 
trinių bankų prezidentais ir mūsų nematė. 

— Kartais man norisi, kad Krosas mestų visus reika- 
lus, — tarė ji susimąsčiusi. — Juk mes turime visko, ko šir- 
dis geidžia, bet jam vis mažai. Net pinigai jam jau nebeturi 
savo tiesioginės reikšmės. Jic reikalingi tik tam, kadjis galė- 
tų tęsti savo azartišką verslo žaidimą. 

— Mūsų šalis už savo atsiradimą turi būti dėkinga stam- 
biajam kapitalui, — priminiau aš. 

— Bet jis žudo žmones. — Ji staiga nusišypsojo ir pra- 
dėjo visai kitokiu tonu: — Sakykite, misteri Keli... 

— Vadinkite mane Dogu. 

— Gerai... Dogai. — Vardas jai pasirodė juokingas ir 
jos veidas nušvito. — Kuojūs verčiatės? Ar jus sudomino Be- 
rinų korporacija? 

— Šiuo metu aš linksminuos, ko negalėčiau padaryti 
bendraudamas su Berinais. 

— Labai mielas būdas išvengti atsakymo. 

— Mėnuo, kitas, ir aš apsispręsiu. 

Ji draugiškai paplekšnojo man per ranką. 

— Linkiu jums sėkmės. Džiaugiuosi, kad jūs nepanašus 
į kitus Berinus. Pakviesčiau jus į Lintoną arbatos, bet bijau, 
kad tai būtų nelabai protinga. 

Nusijuokiau ir papurčiau galvą: 

— Geriau nereikia. Neverta užsitraukti nemalonumų. 

Atsisveikinęs su ja, nuėjau prie durų. Man artėjant, iš už 
stalo, stovinčio prie jų, pakilo stambus plfčiapetis vyras. 

— Mes visus pastebime, misteri Keli. Nekviestų svečių 
nėra. 

— O kas vyksta apačioje? 

— Ten kokia dešimtis nuotraukų medžiotojų. Juos stebi 


— Orkestrantus patikrinote? 

— Žinoma. Ten du pakeitimai, bet jie turi pažymėjimus 
ir profsąjungos bilietus. Visus laikraštininkus aš pažįstu. Mums 
laidavo už visus televizininkus. Visi padavėjai — etatiniai 
restorano darbuotojai. 

— Labai gerai. Dėkoju. 

Visą vakarą stengiausi pasprukti nuo Monos Merimen, 
bet ji mane vis dėlto pasigavo becinantį į barą. 

— Kada nors aš sužinosiu apie tave visą tiesą, — pagra- 
sino ji. — Tik kad nuo jos kartais kojų nepakratyčiau. 

— Rašyk, kas publikai patinka. — Pakėliau taurę. — 
Būk sveika. | 

— Ir tu būk. — Nė nemirktelėjusi ji išlenkė savo indą ir 
paliepė padavėjui įpilti dar. Mostelėjusi ranka į šurmuliuojan- 
čią minią, ji pasipiktinusi sumurmėjo: — Tik pažiūrėk į juos. 
Visur tos dirbtinės krūtys ir papurę perukai — ką tik iš par- 
duotuvės. Visos tik ir stengiasi pasirodyti. 

— O kam? 

— Juokauji? 

— Ne. 

— Čia gi kiekviena telyčia svajoja gauti vaidmenį filme. 

Šiąnakt jos pasirengusios patenkinti bet kurį, kas bent truputį 
susijęs su kino studija, kad galėtų ištarti filme vieną ar du sa- 
kinius arba bent pasirodyti masinėse scenose. O vyrai? Tu tik 
pasižiūrėk į juos. Tas pats vaizdas. Visais neįmanomais būdais 
jie gaus scenarijaus kopijas dar prieš kelias dienas iki tol, kol 
jis bus paruoštas. Ir tik todėl, kad galėtų sublizgėti per bandy- 
mus. 

— Kokia beprotybė! — reagavau į jos pasipiktinimą. 

— O tie eržilai, kurie trainiojasi per filmus. Pažiūrėk, 
kaip jie vaikščioja po miestą. Išsirenka dailiausius užpakalius, 
o paskui tos idiotės sužino, kad jų globėjai — tik apgailėtini 
pasiuntinukai. 

Ji atkreipė mano dėmesį į tirštai išsidažiusią pagyvenu- 
sią moterį, įsižiūrėjusią į du gražius vaikinus, jaunesniuosius 
studijos bendradarbius. Vienas pasirodė man pažįstamas. 

— Tai — Silvija Poter. Jos vyras — studijos direkto- 
riaus pavaduotojas. Ji kaip tik dabar renkasi draugužį savai- 
tei, norėdama pasismaginti su jaunu ir tvirtu kūnu. O tas kvai- 
liukas tikėsis, kad ji užtars už jį žodelį prieš savo seną asilą. 

— Ar užtars? 

— Gal vienam kitam ir pasiseka. Bet tu pamėgink ją 
paspausti! Ji tuoj pat vyrui pasiskųs, kad priekabiauji, tai ir iš 
darbo gali išlėkti. — Mona vėl gurkštelėjo iš taurės. — Visi iš 
proto kraustosi. 

— Ar filmas bent viso šito vertas? 

— Filmas geras. Už savo penkis milijonus jie gaus pen- 
kiasdešimt milijonų pelno. Ar knygą skaitci? 

— Neturėjau laiko. Ar gera? 

— Sodrus sekso romanas. Gyvenimas ir meilė sename 
miestelyje. Devynioliktasis amžius. Moterims terūpi, kaip nu- 
sivilkti apatinius sijonus, o vyrams — liemenes ir marškinius. 
Vis dėlto užtrauktukai — didis išradimas. Kaip lengva mūsų 
laikais: kelios sekundės, ir porelė — kaip ką tik gimusi. 

Pastebėjusi mano žvilgsnyje abejonę, Mona pridūrė: 

— Gerai jau gerai, ne apie save kalbu. Mano apatiniai 
siuvami pagal individualų projektą, todėl jiems nuvilkti rei- 
kia laiko. 

— Įsitikinęs, kad apdovanojimas drąsuoliui vertas tų 
vargų. 

— Pamėgink, pats sužinosi. 

— Saugokis, nes imsiu ir pamėginsiu. 

— Netauzyk niekų. Tavo vieta antai su tais eržilais. Ma- 
tai, kaip visos mergiotės spokso į tave: suuodė, kad tu pažįsta- 
mas su Voltu. Tavim dėtas negaiščiau veltui laiko. 

— O gal aš išrankus? 

— Kur ne. Žinoma, tau paduok ką nors panašaus... į 
Šeilą Makmilan. 

— Vaikeli, tavo vaizduotė nesveika. Aš tik ką susipaži- 
nau su ta dama. 

— Pasufleruosiu... Ji tik įaudrina — ir viskas. Štai ko- 
dėl jos vyras kraustosi iš proto. Frigidiška kaip ledkalnis ir 
nuostabi kaip Šiaurės pašvaistė. Toks gardus kąsnelis pražūva 
be naudos. 

— Iš kur tu Žinai? 

— Truputį iš šen, truputį iš ten. Kartą Krosas pasigėrė 
su vienu partneriu ir prasitarė. O tas partneris — mano bičiu- 
lis. O šiaip daugiau tarnai išplepa. 

— O tu ir tiki viskuo, ką išgirsti? 

— Ne viskuo. Bet šiuo atveju — viskas gryna tiesa. Kaip 
tu manai, kodėl jis tikras tigras finansiniuose reikaluose? Ogi 
todėl, kad neturi kur daugiau panaudoti susikaupusios energi- 
jos. Jis viską atiduotų, kad tik gautų savo Žmoną, tik to nieka- 
da nebus. 

— Tai kamjis ją vedė? 

— Todėl kad beprotiškai ją įsimylėjo. Gal ir ji savotiš- 
kai jį myli. Bet kai prieinama iki sekso — prarastas laikas. 

Krosas Makmilanas ir jo Žmona stovėjo priešingoje sa- 
lės pusėje ir kalbėjosi su keliais svečiais. Paėmusi vyrą už pa- 
rankės, Šeila pagarbiai žiūrėjo į jį ir šypsojosi. Man staiga pa- 
gailo to vargšelio, kuriam praskėliau akmeniu galvą. Jau ge- 
riau būčiau jį iškastravęs. 

— Apie ką mąstai? — paklausė Mona. — Tavo tokia 
keista veido išraiška. 

— Tai ne spaudai, lėlyte. 

Pastuksenusi piršteliu per mano ranką, ji gudriai šyptelėjo. 

— Turiu šio to ir spaudai. 

— Šit kaip? 

— Apie galimą Berinų atžalos romaną su vienos kino 
studijos sekretore. 

— Šeron? | 

Pakėlusi antakius, Mona išraiškingai linktelėjo galvą. 

— Vaikeli, juk aš jai į tėvus tinku. 

— Ideali Holivudo pora, — šyptelėjo ji. — Nori, aš tave 
įsisūnysiu? 

— Ar žinai, kaip tada visi mane vadins? 

— Žinoma. Kalės vaiku. Labai tinka. Vis dėlto patariu 
atkreipti dėmesį į tas pamaivas, — tarė Mona ir nuėjo. 

Laikrodis rodė dešimt valandų keturiasdešimt penkias 
minutes. Aš laukiau skambučio. Mostelėjau Li ranka, kad šis 
prieitų, ir paklausiau, ar jis užsisakė vietą savo klube. Li ir 
vienas jo draugas iš klubo turėjo palydėti Šeron namo ir įsi- 
tikinti, ar ji gerai užsidarė duris. Ji turėjo likti namuose, kol 
paskambinsiu, o Li ir jo draugas nedelsiant vykti į klubą 
"Raider A.S.", kur įleisdavo tik klubo narius. Nulipau į holą, 
pasiemiau "Darbo vaisių" egzempliorių ir nuėjau prie lifto. 


15 skyrius 


Paskambinęs ryšininkui į Veleros Fabrė saloną gavau 
atsakymą, kad salonas bus uždarytas iki pirmadienio. Tai reiš- 
kė, kad turiu paskambinti specialiu kodiniu numeriu. Per- 
skambinęs paklausiau: 

— Ar jūsų telefonų klausomasi? 

— Galbūt. Rytą pas mus lankėsi žmonės iš finansų mi- 
nisterijos. Manau, Siurtė susidomėjo tarptautiniais pokalbiais 
su Marseliu. Džeisonas mums skambino iš “ Kryžių paviljono" 
restorano vieno savo Stambulo kurjerio nužudymo išvakarė- 
se. Pastarasis turėjo dvidešimt kilogramų heroino, kurį turėjo 
persiųsti į Valstijas. 

— Kas jį pašalino? 

— Nežinia. Spėjama, jog kažkas norėjo perimti siuntą. 
Žudikas dingo be pėdsakų. 

— Velniava! Kam atiteko siunta? 

Mano pašnekovas numykė. 

— Štai čia ir yra vienas humoras. Niekam. Kurjeris pa- 
būgo nešvaraus žaidimo ir sukeitė paketus. Tikroji prekė ir 
dabar tebėra kažkur paslėpta. Jeigu viskas būtų švariai pasi- 
baigę, jis būtų paėmęs pinigus ir pasakęs, kur paslėpta prekė. 
Deja, jis nenumatė, kad gali būti nužudytas. 

— Jokių pėdsakų? 

— Kol kas jokių. Tai buvo patyręs kurjeris. Dabar prasidė- 
jo didžioji medžioklė. Žaidimas... kaip ten jį?.. “Šalta-karšta". 

— Kas iš mūsiškių? 

— Airis O'Kifas ir Pjeras Diumonas. 

— Velnias, O'Kifą buvo sulaikiusi Berlyno policija... 

— Paprastos muštynės. Nemanau, kad jį pažintų. Be 
to, — jis vėl numykė, — tau reikia saugotis. 

— Kas atsitiko? — paklausiau. 

— Tavo braižas. Sklinda kalbos, kad kurjeris ir pats ne- 
žinojo apie paketų pakeitimą, o buvo nužudytas norint supai- 
nioti prekes. 

— Malonu girdėti. 

— Kai kas labai įtūžo. Pats Le Fleras paskyrė premiją 
už tavo sugavimą arba mirtį. 

Le Fleras — gėlė. Žavus vardas tokiai padugnei. Ir tam 
nutukusiam bjaurybei užtenka nuspausti porą mygtukų, kad 
šūvis pasiektų bet ką — nuo narkotikų vertelgos iki diploma- 
to. Jo imperija buvo pastatyta ant narkotikų, o visi konkuren- 
tai buvo arba priversti jam paklusti, arba sunaikinti. Bet jo 
gudrioje sistemoje kaskart atsirasdavo plyšių, ir tie, kurie juos 
pragrauždavo, jau nebepasiduodavo kontroliuojami. Ir juo dau- 
giau atsiras tokių plyšių, tuo greičiau žlugs visa sistema. 

— Manau,jis nerizikuos atsiskleisti, — pasakiau. 

— Kažin. Nors daugelis norėtų sužinoti, kas jis yra iš 
tikrųjų. Tereikia jam apsišviesti, ir tie, kurie stovi virš jo, tuoj 

pat jį pašalins. Dabartinės technologijos laikais nėra jokių 
problemų. Galima paprasčiausiai ant tos irštvos numesti bom- 
bą, ir kainuos nebrangiai. 

— Bet sudėtinga, — tariau. 

— Sutinku. Lengviau ištraukti musę iš medaus, tai yra 
tave. Jic taip mano. Sindikatas jau paskyrė vykdytoją, o šis, iš 
prigimties tulžingas ir įtarus, nusprendė tave pagrobti, o pas- 
kui, žinoma, užmušti. 

— Turkas? 

— Tas pats. Jie jau žino, kas nutiko jų pasiuntiniams. Ir 
jeigu Turkas nesusitvarkė, darbo imsis pats Lc Fleras. Žino- 
ma, Turkui tai nepatinka, pats supranti. 

— Taigi, stengiasi bjaurybė. Jau buvo dar vienas bandy- 
mas, bet man pasisckė — nebuvau namuose. Tačiau bičiuliui 
buvo ricsta, vos jo nepribaigė. 

— Dogai, ar nemanai, kad reikėtų apsaugoti draugus nuo 
pavojaus? 

— Aš jais pasirūpinsiu. Tegul geriau Turkas pasisaugo. 
Prieš kelias dienas kažkas pasirodė horizonte? — paklausiau. 

Mano pašnekovas nuščiuvo, ir aš girdėjau, kaip jis bar- 
bena pirštu į ragelį. 

— Nickas, sprendžiant iš tos informacijos, kurią gauna- 
me įprastu keliu. Yra žinoma, kad užvakar jie persiuntė krovi- 
nį jūra per Mechiką į Nevadą. Kas nors galėjo atvykti ir su 
kroviniu. Kranto apsauga naktį pražiopsojo greitaeigį katerį, 
kuris plaukė į Majamį. Visko gali būti. 

— Gerai. Pradėsime šokti iš čia. Sužinok, ką gali, apie 
du mano gabaritų užsieniečius, neturinčius jokių ypatingų Žy- 
mių. Kalba angliškai su akcentu, gal belgišku. Apsirengę nau- 
jais ir brangiais drabužiais, drabužiai tamsūs, bet avi rudus 
batelius. Paieškok kino teatruose, kur rodomi filmai užsienio 
kalbomis, ten, kur mėgsta apsistoti užsienicčiai, restoranuo- 
se... žodžiu, pats Žinai tas vieteles. 

— Supratau. 

— Kažin arjie turėjo laiko susirasti laiduotojų, todėl jic 
tikriausiai atsiskaito grynais. O kredito kortelių šalyje tai irgi 

krenta į akis. Ir dar... Vienas turėjo trisdešimt aštuntojo kalib- 
ro, o kitas — dvidešimt antrojo, tokį sunkų, nikeliuotą. 

— Arnoldas Belas, — išgirdau ragelyje. 

— Belgijos pilietis, — patvirtinau aš. 

— Dogai, juk tu žinai, kas tai per žmogus. 

— Girdėjau pasakojant. 

— Vienas už kitą aršesnis. Belas mėgsta veikti iš arti, 
akis į akį. Pagal įsakymą jis nudėjo vienuolika personų. Tik 
vieną kartą vos neįkliuvo: per bandymą pasikėsinti į generolą 
De Golį. Bet neįkliuvo. Kol kas jis veikia nepriekaištingai. 
Dogai... jie rimtai tavimi susidomėjo. 

— Bet kam jam prireikė parankinio? 

— Galjis nepakankamai gerai pažįsta šalį. Todėl ir rudi 
bateliai... 

— Jiems abiem praverstų pasitobulinimo kursai, — ta- 
riau kandžiai. 

— Kada paskambinsi? 

— Rytoj. 

— Mažoka laiko. 

— Padaryk, ką spėsi. 


Per Leilando Hanterio žmones sužinojau, kad Grekas 
Braidis ir Markhemas, nepaisydami gydytojų protestų, savo 
noru išsirašė iš ligoninės. Bet jie nepagalvojo, kad policinin- 
kai — smalsūs vyrukai ir kaišioja nosis net ten, kurjiems lyg ir 
nera kas veikti. Jie ir paprašė ligoninėje juos informuoti, jeigu 
atsitiks kas nors neįprasta. Vienas ligoninės tarnautojas, kurio 
brolis tarnavo policijoje, ir pranešė apie tųdviejų išsirašymą. 

Tas brolis buvo seržantas Tobanas. 

Jis grįžo iš budėjimo po trijų valandų, užregistravo du 
sulaikytus chuliganus, ir, kai jau susiruošė išeiti, budėtojas 
jam nurodė mane. Nesiskutęs, suglamžyta uniforma — jis at- 
rodė suirzęs ir pavargęs. | 

Nužvelgęs mane be jokios veido išraiškos, jis susibruko 
rankas į kišenes ir pareiškė: 

— Kaip tik ir galvojau, kada mudu vėl susitiksime. 

— Kodėl? 

— Nuojauta. 

— Pasikalbėkim, - pasiūliau jam. 

— Eime į kabinetą. 

Nuėjau paskui jį į kambarį, patikimai išsaugojus; dau- 
gelio metų kvapus, ir, palaukęs, kol jis uždarys duris ir atsisės 
prie popieriais užversto stalo, pats atsisėdau priešais. 

— Klausau, — tarė Tobanas. 

Paėmiau pieštuką, užrašiau ant popierėlio telefono nu- 
merį ir pastūmiau jam. 

— Iš pradžių paskambinkite. 

— Kam? — atšiauriai paklausė jis. 

— Tiesiog imkite ir paskambinkite. 

Tobanas tylėdamas žiūrėjo į mane savo tamsiomis vana- 
giškomis akimis, tarsi fotografuodamas atmintinai. Pagaliau 
nukėlė ragelį. 

— Jeigu tai dar vienas pokštas, prispausiu tau uodegą. 

Jis surinko numerį ir, išgirdęs atsakomąjį balsą, atplėšė 
susiaurėjusias akis nuo priešais gulinčių popierių. Prisistatęs 
jis jau buvo bepradedąs aiškinti, kad apklausinėja tokį Doge- 
roną Kelį, bet ten jam neleido baigti. Porą kartų linktelėjęs jis 
pasakė “gerai" ir padėjo ragelį. Paskambinęs kitu numeriu, jis 
patikrino pirmąjį ir vėl padėjo ragelį į vietą. 

— Svarbūs jūsų draugai, Keli. 

— Tai kartais padeda. 

— Šį kartą aš jus paleidžiu. Bet atsiminkite, kad man 
nusispjauti į kiekvieną, kuris trukdo man dirbti. Galiu skirti 
jums dešimt minučių. 

— Jūs stebėjote tuos du tipus, kurie buvo aplamdyti 


garaže. 

— Paprastas atsargumas. 

— Jic paspruko iš ligoninės. 

— O jūs norite žinoti kur, — užbėgo man už akių To- 
banas. 

— Būtent. 

— O kam? 

-— Jeigu jums sunku pasakyti, aš ir pats juos susirasiu. 

Jis pagalvojo ir atsakė: 

— Grekas nuomojasi kambarį Vest Saido pensione. 

Jis užrašė adresą ant to paties popierėlio, ant kurio bu- 
vau užrašęs telefono numerį, ir pastūmė jį man. 

— Markhemas apsistojo “Ormino" viešbutyje. Jiedu iš- 
sirašė skirtingu laiku ir įsėdo į skirtingus taksi. Bet jiems ne- 
pavyko sumėtyti pėdų. 

— Arjie kuo nors kaltinami? 

— Juk neapkaltinsi jų dėl to, kad kažkas juos sumušė. 
Jie net apmokėjo sąskaitas už gydymą. 

Atsistojau ir pastūmiau kėdę į vietą. 

— Jeigu turite tos porelės pirštų atspaudus, paprašykite 
kolegų iš Vašingtono įleisti juos į kompiuterį. Gausite daug 
įdomių žinių ir jiems, ir Interpolui. 

— Būtinai tai padarysiu. 

— Ar dar stebite tą porelę? 

— Žinoma. — Tobanas susimąstė. — Bet kam jiems rei- 
kėjo sprukti iš ligoninės? 

— Gal manęs bijo, — tariau. 


Prieš pusę amžiaus vienas garlaivių magnatas užrašė sa- 
vo namą Yst Saide jaunųjų teisininkų sąjungai. Tai, kas kadai- 
se buvo nakvynės namai pradedantiems ir neturtingiems sek- 
liams, vieną dieną virto uždaru Niujorko klubu, kur buvo pri- 
imami tik galingiausi profesijos atstovai, kurių valioje buvo 
kurti ir griauti imperijas. 

Šildydamas ranka bokalą, sėdėjau priešais Leilandą Han- 
terį prie juodojo riešutmedžio stalo ir ieškojau akimis pažįs- 
tamų veidų. 

— Gerai gyveni, — pagyriau jį. 

Užuot ką nors atsakęs, Hanteris nusišypsojo ir patraukė 
pečiais. 

— Mimikrija. Apsauginė spalva. Be to, tai daro įspūdį 
klientams. Ar nori ko nors užsisakyti? 

Pritariamai linktelėjau. Leilandas nuspaudė mygtuką, 
netrukus priėjo padavėjas ir priėmė užsakymą. 

— Tikiuosi, patarėjau, policija paliko tave ramybėje. 

— Taip. 

— Ar nori žinoti, kas atsitiko? — paklausiau. 

— Nelabai. Tu su manim dar nesitarei. Gal pradėsi? 

— Ne. 

— Tuo geriau. Kas dar tave trikdo? 

— Ar Mondo Byčo pirkinys įformintas? 

— Taip, viskas sutvarkyta. Kaip ir spėjai, tavo broliai 
nusprendė, kad pinigai gauti iš seniai užmiršto giminaičio.At- 
rodo, jie tikisi greitai atnaujinti su juo draugiškus santykius. 

— Matyt, pinigų jiems tikrai labai reikia. Taip ir ma- 
niau. Bet seniu jie be reikalo pasikliauja, pinigų jis jiems tik- 
rai neduotų, — pasakiau užsirūkydamas. 

Leilandas sutikdamas rimtai maktelėjo galva. 

— Ir aš abejoju. Jis mirė prieš dešimt metų. Pasidomė- 
jau grynai iš smalsumo. Pinigų jis tikrai turėjo per akis, bet 
visus investavo į urano kasyklas ir vieną gražią dieną visiškai 
bankrutavo. O pats Žuvo per griūtį šachtoje, ieškodamas tur- 
tingos gyslos. 

— Bent jau pagyveno savo malonumui. 

— Kažin. O tu kokiems malonumams ruošicsi? 

Išėmiau iš kišenės užpildytą čekį ir ištiesiau jį Leilandui. 

— Patarėjau, nupirk man namą. Paskui surask meistrų, 
ir tegul jie atstato viską, kaip buvo. 

Prie čekio sąvaržėle buvo prisegtas raštelis, ir jis jį ati- 
džiai perskaitė. 

— Pirkinys ne tavo vardu? 

— Juk parašiau, ko man reikia. 

— Ar tu ne per senas tokiems žaidimams? 

— Tai ne žaidimas, drauguži. 

— Ar galiu paklausti, kam tau jo reikia? 

— Aš niekada neturėjau namo. Tegul nors kas kitas pa- 
sidžiaugs. Ką, ar tai sudėtinga? 

— Ne. Ar tai irgi skubus reikalas? 

— Suprantama. Juk iš sumos matyti. 

— Tu tikras šiknius, Dogeronai Keli, — nusijuokė 
Leilandas. 

— Kokie žodeliai! Ir iš ko? 

— Iš ko girdi, — atkirto Leilandas. — Ar jau viskas? 

— Ne. 

— Taip ir maniau. 

— Dar vienas klausimėlis. Kodėl Denisas ir Alfis liko 
nevedę? 

Hanteris po trumpos pauzės pareiškė: 

— O ašvis galvojau, kada tu šito paklausi. 

Padavėjas atnešė lėkštes su valgiais. Hanteris paragavo, 
patenkintas krenkštelėjo ir servetėle nusišluostė lūpas. 

— Netrukus po karo juos kelis kartus piršo. Deja, sese- 
rys viską sugadino savo laisvu elgesiu. 

— Ir tuo viskas baigėsi? 

— Ne visai. Kalbama, kad broliukai nelabai ir troško tų 
vedybų. Jiedu surado savo pašaukimą — tvarkyti Berinų rei- 
kalus. Tiesa, kartą Denisas susidomėjo Heivloko našle, bet ji 
ištekėjo už parduotuvių tinklo savininko, ir visas jos turtas 
atiteko jam. Alfredas kartkartėmis imdavo meilintis kokiai 
nors turtingai, bet dažniausiai negražiai paveldėtojai, bet vis- 
kas veltui. Sužadėtinės giminė žinojo, kas jį domina. 

— O dabar? 

— O dabar ir sužadėtinių nebėra iš ko rinktis, O ir jie 
patys — ne kažin koks grobis. Praėjusią savaitę peržiūrėjau 
Lintone buhalterijos knygas. Tavo broliai pasirašė kelis stam- 
bius ir svarbius kontraktus. Bet kai pasikalbėjau su gamyklos 
valdytojais, paaiškėjo, kad, norint įvykdyti užsakymus, būtina 
modernizuoti gamybą. O tam jie neturi pinigų. 

— Vadinasi, jie tikisi kažkokio šaltinio. Bet kokio? 

— Jie kažką slepia. 

— Kiek kainuos modernizavimas? 

— Kelis milijonus. 

— O tiksliau? 

— Maždaug penkiolika. 

— Gal jie ruošiasi parduoti namą Grandsaite? 

— Jie seniai būtų pardavę, bet pirkėjų nėra. Užsakymus 
jie turi pradėti vykdyti po mėnesio. Ir jau sukišo į gamyklą 
pinigus, gautus už Mondo Byčą... 

— Neblogai, — nusijuokiau. 

— Bus dar geriau. Kalbama... 

— Ką? 

— Kitame valdybos posėdyje į sceną ruošiasi išeiti Kro- 
sas Makmilanas. Tada Berinų korporacijai — galas, — užbai- 
gė Leilandas. 

Pasigavome taksi, ir aš nuvežiau Hanterį iki jo konto- 
ros, O pats nuvažiavau pas Elą Devekiją. Jis ir vėl kramtė sa- 
liami ir gurkšnojo kavą iš savo didžiulio puodelio, neatitrauk- 
damas ausies nuo telefono ragelio. Pagaliau jį padėjęs, pakvie- 
tė manc pasivaišinti, bet aš atsisakiau ir atsisėdau ant laisvos 
supamosios kėdės. 

— Laikraščiai tik apie tave ir terašo, mažyli, — pranešė 
jis man. — Ir toji kvaištelėjusi Merimen, ir Lagenas nepagailė- 
jo tau dėmesio. Skaitei? 

— Darne. 

— Merimen aprašė tave gražiau nei kokią kino žvaigž- 
dę. Sekso simbolis, ir tiek. 

— Gudruolė. 

— Otasplepys ir melagis Lagenas iškėlė hipotezę... kad tu 
grįžai perimti griūvančios korporacijos ir taip toliau, ir panašiai. 

— Irgi neblogai. Gal akcijos biržoje pakils. 

— Tik ne dabartinės konjunktūros sąlygomis, — užgin- 
čijo Elas, pastatė puodelį ir atsilošė supamojoje kėdėje. — Do- 
gai, kas tau neduoda ramybės? 

Priešais langą dunksojo Manhetenas, ir per tirštą rūką 
vos galėjai įžiūrėti Empairsteito rūmų siluetą. 

— Elai, ar turi kontaktų su gauja? 

Jis nustojo suptis ir prisimerkė. 

— Ką? 

— Reketas. Gauja. Organizuotas nusikalstamumas. 

— Tu manai, kad jeigu aš italas... 

— Elai, palikim ramybėje nacionalinį klausimą. Tu tvar- 
kei visą Kadero viešbučių buhalterinę apskaitą. Tu įkūrei fir- 
mą “Davel Products", tu parengei Vartonui visas technines su- 
siliejimo detales. 

Jis pašoko nuo kėdės. 

— Iš kur tu visa tai žinai, velniai rautų?! 

— Kartais tenka padirbėti namuose. 

— Nieko sau namudininkas. Čia viskas buvo švaru, prie- 
šingu atveju būčiau atsisakęs. 

— O kai sužinojai, kas už to stovi, kaip jauteisi? 

Jis nugėrė kavos ir susiraukė. 

— Bjauriai. Drauguži, aš tave labai gerbiu, bet neturiu 
jokių kontaktų ir iš principo neturėsiu. Jie siūlė man du pel- 
ningus sandėrius, bet pasiunčiau juos kuo toliau. Taip ir išsi- 
skyrėme. 

— O kaip tu apskritai į tą mėšlą įmynei? 

— Labai paprastai. Jie priėjo prie manęs per absoliu- 
čiai švarius ir solidžius žmones. Tik daug vėliau susiprotėjau, 
kad per teisėtą verslą plaunu nešvarius pinigus. Apie tai net 
pranešiau federalinei valdžiai, bet ten viskas nutilo. Kai kurių 
mūsų išrinktųjų ir valdininkų rankos gličios. — Elas apmau- 
džiai palingavo galvą. 

— O kaip dėl kontaktų? — neatlyžau aš. 

— Užmiršk. 

Ilgai tylėjau. Pagaliau jis neištvėrė. 

— Kamjie tau? 

— Marselyje buvo pavogtas heroino krovinys, skirtas 
persiųsti į Valstijas. Reikia sužinoti, kas jo gavėjas. 

— Dogai, tu visai pakvaišai! 

— Aš tikrai nesiverčiu narkotikais, nebijok. 

Elas atsistojo, pavaikščiojo po kambarį, paskui sustojo 
ir pasipiktinęs įsmeigė į mane akis. 

— O kokiu velniu tu vertiesi? 

— Pavyzdžiui, bandau likti gyvas. 

— Vaikine, tau galvoje negerai. Nejaugi manai, kad im- 
siu tokių dalykų klausinėti? Aš branginu savo galvą. Nejau 
tikiesi, kad susitepsiu narkotikais? 

— Žinoma, tikiuosi. Neverta ir spyriotis. 

— Eik tu žinai kur! 

Žiūrėjau į jį su šypsena iki ausų. 

— O tu dabar ir pats neatsitrauksi, kol visko neišuos- 
tinėsi. 

Iškėlęs bejėgiškai nuleistas rankas, jis, vaizduodamas ne- 
viltį, atkišo jas delnais į viršų. 

— Kur aš galėjau suklysti, velniai rautų? Vargšams pa- 
dėjau, šcimą išlaikiau, į nepriekaištingus klubus įstojau... 

— Baik šį spektaklį, — pertraukiau jį, — ir klausykis. 

— Kalbėk. 

— O tu geriau atsisėsk. 

Į smulkmenas nesigilinau. Tegul pats pakrutina smege- 
nis. Jeigu jis dar turi bent kruopelę sąžinės ir jaučia savo kal- 
tę, kuo aš abejojau, jis pademonstruos išradingumo stebuklus, 
kad tik viską sužinotų. O mane domino žinios apie tai, kas 
verčiasi heroino rckctu. Buvo galima rasti ir kitų šaltinių, bet 
Elas turėjo tiesioginių ryšių, ir jeigu jis atidžiai klausysis, už- 
teks ir užuominos. 

Dar šick tiek pasispyriojęs jis sutiko padėti, bet tik iš 
pagarbos man ir todėl, kad man grėsė pavojus. 

— Kiek laiko tau reikės? 

— Deivelo komanda siūlė man surengti pas juos cilinį 
dokumentacijos patikrinimą. Aš ketinau atsisakyti. Nuo čia ir 
pradėsime. 

— Kada? 

— Antradienį. Ar tu nicko prieš, jeigu pasiimsiu pagal- 
bininką? 

— Veik savo nuožiūra. 

— Jeigu taip visada būčiau veikęs, dabar pasiųsčiau ta- 
vc velniop. Nelabai norėčiau lįsti ten, kur šaudoma. 

— Vaikščiok atsargiai, ir nepataikys. 

— Vandens procedūros vonioje — irgi nesaldu. 

Mano kumščiai patys susigniaužė,kai prisiminiau Li 
vonioje. 

— Iš tiesų, nebuvau visko numatęs. Bet dabar Li butą 
gricžtai saugo mokama apsauga, ir jis pats ateityje bus atsar- 
gesnis. 

— Bet tu turi ir daugiau draugų. 

— Jie mane medžioja. Žino, kad šioje vandenyno pusėje 
neturiu dalykinių ryšių. Dabar aš veiksiu vienas ir, žinoma, 
pasistengsiu numatyti galimus netikėtumus. 

— Tau vertėtų turėti dar porą akių pakaušyje. 

— Nenusimink. Prasiveršime, — nuraminau jį. 

— Tegul bus tavaip. Nors reikia būti tikram psichui, 
kad pasiduotum įkalbamas. Tu bent iš pradžių apsaugok mano 
veiksmus. Jeigu ką išgirsiu, paskambinsiu žinomu numeriu 
arba tau į butą. 

— Sutarėm. 

— Ką dabar ketini daryti? 

Atsistojau nuo supamosios kėdės ir mirktelėjau jam. 

— Turiu pasimatymą su labai miela mažyte, kurios var- 
das Šeron. Šeron Kas. Ji vedasi mane vakarienės su Voltu Džen- 
triu ir savo bosu. Mėgstu, bičiuli, plačiai pagyventi. 

Elas riebiai pro dantis nusikeikė ir net nepasakė man "iki". 


Dažniausiai S.K.Keiblas, kaip profesionalas, galėdavo 
lengvai bendrauti bet kokia tema, bet kai Šeron iškėlė savo 
idėją, jis nebepajėgė ištarti nė žodžio ir tik nustebęs Žiūrėjo į 
Voltą Džentrį. Bet šis tik kvailokai šypsojosi, leisdamas su- 
prasti, kieno jis pusėje, ir suteikdamas Holivudo grobuoniui 
galimybę pačiam išsipainioti. 

Šeron laikėsi tvirtai. 

— Bet kodėl, kodėl ne? Mums nereikės mėnesių mėne- 
siais ieškoti natūros. Juk visko yra — ir šviesos šaltinių, ir 
erdvės, ir originalių to laikotarpio pastatų, netrūksta ir val- 
džios noro bendradarbiauti. 

Pagaliau S.K.Keiblas vėl atgavo balsą. 

— Seron, tu iš proto išsikraustei. Mes neturim net sce- 
narijaus. O ir pinigai... 

— Tu dar nepasirašei kontrakto su Voltu. Bet kadangi 
tikiesi, kad į didįjį projektą investuosiu savo dorybę, turėtum 
man įsiteikti. 

— Įsiteikti tau? 

— Žinoma, priešingu atveju Voltas atšauks sandėrį. 

Keiblas klausiamai pasižiūrėjo į Voltą. Šis linktelėjo, 
patvirtindamas Šeron žodžius. Keiblas atsigręžė į mane: 

— Turbūt jūs viso šito iniciatorius... 

— Nežiūrėk taip į mane. Aš tik pritariu idėjai. Tiesą 
sakant, ji man atrodo visiškai įgyvendinama... Perskaičiau kny- 
gą. Lintonas — tinkama vieta istorinei tikrovei perteikti. O 
jeigu dar scenarijų papildžius faktais iš miesto istorijos, išeitų 
visai neblogas filmas... 

— Tai šantažas, — ėmė protestuoti Keiblas. — Taip ne- 
sąžininga. 

— Bet ar sąžininga duoti damai amoralius pavedimus 
pelno dėlei? — sumurkė Šeron. 

— Aš tave atleidžiu, — pareiškė Keiblas. 

— Aš tave priimu, — atrėmė Voltas. — Dabar tai bus 
tavo projektas. 

Keiblas bejėgiškai žiūrėjo į mane. 

— Štai taip ir įvilioja į spąstus. Jokio supratimo apie dar- 
bo etiką. Sandėris — tušti žodžiai. O tu, žmogau, turi dirbti... 

— Sandėrio niekas neatšaukė, — priminiau jam. — Da- 
bar jūsų ėjimas. 

— Matjus galas! — atsiduso Keiblas. — Tiek to, apžiū- 
rėsim gamyklą, jeigu tiks, tai... Ar yra dar problemų? — Jis 
apžvelgė mus, bet visi tylėjome. — Pasiimu tą klastūnę atgal. 
Neleisiu, kad ji dirbtų kam kitam. 

— Apie mano paaukštinimą pakalbėsim vėliau, — pri- 
dūrė Šeron. 

— O Viešpatic! Dar nepradėjau filmuoti, o jie mane jau 
nusiaubė, — suaimanavo Keiblas. — Geriau užkrimskim ko 
nors, kol man apetitas nedingo. 

Po stalu susiradau Šeron ranką ir suspaudžiau ją. Ir vėl 
pajutau delne tą juokingą žiedelį. 


Atrodė, jog Šeron paliko restorane savo apsauginę daly- 
kiškos aukštuomenės moters kaukę. Švelniose letenėlėse paslė- 
pė aštrius nagučius, kuriais braižydavo verslo milžinų planus. 

Ji išsegė iš plaukų auksinį segtuką, ir plaukai nuvilnijo 
per pečius, juodą šifono suknelę pakeitė trumpais prie kūno 
prigludusiais šortais ir tokia pat gundančia palaidinuke. Prie- 

šais mane vėl buvo mergaičiukė, nors išliko ir moteris, ir tai 
mane keistai trikdė. 

Kažkuo ji man buvo neįprasta. Gal tikslo siekimu? Bet 
juk visos moterys ko nors siekia. Pastebėjusi mano žvilgsnį, 
Šeron šyptelėjo. Tai buvo katino šypsena. Užsinorėjau suimti 
ją ir pamaigyti. Tačiau ši katė kandžiojasi. Pats mačiau. 

— Katyte, o kam tau tas sandėris? 

Šeron pritildė grotuvo garsą ir padavė man kavos. 

— Nežinau. Gal man norisi... Juk Lintonas — mano gim- 
tasis miestas. Tegul ir ten įvyksta kas nors gera. 

— Kaip manai, kiek kainuos filmavimo aikštelės gamyk- 
loje nuoma? 

Ji dvejodama patraukė pečiais. 

— Turbūt nedaug. Mieste buvo filmuojama ir kitur, to- 
dėl ne viskas atiteks Berinams. 

— Ak tu, sentimentalioji labdare. Maniau, kad tu ne- 
mėgsti šitų vietų. 

— Man pačiai atrodė, kad nemėgstu. Bet apsilankiau 
įlankos pakrantėje, užėjau į savo senąjį namą... ir pajutau nos- 
talgiją. O gal be reikalo visa tai sumaniau? 

— Kaip tau atrodo, kiek kompanija sumokės miestui? 

— Ne mažiau kaip penkis milijonus. Mažiausiai du iš jų 
bus skirti miesto reikmėms — būstai, socialinė parama, nuo- 
mos mokesčių subsidijos ir panašiai. 

— Broliukams teks sutikti, — nusijuokiau, — priešingu 
atveju miestas apie juos blogai pagalvos. 

— Manai, gali būti nemalonumų? — susijaudino Šeron. 

— Nemalonumų — taip, bet problemų — jokių. Broliu- 
kai bus kaip šilkiniai. Bet kliūčių reikia tikėtis iš kitos pusės. 

— Krosas Makmilanas? 

— Šitas mulkis nė už ką nesutiks bendradarbiauti su 
Berinais, net jeigu tai būtų jam naudinga. 

Šeron įsipylė kavos ir nusišypsojo. 

— Bet su Voltu jis bus sukalbamesnis. 

— Kodėl taip manai? 

— Todėl, kad mūsų puikiajam princui priklauso svarus 

Makmilano valdų akcijų paketas. O naivi berniokiška vien- 
gungio šypsena maskuoja tigro iltis. Ne, Krosas neis prieš Vol- 
tą, o Voltas neis prieš mane. 


— Šaunu! 

— Ar žinai, Dogai, kad Voltas laiko tave tikra kobra? 

— Ką? 

— Taip ir yra. — Šeron pastatė puodelį, priėjo prie ma- 
nęs ir atsisėdo šalia. — Tu — gyvatė, mano drauge. Tiesa, 


nešnypšti ir nebarškini uodega. Dar nežinau, ar tu smauglys, 
ar nuodingoji. Manau, kad tas Žinojimas man brangiai kainuos. 

— Ta kaina bus tavo garsioji nekaltybė. Jeigu ne šian- 
dien, tai rytoj aš vis tiek tave prakiurdysiu. 

Nusišypsojau pro sukąstus dantis. Neleisiu, kad ši ap- 
sukri gražuolė auksiniais plaukais pradėtų manim žaisti. Esu 
įpratęs kitaip linksmintis. 

— Ko nutilai, Dogai? 

Padaviau jai puodelį ir atsistojau. 

— Nesukiok uodegos, paukštyte. Aš anaiptol ne vienuo- 
lis. Pažinočiau tavo sužadėtinį, duočiau per sprandą, kad ge- 
riau prižiūrėtų tą savo vaikščiojančią uždelsto veikimo miną. 
Girdėjau, kaip tu atsikratei to donžuano... kaip jį? 

— Raulio? 

— Taip. Bet su manim tu šitaip nepasielgsi. Sakau tau 
paskutinį kartą. Tavo kūnas saldus, aistringas ir drėgnas. Man 
jis patiko. Nereikėjo, kad taip atsitiktų, bet taip išėjo. Manęs 
daugiau netenkins nuogalių maudynės, kaip Hanterio su senu- 
te Dubro, arba glėbesčiavimasis po dulkėta antklode apleista- 
mc name. 

— Dogai, — ji švelniai sustabdė mane. 

— Ką? 

— Ar tu mane myli? 

— Ne, velniai rautų! 

— Akiplėša. 

— Visi taip sako. 

Vilkdamasis paltą nusišypsojau. 

— O tu, mažiuk, ar myli mane? 

— Žinoma, — atsakė rimtai. 

— Štai taip visada. Tereikia moteriai į mane pažvelgti, 
ir ji gatava. 

— Dogai, tu iš tikrųjų akiplėša, — pražydo ji švytinčia 
baltadante šypsena. 

— O tu sakei — kobra. 


14 skyrius 


Viešbutis “Ormin" stovėjo kažkokiame pusiau negyve- 
namame miesto rajone, apsuptas apleistų namų su iškultais 
langais ir apgriuvusiomis plytų sienomis. 

Į mano klausimą budėtojas atsakė, kad pas juos neapsi- 
stojo joks Markhemas. Bet kai įbrukau jam į delną penkis do- 
lerius, jis prisiminė vyrą randų subjaurotu veidu ir pasakė jo 
kambario numerį. 

Kambarys buvo trečiame aukšte, pačiame koridoriaus ga- 
le. Prisėlinęs prie durų suklusau, bet išgirdau tik pelių krebž- 
desį. Nuspaudžiau rankeną, atsargiai stumtelėjau duris, bijoda- 
mas, kad ncsužvangėtų grandinėlė. Bet durys laisvai atsidarė. 

Garsiai spragtelėjau revolverio gaiduku, bet neišgirdau 
jokios reakcijos. 

— Markhemai, — pašaukiau. Blanki šviesa iš korido- 
riaus apšvietė beveik pusę kambario: tualetinį staliuką ir kėdę 
su ant atkaltės kabančiomis kelnėmis ir net lovos kampą. — 
Markhemai, — vėl pašaukiau, kritau ant grindų ir kamuoliu 
persiritau į kambarį. Gulėdamas ant pilvo pasiruošiau šauti, 
bet vėl — jokios reakcijos. 

Ir staiga pamačiau Markhemą. Jis gulėjo ant lovos atsi- 
merkęs, viena ranka buvo nukarusi. Užčiuopiau jungiklį ir už- 
degiau stalinę lempą. Kažkas pasiuntė mano pažįstamą į aną 
pasaulį, pragręždamas kulka skylę pačiame kaktos centre. Jis 
iškeliavo miegodamas, ramiai ir taikiai. Ant staliuko gulėjo 
beveik tuščias kodeino pakelis. Šiuos vaistus jis vartojo su- 
daužyto veido skausmui malšinti. 


175 


Kūnas jau buvo sustingęs. Uždariau duris ir nulipau že- 
myn. Budėtojas pažiūrėjo į mane per laikraščio, kurį skaitė, 
viršų ir paklausė: 

— Radote jį? 

Linktelėjau. 

— Ar pas jį buvo daugiau lankytojų? 

— Nieko nebuvo. 

— Per paskutinę pusę paros viešbutyje kas nors apsi- 
gyveno? 

— Buvo užėjęs vienas žmogus. Išsinuomojo kambarį. 

— Jis dabar ten? 

— Ne. Manau, kad jis išėjo ieškoti kekšės. Išėjo gal prieš 
pusvalandį. Dar negrįžo. 

— Ar bagažą turėjo? 

— Kokį bagažą! Vyras užsigeidė permiegoti su boba, 
sumokėjo iš anksto, o toliau — ne mūsų reikalas. Sprendžiant 
iš aprangos, galėjo susirasti ir geresnę vietą. 

Paprašiau telefono ir surinkau seržanto Tobano numerį. 

— Seržante, aš suradau Markhemą. Jis nužudytas. 

Kokią minutę klausiausi jo, paskui nebeištvėriau: 

— Ramiau, bičiuli. Jis jau kaip ledas sustingęs. Galiu 
atsiskaityti už kiekvieną šios dienos minutę. Jumis dėtas ge- 
riau pasirūpinčiau Greku. Gal jam labiau pasiseks. 

Tobanas apsiramino, bet balsas tebebuvo irzlus. 

— Likite kur esate, kol mes atvažiuosime. Supratot? 

— Kurgi ne. Manykit, kad tai buvo anoniminis skambu- 
tis. Susisieksiu su jumis vėliau. Ar gavote atsakymą dėl pirštų 
atspaudų? 

— Gavau, — atkirto Tobanas ir padėjo ragelį. 

Grąžinau budėtojui aparatą ir įspėjau: 

— Nelipkite į viršų. Likite čia ir laukite policijos. Pa- 
pasakokite jiems viską, ką žinote. 

Budėtojas linktelėjo galvą ir paklausė: 

— O jeigu grįš tas tipas?.. 

— Negrįš, — atsakiau. 

Blyneliai su dešrelėmis strigo Li gerklėje. Jis negalėjo 
atplėšti akių nuo laikraščio “News" pirmojo puslapio, kur buvo 
išspausdintos Markhemo ir Greko Braidžio nuotraukos. Žinu- 
tės “Paslaptingos žmogžudystės" autorius užsiminė apie kaž- 
kokią paslaptį. Abu buvo nušauti iš to paties dvidešimt antrojo 
kalibro pistoleto. Matyt, Braidis bandė išsigelbėti pro langą gais- 
rinėmis kopėčiomis, bet buvo paklotas keturių šūvių. 

Nustūmęs lėkštę, Li bandė užgerti valgį kava, bet iš to 
nieko neišėjo. Jo ranka virpėjo, ir jis apliejo marškinius. 

— Nusiramink, drauge. 

— Lengva pasakyti “nusiramink". 

— Tau niekas negresia. 

Nebaigęs valyti kava aplietų drabužių, jis pakėlė į mane 
baimės kupinas akis. 

— Visur galima įžvelgti šviesiąją pusę. Pakloti du niek- 
šai, vadinasi, mano daliai mažiau liks. 

— Kodėl juos nušovė, Dogai? Juk jie tave medžiojo... 

— Akivaizdi pamoka. Sužlugdei užduotį — atsakyk. Pa- 
moka skirta ne tik vykdytojams, bet labiau tiems, kurie duoda 
įsakymus. 

— Dogai... 

Žinojau, ką jis nori pasakyti, ir papurčiau galvą: 

— Neklausk, mažyli. Dabar aš laikysiuos atokiau nuo 
visų pažįstamų, todėl kitą kartą atsitrenks tiesiai į mane. Triu- 
kų su vonia nebebus. Tau ir Šeron paskirta patikima apsauga. 
Dabar jie turės reikalų tik su manimi. 

— Bet kodėl, velniai rautų... kodėl, Dogai? — Li pasi- 
piktinęs stuktelėjo pirštų kauliukais į stalą. 

— Todėl kad kai kas įtaria, jog aš — situacijos, su kuria 
neturėjau nė menkiausio ryšio, kaltininkas. 

Li pakratė galvą, sučiaupė lūpas ir įsmeigė į mane akis. 

— Gerai, Dogai. Dar vienas klausimas. Ar tu apskritai 
kada nors buvai įsivėlęs į tokius dalykus? 

Keldamas prie lūpų kavos puodelį, žiūrėjau į jį žinoda- 
mas, kad jis stebi, ar nesuvirpės mano ranka. Ji nevirptelėjo. 

— Visą laiką, — atsakiau ramiai. 

— Žinai, Dogai, aš tai supratau, kai atidariau tą pra- 
keiktą lagaminą. Ir ne aš vienas. Visi tai jaučia, tik nesupran- 
ta, kas darosi. Prisimeni, kaip danguje virš galvos visada jaus- 
davome fricą arba kada jis išnirs iš debesies? Taip ir su tavimi. 
Vos tik tu pasirodei, netruko ateiti ir bėda. Su fricais buvo 
lengviau, ten buvo erdvė, galėjai manevruoti, o su tavim — 
kaip skutamajame skrydyje, kai esi prispaustas prie žemės, o 
fricui lieka ir aukštis, ir greitis, ir gali nutrėkšti tave kaip mu- 
sę, kai tau terūpi tik viena: kuo tiksliau numesti bombas ant 
važiuojančio traukinio. Viešpatie, kaip viskas buvo gerai, kol 
tu nepasirodei. Gyvenimas buvo vientisa šventė. Daug juoko 
ir malonių ryšių. Visi dulkinosi, niekas nieko nežudė. Ir stai- 
ga pasirodei tu dėl tų kvailų dešimties tūkstančių. Nors tų pi- 
nigų — pilnas lagaminas! Ir prasidėjo, kaip “Titanike". Laivas 
skęsta, o žmonės nepastebi; jie geria, valgo, šoka. Bet atėjo 
metas gelbėtis — valčių nebėra. Šventė buvo tik rykliams. 

— Brolyti, tu per daug fantazuoji, — pasakiau. 

— Klausyk, kas nutiko tavo mažei? Ji visiškai kitokia. 
Užteko tau nužvelgti ją savo skvarbiomis akimis, ir ji akimirks- 
niu pakeitė spalvą, kaip chameleonas. Tau pavyko ištirpinti led- 
kalnį, ir greitai mus užlies tvanas. O jeigu jie ir ją įgrūs į vonią? 

— Ji saugoma. 

— Puiku! Nuostabu! Linksmus žaidimus žaidi, padūkė- 
li! Bet kodėl? Kokio velnio tau reikia, Dogai? 

— Be paliovos kartoju, bct niekas nenori tikėti. Man 
nieko nereikia, tik dešimties gabalų. 

— O jeigu tavimi ir toliau netikės? 

— Teks juos priversti patikėti. Tik šito jie labai gailėsis. 


Vakariniai leidiniai išsamiau informavo apie Markhemą 
ir Braidį. Kažkoks landus laikraštininkas suuodė, kad nušau- 
tieji buvo samdomi žudikai. O šeštą valandą vakaro tai buvo 
patvirtinta televizijos žiniose ir pridurta, kad jie buvo susiję su 
Turko operacijomis Europoje. Vienai redakcijai pavyko susi- 
siekti su Turku, bet šis pareiškė, jog verčiasi teisėtu verslu ir 
neturi jokio ryšio su nužudytaisiais. Tam tikrų tarnybų analiti- 

kai užsiminė apie galimybę susieti tuos nužudymus ir kurjerio 
nužudymą Marselyje su milijoninės vertės heroino pagrobimu. 

Elas Devekijas pasipiktinęs plekštelėjo delnu per naują 
spalvotąjį televizorių ir išjungė jį. 

— Viskas aišku, — tarė jis. 

— Niekas neaišku, — atkirtau jam. 

— Šiandien truputėlį pasėdėjau prie telefono, — pasakė 
Elas. Jis atsistojo, priėjo prie baro, įsipylė alaus, stebėdamas 
mane baro veidrodyje. — Man pavyko prisikapstyti iki vieno 
policijos viršininko Ispanijoje. Jis sutiko su manimi pasikal- 
bėti, girdi, kažkokio draugo prašomas. 

— Nair kas?.. 

— Yra kažkokia paslaptinga figūra, žinoma kaip Elis 
Lobas, prikrečianti jiems daug šunybių. Niekas jo nematė, nie- 
kas nepažįsta. Vienas tipas, teigiantis jį pažinojęs, mano, kad 
Elis Lobas žuvo kalnuose Ispanijos pietuose. 

— Ir kas iš to? — pasiteiravau gurkšnodamas alų ir Žiū- 
rėdamas į Elą. 

— Elis Lobas su ypatingu malonumu mėgdavo kaišioti 
pagalius į ratus kitam paslaptingam tipui, kažkokiam Le Fle- 
rui. Ir tai jis darydavo taip mikliai, kad pamažu tapo pirmuoju 
“kaifo" rekete. 

— Jeigu jis žuvo, tai kam nerimauti? 

— Jo kūno taip niekas ir nerado, bet jo braižas ir dabar 
aptinkamas. 

— Tegul policija tuo rūpinasi. 

— Policija ne tokia visagalė kaip mafija. Pastaroji turi 
užtektinai ir žmonių, ir pinigų, kad galėtų priversti visus Žais- 
ti pagaljos taisykles. Vargas tam, kas pastos jai kelią. Taigi ji 
mano, kad Elis Lobas gyvas. 

„— Arčiau prie reikalo, Elai. 

— Ne kartą pagalvojau apie panašumą: El Lobas... vil- 
kas... ir tavo vardas. Sakyk, ar tu kada nors buvai vadinamas 
Vilkšuniu? 

— Turėjau ir blogesnių pravardžių. — Nepatenkintas 
mano atsakymu, jis laukė. 

— Liaukis, Elai. Juk tai natūralu, turint tokį šunišką 
vardą. 

— Gerai, Dogai... Tik šį kartą man nemeluok. Aš kaip 
niekas kitas galiu pasakyti, kada tu meluoji. Elis Lobas... tai tu? 

Nemirksėdamas žiūrėjau jam tiesiai į akis. 

— Ne. Gaila tave nuvilti. 

Ant sienos garsiai tiksėjo laikrodis. Po ilgos pauzės Elas 
nusijuokė ir gurkštelėjo alaus. 

— Gerai, Dogai. Aš tikiu. 

— Ačiū Dievui, bent tu patikėjai. 

Elas atsipalaidavo ant savo sofos ir užsikėlė koją ant 
kojos. 

— Surinkau informaciją apie Rolandą Holandą. Ji vi- 
siškai švari. 

— Sumanus vyrukas. 

— Judu kažkada buvote neišskiriami. 

— Kaipgi! Juk mudu kartu skraidėme. O ir tu pats jį 
pažįsti ne blogiau už mane. 

Elas linktelėjo, baigė gerti alų, paskui atsistojo ir nuėjo 
pasiimti iš šaldytuvo dar vienos skardinės. 

— Keista, bet jis irgi demobiliza+osi Europoje, kaip ir tu. 

— Jis, kaip ir aš, neturėjo pas ką grįžti. 

— Rolis buvo elitinės studentų draugijos “Fi Beta Kap- 
pa" narys. Kandidato laipsnis ir kitokie apdovanojimai. Pro- 
tinga galva, puikios perspektyvos. 

Supratau, kur jis lenkia. 

— Todėl jis ir liko Europoje. Ten jam atsivėrė didžiulės 
galimybės. Jeigu surinkai apie jį informaciją, įsitikinai, kad 
jis teisingai apskaičiavo. Dabar jis užima svarbią vietą kai ku- 
riose galingose pramonės šakose. Vyriausybių vadovai tariasi 
su juo svarbiausiais ekonomikos klausimais. 

— O su tavim arjis pasitaria, Dogai? 

— O kaipgi, — atsakiau juokdamasis. — Kaip tu manai, 
kas stovi už “Fi Beta Kappa"? 

— Tik ne tu, — burbtelėjo Elas. — Tu ir skaičiuoti nie- 
kada nemokėjai. 

— O kodėl taip susidomėjai Holandu? 

— Mažyli Dogai, mūsų bičiulis Rolandas mano, kad tau 
nėra lygių, o tokių Žmonių pagyrimas daug reiškia. Ypač tu- 
rint galvoje neaiškią tavo turto kilmę, kad tam tikruose sluoks- 
niuose tereikia ištarti tavo vardą, ir visi užsičiaupia, kad tavc 
persekioja samdomi žudikai, kad tu taip atkakliai nori išuos- 
tinėti, kaip organizuota prekyba narkotikais. 

— Aš — mįslė, — tariau. 

— Tu — šunvotė sėdynėje, ir aš tavęs bijau. 

— Ar sužinojai, ko buvau prašęs? 

— Buvau viename pasitarime. Du svarbūs dalyviai neat- 
vyko, bet paskambino ir pasiteisino. Iš to, ką nugirdau, supra- 
tau, kad nedalyvavusieji nesutaria su pasitarimo organizato- 
riais dėl kažkokios operacijos žlugimo, ir jeigu pastarieji nepa- 
siaiškins ir negrąžins... dingusio produkto, kalba bus kitokia. 

— Teisingai supratai, — pagyriau jį. 

— Darbas reikalauja krutinti smegenis. 

— Ką įtaria? 

— Ar pažįsti brolius Gvido? 

— Vadovauja reketui jūrų ir oro uostuose. 

Elas įdėmiai pažiūrėjo į mane. 

— Tu neblogai informuotas, nors ilgai čia nebuvai. 

— Europoje irgi laikraščius skaitydavau. O jie mielai 
rašo apie nusikalstamumą Amerikoje. 

— Broliai Gvido verčiasi narkotikais. Vyriausybė ir se- 
natas du kartus surengė jų veiklos tyrimą, bet viskas veltui. Jie 
turi patikimą legalų “stogą". 

— Jeigu jie tokie nekalti angelėliai, ko taip sukruto jų 
draugai? — paklausiau. 

— Geras klausimas, — tarė Elas. — Buvo kalbama, kad 
jiedu kartais imdavo ir nuslėpdavo dalį prekės. Tuomet jie dar 
buvo smulkios žuvelės, todėl organizacija žiūrėdavo į tai pro 
pirštus. Dabar rimtesni dalykai dedasi. Yra manančių, kad kro- 
vinio pagrobimas — tai bandymas perimti kontrolę ir nustumti 
sindikatą. Mafija nusprendė padaryti tam galą. Narkotikai siun- 
čiami nedideliais paketais, pelnas milijoninis, nesunku gabenti 

ir realizuoti. Taigi jeigu apsukriam tarpininkui pavyksta nu- 
slėpti užtektinai prekės, jis įkuria savo organizaciją. 

— Broliai Gvido ne tokie kvaili, — pasakiau. 

— Galbūt. Bet dabar jie priversti tai įrodinėti, 0 aš vi- 
siškai nenoriu patekti į kryžminę ugnį. 

— Kas jau kas, Elai, bet tu nepateksi, 

Jis tik šyptelėjo, tepliodamas alaus skardine šlapią pėd- 
saką ant stalo. 

— Dogai... man nereikėtų kaišioti nosies kur nereikia, 
bet aš ticsiog mirštu iš smalsumo. 

— Apie ką tu? 

— Žmonės patenka bėdon įvairiai. Kartais net ne dėl 
savo kaltės... tai kaip grandinėje — viena grandis traukia pas- 
kui save kitą. 

— Aiškiau kalbėk, seni. 

— Kažkas stengiasi prikabinti tau tą narkotikų bylą. 

Tylėdamas patraukiau pečiais. 

— Iš savo telefoninių pokalbių išpešiau dar vieną infor- 
maciją. Tuoj po karo ėmei suktis juodojoje rinkoje, ar taip? 

— Klausi ar vėl manai? 

— Ten tau nebuvo sunku. Dar karo metais pavojus tau 
būdavo kaip gyvenimo prieskonis. O Europoje pavojų buvo 
per akis. Užsigrūdinęs kare, į smūgį atsakydavai dar negailes- 
tingesniu smūgiu ir patirdavai iš to didelį malonumą. Karas 
išmokė žudyti, ir netrukus tau tai pasidarė įprastas dalykas. 

— Tu taip manai? — paklausiau jį. 

— Manau, kad po minutės tu patvirtinsi mano mintis, — 
atsakė Elas. 

— Tikiuosi, atsakymai tave patenkins. 

— Tu dirbai juodojoje rinkoje? 

— Taip. 

— Tu buvai susijęs su narkotikais? 

Teigiamai palinksėjau galvą. 

— Po karo tu žudei žmones? 

— Nemažai. 

Baigęs tyrinėti mano veido išraišką, Elas tarė: 

— Atleisk, kad klausinėjau. 

Užsidėjęs ant galvos skrybėlę, susiradau pakelyje pas- 
kutinę cigaretę ir užsirūkiau. 

— Dogai, kokie tavo planai? 

— Noriu apsilankyti gimtajame miestelyje. Nesudėtin- 
gas dalykas, kaip ir kiti, apie kuriuos svajojau. 

— Būk atsargesnis. Labai jau gilius pėdsakus palieki. 

Atidaręs duris atsigręžiau. Elas žiūrėjo į mane ir atsi- 
sveikindamas liūdnai pamojavo ranka. 


15 skyrius 


Man du kartus teko keisti taksi, kol nusigavau iki Linto- 
no. Maršrutą pasirinkau iš anksto pagal žemėlapį ir iškeliavau 
naktį, kad būtų lengviau pastebėti galimus persckiotojus ir pa- 
prasčiau jų atsikratyti. 

Auštant įvažiavome į miestą. Nusprendęs užkąsti, su- 
stojau prie pakelės restoranėlio. Buvo ankstus metas, todėl, be 
manęs ir sunkvežimio vairuotojo, salėje nieko nebuvo. 

Ten, Niujorke, palikau stebėtojus Hobį ir Malūnsparnį, 
kiti du saugojo Li ir Šeron. Išjudinau visus sraigtelius, o pats 
taip įsisukau, kad net kąsnis gerklėje strigo. 

Aš vėl įsitraukiau į žaidimą. Nemaniau, kad taip išeis. 
Tikėjausi, kad mane paliks ramybėje, o matija, kaip ir anks- 
čiau, virs savo dvokiančiame katile. Bet dabar katilas gali 
sprogti bet kuriuo momentu, o sprogimas sumals į šipulius ir 
teisiuosius, ir kaltuosius, ir tuos, kurie apskritai niekuo dėti. 

Per dvidešimt metų taip pavargau nuo griausmo ir spro- 
gimų, jog atrodė, kad visus kaulus gelia. Aš norėjau tik vieno 
— nulįsti į kokią atkampią vietelę ir ilsėtis, ilsėtis amžinai. 

Gimtieji namai. Pasaulyje neturiu tokios vietos. Turiu 
tik svajonę apie namus, kurių ieškai su vaikišku užsispyrimu 
visą gyvenimą. Kol kas mano gyvenimo kelyje nėra tokios sto- 
telės — gimtieji namai. 

Kyštelėjau ranką į kišenę, norėdamas išsiimti cigaretes, ir 

kartu su pakeliu ištraukiau Li raštelį, kurį jis paliko ant tualeti- 
nio staliuko, o aš įsikišau į kišenę nespėjęs nė perskaityti. Li 
rašysena ant viršaus buvo iškeverzota: “Tai man perdavė sargas". 
Raštelyje buvo du žodžiai ir skaičiai, parašyti pieštuku spausdin- 
tinėmis raidėmis: “Dogas. Feris, 655". Nieko nesupratau. Pigus 
popierius, regis, nuplėštas nuo standartinio pašto popieriaus, koks 
dažniausiai siūlomas viešbučiuose. Tačiau visa tai buvo kažkaip 
keistai pažįstama, nors atmintis nieko nesufleravo. 

Kažkas žinojo, kur aš esu. Kažkas perdavė raštelį ir bu- 
tų pasinaudoję man žinomu kodu. O tie, kurie mane medžioja, 
raštelių nerašinėja, jie tik suseka ir nužudo. 

Įsiminęs turinį, sudeginau raštelį peleninėje. Tai darant, 
bufetininkas įdėmiai pažiūrėjo į mane,patraukė pečiais ir 
nusigręžė. Baigęs gerti kavą, sunkvežimio vairuotojas atsiskaitė 
ir išėjo. Aš irgi paprašiau sąskaitos, daviau penkis dolerius, 
pasiėmiau grąžą ir tęsiau savo kelionę. 

Prie Todo įstaigos stovėjo daug automobilių, o viduje 
šmirinėjo žmonės, vilkintys darbininkų kombinezonais. Du 
vyrai per penkiasdešimt metų smalsiai mane apžiūrėjo, o vie- 
nas paklausė: 

— Irgi profsąjungos narys? 

— Ne. Šiaip aplankiau miestą. Kadaise čia gyvenau. 

— Nori čia įsidarbinti? 

— Ne. Todas — mano pažįstamas. O kas čia vyksta? 

— Berinai samdo darbininkų, — atsakė kitas vyriškis. 
Jis mirktelėjo man per akinių viršų. 

— Bet kad nėra iš ko rinktis. Jiems reikėtų jaunesnių, 
tokių kaip tu. 

— Jūs man meilikaujate, drauguži. Aš irgi iš senukų. 

— Iki mūsų tau dar toli, sūneli. 

Pamatęs mane, Todas pakėlė antakius ir nurodė man vie- 
tą šalia savęs. 

— Sveikas, maži. Taip ir žinojau, kad prasidės sąmyšis. 
Tu kaip ir tavo tėvas. Vos tik jis pasirodydavo, gyvenimas už- 
virdavo. Tai kokį pasisėdėjimą sumanys, tai šokius iki nukriti- 
mo arba dainas iki ryto. 

— Ne, Todai, aš čia niekuo dėtas. O kas čia vyksta? 

— Berinai pasirašė naujų kontraktų ir dabar renka dar- 
bininkus. Vyrukai geri, bet senoki. Pusė jų jau daugelį metų iš 
pašalpų gyvena. Jaunimo nesurinksi, nes Makmilanas moka 
daugiau, negu nustatė profsąjunga. O veteranai pasiryžę vis- 
kam, kad tik galėtų grįžti į darbą. Berinai siūlo atlygius ma- 
žesnius už profsąjungos minimumą, todėl profsąjungos ir su- 
judo, nes juo didesni atlyginimai, tuo didesni mokesčiai. O 
seniams į tai nusispjauti — jiems trūks plyš reikia darbo. 

— Tai kas gi bus, Todai? 

— Pats Žinai. Profsąjungos spaus Berinus, kad padidin- 
tų atlygius, grasindamos nutraukti kontraktus. Surengęs pike- 
tus, suvarys iš miesto žaliūkų su kumščiais. Tie šulai iš prof- 
sąjungos žino visokiausių būdų. 

— O jeigu pažvelgsime iš kitos pusės? Mirštančiame 
miestelyje buvę darbininkai skursta iš menkų socialinių pa- 
šalpų. Ir štai atsiranda galimybė atsistoti ant kojų, bet jiems 
trukdo nusipenėję profsąjungų politikieriai, kuriems terūpi tik 
kuo daugiau mokesčių surinkti į savo iždą. 

— Nair kas? 

— Laikraštininko svajonė ir košmaras profsąjungos Io- 
bistams. | 

Todas susimąstė, nugėrė alaus ir pastatė bokalą. 

— Kad aš prasmegčiau, jeigu tu neteisus. 

— Todai, manau, jie sugalvojo gudresnį žaidimą. Ir aš 
sužinosiu, kokį. 

Todas dar prisipylė alaus ir labai rimtai pažvelgė man 
tiesiai į akis. 

— Pasakyk man, Dogai, ar tų senų darbo jaučių neatleis? 

Man kažkaip keistai suspaudė širdį, todėl greit prikišau 
prie lūpų bokalą, norėdamas nuslėpti savo veido išraišką. Pas- 
kui, jį nuleidęs, pažvelgiau į senį. 

— Padarysiu viską, kad taip neatsitiktų. 

Matyt, mano atsakymas jį nuramino, ir jis šypsodamasis 
palingavo galvą. 

— O tu — išluptas tėtušis. 

— Dėkui. 

— Gaila, kad tu jo nematei. 

— Todai, juk galiu pasižiūrėti į veidrodį. 

— Irgi tiesa. Tu ten ir savo senelį pamatysi. O kur tavo 
mergaičiukė? 

— Dirba. Bijau jai įkyrėti. 

— Neplepėk. Ta mergaičiukė iki ausų tave įsimylėjusi, — 
jis nusišluostė ranka burną ir Žiūrėjo į mane šypsodamasis. 

— Kur čia pas jus telefonas? — paklausiau jį. 

— Ten, hole. Ar nori dar kokią nors košę užvirti? 

— Truputį. 

— Nairjaunimas dabar... 


Liokajus buvo ramus ir dalykiškas. Tam tikra prasme jis 
irgi buvo samdinys, pasirengęs įvykdyti bet kokį pavedimą, 
kol jį patenkina atlyginimas. Tokie žmonės turi ypatingą uoslę 
— jie neklysdami atskiria žaidėjus, kuriems sekasi. 

— Sveikas, Harvi, — uoslė neapvylė, ir Harvis pasitiko 
mane su šypsena, kurioje niekas, išskyrus mane, nepastebėtų 
nieko ypatingo, ir atidarė duris. 

— Mis Pem ir mis Veda namuose, sere. 

— O Liusela? 

— Pasigėrė, sere. Ar aš ne per šiurkštus? 

— Viskas gerai, Harvi. O broleliai? 

— Pasitarime, sere. 

— Puiku. Pasirinkau gerą momentą. 

— Ir aš taip manau, sere. 

— O kodėl tu taip manai, Harvi? 

Jis žiūrėjo į mane tiesiai, nesišypsodamas, nepakelda- 
mas antakių, kaip žiūri šuo rujoje į savo vadą, tylomis pripa- 
žindamas jo jėgą. 

— Todėl kad po jūsų apsilankymo, sere, jūs buvote nesi- 
baigiančių aptarimų objektas. 

— Tikiuosi, nieko gero apie mane nebuvo kalbėta? 

— Dėl šito galite būti ramus, sere. 

Paėmęs mano paltą ir skrybėlę, Harvis palydėjo mane 
iki svetainės durų. 

— Ar pranešti apic jūsų atvykimą? 

— Neverta. 

Dviejų moterų balsus išgirdau dar nepriėjęs bibliote- 
kos. Nepaisant amžiaus, jų balsai tebebuvo tokie pat, kaip tais 
laikais, kai tos spygaujančios niekšelės plonomis kasytėmis 
kikendavo už portjerų, paslapčia stebėdamos, kaip mane lupa, 
ir tuoj pat imdavo žliumbti, kai kas nors sučiupdavo jas su 
vogto cukraus gabaliuku. 

Besibardamos, kaip visada, jos šnypštė viena ant kitos 
tarsi dvi gyvatės, net nepstebėjusios, kaip įėjau į kambarį. 

— Baikit turgų, damos. 

Veda akimirksniu atsigręžė į balsą, pasirengusi duoti 
deramą atkirtį, bet sustingo su išgąstinga veido išraiška, kuri 
tarsi veidrodyje atsispindėjo ir Pem veide. 

— Sėskitės ir nevapėkite, — įsakiau joms. Paskui pri- 
ėjau prie rašomojo stalo, iš krištolinės cigarečių dėžutės pasi- 
ėmiau cigaretę, prisidegiau ją, užsitraukiau, su pasidygėjimu 
sviedžiau ant kilimo ir sutryniau pakulne. Užsirūkęs savo 
įprastą cigaretę, reikšmingai nusišypsojau seserims, todėljos 
sėdėjo nuščiuvusios ir neatitraukdamos nuo manęs akių. At- 
rodė, kad jų neapykanta pripildė kambarį kaip dūmai. 

Nuostabus vaizdelis! Prisigėrėjęs iki valiai atsisėdau prie 
senelio stalo, į jo mėgstamiausią kėdę, patogiai įsitaisiau ir 
žiūrėjau, kaip jos, krutindamos ant kelių savo plonus kaip pe- 
lių pirštelius, išgąstingomis akimis mato priešais ne tik ma- 
ne, bet ir senelį. 

— Praėjusį kartą buvo tik žiedeliai. 

Įpratusi blefuoti Las Vego ir Monte Karlo lošimų lindy- 
nėse, Veda bandė mane sudrausminti: 

— Dogeronai, aš nepakęsiu... 

Kozirius turėjau aš, todėl neleidau jai baigti: 

— Liaukis juokus krėtusi, mes ne vaikai. Tiesa, mano 
užpakalis atsimins tas dieneles visą gyvenimą. O jeigu tu dar 
bandysi gudrauti, pasiguldysiu ant kelio ir taip prilupsiu savo 
diržu, kad oda atšoks nuo tavo užpakalio. Pripratote mat visą 
laiką gėrėtis mano nudirtuoju. 

— Tai jau per daug! 

— Tik dar kartą prasižiok, ir pamatysi. 

Susigūžusi fotelyje, Veda karštligiškai įsikabino pirš- 
tais į ranktūrius. O aš nukreipiau akis į Pem. 

— Ir tavęs tas pats laukia, bet tik tau ne kailį karšiu, o 
spirsiu į užpakalį. 

Jos žandikaulis atvipo, ir aš mačiau, kaip ji bandė su- 
galvoti, ką man atsakyti, bet taip nieko ir nesumąstė. 

— Kur Marvinas? Tavo vyras. 

Ji sunkiai išstenėjo: 

— Išvažiavo... į miestą. 

— Turbūt dulkina kokią bobelę ant automobilio galinės 
sėdynės. Ir negali jo smerkti. Juk iš tavęs jam nieko nebekliūva. 

Pem su įniršiu buvo bešokanti iš fotelio, bet aš ją sutu- 
rėjau: 

— Nešokinėk, pupyte. Tau buvo keturiolika, kai pirmą 
kartą išbandei meilės skonį. Būtent skonį. Prisimeni tą eržilą, 
kurjerį? 

Sesutė vos nenualpo. Išraudusi iki plaukų šaknų, ji bejė- 
giškai žiūrėjo į Vedą, bet ir šios veidas buvo perkreiptas iš 
nuostabos. Pem iškėlė ranką, tarsi bandydama mane sustabdy- 
ti. Bet aš jau buvau įsivažiavęs. 

— Nesijaudink taip, Pem. Juk tau patiko. Tu nepralei- 
dai nė vieno kurjerio, kol neužsirovei ant normalaus vaikino, 
kuris persmeigė tave kaip dera, nors tu ir žviegei kaip parše- 
lis. O paskui pasakei, kad aš nustūmiau tave nuo galinio prie- 
angio, ir man vėl kliuvo nė už ką. Ir tik todėl, kad netinkamu 
momentu užėjau į skalbyklą marškinių. | 

Veda žiūrėjo į seserį lyg į kokią ufonautę. Kadangi pasi- 
taikė toks patogus momentas, pasakysiu ir jai šį tą. 

— Veda, vaikeli, nežiūrėk į ją taip griežtai. Prisimeni, 
kas buvo tarp tavęs ir guvernantės, kuri tarnavo pas Forbsus? O 
su ta juoduke iš tavo mokyklos, viešėjusia pas mus per atosto- 
gas? O su dailininke, kurią pasamdė senelės namo Mondo By- 
če apdailai? Todėl nespoksok taip piktai į Pem. Kai išvykau, 
tau buvo septyniolika ir tu mylėjai tik bobas. O kaip dabar? 

Jos sėdėjo susigūžusios, nervingai judindamos ant kelių 
sudėtus rankų pirštus ir bandydamos vaizduoti įsižeidusias 
matronas, bet jos žinojo, kad visa tai tiesa. 

— Galjums palengvės, jeigu pasakysiu, kad Liusela irgi 
ne geresnė. Tiesa, ji sąžiningesnė. Ji mėgo normalų seksą, bet 
visada susidurdavo su perėjūnais, kurie vesdavo jos pinigus. 
Bet kiekvieną kartą jai užtekdavo proto išsiskirti. Gaila jos. Ji 
dar gana jauna, ir seksas jai reikalingas nuolat. Kai nėra kava- 
lierių, juos pakeičia girtavimas, todėl bent sapnuose ji gali nu- 
maldyti savo aistras. 

Minutėlę patylėjęs pažvelgiau į Kamerono Berino por- 
tretą, kabantį ant sienos. Jo veidas man nebeatrodė toks nuož- 
mus. Gerai įsižiūrėjus, jis atrodė net sunerimęs. Mirktelėjęs 
jam pagalvojau, kad neverta nerimauti — Kamerono genai pa- 
taikė į mane tiesiai, o ne per jo priekvaišą brolį. 

— Mielosios damos, jūs nusigyvenote. 

Pem sureagavo pirmoji, labai natūraliai suvaidindama 
nepatiklų pasipiktinimą: 

— Kaip tu gali ateiti čia ir... 

— Jau atėjau ir sakau, ką žinau. Užteks kvailioti. Jūs 
savo akcijas pardavėte. Aš supirkau jas ir dar šį bei tą. Dabar 
turiu beveik visą kontrolinį paketą. 

Vedos lūpos pabalo. Pem timpčiojo suknelės rankovę. 

— Broliukai nežino, kad jūs likote be skatiko, juk taip? 

Jos tylėjo. 

— Berinų akcijų kainos smuko. Įrenginiai paseno, pa- 
statai apšepo, kontraktai tuoj nuplauks. Jus neša srovė ant pu- 
siau nuskendusio rąsto, o virš jūsų jau suka ratus maitvana- 
giai. O kas tie maitvanagiai, ar žinote? Aš, Makmilanas ir fe- 
deralinis nekilnojamojo turto komitetas. Tik klausimas — kas 
bus pirmas. O jums žaidimas baigėsi. Jūs pralaimėjote. 

— Dogai, — pagaliau ištarė Veda, žiūrėdama į mane šal- 
tomis apdairiomis akimis. — Juk tu atėjai ne tam, kad mus įžei- 
dinėtum... — Aš šyptelėjau, ir ji žinojo, kodėl ir ko iš jos laukiu. 
Ji linktelėjo galvą ir užbaigė: — ... ar išsakytum tiesą į akis. 

— Ne tam, — atsakiau. 

— Tai koks tavo apsilankymo tikslas? 

— Jeigu nenorite atsidurti gatvėje, darysite tai, ką jums 
liepsiu. 

— Kas gi tai? — išspaudė Pem. 

— Tegul Alfis ir Denisas mano, kad akcijos tebėra pas 
jus. Pirmoji sąlyga: valdyboje balsuokite taip, kaip jums pasa- 
kysiu, nesvarbu, ką jie bekalbėtų. Tai lengva sąlyga, ir jeigu 
gerai elgsitės, gal ir atgausite dalį savo akcijų. Supratot? 

Jos bandė išsaugoti nors kruopelytę savo buvusios didy- 
bės, ir aš pastebėjau, kaip jų akyse šmėkštelėjo ankstesnis pa- 
sipūtimas prieš šeimos barbarą, išsišokėlį. Veda pirmoji išsi- 
davė. Ir pakliuvo ticsiai į spąstus. 

— O antroji sąlyga? — paklausė ji kvailai veidmainiau- 
dama. Ir tuoj pat suprato, kad nevertėjo to daryti. Užsirūkiau 
cigaretę ir užsikėliau kojas ant stalo krašto. 

— Stokitės! Abi! 

Jos susižvalgė ir atsistojo. 

— Nusirenkite! 

Siaubas iškreipė jų veidus. Tai matydamas pajutau ma- 
lonumą. Bėgo sekundės. Pasipiktinimą ir įtūžį jų veiduose pa- 
keitė maldavimas, o paskui ir visiškas nuolankumas. 

Drabužiai dviem krūvelėmis gulėjo ant grindų. Liepiau 
joms pasisukti nugara į mane, paskui vėl atsigręžti veidu. Se- 
novinėje rašalinėje suspaudęs nuorūką, atsistojau. 

— Harvi, atneškite mano drabužius, — pašaukiau. 

Harvis stabtelėjo prie slenksčio, įsimindamas sceną, ir 
padavė man paltą bei skrybėlę. 
nusiskusk, nes apžėlei plaukais kaip kokia pigi kekšė. 

Harvis palydėjo mane, vos pajėgdamas suvaldyti šypseną. 

— Ar galiu dar kuo pasitarnauti, sere? 

— Viskas sutvarkyta, — atsakiau, paliesdamas jo petį. 

— Labai gerai, sere. 

Išeidamas išgirdau, kaip jis pašaipiai kartojo: 

— Labai gerai, sere. 

Jau ketvirtą kartą užfiksavau paskui mane važiuojantį 
melsvą pikapą. Sustojęs prie pašto, užėjau nusipirkti ženkliu- 
kų ir pamačiau, kaip prie gretimo langelio sunkvežimio vai- 
ruotojas siunčia banderolę. Gal šešiasdešimties metų, vilkin- 
tis džinsus ir padėvėtą megztinį. Kai ėjau pro duris, jis gavo 
kvitą. Palaukiau, kol jis išeis, tada pajudėjau iš vietos, pasukau 
ir sustojau prie nedidelės ūkinių prekių parduotuvės. 

Mano nervai buvo įtempti. Iš galvos neišėjo raštelis: 
“Dogas. Feris, 655". 

Tai buvo jaunas šviesiaplaukis vokietis, jis net šalmo ne- 
spėjo užsidėti. Kažkaip stebuklingai išsisukau nuo to piktdžiu- 
giškai besišypsančio frico, bet jis tuoj pat numušė Bertramą. 
Spėjau tik įsiminti jo veidą,vardą — Helgurtas, išvedžiotą po 
žibintu, ir penkis ženklus ant jo “mesero", reiškiančius, kad jo 
sąskaitoje trys amerikiečių ir du anglų lėktuvai. Mes vienu me-. 
tu palinkome ant sparno ir čiuožėme kaip du meilužiai, pasi- 
rengę susilieti į ugninį bučinį. Padarę staigų viražą, kad net krau- 
jas nuslūgo iš galvos, mudu išsiskyrėme, ir jis atsidūrė mano 
taikinyje anksčiau nei aš jo. Ugnies čiurkšlė per kelias sekun- 
des pavertė puikią skraidančią mašiną metalo laužo krūva, o 
besišypsantį šviesiaplaukį fricą — dulkėmis. Jis numušė penkis 
lėktuvus, o aš gerokai daugiau, bet prisiminiau juos visus, ir 
šitą Helgurtą, ir jo lėktuvą. Tad kodėl negaliu prisiminti, ką 
reiškia “Dogas. Feris, 655"? 

Buvo dvi valandos šešiolika minučių dienos. Apvažia- 
vęs gamyklos kompleksą ir įsitikinęs, kad, iš šalies Žiūrint, 
atrodo, jos gyvenimas ten virte verda, pasukau į šoninį keliu- 
ką, einantį senamiesčiu, sustojau prie alaus baro, išgėriau alaus 
ir paskambinau Šeilai Makmilan. 

Kai prisistačiau, ji nusijuokė ir pakvietė mane pictų. Bet 
aš pasakiau, kad jeigu ji nori pamatyti tą vietą, kurjos vyrelis 
įsigijo savo randą, tegul atvažiuoja į restoranėlį “Pas Todą". 


Senukai darbininkai jau buvo išsiskirstę. Pric baro sė- 


dėjo trys žmonės. Tyliai grojo radijas, o besileidžianti saulė 
pro dulkėtus langus skleidė savo rausvą šviesą. 

Žinoma, Šeilai nereikėjo ateiti čia su tuo odiniu mini 
sijonėliu, aptempiančiu jos užpakaliuką. O ir pėdkelnes galė- 
jo užsimauti — būtų bent šiek tiek pridengusi savo nuogą kū- 
ną. Odinė liemenė su spurgais, suveržta per liemenį diržu, at- 
vėrė jos įdegusią krūtinę vos ne iki bambos. 

— Kotas Todas į mane taip žiūri? — paklausė Šeila. 

— Į tave pasižiūrėjęs, iš karto baigsi, — atsakiau. 

— Jis ar tu? 

— Manęs nuogu kūnu nenustebinsi. O štai senį sujaudinai. 

— Kojomis ar krūtimis? 

— Viskuo iš karto. O jam gero reikia po truputį. 

— Nuo ko pradėsim? 

— Nelįsk prie Todo, nes gausi alumi per fizionomiją. 

— Tuomet lįsiu prie tavęs. 

— O aš galiu iškrėsti dar blogesnį pokštą. 

— Tai ir krėsk. 

— Pažiūrėk į mane. 

— Žiūriu. 

— Ir dabar nesupranti? 

— Juokauji. 

— Visiškai ne, mažyte. Saugokis. 

Šypsena lėtai išsiskleidė jos veide kaip tekanti saulė. Atro- 
dė, kad jos skaisčiai mėlynos akys užliejo mane savo švytėjimu. 

— Tigras? 

— Panašiai. Saugokis. Nors tigrai moka ir murkti. 

— Tu — bjaurus tigras. 

— O tu labai stengiesi tuo įsitikinti. 

— Tau prišnekėjo apie mane visokių niekų, Dogai. 

— Nemanau, kad kas nors norėtų tokiu būdu pasilinks- 
minti. 

— Šit kaip? | 

Įtikinamai linktelėjau galvą. 

— Kaip ant Kroso galvos atsirado randas? 

— Jis pasakė tau tiesą. Trenkiau jam akmeniu. Mažas 
buvau, kitaip apsiginti negalėjau. Prabudo žemieji instinktai. 

— Kad tu žinotum, kaip jis tavęs nekenčia. 


192 


— Jis tiesiog nekenčia visų Berinų. 

— Bet juk tu — ne Berinas. 

— Bet aš turiu akmenį... užantyje. 

Šeila pakėlė taurę ir per gėrimą su ledu pažiūrėjo į sau- 
lę. Vaivorykštinis šviesos ruoželis krito ant jos veido. Ji nu- 
leido taurę. 

— Žinai, ką jis ketina tau padaryti? 

— Tegul pabando. 

Pamojau Todui ranka, kad įpiltų man dar. 

— Jeigu tave išrengus, ar tu visa tokia dailutė? 

Akimirką jos akių migdolai išsiplėtė, ir ji nusijuokė. 

— Dar dailesnė. 

— O plaukai tokios pat spalvos? 

— Visiškai. 

— O kojos? 

— Auga nuo pat kaklo. 

— Ar greitai susijaudini? 

— O, taip. 

— Kada patenkini pati save? 

— Otuiš tiesų tigras. 

— Nori įsitikinti? 

— Ne. 

— Geriau paplepėti? 

— Žinoma, — atsakė ji. 

— Mudu turime apie ką paplepėti, tiesa? 

— Ko gero. Žiūriu, tu neblogas moterų psichologas. 

— Regis, taip.. 

— Einam iš čia kur nors, pasikalbėsim. 

Kai padėjau pinigus ant prekystalio, Todas pažiūrėjo į 
mane taip, lyg būčiau tramdytojas tigro narve, paskui beviltiš- 
kai numojo ranka, nusikeikė ir supratingai nusišypsojo. 

Atidariau jai automobilio dureles, ji atsisėdo, žiūrėda- 
ma tiesiai prieš save. 

— Kas nors turi pralaimėti. 

— Visada taip, — atsakiau. 

Šeila atsegiojo mano marškinių sagas iki pat juosmens 
ir nagų galiukais perbraukė krūtine iš viršaus žemyn, sukelda- 
ma man karščio bangą. 

— Patinka? — pakausė ji. 

— Malonu. 

Virš mūsų juodame nakties danguje švietė plonytis mė- 
nulio pjautuvas, kartkartėm dingdamas už praplaukiančių de- 
besų. Žaros, nutvieskusios Lintoną, fone buvo matyti užmies- 
čio namo įlankos pakrantėje bokštai ir kairiojo mauritaniš- 
kojo sparno siluetas. 

— Tu išsiblaškęs, — tarė Šeila. 

— Aš mėgaujuos. 

— Vyras turi būti agresyvus. 

— Kai tai būtina. 

— Jau būtina, jaučiu savo ranka. 

— Šeila, tu tiesiog pavydi, kad neturi tokio užvedamo 
žaisliuko. 

— Atrodo, mes ketinome pasikalbėti? 

Ištiesęs ranką, perbraukiau jos koja aukštyn žemyn, po 
mano pirštais raumenys įsitempė ir vėl atsipalaidavo. Jos pirš- 
tai nurimo ant mano krūtinės, bet netrukus vėl sujudėjo, bro- 
žuodami krūtinę, lįsdami po diržu. Bet tie judesiai buvo kaž- 
kokie mechaniški, bejausmiai. Tarsi vaidintų savo vaidmenį 
pagal seniai žinomą scenarijų. 

— O ką veikia Krosas? — paklausiau. 

Nagų galiukai brūkštelėjo giliau, paskui vėl atsipalaidavo. 

— Dirba. Jis atsidavęs savo darbui. 

Vėl užmečiau rankas už galvos. Jos pirštai tebeerzino 
mane. Šeila apsivertė ant pilvo, žiūrėdama į mane iš viršaus. 

— Jau geriau jis atsiduotų tau, — pasakiau. 

— Mes seniai vedę. — Ji atsegė kelnių diržo sagtį. — 
Mūsų vestuvių dieną man sukako septyniolika. 

— Nesvarbu. Metams bėgant tau vertėtų tobulėti. 


194 


— Kad būtų koks tikslas, dar suprasčiau. Bet jis viskam 
abejingas, išskyrus darbą. 

— Ar tujį myli? 

— Žinoma. 

— Ojjis tave? 

— Taip. Be abejo. Tačiau, be meilės, žmones turi sieti ir 
kas kita, ar ne taip? 

Šeila parėmė delnu smakrą. Ištraukiau iš po galvos ran- 
ką ir perbraukiau pirštais per įdubą tarp krūtų. Pajutau, kaip 
virptelėjo jos pečiai ir sustingo pirštai prie diržo. Švelniai pa- 
plekšnojau jos skruostą ir vėl pasibrukau ranką po galva. Jos 
pirštai vėl sujudėjo. Paskui ji atitraukė užtrauktuką ir švel- 
niais judesiais pradėjo masažuoti man pilvą. 

— Kas tas kita? — paklausiau. 

Jos pirštai suko vis platesnius ratus, lyg kažko ieškoda- 
mi. Kelis kartus surado ir vos vos palietė. 

— Pavyzdžiui, supratimas. — Ji atsargiai suspaudė ma- 
ne švelniais pirštais, ir man užgniaužė kvapą. — Štai tu su- 
pranti, — įtikinamai pareiškė ji. 

— Gal reikėjo pasakyti jam, Šeila? 

Jos ranka sustingo, o akys įsmigo į nakties dangų. 

— Aš... aš negaliu. 

— Kodėl? 

— Todėl kad nėra ką sakyti. — Ji vėl žiūrėjo į mane, o aš 
žinojau, kad ji tamsoje šypsosi. — Nelabasis, tu per daug žinai. 

Jos pirštai suspaudė mane su apsimestine jėga taip, kad 
aš net švilpdamas išleidau orą pro sukąstus dantis. 

— Man regis, tu jau pasiruošęs? 

— Argi nematyti? 

— Visiškai pasiruošęs? 

— Visiškai, — atsakiau. 

— Tuoj išsiaiškinsim, — pasakė ji. Ir mane užplūdo tam- 
sa, banga ritosi po bangos, keldamos mane vis aukštyn ant 
šniokščiančios keteros, štai tas šniokštimas virto griaudžian- 
čiu kreščendo, ir aš nugarmėjau žemyn... ir vėl pamačiau dan- 
guje mėnulio pjautuvėlį ir Šeilos šypseną virš savęs. 

— Na kaip? 

— Nuostabu. Na kaip? — paklausiau aš. 

— Puiku, — atsakė Šeila, sutvarkė mane, užsagstė sa- 
gas, atsistojo ir, ištiesusi man ranką, padėjo atsistoti. 

— Ar galiu tavęs kai ko paklausti? — pasiteiravo. 

— Klausk. 

— Kodėl tu panorai su manim susitikti? 

— Juk tu pati mane pakvietei. 

— Neišsisukinėk. 

Išėmiau dvi cigaretes, vieną padaviau jai, ir mudu užsi- 
rūkėme. 

— Norėjau sužinoti iš tavęs, kaip tavo vyrelis ruošiasi 
užgrobti Berinų valdas. | 

— Persigalvojai? 

— Ne. Gal tik priėjimas buvo per ilgas. O gal reikėjo 
tiesiog paklausti, ir viskas? 

— Atsakymas vis tiek vienodas. Jis nori suryti Berinus. 

Šeila paėmė mane už parankės, ir mes nuėjome prie 
vandens. 

— Tas jo noras dar iš tų laikų, kai buvo gyvas tavo sene- 
lis. Krosas norėjo būti pirmiausias, turtingiausias, bet jo kely- 
je stovėjo Kamcronas Berinas. Ir vargšelis Krosas nesugebėjo 
pašalinti tos kliūties. Kiekvieną kartą senasis Kameronas pa- 
kišdavo jam koją. 

— Jis mano, kad šį kartą jam pasisekė? 

— O taip, jis džiūgauja. Vadinasi, nugalėjo. 

Išėję į tarpeklį, pasukome prie kopų. 

— Bet jis džiaugsis neilgai, — pasakiau. 

Sulėtinusi žingsnį, Šeila pažvelgė į mane. 

— Tu žinai, kad įlanka parduota? 

— Kažkas iš šeimos nupirko, — atsakiau. 

— Pirkėjo laukia nemalonumai, jeigu Krosui nepavyks 
perimti šio sandėrio. Jis nieko nepagailės, kad tik galėų susi- 
griebti viską, ką turi Berinai. 

— Ar jam maža to, kąjjau turi? 

— Jis nenusiramins, kol negaus visko. Juk aš sakiau, jis 
atsidavė savo tikslui. 

— Labai blogai. 

— Kodėl? 

— Tokie Žmonės labai kenčia, kad negali gauti to, ko 
užsigeidžia. 

Šeila suvokė mano žodžių potekstę, ir lengvas drebulys 
vėl perbėgo jos ranka. 

— Yra dalykų, kurių tiesiog neįmanoma gauti, — tarė ji. 

— Gerai pagalvojus, tu teisi. O aš ar galiu tavęs šio to 
paklausti? 

— Atidžiai klausau. 

— Kodėl sutikai susitikti su manimi? 

— Norėjau išsiaiškinti vieną dalyką apie tave. 

— Išsiaiškinai? 

— Taip. 

— Gailiesi? 

— Jokio kaltės komplekso, misteri Keli. Per savo smal- 
sumą esu patyrusi didesnių nemalonumų. 

— Gali pakliūti į bėdą. 

— Tai aš seniai žinau. 

Nuėjome iki mano automobilio. Atidariau dureles, ir ji 
įsėdo. 

— Ar nuveši mane iki mano automobilio? 

— Šį vakarą tu jau patenkinai mano smalsumą. Be to, 
turiu būti viename pasitarime. — Laikrodis ant mano rankos 
rodė pradžią dešimtos. — Po trisdešimt minučių baigiasi susi- 
rinkimas, kurį surengė mano pusbroliai. O po to — mano eilė. 

— Dogai... 

— Kas? 

— Labai maloniai praleidome vakarą. Ar dar susitiksime? 

— Žinoma, katyte. 

— Net jeigu Krosas sumanys tave užmušti? 

— Tegul užsiima eilę, norinčiųjų labai daug. 


Pas Hobį ir Malūnsparnį buvo ramu. Prieš tris valandas 
Hobis pranešė pastebėjęs,kad sekamas Li butas, bet netikrino, 
nes nenorėjo išsiduoti. Liepiau jam paskirti tam reikalui ką 
nors kitą, bet pačiam nosies nekaišioti. 

Paskui paskambinau ryšininkui. Išklausęs mano potvar- 
kių, jis krenkštelėjo ir pradėjo kalbėti prancūziškai: 

— Man skambino iš Europos. 

— Ir? 

— Prie Marselio šaudyta į Pjerą Diumoną. 

— Kaipjis? 

— Paviršinis kojos sužeidimas, bet O'Kifas siunčia jį 
atgal. Krovinys buvo gerokai didesnis, nei manyta. Numatytos 
visos tikimybės. Į miestą suplaukia visi samdomi žudikai. 

— Užteks man tų vaizdų, pasakok konkrečiai. 

— Le Fleras paskelbė tą... na, kaip jis... 

— Atlyginimą? 

— Taip, taip. Krovinys kainuos maždaug septyniasde- 
šimt milijonų. Jo prarasti negalima. Paskutines dvi partijas 
konfiskavo valdžia. Ši partija turi padengti deficitą. Sklinda 
gandai, kadji jau nukeliavo. 

— Pas ką? — paklausiau. 

Jis kostelėjo, nesiryždamas atsakyti. 

— Pas jus, — trumpai tarė jis. 

— Kažkas supainiojo visas ryšių linijas. 

— Man patarė apskritai nutraukti bet kokį ryšį. 

— Blogai patarė tau, mano drauge. Nesumanyk nutraukti 
mano ryšių. 

— Taip, bet dabar viskas ne taip... ne taip, kaip anks- 
čiau, misteri Keli. 

— Bičiuli, niekas nepasikeitė. Į tavo banko sąskaitą plau- 
kia riebūs indėliai, todėl tegu viskas lieka kaip buvo. Man ta 
sumaištis visiškai nepatinka, bct jeigu košė užvirė, nebandyk 
išsisukti, nes pirmas atsidursi katile. 

— Misteri Keli... bet juk ne tik nuo manęs priklauso. 

— Tuomet rinkis... ko labiau bijai. 

— Klausau, sere. 

— Vaizdas tau aiškus. Yra papildomų detalių. Ar pažįs- 
ti brolius Gvidus? 

— Misteri Keli... 

— Gavėjai — jie. Tarp jų pirštų niekas nepraslys. Vadi- 

nasi, prekė niekaip negalėjo pakliūti pas mane, ir man nepa- 
tinka, kad mane padarė atpirkimo ožiu. Patariu ramiai sudė- 
lioti viską į savo vietas, priešingu atveju vilkšunis ras kam per- 
kąsti gerklę. Ar aišku? 

— Aišku. 

Pakabinau ragelį ir grįžau į barą, kur Todas iki akinan- 
čio blizgesio šveitė raudonmedžio barą. Bet tai buvo tik pre- 
tekstas, kad nereikėtų kalbėti su manim. Jis tik žvilgtelėjo mano 
pusėn, bet aš, pasiėmęs savo stiklinę, kaip niekur nieko atsisė- 
dau prie baro priešais jį. 

— Ko toks surūgęs? 

— Nieko. 

— Manai, kišu galvą į kilpą? 

Jis tik patraukė pečiais ir pradėjo dar uoliau šveisti sku- 
duru blizgantį paviršių. Pagaliau sustojo, suraukė kaktą ir su 
nerimu pažvelgė į mane. 

— Mažyli, Krosas viską sužinos. 

— O kas jam pasakys? 

— Mūsų miestelyje naujienos greit plinta. 

— Lintonas visada buvo tikras paslapčių, ir dar kokių, 
kapinės. 

— Taip anksčiau, tik ne dabar. 

— Juk sakiau tau, paprastas draugiškas vizitas. 

Todas nepatikliai nužvelgė mane, baigė savo darbą, nu- 
siplovė rankas ir padavė man sulankstytą popieriaus lapelį. 

— Stenlis Krameris prašė perduoti. 

Raštelis buvo labai trumpas:"Užeik pasimatyti" ir pa- 
sirašytas inicialais. 

— Jis nieko neaiškino? 

— Ne. Sakė, tegul pasiima ir mergaičiukę. 

— Ji Niujorke. 

— Nair gerai. Steno mieste dabar irgi nėra, bus po po- 
ros dienų. Išvažiavo aplankyti seno draugo. Mergaičiukės tė- 
vas su juo dirbo. 

— Taip, prieš daugelį metų, — patvirtinau. 

— Šaunūs vyrukai tie senbuviai. Linksmi ir draugiški. 
Būtų gerai, jeigu jiems pasisektų tas darbas. 

— Viskas bus gerai, Todai. — Įsikišau į kišenę grąžą ir 
užsidėjau skrybėlę. — Beje, ar Šeron Kas draugavo su kuo nors 
iš čionykščių ? 

Jis metė į mane nesuprantamą žvilgsnį ir šyptelėjo: 

— Tai jau jų mergaitiškas reikalas. 

— Tu man buvai žadėjęs apie ją papasakoti. 

— Ji susižadėjusi. 

— Ji man sakė. 

— Nori nutraukti sužadėtuves? 

— Gal ir nenoriu. 

Todas stovėjo atsirėmęs į barą, paskui sulinksėjo galva, 
žiūrėdamas į mane išmintingomis senio akimis. 

— Vaikine, tu jau nebe mažas. Matau, kad rūpesčių tau 
užtenka, ir tu su jais šauniai susidoroji. Ir toliau veik savo 
nuožiūra, ir tada nereikės nieko kaltinti dėl blogo patarimo. 

— Gerai, filosofe. 

— Tik neskriausk jos. 

— Kaip galima? Ji vis dar nekalta mergaitė. 

— Apie tai aš ir kalbu. — Todas neberaukė kaktos ir 
buvo panašus į mano seną mokyklos mokytoją. 


Alfredas ir Denisonas klausėsi išsiblaškę. Man pasiro- 
džius, jų gyvenimas prisipildė nerimo. Kol aiškinau, ką jie tu- 
ri daryti, jie sėdėjo kietai sučiaupę lūpas ir net neprisilietė 
prie pastatytų priešais bokalų. 

Juokingiausia, kad ir aiškinti ilgai nereikėjo. Kai pra- 
nešiau, kad Lintone bus kuriamas filmas, o pagrindinė veiks- 
mo vieta bus gamyklos kompleksas, visos trys seserys sukuda- 
kavo iš džiaugsmo, ir nebeliko jokių abejonių, kieno jos pusė- 
je. Alfis ir Denisas suprato: arba jie turi sutikti su seserimis, 
arba nebematys savo akcijų. 

Bet jie nenorėjo sutikti iš karto, jiems magėjo pade- 
monstruoti savo valdžią. Išėję ir gal keturiasdešimt minučių 
taręsi, jie grįžo į biblioteką ir pranešė sutinką, bet tik su sąly- 
ga, jei filmavimas netrukdys gamybos procesui. 

— Malonu, kad tu domiesi mūsų interesais, Dogeronai, — 
didingai pridūrė Alfredas. 

— Niekai. 

— Gal tau bus įdomu išgirsti, kad sužinojau šį tą iš tavo 
preities? 

— 07 

— Viena garsi dama Europoje... 

— Jų buvo dvi, — ramiai pertraukiau jį, — tik jos nieka- 
da neprisipažins. 

— Yra įrodymų. 

— Esu girdėjęs apie tas nuotraukas ir apie tai, kad tas, 
kuris jas darė, žuvo. Nelaimingas atsitikimas, kai jis medžiojo 
su grafienės vyru, kurį bandė šantažuoti. Vyras teigia, kad mo- 
teris nuotraukoje anaiptol ne jo žmona. 

— Yra dar šis tas, — atsakė Alfredas barškuolės balsu. 

— Uolumas. Štai už ką aš vertinu tave, Alfi. 

Kai susiruošiau išeiti, niekas su manim neatsisveikino, 
tik Marvinas Geitsas pasišovė palydėti. Hole mus sutiko Har- 
vis, padavė man apsiaustą, skrybėlę ir pasišalino. Marvinas, 
draugiškai paplojęs man per petį, nutaisė plačią šypseną, ku- 
rios nesisekė sutramdyti visą vakarą. 

— Nair spektaklis, seni! Šaunumėlis! Po tavo paskuti- 
nio apsilankymo mūsų damų tiesiog nebegali atpažinti. 

— Kur lenki, bičiuli? 

— Liusela išgirdo balsus, nulipo žemyn ir matė visą spek- 
taklį. Kai nusileido uždanga, ji grįžo į savo apartamentus ir 
šauniai pasismagino. Gaila, kad manęs nebuvo. 

— Štai dabar kiekvienas turi savo paslaptį, — atsakiau. 

— Taigi taigi. Bus dabar ką iškloti tinkamu momentu, — 
pritarė man Marvinas. 

Priėjus prie automobilio, krūmuose kažkas kostelėjo. 
Čiupau revolverį ir akimirksniu atsisukau į garsą, priklaupda- 
mas ant vieno kelio. Iš krūmų pasigirdo išgąstingas balsas: 

— Tai aš, sere, Harvis. 

— Taip gali ir kulką užsidirbti, — atsakiau truputį su- 
nerimęs dėl tokios galimybės. 

Jis išlindo iš krūmų, o aš įkišau koltą į dėklą. 

— Atleiskite, sere. Nežinau... bet pagalvojau, kad jums 
reikėtų žinoti. 

— Ką žinoti? 

— Ar jūsų kas nors laukia, sere? 

— Ne,okas? 

— Pro namą kelis kartus pravažiavo kažkoks automobi- 
lis. Dabar jis stovi už medžių, maždaug už penkiasdešimties 
metrų nuo pagrindinių vartų. O vairuotojas stebi namą iš prie- 
šingos kelio pusės. 

— Kaip tu pastebėjai? 

— Ne aš, o mano sūnėnas. — Jis akimirką sutriko. — Jo 
šeima skursta. Kiekvieną savaitę man pavyksta surinkti jai ką 
nors valgomo... 

— Kiekvienas turi savo privilegijų. 

— Kažkas panašaus, sere, jeigu jūs neprieštaraujate. 

— Žinoma, ne! 

— Sūnėnas iš pradžių pagalvojo, kad tai patrulių maši- 
na, ir sustojo pasižiūrėti, kas čia bus. Bet Žmogus taip ir neiš- 
lipo iš automobilio. 

— Kodėl tu man apie tai pasakoji? 

Akimis nurodęs ten, kur turėjau paslėpęs revolverį, jis 
atsakė: 

— Matau, sere, kad ne bec reikalo tai darau. 

— Ar senuoju keliu galima išvažiuoti? 

— Tikriausiai. Jis gerokai apžėlęs, bet sodininkas mažu 
traktoriuku veža juo šiukšles. 

— Gerai, Harvi. Dėkoju. 

— Sere... ar jums kas nors gresia? 

— Kol kas ne, — atsakiau. 


Su seržantu Tobanu susitikome nedideliame visą parą 
veikiančiame restoranėlyje. Seržantas gėrė jau antrą puodelį 
kavos, niūriai manęs klausydamasis, nepratardamas nė žodžio 
ir nenuleisdamas akių. 

— Dabar šį tą žinome apie brolius Gvidus. 

— Sužinosite dar daugiau. 

— O kokia tau iš to nauda? 

— Iš ko “iš to"? Kodėl manimi niekas netiki? 

— Nieko nuostabaus, turint galvoje savo praeitį. 

— Čia daugiau prasimanymų nei tiesos. 

— Tu man nepatinki, Keli. Anksčiau tokių kaip tu ne- 
kęsdavau. Bet pasenau ir jau tingiu neapkęsti. Dabar tu man 
tiesiog nepatinki, supratai? 

— Ko čia nesuprasi, seržante. 

— Per tave vieni nemalonumai, ir nesvarbu, ar tu su 
mafija, ar prieš ją. Bet turi svarbių ryšių ir liepta tavęs neju- 
dinti. Bet vis tiek tave pajudins, jeigu ne mes, tai kiti. 

Parėjęs namo radau Li ir Rozą, taikiai bemiegančius 
sujauktoje lovoje. 

Įėjau į savo kambarį, išsitraukiau seną lagaminą, susirin- 
kau daiktus, išsimaudžiau po dušu, nusiskutau ir pasidariau su- 
muštinį. Kai jau buvau beišeinąs, atsigręžęs pamačiau duryse 
Li, vilkintį juokingus šortus, užsegtus saga su užrašu “Meilė". 

— Kur tave velniai nešioja? 

— Visur po truputį. Eik toliau miegoti. 

— Štai taip ir būtum išvykęs? — susiraukė jis. — Kur 
susiruošei? 

— Atlaisvinau patalpas, brolau. 

— Vadinasi, taip. Sumurkdei mus iki ausų į mėšlą, o 
pats neši kudašių? Labai miela. 

— Apie ką čia šneki? 

— Laikraščius reikia skaityti. 

— Na, na, papasakok. 

— Vakar vakare mačiausi su Diku Lagenu. 

— Nair kas?., 

— Pinigai ir spauda gali kalnus nuversti. 

— Buldozeriu greičiau. 

— Tave pričiupo, Dogai. Dikas iškapstė kažką iš tavo 
reikalų Europoje. Jis kol kas nesako, ką konkrečiai sužinojo, 
lūkuriuoja, bet greitai viskas paaiškės. 

— Drauguži... — pažvelgiau į jį su gailesčiu. — Tu — 
nelaiminga civilizacijos auka. 

— Tu sugrubai, Dogai. Surambėjai. O juk anksčiau bu- 
vai šaunus vaikinas. 

— Buvau. 

— O kas bus Šeron? 

— Nieko. 

— Man labiausiai jos gaila. Ji taip užsidegė dėl to fil- 
mavimo. Svajoja apie Lintono atgiminą. Tu ją tiesiog užmuši. 

— Ji kietas riešutėlis, Li. 

— Ne toks ir kietas, kaip tu manai. 

Jis patylėjo, atsirėmęs į durų staktą. 

— Vėl buvo atėję policininkai. 

— Žinau. 

— Ašjiems nieko nepasakiau, jeigu tave tai domina. 

— Man tas pats. 

— Dogai... mane kažkas seka. 

— Tikrai. 

— Tavo žmogus? — paklausė jis nustebęs. 

— Vienas senas mano draugas. 

Li nusiraminęs linktelėjo, paskui jo galvoje kažkas 
šmėkštelėjo, o lūpos virptelėjo. 

— Ir Šeron? 

— Atsargumo dėlei. 

— Suprantu. Ar radai tą raštelį? 

— Radau. 

— Buvo dar vienas. Toks pat: Feris ir skaičiai. Guli 
ant stalo. 

Tarsi kažkoks grūdelis būtų išleidęs daigą mano galvoje 
nuo to nuolatinio teksto kartojimo. Bet jis pateko ne į derlin- 
gą dirvą, o ant betono plokštės. Jaučiau, mačiau tą daigelį. Bet 
žinojau, kad suprasiu, kas tai per augalas, tik tuomet, kai išsi- 
skleis žiedelis.. 

Pakėliau savo lagaminą, o Li pasitraukė, duodamas 
man kelią. 

— Gal pasakysi, kur iškeliauji? 

— Šiandien pernakvosiu viešbutyje, išsimiegosiu, pa- 
skambinsiu vienur kitur, paskui pasiimsiu automobilį ir grį- 
šiu į tą seną dvarą įlankos pakrantėje. Reikia apie šį bei tą 
pamąstyti ir pailsėti. 

Jo veido išraiška pasikeitė, ir štai mes jau nebe čia, o 
ten, danguje, su savo P-51, važiuoklės pakeltos, glaudžioje ri- 
kiuotėje, pasirengę atakuoti priešo bombonešius. 

— Ieškai pakilimo tako? — paklausė Li. 

Jis net neįtarė, kad pataikė tiesiai į tašką. 


1/ skyrius 


Diko Lageno skiltis baigėsi pažadu papasakoti kitame nu- 
meryje kažką tokio, kas sukels sensaciją tam tikruose sluoks- 
niuose. Mona Merimen savo aukštuomenės kronikoje pateikė 
visas Keiblo ir Džentrio sandėrio smulkmenas, pranešė apic 
būsimus filmavimus vaizdingame fabrikų miestelyje į šiaurės 
rytus nuo Niujorko. Kelioms kino žvaigždėms jau buvo pasiūly- 
ti pagrindiniai vaidmenys. Buvo spėjama, kad pagrindinės he- 
rojės vaidmeniui bus pakviesta garsiausia anglų aktorė. Buvau 
paminėtas ir aš, kaip vienas filmavimų Lintone idėjos autorius. 

Viename puslapyje buvo išspausdinta informacija apic 
tai, kad dviejų “paslaptingų žmogžudysčių" paslaptis dar neat- 
skleista, bet tardymo organai tiki sėkme. “ Pašvilpk!" — tariau 
mintyse ir numečiau laikraštį ant grindų. Tuo momentu suskam- 
bo telefonas, ir Elas Devekijas pranešė važiuojąs pas mane. 

Be įprastų supamosios kėdės, kavos ir saliami Elas bu- 
vo kaip nesavas. Pasirausęs popieriuose ant savo kelių, jis 1š- 
traukė vieną ir pareiškė: 

— Nieko tau neišeis, Dogai. 

— Kodėl? 

— Makmilanas lenkia tave mažiausiai penkiais procen- 
tais akcijų. To užtenka kontrolės persvarai užtikrinti. Jam pa- 
vyko sudominti vieną aviacijos koncerną, o gavęs užsakymų, 
jis sudomins ir akcininkus. Žmonėms reikia dividendų, o ne 
jausmingos ištikimybės praeičiai ir Berinams. 

— Bet jis sužlugdys visą Berinų gamybą. 

— Be jokios abejonės. Jis perves užsakymus į savo ga- 
myklas ir įvykdys juos geriau; tik kurį laiką jis apie tai net 
neužsimins, norėdamas apgauti Lintono akcininkus. 

— Kaip aviacijos koncernas apskritai susidomėjo Beri- 
nų gamykla? 

— Gamykla visada garsėjo gera produkcijos kokybe. Ten 
iki šiol naudojama sena štampavimo technologija, 0 aviacijos 
koncernui tai labai svarbu. Tik Makmilanas juos apmaus — 
pinigai tie patys, o padaryti galima paskubomis. 

— Ką aš galėčiau padaryti? 

— Nieko. Daugiausia — gauti vietą valdyboje, bet tai 
tau nieko neduos. Makmilanas laimėjo. Tu tik be reikalo išlei- 
dai tiek pinigų. 

— Dar pažiūrėsim. 

— Juk sakiau tau, kad reikėjo iš pat pradžių mokytis 
skaičiuoti. 

— Žmonių, mokančių skaičiuoti, galima pasisamdyti. 

Susikrovęs savo popierius, Elas atsilošė kėdėje ir pa- 
žvelgė į mane keistu žvilgsniu. 

— Ką ketini daryti? 

— Turiu šiokių tokių idėjų. Gamykla — dar ne viskas, 
dėl ko verta kovoti. 

— O kas dar? 

— Pasakysiu kada nors. — Išsiėmiau cigaretę ir užsi- 
traukiau. — Ką žinai apie brolius Gvidus? 

— Visa "kaifo" mašina girgždėdama sustojo. Laukia, ka- 
da broliukai grąžins prekę. Mafija man nesiguodžia, todėl 
smulkmenų nežinau. 

— O tu bandyk spėlioti, juk šioje srityje esi meistras. 

— Kažkur nugarmėjo galimybė pinigų. Berniukai su pa- 
trankomis pabiro į gatves ir, girdėjau, jau gavo užduotį. Vyresny- 
sis Gvidas dėl viso pikto išgabeno savo šeimą į Pietų Ameriką. O 
jaunėlis laiku nesuspėjo, todėl jo irštva dabar apgulta. Jie rimtai 
išsigandę ir negaili pinigų, kad tik surastų dingusią partiją. 

— Tikri šaunuoliai. 

Sudėjęs visus popierius į voką, Elas numetė juos per sta- 
lą man. 

— O dabar, mano drauge, išsiskirkime taikiai. Man su- 
mokėta iki šiandien, ir aš nenoriu jokių nemalonumų. Viską, 

ką galėjau, dėl tavęs padariau, o jeigu tu vėl pradėsi taukšti apie 
frontininkų draugystę ir panašiai, pasiųsiu tave kuo toliau. 

— Aš tau paskambinsiu. 

— Bet kada. Galime drauge papusryčiauti, papietauti, 
susitikti su pulko draugais, bet tik nesikišk į mano darbą. 

Jis buvo beeinąs prie durų, bet, kažką prisiminęs, sustojo. 

— Žinai, neseniai ilgai kalbėjausi su Rolandu Holandu. 

— Na? 

— Aš vėl tik pateikiau prielaidą. — Jis plačiai nusišyp- 
sojo. — Na ir sukčius gi tu! 


Užsikirsdamas ryšininkas pradėjo prancūziškai, bet iš karto 
perėjo į neskubią ispanų kalbą, barbendamas pirštais į taktą. 

— Ne. Atleiskite, misteri Keli, daugiau nieko negaliu 
pasakyti. Visiškai praradome kontrolę. 

— Ką sakė O 'Kifas? 

Jo kakta išrasojo. 

— Maldauju... 

Mano veidas, atsispindintis veidrodyje už jo nugaros, 
nesukėlė ir man pačiam ypatingos simpatijos. Jis įprato ra- 
miai dirbti iš krašto, o dabar pakliuvo tiesiai į pragarą. 

— Tik iš pagarbos jums, — sunkiai iškošė pro dantis. 

— Savaime suprantama. 

— Krovinys nuplaukė už šalies ribų. Kurjeris, kurį nu- 
žudė... patikėjo jį dar kažkam. Vienas žmogus... Le Fleras... 
įtaria, kad krovinys atsidūrė Socho knygyne... 

— Pas Saimoną Kornerį? 

— Taip, pas jį. Jį nužudė, bet nieko nerado. Tačiau po to 
Anglijos policija susekė paslaptingąjį Le Flerą. Užvirė tikra 
velniava. Policija gali sužlugdyti iš karto visą struktūrą. Din- 
gusi partija tokia brangi, kad nė viena organizacija nepajėgs 
kompensuoti nuostolius. 

— Ką sakė O'Kifas? 

Nugėręs iš savo stiklinės, jis lėtai palenkė galvą ir ner- 
vingai aplaižė lūpas. 

— Jie kažkodėl nusprendė sutelkti visas jėgas į jus. Jau 

duoti... tam tikri nurodymai. O'Kifas sakė... kad jums rei- 
kia... dingti. 

— Vadinasi, pasipustyti padus? 

— Atleiskite, nesupratau. 

— Dabar aš esu persona non grata. 

— Būtent, misteri Keli. Viskas eina link to, kad jums 
beliko gyventi kelios dienos, jeigu... 

— Jeigu kas? 

— Jeigu negrąžinsite krovinio. 

— Vadinasi, pradeda veikti atrankiniai žudikai? 

— Manau... kad taip. 

— Tu įgaliotas su manim susitikti? 

— Taip. 

— Pasakyk jiems, kad jie eitų velniop. 

Išėjus ryšininkui, gal penkiolika minučių klausiausi ži- 
nių, paskui išjungiau televizorių. 

Prisiskambinti Šeron Kas nepavyko: ji buvo išėjusi pie- 
tauti. Prašiau perduoti,kad vakare užeisiu į jos namus. Išsi- 
drėbęs ant sofos, pažvelgiau į save ir pastebėjau, kad daigelis 
ūgtelėjo porą centimetrų, bet aš vis dar negalėjau nieko su- 
prasti. Spjoviau į viską ir užmigau. 


Vakaras buvo labai mielas. Grojo nedidelis dešimties 
žmonių orkestras, linksmindamas kelis šimtus svečių, suva- 
žiavusių į kuklius S.K.Keiblo apartamentus, kuriuose buvo 
maždaug dvidešimt kambarių. 

Minios šurmulys, skardus juokas ir bokalų skambčioji- 
mas visiškai užgožė muziką. Aplinkui šėlo nuogi kūnai, persi- 
šviečiantys pro permatomas palaidinukes, pro rizikingas de- 
koltė ir iškirptes nugaroje. Tikra prekyba kailiais. Pačiupinė- 
kite dirbinį, išbandykite jo stangrumą, patvarumą. Kūnų kva- 
pai susimaišė į vieną neaiškų stiprų kvapą. 

— Dogai, aš žinojau, kad tau nepatiks, — pasakė Šeron. 

— Ne taip jau ir blogai. Ar čia ilgai būsime? 

Ji padavė man taurę, paėmusi iš pro šalį einančios dai- 
lutės padavėjos padėklo. 

— Dogai, kas atsitiko? 

— Nieko. 

— Pažiūrėk, kaip į tave spokso damos. 

— Velniop jas visas. 

— Šiandien tu nelabai draugiškai nusiteikęs. Atleisk. 
Man nereikėjo čia tavęs atsivesti. 

— Aš nesu vedžiojamas už pavadėlio, — nusijuokiau ir 
nesmarkiai timptelėjau ją už plaukų. — Palauk, tuoj atsipalai- 
duosiu. Tiesiog tiek daug visko įvyko. 

Šeron parodė galva į duris. 

— Antai Li. Taijis įkalbėjo anglų aktorę pasirašyti kon- 
traktą su Keiblu. 

— Keiblas ir jį priėmė etatiniu? 

— Tik filmavimo laikui. Geras pasirinkimas. Tik kaž- 
kodėl nematyti, kad jis džiaugtųsi. 

Pastačiau tuščią taurę ant padavėjos padėklo ir pasiė- 
miau pilną. 

— Kada susipažinsiu su tavo sužadėtiniu? 

— Jis pasirodys, kai bus pasirengęs, — atsakė ji beveik 
išsiblaškiusi. 

— Nepriklausomas vyrukas. 

— Taip, — atsakė ji. — Visiškai. 

— Reikėtų užbėgti jam už akių. 

— Tai ir užbėk. 

— Tegul tas lepšis nesnaudžia. 

— Kaip čia dabar kalbi? 

Jos veide pasirodė mįslinga šypsena. Ji man kažką pri- 
minė, kalendoriaus lapeliai sušnarėjo atgal, atmesdami metus 
po metų. Ūgliukas dar truputį pakilo, ir pasirodė pirmas lape- 
lis. Ant jo buvo matyti kažkoks skaičius, bet dar nematomas. 

Kažkas priėjo ir nusivedė Šeron į kitą salės galą, o jos 
vietą užėmusios dvi blondinės pradėjo su manim aristokratiš- 
ką pokalbį. Atsakinėjau gana neatidžiai, kol priėjo Mona Me- 
rimen ir nuvijo jas savo kareivišku stiliumi, pareiškusi, kad aš 
visas priklausąs jai. 

— Klausyk, ką apie tave sužinojo Lagenas? — paklausė 
ji, kai likome vieni. 

— Pats nežinau. 

Mona pasisuko taip, kad niekas nematytų jos veido, ir 
rimtai įsmeigė į mane akis. 

— Daugelis mane laiko sena liežuvautoja. Bet aš buvau 
visai nebloga reporterė, kol pradėjau rašyti vien dėl pinigų. 
Dikas kažką turi, ir jis nori tave sugniuždyti. 

— Negalvok apie tai, Mona. 

— Sūneli... aš tau sakiau, buvau gera reporterė. Mano 
žmonės ir dabar aprūpina mane įdomiais faktais. 

— Dikas mano, kad aš buvau Europoje stambus banditas. 

— Tai ar buvai? 

— Stambiausias, vaikeli. 

— O dabar? 

— Pasitraukiau iš Žaidimo. 

— Iš tikrųjų? 

Patvirtindamas linktelėjau. 

— Ojis ar gali tai įrodyti? 

— Nė menkiausio šanso. 

— Mažyli, mudu galėtume sukurti tikrą simfoniją... ra- 
šomąja mašinėle. 

— Nereikia. Yra garsesnės muzikos. 

— Ir stakato ritmu? 

— Galima ir taip pasakyti. Eime prie svečių, — pasiū- 
liau jai. 

— Juk tu nenori. 

— Kodėl? 

— Ten stovi Krosas Makmilanas ir Šeila Makmilan. Jis 
kažkodėl nelabai patenkintas būsimuoju filmavimu. | 

— O padaryti nieko negali. 

— Negali, nes tavo broliai pritarė sandėriui. 

Monos pirštai suspaudė man ranką. 

— Nejaugi visa tai tu užvirei? 

— Tarnauju visuomenei. 

— Šunyti, su kokiu malonumu pasiguldyčiau tave į lovą 
šalia savęs. 

— Mona, argi aš panašus į pliušinį meškiuką? 

— Tu baisesnis už elektrinį grąžtą! 

— Na, motin, ir pasakei! 

— Tu gimei ne savo laiku, Dogai. Ne tame amžiuje. 

— Tu tikra aiškiaregė! 

— Tai maloniausia iš viso, ką esu girdėjusi pastarąją sa- 
vaitę. Ir tai gryna tiesa. O dabar būk gerutis, pasiimk savo 
lėlytę ir nešdinkis iš čia. Mūsų pusėn žiūri ledkalnis, ir kai 
kurie požymiai byloja, jog tai nežada nieko gero. 

— Kas tai? 

— Šeila Makmilan. 


Ką daro metai! Aš pavargau, man viskas nusibodo, nie- 
kas nebedomina. Maniau, kad išsilaisvinau, bet negaliu ištrūk- 
ti. Daugelis Žuvo, ir aš buvau liudininkas. Išsilaikiau ilgiau už 
kitus. Artėja paskutinis mano žaidimas. Už nugaros — nieko, 
pasikliauti neturiu kuo. Kirsk, Keli! Tavo eilė, Keli. 

— Apie ką mąstai? — paklausė Šeron. 

— Apie tai, kurių velnių tu čia vaikštinėji nuoga. 

— Palyginti su kai kuriomis damomis, aš šįvakar visiš- 
kai padoriai apsirengusi. 

— Nieko sau padoriai! Permatomais šifono naktiniais 
marškiniais, po kuriais nė siūlelio? Viskas kiaurai matyti. 

— Patinka? — erzindama nusijuokė Šeron. 

— Labiau nei patinka, nekaltybe tu mano. 

Šeron padavė man puodelį kavos, įdėjo cukraus ir įpylė 
truputį pieno. Įsitaisiusi priešais, ji užmetė koją ant kojos ir 
linksmai pažiūrėjo į mane. 

— Dogai, kiek tu turėjai moterų? 

— Daug. 

— O nekaltų? 

— Kelias. 

— O kiek? 

— Liaukis. Tokius klausimus užduodi... 

— Na, maždaug... 

— Tuziną. Specialiai jų neieškojau. Grynas atsitiktinumas. 

— Ar skauda? 


— Iš kur man žinoti! 

— Ar jos rėkia? 

Gurkštelėjau kavos ir puoliau ieškoti cigaretės. 

— Visos jos spygauja iš džiaugsmo, kai jas dulkinu. — 
Gal nors trumpam ją nutildysiu, — pagalvojau, bet ji neatlyžo. 

— Turiu galvoje pirmą kartą. 

— Ne. Kai paaiškėja, kad mergina nekalta, aš pasinau- 
doju klasikine technika. Šioje srityje esu žinovas, tad jeigu jos 
ir rėkia, tai tik reikalaudamos dar. Daugiau nieko iš manęs 
neišpeši. Ir kodėl turėčiau tave ruošti kitam? 

— Aš irgi Žinau įvairių būdų. 

— Girdėjau, kai pasakojai Rauliui. 

— Pavyduliauji? 

— Kodėl turėčiau tai daryti? Tavo reikalas. Man labiau- 
siai priimtinas visiškas tarpusavio supratimas. Bet kodėl tavo 
vaikinui tavęs neišdulkinus, ir viskas būtų baigta? 

— Galjis jau miręs, — ji pasakė tai taip paprastai, kad 
turėjau anksčiau susiprasti. 

— Armijoje? 

— Taip. 

Užsienyje? 

Šeron linktelėjo ir gurkštelėjo kavos. 

— Kada jį matei paskutinį kartą? 

— Tą dieną, kai jis išėjo į karą. Mes susižadėjome tą 
pačią dieną. Mes nebeturėjome laiko, ir jis man davė štai ši- 
tą. — Ji pakėlė ranką su pigiu žiedeliu. 

— Atleisk, maže. 

— Nieko. 

— Ar jį mylėjai? 

— Aš visada jį myliu. 

— Laiškų gaudavai? 

— Ne. 

— Tai kiek tu žadijo laukti? 

— Kol įsitikinsiu, kad jis miręs. 

— Regis, jis mažai laiko beturi, — tariau atsistodamas. 

— Taip, aš žinau. 

Lauke nugriaudėjo perkūnija, aš priėjau prie lango ir pa- 
žiūrėjau žemyn į plytintį miestą. Žibintai skrodė tamsą, auto- 
mobiliai signalizavo, reikalaudami atlaisvinti kelią, o mažyčiai 
taškeliai Zujo pirmyn atgal, paklusdami šviesoforų komandoms, 
tarsi pelės, atsidūrusios betoniniame miesto labirinte. 

— Kada prasideda parengiamieji darbai Lintone? — pa- 
siteiravau. 

— Natūros ieškojimai prasidės savaitės pabaigoje. 

— Tu irgi važiuosi? 

— Teks važiuoti. 

— Senas namas Mondo Byče... 

— Ką? 

— Aš ten būsiu. 

— Dogai... 

Atsigręžęs pamačiau ją stovinčią prie kėdės, naktiniai marš- 
kiniai gulėjo prie jos kojų. Man širdis suspurdėjo nuo to kerin- 
čio nuogumo, bet po akimirkos susitvardžiau. Prieblandoje žvil- 
gėjo jos dantys. Nesupratau, ar ji šypsosi, ar juokiasi. Tikriau- 
siai juokiasi. Čiupęs apsiaustą ir skrybėlę, pasukau prie durų. 

Lauke vis dar lijo. Keistas miestas, pagalvojau, nusidrie- 
kė tik dviem kryptimis — aukštyn žemyn ir skersai. Neišsiplė- 
tė spinduliais, kaip Londonas, neišaugo susispaudęs, kaip Ro- 
ma, Paryžius ar Madridas... Niujorkas visą laiką tįso į šiaurę, 
pietus, vakarus ir rytus, ir kai miesto planuotojai pamiršdavo 
kryptį, atsirasdavo Viledžo, Bruklino ir kitokie pavadinimai. 
Bet kai sakydavo “miestas", visada turėdavo galvoje Manhete- 
ną, kompiuterių karalystę, lobių ir pinigų saugyklą, vietą, ku- 
rioje buvo ir pasakiškų turtuolių, ir apgailėtinų skurdžių, kur 
grupelė idiotų, norėdama užkariauti rinkėjų širdis, žadėdavo 
paversti skurdžius turtuoliais, o turtuolius skurdžiais, nesu- 
prasdama, kad šito neįmanoma padaryti. Gali kiek tik nori 
draskytis ir rėkti, bet tu, pilieti, taip ir liksi arba turtingas, 
arba vargšas. Skurdžiai stengiasi atimti, o turčiai neatiduoti, 
kaip kiekvienas protingas žmogus. Tai — kaip gyvicji ir miru- 
sieji: vieniems lemta mirti, kitiems — gyventi. | 

Įdomus dalykas mirtis. Kiek gyvybių pražudė civiliza- 
cija, kultūra, religija. Viskas suklestėjo ant numirėlių kaulų. 

Vienintelis nemalonumas nuo jų — kvapas. Bijoti reikia gyvų- 
jų. Tačiau mirties kvapą galima užuosti iš anksto. 

Man pažįstamas kvapas buvo už kokių šimto metrų nuo 
manęs. Dar keli metrai, ir jis sustiprėjo. 

Pastebėjau žudiką vos tik išėjęs iš Šeron. Aš turėjau pra- 
našumą. Jis nepažinojo miesto, o man kiekviena plyta, kiek- 
viena betono siena buvo mano pasaulio dalelė. Vedžiau jį pas- 
kui save, kol pagaliau pasislėpiau žinomos sienos žinomoje 
nišoje. Kai jis susilygino su manimi, aš jo jau laukiau. 

Turiu pripažinti, kad jis buvo greitas ir atsargus, bet aš 
pirmas užtvėriau mažytę prošvaisą tarp gyvybės ir mirties, iš- 
šaudamas jam į pilvą. Jis buvo dar gyvas, kai išėmiau revolverį 
iš jo pirštų ir ramiai tariau: 

— Tau liko gal dešimt sekundžių, bet tai bus skaudžiau- 
sios akimirkos tavo gyvenime. Nori, aš sutrumpinsiu jas, o gal 
renkiesi kančią? 

Kažkokiomis neįtikimomis valios pastangomis jis nu- 
taisė kreivą šypsenėlę ant sukruvintų lūpų, tylėdamas žiūrėjo į 
mane suprasdamas, kad vos tik susilpnės pirmasis šokas, visos 
nervų galūnės perduos smegenims nepakeliamą skausmą. 

— El Lobas, — ištarė jis. 

— El Lobą užmušiau prieš dešimtį metų, — atsakiau. — 
Kas? 

Jis papurtė galvą, aš pakėliau revolverį, jis dar bandė 
kažką pasakyti, bet jau buvo vėlu. 

— Laimingai, žioply, — tariau ir, prisiminęs kitus bei vo- 
nioje surištą Li, pasileidau bėgti, nes kažkokia moteris jau rėkė 
pro langą, o tolumoje pasigirdo policijos automobilio sirena. 

Dar spėjau atsigręžti ir pažiūrėti į jo batus. Jie buvo rudi. 


15 skyrius 
Kambarys buvo dulkėtas, apleistas, bet kvepėjo malo- 


niai, ir kai prasibroviau pro voratinklius ir susikraipiusias len- 
tas, man patiko ir viduje. Čia mano tėvas mylėjo motiną, ir iš 

to išėjau aš. Atrodė, kad kambaryje dar tvyro jų siautulingas 
meilės kvapas. 

Motina buvo pasakojusi man apie tą kambarį, bet ma- 
nęs į jį neįleisdavo. O dabar visas namas mano, bet nebėra 
senelio, prie vartų nebėra sargų su livrėjomis. Man priklauso 
tas kambarys pačioje pastogėje su siaurute mergautine lova, 
kur pro langą kartu su sūriu jūros oru prasiskverbia mėnulio 
spindulys ir girdėti monotoniška vandenyno mūša. 

— Labas, ma! 

Pasirodė, kad sušiureno atsakas. 

— Labas, tė! 

Vėjas atnešė prislopintą juoko garsą. 

— Štai aš ir namie. 

Tyla. 

— Aš jus myliu. Esu galvažudys, su manim baigta, bet aš 
myliu jus. 

Tyla. O aš nieko ir nelaukiau. 

Ma? 

Nė garso. 

Tė? 

Nė garso. Velniai jų nematė. Viskam galas. 

O kambarys toks mažytis. Čia aš buvau pradėtas iš nieko, 
iš paprasto meilės akto. Ir štai aš pasiekiau sostą, aš, visų at- 
stumtas, mergvaikis, nelaimingas žudikas, ir klausiu tik vieno: 

— Ma... tė... ką dabar man daryti, velniai rautų? 

Galvok, sūneli. Jie atėmė iš mūsų viską. Dabar tavo ei- 
lė. Tikrų vaikinų nedaug beliko. 

Gulėjau ant lovos ir man buvo gera. Pirmą kartą supra- 
tau savo motiną. 

Kažkur laisvėje vaikšto mano žudikas. 

Dar pažiūrėsim, kuris kurį. 

Nusitraukiau kelnes ir padėjau sau išsikrauti. 


Lietus, ypač smarkus, visada nuobodus. Bet aš pasakiau 
“nuostabu", pasinėriau į jį ir pagalvojau, kad dabar kažkur 
slampinėja Arnoldas Belas su savo nikeliuotu ginklu su dus- 
lintuvu, kaip jis turi jaustis sužinojęs, kad jo porininkas nu- 
vežtas plastikiniame maiše į lavoninę. Gal jie dabar truputį 

pristabdys, kaip manai, Dogai? 

Palauksime, kol policija viską patikrins. Balistikai ži- 
nių apie mano revolverį neturi. O nušautasis — tiesiog dar 
vienas lavonas, paims jo pirštų atspaudus, gavę informaciją, 
nutrauks bylą, viską suvertę užjūrio mafijai. Labai taiklus šau- 
lys neįvykdė užduoties. 

Bet liko dar vienas. 

Taikliausias. 

Arnoldas Belas. 

Užsakytas žudikas, o aš — jo užsakymas. 


Staiga išniro saulė, aplinkui viskas nušvito, o lietus kaip 
lengvas sidabro rūkas nušliaužė į šiaurę. Stora Žuvėdra nutūpė 
ant priebučio stogo už mano lango, ir aš vos nepasakiau jai 
“sveika". Toli horizonte iš trijų gamyklos kaminų kilo dūmai, 
ir mane apėmė kvailas jausmas, kad pasaulis nuostabus. 

Pagaliau tris dienas aš būsiu Robinzonas Kruzas. Vis- 
kas buvo nuostabu iki paskutinės dienos pabaigos. Bet kai su- 
temo, ėmiau spoksoti į žvaigždes, ir jos tarsi susiliejo į skai- 
čius, 0 mano želmenėlis išleido dar vieną ūglį, ir žiedelis turė- 
jo tuoj tuoj išsiskleisti. 

Revolverį buvau palikęs ant lovos. Išgirdau šlamant pa- 
krantės žolę, paskui sugirgždėjo smėlis, ir tada mano rankos su- 
gniaužė jo kaklą, iki mirties trūko jam tik penkių sekundžių. Ta- 
čiau Marviną Geitsą nuliūdino tik tai, kad aš praliejau jo gėrimą. 

— Ko tu ant manęs užgriuvai? 

— O tu nesėlink. 

— Aš lyg ir švilpavau, — teisinosi šis. 

— "Tu siurbčiojai. 

— Atleisk, seni. 

— Kas yra? 

— Šliukštelk į stiklinaitę. 

— Turiu tik alaus. 

— Plebėjų gėrimas. Tiek to, tiks ir jis. Seniai nesu buvęs 
lūšnose. 

Tas kvailys mane prajuokino. Buvo per plauką nuo mir- 
ties ir nepastebėjo. Užkūrėme nedidelį laužą, sėdėjome tylė- 

dami ir gurkšnodami alų. Taip praėjo maždaug valanda, ugnis 
užgeso, švietė tik raudoni nuodėguliai. 

— Kaip tu mane radai? 

Atidaręs naują skardinę, jis atsakė nežiūrėdamas į mane. 

— Tu daugiau neturi kur dėtis. 

— Namas mano. 

— Aš taip ir supratau. 

— Kodėl? 

— Namas nupirktas. Pamatęs tave, nepatikėjau dėdule 
iš Kanados. Pakrutinau smegenis — ir štai aš čia. 

— Per sprandą tau reikėtų užtvoti. 

— Už ką? Aš ir taip apsigimęs nevykėlis. 

— Tačiau Pem tavęs nepaleidžia. 

— Ji ištižėlė. — Jis ilgam prilipo prie skardinės, o pas- 
kui, atsiplėšęs nuo jos, nusišypsojo. — Ech, kad taip bent kar- 
tą atsidūrus ant žirgo. Iki gyvo kaulo įgriso gyvenimas pamaz- 
gų duobėje. 

— O kotu norėtum, Marvi? 

Kažkas nutiko jo bruožams. Lūpos susičiaupė, atrodė, 
kad pakito net akių spalva. 

— Kad galėčiau susigrąžinti savo vyrišką galą. 

— Ką čia tauški, Marvi? 

— Tai tiesa. Liurbis aš, misteri Keli. Ar nekultūringai 
kalbu? 

— Labai nekultūringai. 

— Vargas man, bet myliu savo žmoną net po to, kai įsi- 
vėliau į tą šlykščią istoriją ir praradau savo vyriškąjį orumą. 

— Pats kaltas, bičiuli. 

— Taip, bet ne aš pirmas, ne aš paskutinis. 

— Gal ir tavo tiesa. Pasikalbėkim, Marvi. Juk tu čia 
atėjai ne alaus lakti? 

— Alfredas ir Denisonas — homoseksualistai. 

— O kas dar naujo? — paklausiau. 

— Tai tu žinojai? 

Truktelėjau pečiais. 

— O iš kur tu sužinojai? — paklausiau. 


217 


— Aš turiu... tarkim... nestandartinių draugų, kurie 
saviškius užuodžia iš toli. Jie iš karto nurodė brolius. Nie- 
ko konkretaus, įrodyti sunku, bet aš tikiu jų uosle. Jeigu 
porelė ir praktikuoja tą dalyką, tai labai paslapčiomis. Jų 
draugai — visi labai padorūs žmonės, tačiau broliai dažnai 
dingsta iš namų ir dieną, ir dvi, girdi, verslo reikalais, bet 
sugrįžę labai ilgai ir įkyriai aiškina savo nebuvimą. Bent 
jau Denisonas. Alfredas daugiau tyli, jeigu kas neprikimba 
su klausimais. 

— Niekas nepagalvotų apie Alfį, — pasakiau. — Deni- 
sas nors pasiteisinimą turi. 

— Vaikystėje jis buvo pasigavęs triperį nuo vienos kek- 
šelės. Matyt, tai visam laikui atbaidė jį nuo moterų. 

— Suprantama. Tai daug ką paaiškina. Tik keista, kad 
tu Žinai. 

— Aš nežinojau. Tiesiog sukosi galvoje kaip nešvankus 
anekdotas, kurio niekaip negali prisiminti. 

— Tiesą sakant, tai ne įrodymas, o tik mokslinė hipote- 
zė. Pagalvojau, gal tau tai pravers bylinėjantis dėl palikimo. 

— Matau, broliukai sutvarkė tave, Geitsai. 

Jis pasukiojo rankose alaus skardinę. 

— Ta machinacija, per kurią įkliuvau, buvo ne visai ma- 
no idėja. Ilgai pasakoti, bet jie mane įtraukė. 

— Nereikėjo užkibti ant kabliuko. 

— Nieko nepakeisi. Nelabai malonu gyventi iš reiklios 
moters išmaldos. Norėjau būti nepriklausomas. Bet mane ap- 
gavo ir išmetė, man dar nespėjus suprasti, kas atsitiko. Nuo to 
laiko mano gyvenimas apgailėtinas. Bet ką aš čia kalbu, tu 
turbūt ir pats Žinai. 

Aš linktelėjau. 

— Laimingos medžioklės. Nenoriu atimti tavo laiko. 
Dėkoju už alų. 

— Užsuk kada panorėjęs, — pakviečiau jį. 

Kai jis nuėjo, išbaigiau likusias atsargas, susitvarkiau ir 
išvažiavau į Lintoną susitikti su Stenliu Krameriu. 

Mažas šuniukas išniro iš tamsos ir džiaugsmingai sulojo. 
Vos tik priėjau prie prieangio, durys atsidarė, ir mane pasitiko 
Krameris. 

— Įeik, sūneli. Tuoj baigsim partiją ir pasikalbėsim. 

Krameris supažindino manc su savo bičiuliais, plikiu 
Džiuku ir Stouniu. Kadaise visi jie dirbo gamykloje pas sene- 
lį, bet metai daro savo, ir dabar jie buvo bedarbiai. Kiekvieną 
savaitę jie susieidavo palošti kortomis, ir tai tapo jų nepakei- 
čiamu ritualu. Nors aš ir nebuvau vienas iš jų, tačiau buvau jų 
praeities dalis. Kokią valandą paplepėjomec, prisiminėme įvai- 
rių nutikimų iš gamyklos gyvenimo, kol Stenlis Krameris per- 
ėjo prie esmės. 

— Žinai, kai tu išvažiavai, aš pradėjau galvoti apie spro- 
gimą ir visa kita. Nuėjau pas vieną seną inžinierių chemiką, 
kuris irgi tuo metu dirbo. Taigi jis niekaip negalėjo suprasti, 
kodėl sprogo laboratorija. Tiesa, per tardymą jis nutylėjo, nors 
ir pagalvojo, kad kaltas nerūpestingas personalo elgesys su rūgš- 
timi: pamiršo užsukti čiaupą, todėl ir lašėjo... bet kad niekas 
smarkiai nenukentėjo, todėl jis ir nutylėjo. Bet kaip seifas bu- 
vo išplėštas iš sienos — visiškai neaišku. 

— Bet jūs sakėte, kad jame nieko nebuvo. 

— Smulkūs pinigai ir seni popieriai. Pinigai mėtėsi ant 
grindų, vadinasi, tai nebuvo apiplėšimas. 

— Ar neprisimenate, kas per popieriai ten buvo? 

— Džiukai, papasakok jam. — Krameris pasisuko į plikį. 

— Senos lydinių formulės. Kadaise — gamybinė paslap- 
tis. Sprogimo metu jos jau niekam neberūpėjo ir, beje, taip pat 
mėtėsi ant grindų. O aš ten buvau pasislėpęs svarą tabako. Vi- 
sa kita buvo perdėta į kitą seifą. 

Šitas pasakojimas manęs nesudomino. Laukiau, kol se- 
niai dar ką nors pasakys. 

— Dar Senas neseniai prisiminė, kad praėjus maždaug 
savaitei po gaisro reikėjo kažką paimti iš naujojo seifo, bet 
neatsidarė surenkamas užraktas. Buvo pakviestas specialistas 
iš seifą pardavusios firmos. Tas pasakė, kad kažkas krapštinė- 
jo spyną ar dar kažką, neprisimenu. Tada Alfredas ir prasitarė, 
kad, girdi, vakar jie kažką ten stumdę ir, matyt, kliudę seifą. 

— Ar tai įmanoma? — paklausiau. 

— Vaikinukas, dirbęs su keltuvu, buvo labai tvarkingas 
ir sąžiningas. Jeigu taip būtų atsitikę, jis iš karto būtų prisipa- 
žinęs. Bet jis pasakė, kad nieko panašaus nebuvo. Alfredas jį 
iškoneveikė ir atleido. Kai dėžė buvo atidaryta, Alfredas ir 
Denisonas kapstėsi joje pusdienį, o kai išėjo, jų išvaizda buvo 
tokia, lyg būtų rupūžę prariję. 

— Kažin arjie žinojo užrakto šifrą? 

— Ne. Jie sužinojo tik tada, kai įsigaliojo testamentas. 
Iki tol skaičių kombinaciją žinojo tik senelis ir Džimis Moras. 
Abu jau buvo mirę. 

— O koks buvo senojo seifo šifras? 

— Jokių problemų. Štai Stounis perdirbo jį į dešimt- 
dvidešimt-trisdešimt, kad visi galėtų lengvai įsiminti. Šią kom- 
binaciją žinojo dešimt ar dvylika žmonių. Vogti ten nebuvo 
ko, o jeigu kas ir būtų sumanęs, tai lengviau būtų buvę rankeną 
pasukti. 

— Yra apic ką pamąstyti, a? — tarė Krameris. 

— Jie inventorizavo antrąjį seifą? 

— O kaipgi! Atlyginimai grynais buvo vietoje. Niekas 
nedingo. Revizorė mis Torn, jau irgi mirusi, sutikslino visus 
aplankus su savo apskaitos knygomis. Beje, su tavo broliais, 
kai jie knaisiojosi seife, buvo Džimis Moras. Bet ar vertėjo 
vogti, jeigu ir taip po kurio laiko viskas turėjo jiems atitekti? 

— Keista, — pratariau užsitraukdamas cigaretę. — At- 
rodo, jog kažkas kažko ieškojo... 

— Bet nerado, — tarė Krameris. 

— Kas tai galėjo būti? — paklausiau. 

— Ir mums įdomu. Tik mūsų, senių, atmintis jau skylė- 
ta. Bet jeigu pasistengsime, gal ką nors ir sumąstysime. Pa- 
klausinėsime bičiulių, kurių atmintis geresnė. O tu ar ilgai 
būsi Lintone? | 

— Ar žinote senąjį namą Mondo Byče? 

Visi sulinksėjo galvomis. 

— Mano slėptuvė, tik niekam nė žodžio. 

Po to jiems papasakojau apie būsimus filmavimus ga- 
mykloje, ir jie buvo sužavėti. 

— Velniai griebtų, kiek gražuolių čia suvažiuos! Tai pri- 
sižiūrėsim, kai jas nuogas ims filmuoti, kaip dabar įprasta, — 
sušuko Stounis. 

— Ko čia taip džiūgauji? Tu savojo turbūt ir domkratu 
nebepakelsi, —pratingai prašneko plikis Džiukas. 

— Dar kaipiakelsiu! Antai praėjusį mėnesį... 

Jis pakiliai tęsė savo pasakojimą, o aš išėjau. 


Benis Saksas nenoriai kalbėjo apie reikalus savo namuo- 
se. Jis tebebuvo uniformuotas, spėjęs tik nusisegti ir pasverti 
ant kėdės atlošo diržą su revolveriu. Jis atrodė pavargęs. Vir- 
tuvėje tarškino indus žmona, o du vaikučiai jau miegojo. 

Benis pirštais perbraukė plaukus ir įsmeigė į mane savo 
dulsvas akis. 

— Matau, ruošiatės paskelbti totalinį karą? 

— Kolkas ne, — atsakiau. 

— Paklausyk, visų pirma nepatarčiau jums švaistytis kal- 
tinimais homoseksualizmu. Dar nežinia, kieno skaudamą vie- 
tą galite užgauti. 

— Aš tik noriu žinoti, ar nėra kokių nors kalbų ta tema. 

— Keli, mane pasiekia įvairūs gandai. Aš — ne teisėjas 
dorovės klausimais, mano reikalas — užtikrinti įstatymų vyk- 
dymą. 

— Arjūs turėsite nemalonumų, jeigu bus paliesti Berinai? 

— Jokių, mano drauge. Jeigu jie pažeidžia įstatymą, 
atsakys kaip ir visi. Tik leiskite man šį tą pridurti. Žinoma, 
požiūris į vietinius geros reputacijos piliečius bus atlaides- 
nis. Taigi nebandykite galva pramušti sienos. Tokiamc maža- 
me miestelyje ir policininkas negali būti absoliučiai objek- 
tyvus ir nickuo nesaistomas. Juk aš čia gyvenu, pažįstu žmo- 
nes. Ir jie mane pažįsta. O jeigu micste yra svetimų, tai jūs 
kaip tik toks ir esate. 

— Grįžkime prie mano pirmojo klausimo. Jūs tikriau- 
siai žinote apie filmą, kuris čia bus sukamas? 

— Taip, jau pateikta paraiška leidimui gauti. 

— Nemanykite, kad šis sumanymas patinka mano 

pusbroliams. Aš esu iniciatorius. Jeigu pasiseks, miestas gaus 
daug pinigų. Bet aš ir po to nesustosiu. Miestas turi atgimti... 

— Liaukitės, Keli! Vis tiek gamykla... 

— Tai jūs liaukitės! Dėl testamento dar ne viskas aišku. 
Vyksta užkulisinės grumtynės, o baigtis jos gali visiškai netikė- 
tai. Man nereikia iš jų informacijos, man reikia nuomonės. Aš 
turiu kitų kelių, bet neturiu laiko, o jūs — trumpiausias kelias. 

Kažkas juokinga šovė jam į galvą ir jis nusijuokė: 

— Pasakyk man, kas tavo draugas, ir aš pasakysiu, kas tu. 

— Ką? — nesupratau. 

— Yra toks priežodis, Keli. Karaliams nedera bičiu- 
liautis su juokdariais. 

— Kvepia filosofija. 

Benis pažiūrėjo į savo rankas ir jas patrynė. 

— Vienas iš mūsų padoriųjų, bet žydrųjų piliečių buvo 
patrauktas atsakomybėn už viešosios moralės nepaisymą. Jis bu- 
vo paleistas už užstatą, gavo advokatą ir buvo išlaisvintas nežino- 
mo globėjo pastangomis. Po metų tas pats nutiko dar vienam 
garbiam asmeniui. Mums viskas aišku, bet byla tuo ir baigėsi. 

— Kas jie — nepasakysite? 

— Spręskite patys, — atsakė Benis. 

Truputį pagalvojęs, jis vėl atsigręžė į mane. 

— Per penkerius metus pas mus buvo keturi žiaurumo 
atvejai. Ir kiekvieną kartą tas pats vaizdas — žiauriai sumušta 
mažametė prostitutė atsisako kaltinimų, prasimanydama vi- 
sokių nesąmonių. Girdi, iškritusi pro langą ir panašiai, o pas- 
kui išvažiuoja iš miesto su dideliais pinigais. Paskutinis toks 
nutikimas buvo prieš dvejus metus. 

— Tik keturi atvejai. 

— Tik keturi oficialiai įregistruoti. Kekšei aplamdė šo- 
nus — nieko nuostabaus. Bet kad visos keturios mergužėlės 
vienodo amžiaus — jau įtartina. 

— Tai praeities atgarsiai. 

— Kokie atgarsiai? 

— Šiaip, nieko įdomaus jums, misteri Saksai. Manau, 
kadjūs sugriovėte mano gudrius spėjimus. 

— Gal taip ir geriau. 


222 


Hanteris pavargusiu balsu aiškino man, jog seniams rei- 
kia miegoti ilgiau nei jauniems eržilams, bet staiga pagyvėjo, 
kai paklausiau, ar nėra kokių nors naujienų apie neseniai gat- 
vėje padarytą žmogžudystę. 

— Visuose laikraščiuose, Dogai... 

— Aš nemačiau laikraščių. 

— Ar galiu paklausti, kodėl... 

— Arjį atpažino? — pertariau jį. 

— Taip. Nužudytasis buvo susijęs su Europos pogrin- 
džiu. Beje, šalyje buvo nelegaliai. Prancūzijos pilietis su tur- 
tinga kriminaline praeitimi. 

— Kas dar? 

— Žudiko nerado, — atsakė jis. — Dogai, jeigu tau bėda... 

— Ne. 

— Tikiuosi. — Jo balse vis tiek skambėjo nerimas. 

— Paklausyk, ar negalėtum vietoj manęs dalyvauti akci- 
ninkų susirinkime? — paklausiau jo. 

— Ruošiausi, bet kažin ar vertą, Niekas nepasikeitė, iš- 
skyrus tai, kad Makmilanas įsigijo dar truputį balsų. Jis tave 
persveria. Vietą valdyboje gausi, bet vadžios bus jo rankose. 

— O jeigu man pavyks priversti jį atsitraukti? 

— Dogai, dar niekam nepavyko priversti Krosą Makmi- 
laną padaryti ką nors prieš jo paties valią. Jis — niekieno drau- 
gas ir daugelio priešas. Tavęs laukia pralaimėjimas. 

— Ar žinai, kas bus gamykloje? 

— Niekai visa tai, Dogai. Laikinas sujudimas, o paskui 
viskas grįš į savo vėžes. Aš kartais apgailestauju, kad tu vėl čia 
pasirodei. 

— Aš dar ne visai namuose, patarėjau. 

— Nesuprantu. 

— Aš dar tik pricigose. Liko paskutinis pergalingas 
šuolis. 

— Tai neįmanoma. 

— Pabandyti verta, — atsakiau. 

19 skyrius 


S.K.Keiblas ir visa filmavimo grupė persikraustė į Linto- 
ną griaudint tokioms fanfaroms, kokias tik sugebėjo organi- 
zuoti mano bičiulis Li Šėjus ir profesionali'reklamos brolija. 
Atvykėliai buvo apgyvendinti dviejuose moteliuose, o filmavi- 
mų štabas — senoviniame viešbutyje miesto centre. Atrodė, 
miestas atgijo ir viskas jame ėmė suktis greičiau ir linksmiau. 

Makmilanas negaišo laiko, lošdamas savo korta. Jo nuo- 
traukos mirgėjo visų vietinių laikraščių pirmuose puslapiuo- 
se. Matydami jį kartu su Voltu Džentriu ir Keiblu, skaitydami 
laikraštininkų komentarus, eiliniai skaitytojai pradėjo tikėti, 
kad visą šį projektą nuo pradžios iki galo sumanė Makmila- 
nas. Tai turėjo padaryti reikiamą įspūdį ir akcininkams. Ir jei- 
gu dar buvo likę dvejojančių, aiškėjo, kieno pusėje jie atsidurs 
rytoj. Niekšelis Krosas, nors ir keista, pradėjo man net patikti. 
Protingas priešas — retenybė. Jeigu jis ko nors užsigeidė, nė 
už ką neatsitrauks. 13 

Saulė pradėjo linkti į vakarus. Užsiropštęs ant stogo at- 
brailos, atsiguliau su žiūronais ant nuo laiko pražilusių lentų ir 
ėmiau dairytis po įlanką. Kelios žuvėdros puldinėjo slūgstan- 
čias bangas, griebdamos snapais laimikį iš šlapio smėlio. Nuo 
brizo bangavo aukšta pakrantės žolė. Kopose kažką uostinėjo 
didelis valkataujantis šuo. Be tų. vienintelių gyvybės ženklų, įlan- 
koje daugiau nieko nebuvo. Į krantą plaukė du žvejų laiveliai. 
Vienas žvejys išsitiesė denyje ir lepinosi besileidžiančios sau- 
lės spinduliuose. “Laimingas žmogus, — pagalvojau. — Vie- 
nintelė jo problema — ką paprašyti, kad išvalytų žuvis". 

Įkišau žiūronus į dėklą, nulipau žemyn ir sėdau į savo 
automobilį. Metas. 


Tie, kurie liko iš mano tolimos giminės, irgi buvo pase- 
nę, kaip ir jų žmonos, įsispraudusios į korsetus ir apsikabinė- 
jusios brangenybėmis pagal praeities kartų madą. 

— Tai ir visi jūsiškiai? — paklausė Roza. 

— Dar viena Berinų šaka. Jie protingai panaudojo savo 
pinigus ir moka juos vertinti. 

— Aukštoji visuomenė, taip? 

— Aukščiau nebūna, vaikeli. 

— Pažiūrėk į savo keistuolius pusbrolius. Kaip jie bu- 
čiuoja rankutes. 

— Jis dar ne taip pabučiuotų, kad tik nesupykdytų sa- 
vo giminaičių. Tos senos manekenės turi didžiulį svorį vi- 
suomenėje. 

— Į ką man nusitaikyti? 

— Į Alfį.Antai tą, su gyvatės fizionomija. 

— Jeigu tai, ką tu galvoji, tiesa... 

— Šito aš neleisiu. Pasikliauju tavo aktorės talentu, apie 
kurį kalbėjai. 

— Jeigu gerai atliksiu šią užduotį, ar gausiu vaidmenį 


filme? 
— Kokios čia kalbos? Žinoma. 
— O Li žino? 
— Informuotas. = 


— Aš tavęs nenuvilsiu. 

Roza atidžiai pažvelgė į tą pusę, kur Alfredas meilikau- 
jamai palinko prie pačios seniausios iš mūsų šeimos. 

— Žinai, jeigu tu teisus, jis, kaip vyras, niekam tikęs. 
Tokių man yra pasitaikę. Savo impotenciją jie kompensuoja 
kitokiais būdais. Jeigu netiki, galiu parodyti kelis randus. 

— Tuomet tu žinai, kaip laiku nusiplauti. 

— Ar kambaryje viskas paruošta? 

Padaviau jai raktą, ir ji įsidėjo jį į rankinę. 

— Viskas sutvarkyta. Tinkamai įrengtas apšvietimas, iš 
keturių pusių kameros. Kai tik pajusi pavojų, spruk pro spin- 
telę vonioje į gretimą kambarį. Ten gulės drabužiai, jeigu tau 
teks sprukti nuogai. 

— Taip, pinigai viską gali! 

— Ne, ne viską, — atsakiau. 

— Kaip aš atrodau? 

— Kur tu padėjai dešimt metelių? Kaip tu šitaip sugebi? 

— Kosmetika, tyra sąžinė ir saulėtas būdas. 

— Mažyle, tu dar turi ir filosofės gyslelę. 

— Mano padėties mergina be jos neišsiverstų. Juk aš 
neketinu visą gyvenimą likti kekše. 

— Tai ištekėk už Li. 

— Galvoju apie tai. Per paskutines tris dienas jis man 
jau du kartus piršosi. 

— Tad ir reikėjo čiupti jautį už ragų. 

— Abejoju, ar jis nepasigailės dėl mano praeities. Dau- 
guma vyrų linkę pradėti nuo švaraus lapo. 

— Li ne iš tokių, vaikeli. Jam patiko prajodinėtas ar- 
kliukas. Jis visada sako tai, ką galvoja. 

— Ar tikrai? 

— Šimtu procentų. 

Akimirką pamąsčiusi, ji nusišypsojo ir linktelėjo galvą. 

— Gerai. Įkalbėjai. 

— Tad pirmyn, prie darbo! 

— Klausau, vade! 

Palaukęs, kol Nugis Roza, Leilandas Hanteris priėjo prie 
manęs. 

— Labai rizikuoji. 

— Nevisiškai. Vienas mano vaikinų bus sargyboje — 
jeigu staiga iškiltų kokių problemų. 

Pasitraukiau į tamsų kampą ir ėmiau stebėti minią. Į 
salę įėjo nauja svečių grupė ir prasidėjo tradiciniai rankų pa- 
spaudimai. Grupės centre stovėjo Krosas Makmilanas, laiky- 
damas už parankės Šeron. Šeilą lydėjo Voltas Džentris, o ant 
švytinčio Keiblo rankos buvo pakibęs balto pūkuoto kailio ir 
tokių pat plaukų debesis. Pagrindinė filmo aktorė atvyko tie- 
siai iš Anglijos, aplenkdama senąjį gerąjį Holivudą. 

— Žvalgykis, žvalgykis, — įspėjau Hanterį. 

— Taip, eisiu pasisveikinti su likusiais genties nariais. 
Bent jau dėl senųjų laikų. 

— Pasistenk iššniukštinėti, kas jų patikėtiniai agentai. 

— Tu į juos per daug vilčių nedėk. Jie bus brolio pusėje 
iš įpratimo, o ir akcijų jie turi mažai. Kaip man su tavim susi- 
siekti, jeigu kas? 

— Geriau aš tau paskambinsiu, patarėjau. Tau nereikė- 
tų rodytis šalia manęs dažniau nei būtina. 

Nusišypsojęs aukštuomenės šypsena, Leilandas linkte- 
lėjo ir pasišalino. 

Eidamas pro šalį padavėjas pamatė mane apytamsiame 
kampe, aplenkė rojalį ir priėjo su padėklu, ant kurio burbulia- 
vo šampanas. 

— Gal taurę, sere? 

— Ne, dėkui. 

— Kaip norite, sere. 

Kai jis pasisuko eiti, ant jo liemenės pamačiau plastiki- 
nę kortelę su jo vardu. 

— Feris, — tyliai ištariau jam pavymui. 

Jis nesustojo. 

— Feri! 

— Taip, sere? 

Pirštu paliečiau kortelę. Jis nuleido akis, paskui šypte- 
lėjo ir papurtė galvą. 

— O... atleiskite, sere. Aš ne Feris. Mano vardas Deilas, 
Džonas Deilas. Matyti, supainiojo liemenes, kai jas mums da- 
lijo. Mes pasamdyti tik šiam vakarui. Liemenė su mano vardu 
tikriausiai atiteko Feriui. 

— Kas jus nusamdė? 

— Prieš porą dienų buvo skelbimas laikraštyje. Mes ir 
atėjome. 

— Ar visi vietiniai? 

— Taip, pažįstu beveik visus. Svetimų buvo tik keli žmo- 
nės. Jeigu pamatysiu tą, kuris apsivilkęs liemenę su mano var- 
du, ar pasiųsti jums? 

— Ne, aš pats jį susirasiu. Dėkui. 

— Nėra už ką, sere. 

Ryšys užmegztas. Bet iš kieno pusės? Taigi “Feris, 655" 
susekė mane ir surado būdą susisiekti. Tai tikriausiai atsargi- 
nis variantas, nes jis negalėjo būti tikras,kad šiandien čia atei- 
siu. Bet viskas buvo gudriai sumanyta. Žinoma, nėra ko ieško- 
ti padavėjo su Deilo vardu, jo ir negali būti. Man tiesiog pasiū- 
lyta susimąstyti. Bet apie kokius variantus? | 

Išėjau iš salės pro šonines duris, per atsarginį išėjimą 
pasiekiau automobilių aikštelę, susiradau savo mašiną ir atsi- 
sėdau prie vairo. Atsisėdęs žiūrėjau į žvaigždes ir galvojau: 
Feris, Feris. 

Kartodamas šį vardą, vos nepamiršau skaičiaus ir staiga 
prisiminiau. 

Prieš dvidešimt trejus metus skaičius 655 reiškė pašto 
abonentinės dėžutės numerį. Spalvotas atvirukas su šiuo nu- 
meriu reiškė, kad atvyksta kontrabandinis krovinys ir aš turiu 
susitarti su Melu Tarboku apie priėmimo vietą ir laiką. Bet 
Melas mirė prieš penkiolika metų, o abonentinė dėžutė seniai 
likviduota. 

Beliko Feris, bet aš neturėjau nė menkiausio suprati- 
mo, kas tai galėtų būti. 

Palcidau variklį, išvažiavau į gatvę ir įsiliejau į mašinų 
srautą. Įsitikinęs, kad manęs niekas neseka, išvažiavau į seną 
plentą, vedantį į priemiestį. 

Jau kiek anksčiau vien smalsumo vedamas kartą užėjau 
į senąjį viešnamį, kuris buvo negyvenamas ir jau beveik su- 
griuvęs. Užsukau į nekilnojamojo turto prekybos agentūrą ir 
pasiteiravau apie pastato likimą. Kontoros tarnautojas pasa- 
kė, kad pastatas niekada ir nebuvo parduotas. Paskambinau 
Todui ir iš jo sužinojau tą patį. 

— Dogai, 0 Liusi Longstrit gyvena netoliese. Ji ir jos 
slaptoji tarnaitė apsigyveno mažoje fermoje, kur anksčiau bu- 
vo pirmoji autobusų stotelė. Ji ir-dabar ten gyvena. Buvau už- 
sukęs maždaug prieš metus. Sėdi sau ant priebučio, kryžiažo- 
džius sprendžia. Tiesa, Liusi nemėgsta nė su kuo bendrauti. 

Iš tiesų Liusi ir Betė, abi pasenusios, gergždinčiais bal- 
sais, apsivertusios didžiuliais nutriušusiais žodynais, sėdėjo 
prieangyje ir sprendė kryžiažodžius. Liusi buvo suvytusi, su- 
glebusi oda karojo ant rankų ir pasmakrėje. Tik plaukai tebe- 
buvo tokios pat skaisčiai rusvos spalvos ir ant rankų žvilgėjo 
briliantai. Žiedai mataravo ant sulysusių pirštų. 

Betė pirmoji atpažino mane. 

— O Dieve, mis Liusi, jūs tik pažiūrėkite, kas pas mus 
apsilankė! 

Madam Longstrit turėjo gerą atmintį, jai užteko penkių 
sekundžių žodynui užversti ir pareikšti: 

— Neteisėtas Kameronų anūkas kvailu vardu. 

— Man trūksta žodžių, Liusi. 

— Skaičiau apie tave. — Ji parodė man kėdę. — Sėskis. 
Bete, atnešk mums išgerti. Vaikine, džiaugiuosi tave matydama. 

— O tu beveik nepasikeitusi. 

— Kam smegenis pudruoji? Geriau įsižiūrėk. 

— Kalbu apie požiūrį į gyvenimą. 

Grįžo Betė su padėklu ir trim taurėm su ledu. Ji pripylė 
taures ir vėl įsikniaubė į žodyną. 

— Nekreipk į mane dėmesio, — pasakė Liusi ir vienu 
kartu ištuštino savo indą. 

— Retai bepasitaiko proga išgerti. 

— Gal nevertėjo palikti savo verslo? 

— Dabar viską užkariavo puskvailiai diletantai. Nesu- 
geba padoraus viešnamio organizuoti. 

Išsitraukusi iš kišenės didžiulį cigarą, įsikando jį ir už- 
sirūkė. 

— Bent galiuką nukąstum, — pasakiau jai. 

— Žinai, sūneli, aš ne iš tų bobų, kurios rėkauja apie 
lygias teises. 

— Iš tiesų, tavęs tuo neapkaltinsi. 

Liusi sėdėjo sukryžiavusi kojas ir traukė savo cigarą. Pas- 
kui staiga plačiai nusišypsojo: 

— Man buvo pašnibždėta, kad tu galbūt pas mane už- 
suksi. 

— O, kas gi toks supratingas? 

— Vienas faraonas, Benis Saksas. Mažai kas prisimena, 
kad dar gyvenu šiame pasaulyje, bet jam kažkodėl šovė į galvą 
tokia mintis, todėl liepė perduoti man žodelį. 

— Apie ką? 

— Apie tavo pusbrolius. 

— Iš kurjis tai ištraukė? Juk tu seniai nebedirbi. Ir už- 
sukau galbūt prisiminimų vejamas. 

— Nesakyk, sūneli. Aš turiu telefoną, ir kalbos pro ma- 

no ausis nepraeina, turiu ištikimų draugų, su kuriais mėgstu 
kartais paplepėti. O ir Betė reguliariai eina į miestą produktų, 
irgi šio to parneša. Taigi mūsų informacijos biuras veikia tvar- 
kingai. Tai kas tave domina? 

— Norėčiau sužinoti ką nors neįprasta apie pusbrolį 
Denisoną. 

— O apie Alfredą? 

— Saksas man apie jį pasakojo. 

— Prisiekiu, jis tau nepamelavo. Viena iš tų mergaičiu- 
kių — mano buvusio tarnautojo duktė. Toliau aš tyliu, sūneli. 

— Papasakok apie Denisoną. 

— Jis homikas. Dirba tyliai, švariai, bet žydrutis. Už- 
klupti jo neįmanoma. 

— Manir nereikia. Užtenka žinoti. 

— Dabar žinai. 

— Bet aš galiu jį ir pagauti. Tu nustebsi, jeigu sužinosi, 
kad tarp mano pažįstamų žmonių yra tokių, kurie mielai sutiks 
man padėti, net jeigu teks susitaikyti su kai kuriais iškrypimais. 

— Visiškai nenustebsiu, sūneli. 

— Verta pabandyti? 

— O kam? Geriau imkis kito broliuko. 

— Ojo reikalai prasti, Liusi? 

— Jis pavojingas, sūneli. — Ji užsitraukė cigarą ir išlei- 
do pro šnerves tirštus dūmus. — Kitą mergaitę jis užmuš. 

Suspaudęs kėdėje ranktūrį, tylomis nusikeikiau. Matyt, 
kažką perskaičiusi mano veide, ji išsiėmė iš burnos cigarą. 

— "Tu jam paspendei spąstus? 

— Taip. 

— Būk atsargus, sūneli. Labai atsargus. 

— Stengiuosi. 

Liusi garsiai pašaukė Betę ir liepė jai pripilti antrą taurę. 

— Pas mane buvo užsukęs senas bičiulis. 

— Ir kas gi jis? 

— Stenlis Krameris. O tu, žiūriu, kapstaisi po seniai 
užkastus šiukšlynus. 

— Iškasinėju praeities nuograužas. 

— Keistokus klausimus uždavinėji. 

— Nair kas? 

— Iki tavęs niekas tuo nesidomėjo. Stenas sunerimo ir 
norėjo sužinoti, kieno tu pusėje. 

— Mano pusė viena — užpakalinis prieangis. Iš prieki- 
nio ir prie pietų stalo mergvaikių neleisdavo. 

— Liaukis verkšlenęs. 

— Tu ką, Liusi? 

— Tik nepradėk savęs gailėtis, sūneli, — ji geraširdiš- 
kai nusišypsojo ir vėl vienu ypu išmaukė savo stiklinę. 

— Kameronas ir jo bendraamžiai buvo šaunūs vyrukai. 

Jos veidas vėl surimtėjo. 

— Stenas ir jo seniai — tavo draugai. Saugok juos. 

— Būtinai, Liusi. 

— Dabar mieste atsirado daug svetimų. Kalbose dažnai 
minimas tavo vardas. Tiems, kurie apie tave klausinėja, už dan- 
tų ne liežuviai, o geluonis. Nepatarčiau tau ilgai užsibūti vie- 
noje vietoje. Net tokioje, kaip mūsų miestelis. Klausysiuos au- 
sis pastačiusi ir jeigu ką nors išgirsiu, pranešiu tau. Aš žinau, 
kur tave rasti. 

Atsistojau ir pasiėmiau skrybėlę. 

— Džiaugiuosi tave aplankęs, Liusi. 

— Užsuk, kada panorėjęs. — Ji išsiėmė iš burnos cigarą 
ir atsistojo palydėti manęs iki durų. 

— Beje, ką ten žmonės šneka apie tave ir mažylę Kas? 

— Mudu tik draugai. O tu iš kur žinai? 

— Laikraščiuose perskaičiau. Girdėjau, kad abu buvote 
pas Todą. Nepasakyčiau, kad tai panašu į paprastą draugystę. 

— Ak tu, sena klastūne! 

— Visada tokia buvau. Girdėjau, ir paplūdimyje su ja 
vaikštinėjai? 

— Benis Saksas informavo? 

— Tik labai artimi draugai vaikštinėja naktimis po 
pliažus. 

— Liusi, juk ji susižadėjusi. 

— Taip, aš vaikiną pažįstu. 

Sustingau ant slenksčio ir atsigręžiau. 

— Kasis, Liusi? 

Ji pažvelgė į mane bespalviu žvilgsniu ir papurtė galvą. 

— Tujo nepažįsti. 

Liusi ištiesė ranką ir sugniaužė man riešą. 

— Atsargiau su mažyle. Ji šauni mergaitė. Aš gerai pa- 
žinojau jos tėvą. 

— Jai nieko blogo neatsitiks. 

— Nesu tokia tikra. Tu — tėvo kopija, taip pat ir sene- 
lio. Jie kartais būdavo nesuvaldomi. 

— Nesirūpink, Liusi. Geriau save tausok. 

— Aš — ne tu, su vaikais neišdykauju, — atšovė Liusi. 


Ratas siaurėja. Nebegalima ilgiau slapstytis pakampė- 
mis. Feris nori susitikti su manimi, bet aš turiu būti jam pasie- 
kiamas. Bet jeigu būsiu prieinamas Feriui, būsiu prieinamas 
ir Arnoldui Belui. 

Bandžiau likti nuošalyje. Išėjau pas žmones atviru vei- 
du, kad jie žinotų, jog praeitis perbraukta, bet šitas žaidimas 
turi savo taisykles. Žaidėjui jis baigiasi tik lavoninėje ant mar- 
murinio stalo. 

Štai ir vėl zuikis turi sprukti nuo skalikų. Tik tas zuikis 
gimė džiunglėse, ir jam išaugo velniškai ilgi dantys ir velniš- 
kai aštrūs nagai, nes jo tėtušis buvo tigras, o motušės giminėje 
buvo liūtas. Jeigu ir bus įvarytas į akligatvį, jis apsisuks ir 
paleis į darbą visas savisaugos priemones, ir jam nusispjauti, 
kad puolančių bus gerokai daugiau. Du kartus nemirštama. 
Laikykis, Dogai! Tegul pabando įrodyti, kad tu miręs. 

Svečių salėje po truputį mažėjo. Kelios poros susiglau- 
dusios trypčiojo mažoje aikštelėje, grojant pavargusiam orkest- 
rui. Voltas Džentris šypsojosi atvykėlei žvaigždei, kuri, pali- 
kusi kažkur savo baltus kailinius, suteikė jam galimybę pama- 
tyti jos nuostabų biustą, vos pridengtą permatomu šifonu. Jis 
buvo toks patenkintas, tarsi jiedu prieš porą valandų būtų dėl 
visko susitarę. 

Pusbrolis Denisonas sukosi apie Leilandą Hanterį, ku- 

ris rašė kažkokį dokumentą. Šalia jų stovėjo Krosas Makmila- 
nas, irgi susidomėjęs Hanterio rašomu dokumentu. S.K.Keib- 
las kalbėjosi su Šeron, ši užsirašinėjo kažką į bloknotą; pokal- 
byje dalyvavo dar du pagyvenę džentelmenai, labai patenkinti 
tuo, kas čia vyksta. Vienam priklauso didelis miesto žemės 
sklypas, o kitas buvo Lintono meras. 

Rozos ir Alfredo nebuvo matyti. 

Prie kampinio baro stovėjo Šeila Makmilan, kiekvieno- 
je rankoje laikydama po taurę. Išvydusi mane prie rojalio, ji 
pastatė taures ir prasibrovė į mano jaukią atkampią vietelę. 

— Išsivesk mane iš čia, Dogai, — paprašė ji. 

Vienas tarnautojas atnešė jai švarkelį, ir mudu nuėjome 
per virtuvę prie šoninių durų. Ji truputį svirduliavo, o veido 
išraiška buvo keista. 

— Kodėl pro šitas duris? — paklausė ji. 

— Kad žmonės neplepėtų. 

— Manęs žmonės nebedomina. 

Prie durų išjungiau šviesą, ir ji akimirką prisiglaudė prie 
manęs, įkvėpdama šalto oro. 

— Ar nori pasivaikščioti? 

— Taip. Kaip tik tai, ko man dabar reikia. 

Automobilių aikštelė buvo pustuštė, bet aš nenorėjau 
eiti tarp automobilių, ir mudu nuėjome tarp krūmų takeliu, 
juosiančiu aikštelę. 

Prie pagrindinio įėjimo stovėjo Benis Saksas ir kalbėjo- 
si su kitais policininkais. Nenorėjau pakliūti jam į akis, o dar 
su Šeila, todėl nuėjome tiesiai žole už kampo, išėjome į gatvę, 
prieš tai minutėlę pastovėję medžių šešėlyje. 

— Tu kažko lauki? — paklausė Šeila. 

— Ne, nelaukiu. 

— O ten kažkas yra. 

— Visur kažkas yra, katyte. 

— Pasiimk mane nuo visų, Dogai, — tarė ji. Pajutau, 
kaip ji sudrebėjo, ir paėmiau jos ranką. 

— Na, na, tuoj parvešiu tave namo. 

— Ne, ne namo. Nakčiai aš užsisakiau kambarį viešbu- 

tyje. Krosas grįžta į Niujorką, o aš nenoriu likti viena didžiu- 
liame name. Aš pavargau nuo vienatvės. 

— Kas tau, mažyle? 

— Nieko. Prašau nuvežti mane į viešbutį. 

Eidamas prie automobilio klausiausi nakties garsų ir 
bandžiau pagauti ką nors neįprasta tokiu paros metu. Įsodi- 
nau ją, apėjau automobilį ir atsisėdau prie vairo. Ji vėl netikė- 
tai suvirpėjo, žiūrėdama tiesiai prieš save. 

— Ar tau kas nors atsitiko? — paklausiau. 

— Kodėl žmonės skriaudžia vieni kitus? 

— Pats nežinau, brangioji. 

Viešbutis, kuriame apsistojo Šeila, buvo nedideliame 
dviejų aukštų pastate su pusapvale privažiavimo prie centri- 
nių durų alėja. Kita alėja juosė namą ir vedė į pastato užpaka- 
linę dalį, kur buvo viešbučio tarnybos. Dėl viso pikto nuspren- 
džiau važiuoti palei namą ir pristabdžiau, pamatęs, kaip prie 
pagrindinių durų sustojo taksi išlaipinti keleivių. Vairuotojas 
paėmė pinigus ir nuvažiavo. 

Kai jau ruošiausi pajudėti iš vietos, jie užpuolė. Bet ban- 
ditams nepasisekė; jie nepagalvojo, kad aš juos mačiau. Mano 
šūvis pataikė artimiausiam tiesiai į kaktą ir subjaurojo viršu- 
tinę jo galvos dalį. Akimirką jis stovėjo svyruodamas, paskui 
pargriuvo ant žemės. Antrąjį pervažiavau priekiniais ratais, 
įjungiau atbulinę eigą ir dar kartą pervažiavau atbulas. Garsas 
buvo toks, tarsi būčiau sutraiškęs didelę pintinę. 

Iššokęs iš automobilio persiritau ir pastebėjau trečiąjį, 
bėgantį link garsų. Išvydęs sudarkytus kūnus, jis sustingo vieto- 
je. Vienu kertamu smūgiu sulaužiau jam ranką, kitu — kaklą. 

Visų revolveriai buvo su atlaužtais gaidukais, bet jie pa- 
tys nebuvo labai vikrūs. Per kelias sekundes patikrinau jų ki- 
šenes. Dokumentuose vardai man nebuvo žinomi, išskyrus vie- 
ną, kuris priklausė tipui su nulaužtu sprandu. Tai buvo žudi- 
kas iš brolių Gvidų gaujos. 

Pakėlęs galvą, automobilio lange išvydau Šeilos veidą, 
ji viena akimi buvo prigludusi prie skylutės stikle, kurią pra- 
mušiau savo kulka. Ji keistai šypsojosi, ir aš visu kūnu paju- 

tau, kaip šokas ir siaubas paralyžiavo visus jos nervus. Atsisė- 
dau, paėmiau jos ranką, bet ji net nejudėjo, tik jos akys dar 
labiau išsiplėtė. 

Vadinasi, mane apgulė kaip vilką, ir vienintelė irštva 
man liko senasis namas vandenyno pakrantėje. 

Šokas keistai paveikė Šeilą. Ji buvo tarsi išspausta citri- 
na. Nei kuo skundėsi, nei priešinosi, paklusniai ėjo paskui ma- 
ne su mįslinga Monos Lizos šypsena, net nebandydama aiškinti 
savo būsenos. Kai įėjome į namą, ji stovėjo nejudėdama, kol 
uždariau langines ir uždegiau žibalinę lempą. 

— Kaip jautiesi? — paklausiau. 

Ji patylėjo, lėtai pasuko galvą, ir jos besišypsančios bur- 
nos kampelis virptelėjo. Akys keistai blizgėjo. Paėmiau ją už 
rankos, privedžiau prie fotelio ir pasodinau. 

— Palauk čia. 

Virtuvėje įjungiau dujinę viryklę, pastačiau arbatinuką 
ir, kol jis kaito, išardžiau savo revolverį, pakcičiau vamzdį, o 
senąjį kartu su iššauta tūtele užkasiau į smėlį. Netrukus van- 
duo užvirė, ir aš paruošiau kavos. 

Šeila sėdėjo savo vietoje nejudėdama. Man tai nepatiko. 
Gal dešimt sekundžių laikiau prieš ją kavos puodelį, kol ji 
atsistojo ir, silpnai linktelėjusi galvą, paėmė puodelį ir priki- 
šo prie lūpų. 

Supratęs, kad ji atsitokės negreit, gėriau savo kavą ir 
tyrinėjau jos veidą. 

Gal kūnai jau aptikti, galvojau. O galir ne. Vargu ar tuo 
keliu iki ryto kas nors važiuos. Šaudžiau iš uždaryto automo- 
bilio ir net truputį padelsiau prieš nuvažiuodamas. Aliarmo 
niekas nesukėlė. Turbūt šūvio negirdėjo. Nė vienas banditas 
nespėjo net surikti. 

Rytoj bus pakeisti išsinuomoto automobilio stiklas ir 
priekinės padangos, ir tokiu būdu aš laimėsiu laiko. Bet ką 
daryti su liudininke, sėdinčia priešais manc ir ncatsigaunan- 
čia? Nežinia, ar ji prabils, bet užtektų vien tik pamatyti ją to- 
kią. Tai būtų visiška katastrofa. 

Šeila išgėrė kavą, ir aš ištraukiau puodelį iš jos pirštų. 

— Einam, Šeila. — Nutvėriau ją už parankės ir nuvedžiau 
į viršų, į vienintelį kambarį, kurį šiek tiek buvau apsitvarkęs, kad 
būtų galima gyventi. Pastačiau lempą ir atlenkiau antklodę. Šeila 
stovėjo vidury kambario, žiūrėjo į sieną ir šypsojosi. 

Nurengti ją nebuvo sunku. Atsegiau užtrauktuką ant nu- 
garos, ir suknelė susmuko prie kojų. Daugiau ant jos kūno nie- 
ko nebuvo. Tik bateliai. Pakėliau ją ant rankų ir paguldžiau į 
lovą, užklojau antklode ir nuėmiau plaukų sruogą, užkritusią 
ant veido. 

— Vargšė mergaitė, — tariau tyliai. 

Akių blizgesys apsiblausė, vokai nusileido, burnos lini- 
ja sušvelnėjo, kvėpavimas pasidarė ritmingas. Ji užmigo. 

Visi vietiniai laikraščiai pasakojo apie praėjusios nak- 
ties įvykius. Pirmuose puslapiuose mirgėjo nuotraukos ir pra- 
nešimai apie trijų žmonių nužudymą. Aukos buvo greitai at- 
pažintos. Visos trys priklausė brolių Gvidų gaujai, tačiau nu- 
žudymo motyvai nebuvo aiškūs. Viena versija buvo tokia — 
Gvidų gauja kontroliavo profsąjungų taktiką pakrantėje, o nu- 
matomas gamyklų išplėtimas Lintone sukėlė jų ypatingą susi- 
domėjimą. Vietinė policija dirbo kartu su Niujorko žinybo- 
mis, tikėdamasi greitai užbaigti tyrimus. 

Nepavyks! | 

Kituose puslapiuose buvo rašoma apie vakarykštį pri- 
ėmimą, filmavimo grupės veiklą. Net Niujorko laikraščiai ne- 
pašykštėjo dėmesio Keiblo studijai, ir nors “Darbo vaisiai" 
buvo ne kažin kokia knyga, išreklamuota ji buvo puikiai. 

Paskambinau Četui Lindenui ir papasakojau apie vaka- 
rykštį įvykį. Jis patarė man dingti. 

— Bičiuli, mane ir taip spaudžia iš visų pusių, tik nema- 
lonumų iš tavęs man ir betrūko. Ar aš tavęs neįspėjau, kas gali 
atsitikti, jeigu manęs nepaliks ramybėje, bet tu nepaklausei. 
Jeigu atsisakysi man padėti, paskelbsiu karą jums visiems be 
jokios išimties. 

— Mes šito nepakęsime, Dogai, — atsakė jis šaltu abe- 
jingu balsu. 

Aš irgi ne iš kelmo spirtas, manęs taip lengvai neįbau- 
ginsi. Tai patvirtina ir šeši mano įveikti persekiotojai. O skai- 
čiuoti ir Četas moka. 

— Kitos išeities nėra, Četai. Reikia padaryti. 

— Gerai. Kur automobilis? — atsakė jis su neslepiamu 
pasipiktinimu. 

— Jie turi padangų atspaudus, todėl uždėk tos pačios 
markės padangas, ir nuomojimo firma nepastebės. Tegul pa- 
keičia stiklą, išplauna dugną ir pavažinėja po apylinkes, kad 
prisirinktų žemių, bet ne tokių, kaip prie viešbučio, ir pasta- 
tykite mašiną į vietą. Beje, Četai, nebandyk padėti mašinon 
kokios pliauškės. Mes žinom tuos pokštus... gali nukentėti koks 
nekaltas avigalvis. 

Jis neatsakė, tik padėjo ragelį, o aš nusišaipiau — kol 
kas diktavau aš, bet nuo šiol man grėsė pavojus dar iš vienos 
pusės. 

Roza laukė manęs mažoje užkandinėje “ Arkada". Ji ap- 
lenkė mane keliomis minutėmis ir suspėjo užsakyti mėsainį. 
Užsisakiau dar vieną ir atsisėdau priešais. 

Ji pasitiko mane malonia šypsenėle, bet užjos slypėjo 
neramus debesėlis, o Rozai tai buvo visiškai nebūdinga. 

— Na kaip, ar išėjo? 

— Nair klientą tu man pakišai. 

— Ką, turėjai nemalonumų? 

— Kol kas ne..Jis pakvietė mane pavakarieniauti ir par- 
vežė į viešbutį. 

— O tu nepakvieteijo į viršų? 

— Nemokyk mokyto. Jis iš agresorių. 

Atnešė mano mėsainį, ir aš kibau į jį, prieš tai aplaistęs 
kečupu. 

— Gal aš klystu? — suabejojau. | 

— Ne, neklysti. Aš žinau požymius. Man taip jau yra 
buvę, juk sakiau tau. Kai mes tarėmės, buvau įsitikinusi, kad 
susidorosiu, bet dabar pradėjau dvejoti. 

— Kodėl? 

— Dogai, jeigu tai būtų paprastas žaidimas su kokiu nors 
nemokša... 

— Anaiptol ne paprastas, — pertariau ją. 

— Tuose tavo žaidimuose jeigu praloši, tai amžinai, — 
tyliai pasakė ji. — Kaip vakar naktį. 

— Vakar naktį? — perklausiau atsikąsdamas gabalą mė- 
sainio ir ją stebėdamas. 

— Dogai, kaip tu gali būti toks ramus? 

— O tu, Roza, ar atneši man siuntinukų į kalėjimą? 

— Ar manai, kadjie tave jau susekė? 

— Pagyvensim — pamatysim. 

— Atrodo, neilgai teks laukti, — atsakė Roza, žiūrėda- 
ma kažkur man virš galvos. 

Veidrodyje už jos nugaros pastebėjau Benį Saksą. Jis pri- 
ėjo ir trumpai man linktelėjo. Atsistojau, baigdamas žiaumo- 
ti, ir pasiūliau jam kavos. 

Atsisakęs jis pažvelgė į Ro0zą, paskui vėl į mane. 

— Misteri Keli, norėčiau pasikalbėti su jumis akis į akį. 

— Žinoma. Kur? 

— Ten jie turi atskirą kambarį, — parodė jis į duris toli- 
mame kampe. Paprašęs mane eiti priekyje ir nenuleisdamas 
rankos nuo šlaunies, kad ji būtų arčiau ginklo, jis atidarė du- 
ris, ir mudu atsidūrėme sandėliuke. Jį perėję, įėjome į nešva- 
rų, dvokiantį tualetą. 

— Kas toliau? — paklaušiau. 

— Duok savo ginklą. 

Atidaviau. Jis pauostė vamzdį, pamaigė gaiduką. 

— Stokite prie sienos, — įsakė. 

Patraukiau pečiais, bet paklusau. Pravėręs nupylimo ba- 
kelio dangtį, jis iškėlė mano revolverį ir šovė į vandenį. Vos 
nesprogo mūsų ausų būgneliai, o vandens purslai aptaškė abu. 
Paskui jis nuleido vandenį ir išėmė iššautą tūtelę. 

— Švariai padirbėta, — pasakiau. 

— Misteri Keli... 

— Žinau. Neišvažiuoti iš miesto. Gal jums ir automobi- 
lį reikia patikrinti... 

— Mes jį jau sulaikėme. Jums aš iškviečiau taksi. 

— Labai operatyviai. 

— Jūs žinote, kaip mes dirbame. 

— O taip, mano drauge. Nepamirškite apžiūrėję grąžin- 
ti automobilio. 

— Grąžinsime. — Jis įdėmiai žiūrėjo į mane. — Toks 
įspūdis, kad jūs galvojate į priekį, misteri Keli. 

— Kartais tenka, — atsakiau. 

Grąžinęs man revolverį, jis linktelėjo ir šį kartą nuėjo 
pirmas. Linktelėjęs Rozai išėjo, o aš atsisėdau ir čiupau mė-' 
sainį. Rozai kąsnis įstrigo gerklėje, virpėjo smakras ir rankos. 

— Viskas normalu, vaikuti. Jis tik parodė man vieną 
būdą. Viskas tylu, ramu. 

Mano elgesys buvo toks nerūpestingas, kad ji neištvėrė 
ir nervingai sukikeno. 

— Dogai, tikiuosi, jog kada nors man apie tai papasakosi? 

— Žinoma. Kada susitinki su mūsų išdykėliu? 

— Šiandien vakare. Sakė, kad paskambins. Vadinasi, pa- 
dariau jam įspūdį. 

— Viskas lieka taip, kaip susitarėme. Ar žinai, kaip su 
manim susisiekti? 

— Nesijaudink. 

— Kai dirbi su profesionalais, nėra ko jaudintis. Tai su 
diletantais rūpesčių būna per akis, — pasakiau jai. 

— Dėkoju. 

— Džiaugiuosi galėdamas tau tai pasakyti. Man išėjus, 
pabūk čia dar kokias penkias minutes. 

Susimokėjau ir išėjau. 

Lauke vėl apsiniaukė ir pakvipo lietumi. Prie pat šali- 
gatvio manęs laukė taksi su įjungtu varikliu. Įsėdau ir papra- 
šiaunuvežti mane į Berinų gamyklą, kur vyko filmavimas. Pa- 
likęs vairuotojui dvidešimt dolerių užstato, nuėjau ieškoti Li. 

Jis stovėjo prie autobuso su kostiumais ir kalbėjosi su 
dviem reporteriais. Palaukiau, kol baigs, ir pašaukiau jį: 

— Kaip sekasi? 

Išgirdęs mano balsą, jis pašoko, dirbtinai nusišypsojo ir 
perbėgo pirštais per plaukus. 

— Gerai. Puikiai. Bent jau laikraščiai turi apie ką rašyti. 

Tardamas tuos žodžius, Li tiesiog rijo mane akimis. Ne- 
begalėdamas susitvardyti, paklausė: 

— Dogai... ta istorija praėjusią naktį... — jis užsikirto, 
nedrįsdamas tęsti. 

Užuot atsakęs, tik linktelėjau galvą. 

— Ir kam aš paklausiau? 

— Arba tu, arba tave, drauge. Juk tu žinai, kaip būda- 
vo kare. 

— Bet dabar juk ne karas, velniai rautų! 

— Nekalbėkim apie tai. Dabar mane policija tikrina. 

— Tai kurių galų tu čia trainiojies! 

— Viskas padaryta taip, kad policija prie manęs ne- 
prikibs. 

— Dogai... 

— Dėl filmavimo problemų nėra? — paklausiau jo. 

Li išsiėmė iš pakelio cigaretę ir užsirūkė. Pastebėjau, 
kad jo pirštai dreba. 

— Kokia prasme? 

— Ar gamyklos valdyba netrukdo? 

— Tas Makmilanas visur kaišioja savo nosį, visiems ko- 
manduoja. O pusbroliai vis staiposi prieš fotografus. Geriau 
būtume niekada neatvažiavę į tą prakeiktą vietą! 

— O tau kas blogai? Ir uždirbsi nemažai... 

— Be tavęs viskas buvo gerai. O dabar tik ir laukiu, kad 
tuoj sukauks sirena ir reikės bėgti į slėptuvę. 

Jis giliai užsitraukė ir numetė cigaretę ant žemės. 

— Ar Šeron matei? 

— Ne. 

— Ką tu sakai! Ji per tave visai nusikamavo. 

— Kažin kodėl? 

— Neapsimetinėk. Ji apie tave žino daugiau, negu tu 
manai. 

— Apie mane niekas nieko nežino. 

— Nieko baisaus. Vieną gražią dieną tu atsibusi. Jeigu 
nori ją pamatyti, ji kontoroje. Denisonas atidavė mums fil- 
muoti visą kambarį savo name. 

— Lovos scenoms? 

— Mūsų laikais toms scenoms viskas tinka. 

Atidžiai pasižiūrėjau į Li. Šį kartą jis atsakė man nuo- 
širdžia šypsena. 

— Tu juk ją myli? 

— Nežinau, kol kas jai šito nesakysiu. 

— Pasakysi, Dogai. Ir pulsi į savo būdą su cukriniu kau- 
liuku. Iš anksto prikimšk bufetą atsargų. 

— Užteks pliurpti, mergišiau. 

— Tuo ir didžiuojuos! 

Mudu išsiskyrėme, bet aš nenuėjau pas Šeron, o grįžau 
pas savo taksistą ir pasakiau adresą. Mūsų niekas nesekė, o po 
dvidešimties minučių buvome vietoje. Paskui dar pasisukiojo- 
me, sustojome prie alaus baro, išgėrėme po porą alaus, paple- 
pėjome apie šį bei tą, o paskui vėl nuvažiavome aplankyti Liu- 
si. Senutė Betė buvo radusi kažką, pasirengusi už tam tikrą 
užmokestį šį tą papasakoti, o už papildomą atlyginimą — pa- 
teikti įrodymų. Įteikęs jai pinigus ir pridėjęs už rūpesčius, jau 
ketinau atšaukti mūsų su Roza sumanymą, bet paskui pagal- 
vojau, kad pirkta informacija ne visada patikima, ir nuspren- 
džiau veikti taip, kaip sumanyta. 

Prie policijos nuovados, atsiskaitęs su vairuotoju, kie- 
me pamačiau savo automobilį. Kai įėjau, Benis Saksas malo- 
niai pasisveikino ir pakvietė sėstis. Pirmiausiai grąžino mano 
automobilio raktelius. 

— Viską patikrinote? — paklausiau. 

— Laboratorija dar tikrina dulkių pavyzdžius. Kelias 
aplink namą pabarstytas skalda iš Meino, todėl pėdsakus leng- 
va aptikti. 

— Tuo geriau, misteri Saksai. Nenoriu, kad būtų kokių 
įtarimų. 

— Esu įsitikinęs, kad taip ir bus. 

— Kodėl? 

— Patikrinome automobilių nuomos firmą. Ten tvarko- 
ma padangų numerių apskaita. Jūsiškės nepakeistos, o ir vė- 
žės nesutampa. Jūsų labiau susidėvėjusios, nors markė ta pati. 

— Įsitikinote? 

— Beveik. 

— O balistikai ką parašė? 

— Ginklas ne jūsų. Nors yra vamzdžio pakeitimo gali- 
mybė. 

— Bet tai, man regis, per daug gudru. 

— Ne per daug jūsų proto Žmogui, misteri Keli. 

— Nors ir ne mano naudai, bet priimsiu tai kaip kom- 
plimentą. 

— Tai ne komplimentas. 

Atsistojau ir pamėtėjau rankoje raktelius. 

— Linkiu sėkmės. 

— Misteri Keli... 

— Taip? 

— Kaip manote, ar verta mums laukti tolesnių nemalo- 
numų? 

— Nuo nemalonumų niekas neapdraustas, misteri Saksai. 

Pamojavęs ranka išėjau ir pasukau prie automobilio. At- 
sisėdęs prie vairo bandžiau paleisti variklį, bet raktelis nelin- 
do. Pagaliau susipratau jį apsukti. 

Četas Lindenas dirbo be klaidų. Jis pakeitė visą automo- 
bilį. Dabar, jeigu mane užmuš, neliks jokių pėdsakų, vedančių 
pas jį. Laikykis, kiški. Medžioklėn išėjo visi. Ir nesvarbu, kam 
atiteks kiškutis, svarbu jį nupilti. Senasis vadeiva įsiuto ir gali 
visą miestą išžudyti, kad tik pasiektų kiškį. 

Bėk, kiškuti, bėk! 


Šeila Makmilan. Apmąstymai. 

Jis žino. Jis žino daugiau, nei aš maniau. Visą laiką gal- 
voju apie jį ir nieko negaliu padaryti. Užteko jam paliesti ma- 
ne ir jis viską suprato, jis buvo įsitikinęs, kad teisingai mane 
suprato, ir leido man padaryti tai, ką padariau. O kai išsisky- 
rėme, man buvo taip malonu, taip gera, nes nebebuvo tos įpras- 
tos baimės, baisaus skausmo, veržusio man galvą, vertusio mane 
susiriesti į kamuolį, nebebuvo noro beviltiškai rėkti ir gintis, 
kaip būna, kai žaginama. Man nepatinka tas žodis — žagini- 

mas. Kada jį pirmą kartą išgirdau? Net neprisimenu, kada jis 
man įstrigo atmintin. Jis iš kažkokių tamsių ir baisių tolimos 
praeities šešėlių, kurie nenori atgyti, bet ateina pas mane kaip 
sapnas, kai mane liečia vyro rankos. 

Man jau ramiau vien nuo minties, kad jis žino. Buvo ir 
kitų, kurie suprasdavo, bet prabildavo jų instinktai, ir aš vėl 
būdavau apgauta, 0 jie tapdavo paprastais priešais, šlykščiais 
minkštakūniais, šliaužiojančiais per mane, nesukeliančiais nie- 
ko, išskyrus kančią. 

Kodėl jie neranda ką pasakyti? 

Kodel jie negali tiesiog ramiai pagulėti? 

Kodel jie mano, kad paimti partnerį — išimtinė vyrų 
teisė? 

Jie daužo tave savo didžiulėmis lazdomis ir grūda, ir grū- 
da, kol tu pradedi rėkti iš nepakeliamo skausmo, o paskui imi 
tyliai inkšti, visiškai nebesuprasdama, kam tu iš viso gyveni. 
Tie dideli, minkšti ir tvirti basliai išmuša iš tavęs visus potrau- 
kius ir jausmus, palikdami tik pojūtį, kad esi apvogta, bet nie- 
kaip negali suprasti, ko gi tu netekai. 

Šeila Makmilan, įgudusio mergišiaus žmona. Taip jis 
pats sakė. Taip sakydavo kitos moterys. Tą patvirtindavo ir 
vyrai. Juk jie myli vienas kitą, bet kad ji galėtų duoti jam bent 
lašelį to nuostabaus jausmo, kurio jis taip trokšta, jai tenka 
griebtis daktaro Elioto užsimiršimo tablečių ir viskas vyksta 
tada, kai ji klajoja visiškai kituose pasauliuose. 

Bet kaip jis suprato? Bjaurusis Barbosas. 

Galėtų nenaudėlis jau grįžti. 

Pasigirdo beldimas į duris. 


— Kaip jautiesi? — paklausiau. 

— Vieniša. Labai daug galvoju. 

— Čia tinkamiausia vieta galvoti. Šioje lovoje esu pra- 
dėtas. Turbūt irgi ilgai galvojo, kol visa tai sumanė. 

— Kažin. Tu buvai tik nemokamas priedas. | 

— Abejoju. Tais laikais iš pradžių galvodavo. Man ma- 
loniau tikėti, kad esu suplanuotas. Santuokoje ar nesantuoko- 
je, bet pagal planą. 

Šeila nusišypsojo ir iš karto pakeitė temą. 

— Ar vakarykštė naktis buvo iš tikrųjų? 

— Tu ten buvai, Šeila. 

— Visa tai labiau panašu į sapną. Mano sapnai būna 
keisti. Visas mano gyvenimas — vienas klaikus sapnas. Kar- 
tais net negaliu suprasti, ar miegu, ar taip yra iš tikrųjų, net 
pradedu save žnaibyti, kad įsitikinčiau. 

— Dabar tu nemiegi, vaikeli. 

— Daug galvojau pricš tau ateinant. 

— Apie ką? 

— Apie viską. Apie nieką. Vėl apie viską. Gal tu padėsi 
man susigaudyti? 

— Klausk. 

— Ne. Neklausiu, — atsakė ji. Paskui giliai atsiduso, 
sulaikė kvėpavimą ir lėtai iškvėpė. Kai vėl grįžtelėjo į mane, 
jos akių išraiška buvo pakitusi. 

— Tai tu mane paguldei į lovą? 

— Kas nors juk turėjo tai padaryti. — Išsiėmiau cigare- 
tę ir užsirūkiau. — Dėl praėjusios nakties... 

— Nebuvo jokios nakties. Viskas prasideda nuo šios mi- 
nutės, — nutraukė ji mano žodžius. 

— Ačiū, katyte. Kitais liudininkais aš pasirūpinau. 

— Ar būtum galėjęs ir mane užmušti? 

— Ne. Moterys sutvertos bučiniams, o ne žudymui. 

— O tu seksualiai patrauklus, — tarė ji, vėl staiga pa- 
keisdama temą. 

— Aš pavargęs kaip velnias ir purvinas. 

— Ar dušas čia yra? 

— Yra, tik karštas vanduo baigėsi. 

— Sakoma, kad šaltas vanduo slogiai veikia vyrų fizio- 
logiją. 

— Koks kvailys tau taip sakė? Gal ką ir veikia, bet aš — 
kaip uola. 

— Tiesa? 

— Ne, meluoju. Bet jeigu mudu dar ilgai apie tai plepė- 
sime, tai sukietėsiu, velniai griebtų. 

— Išsimaudykime kartu po dušu, — pasiūlė Šeila. 

Baigianti degti cigaretė nudegino man pirštus, ir aš su- 
traiškiau nuorūką kulnu. 

— Atleisk, vaikuti. Aš — apsigimęs storžievis, o ne iš 
tų, kurie patys tokiais tapo. 

— Nesipriešink, Dogai. Sakau tau, aš ilgai galvojau. Aš 
pavargau nuo savo sapnų. 

— Bet juk aš ne gydytojas. 

— Gydytojai man nepadėjo. Nusirenk. 

— Ne. 

Baigėsi tuo, kad mudu atsidūrėme po dušu, slidūs nuo 
muilo putos, ir ji atsuko man nugarą, kad patrinčiau kaip rei- 
kiant. Kai putota kempine šveičiau jai nugarą, pečius ir visa 
kita, ji, juokdamasi pro putas, pasakė: 

— Dogai, ar gali dabar mane pabučiuoti? 

Priglaudžiau ją prie savęs ir pabučiavau ilgu gardžiu 
bučiniu. 

— O kodėl tu nekietėji? — pasipiktino ji. 

— Nemaniau, kad šito reikia. 

— Taip ir nemanei? 

— Aha. O dabar užsuk vandenį ir einam šluostytis. 

— Bailiukas. 

— Nesikabinėk prie senio. 

Jos rankos švelniai palietė mane, ir mano nugyventi me- 
tai liko kažkur toli toli. 

— Ramiau, ramiau, mieloji ponia. 

— Koks gražus, — tarė ji. Užsukusi vandenį, žengė 
žingsnį atgal, norėdama mane pamatyti. 

— Tavo didesnis už tuos, kurie Britų muziejuje. 

— Dėkoju, saulele. 

Užmečiau ant jos rankšluostį ir išėjau iš dušinės. Bet ji 
nenurimo. Švelniai pabraižė man žemiau nugaros ir visą laiką 
glostinėjo, kol šluosčiaus. Prieš mane šmėžavo jos besijuokiantis 
veidas su kažkokiu padūkėliškumu akyse, su nuostabiomis drėg- 
nomis lūpomis. Ji vėl palietė mane ir jos ranka suvirpėjo, 0 aš vos 
nesprogau. Bet supratau, kad, be manęs, kito gydytojo ji neras. 

Ji sugniaužė pirštus. 

— Kietėju iš visų jėgų, — patikinau ją. 

— Dar labiau pasistenk. 

— O kurjį dėsim, mažyle? 

Ją tarsi kas šaltu vandeniu būtų apliejęs. Bet netrukus 
grįžo jos ankstesnis ryžtas. 

Galima nekęsti stomatologo. Galima jo bijoti. Bet juk 
eini pas jį, kai skauda dantį. Pasirodo, ne taip baisu. Ir tu ne- 
bebijai, ir neapykanta gydytojui dingsta. Kaip iš tikrųjų viskas 
paprasta. 

— Ar anksčiau niekada nesimaudei po dušu su vyriš- 
kiu? — paklausiau jos. 

— Tik su Krosu. Tris kartus. 

Diagnozė man buvo aiški. 

— Arjūs seniai vedę? 

— Per daug seniai. 

— Tai ne atsakymas. — Norėjau užsimauti glaudes, bet 
Šeila mane sustabdė. 

— Nesimauk. 

— Bet, mažyle... 

— Aš žinau, Dogai. 

— Ką tu žinai? 

— Kad tu žinai. Apie mane. Matau iš tavo veido. 

— Aš bandau laikytis mokslinio požiūrio. 

— Daugiau šnekėk! — nuoširdžiai nusijuokė ji. 

Numetusi rankšluostį, Šeila atvėrė man savo nuostabų 
kūną su stačiomis putliomis krūtimis ir gundančiu juodu tri- 
kampiu, pridengiančiu įėjimą į visų blogybių šaltinį. 

— Graži? — paklausė ji. 

— Kenčiu Tantalo kančias. 

— Pasakok išsamiau. 

Nusigręžęs užsitempiau glaudes ant savo kvailai styran- 
čios lazdos ir užsivilkau marškinius. 

— Eik velniop. 

— Kodėl nenori? 

Atsigręžęs pamačiau, kaip visas jos kūnas juda, kilnoja- 

si, O iš pilvo šonų virpa mažytės bangelės. Bet jos akys bandė 
man pasakyti visai ką kita. Paėmiau Šeilą už rankos, nusive- 
džiau ją į tamsų miegamąjį su didžiule senovine lova ir nusime- 
čiau savo kuklią aprangą. Apglėbęs ją ir prispaudęs prie savęs 
taip, kad oda liestų odą, kad ji priprastų prie pirmojo švelnaus 
kūnų prisilietimo, ramiai gulėjau, kol aprimo jos smegenys ir ji 
pasinėrė į natūralią amneziją, kurią pastebėjau iš jos akių. 

Jai nereikėjo nieko man sakyti. Šeila buvo teisi sakyda- 
ma, kad aš žinau. Valandos virto minutėmis, minutės — aki- 
mirkomis, kuriose tilpo viskas, ko ji nepatyrė taip ilgai ir ko 
taip neaiškiai troško, ir kurios virto visiško išsekimo naktimi. 
Klausiausi jos žodžių, jos jausmingo pasakojimo apie begalinį 
smurtą. Supratau jos skausmą, kartu su ja neapkenčiau to ak- 
to, supratau, kaip ją traukė tai, ką ji manė esant bjauru, bet kai 
didžiausios palaimos minutę ji nesąmoningai ištarė vyro var- 
dą, supratau, kad klaikūs sapnai ją paliko amžinai. 

Mėnulio šviesa krito ant Šeilos veido, atsispindėdama 
jos plačiai atmerktose ir mieguistose akyse. 

— Ačiū tau, Dogai. 

— Ne tu turi dėkoti, saulele, — nusišypsojau. 

— Nori, sumokėsiu tau honorarą? 

— O per užpakalį ar nenori? 

— Ne, nenoriu. Už tai, ką tu dėl manęs padarei, aš irgi 
noriu tau kuo nors atsidėkoti. 

— Kuo gi? 

— Padaryk iš manęs visiškai pasileidusią moterį. 

— Nair įsivažiavai, vaikeli. 

— Prašau... Mes jau viską išbandėme. Liko dar viena... 
injekcija! 

— Nieko sau pacientė! — sušukau. 

— Nieko sau daktaras! — atsiliepė ji ir nutaisė klasiki- 
nę pornografinę pozą. 

— Pirmyn, Dogai. Turbūt tai mėgstamiausia tavo poza, 
turint galvoje tavo vardą. | 

Dangus urzgė, burnojo ir spjaudėsi smulkiu lietučiu. Juodi 
debesys ritosi virš galvos, laukdami tinkamo momento savo 
turiniui išlieti. 

Visi kažko laukė. Įvairiose vietose. 

Lūkuriavo Arnoldas Belas. Laukė broliai Gvidai. Četas 
Lindenas irgi laukė. Lūkuriavo kino studija. Laukė Krosas Mak- 
milanas. Laukė ir Feris,655. 

Pagaliau iš žiedlapių ant mano stiebelio susidarė vai- 
sius, ir aš prisiminiau Ferį. Vienintelį kartą buvau susitikęs 
su kurjeriu, kuris organizavo pašto dėžutę 655. Tai buvo 1948 
metais. Jis liko visiems nematomas, nė minutę neužvilkinda- 
vo tiekimo ir niekada negudraudavo, norėdamas išsiderėti sau 
didesnę dalį, kaip dažnai darydavo kiti. Nusprendžiau susitik- 
ti su juo, nes turėjau asmeniškai pažinoti visus organizacijos 
narius, O ir jo nepažeidžiamas anonimiškumas mane piktino. 
Man buvo pasakyta, jog tai neįmanoma. Ir vis dėlto pamačiau 
tą žmogų, kuris kėlė baimę nacistiniams vadeivoms tą trumpą 
laiką, kai jie buvo okupuotame Paryžiuje. Jis irgi pamatė ma- 
ne, bet tik keistai nusišypsojo ir nuėjo nulenkęs galvą. Jis Ži- 
nojo, jog dabar aš žinau, kad jis yra stiprus ir greitas maždaug 
penkiasdešimties metų vyras, taip išsitreniravęs, kad vienu ran- 
kos ar kojos smūgiu galėtų užmušti žmogų, kad jis lengvai pa- 
sprukdavo nuo gestapo namų stogais... 

Kiekgi metų praėjo nuo to laiko? Dabar jis iš tikrųjų jau 
senis. Jis buvo gudrus tuomet, o dabar turbūt dar gudresnis. 
Tikriausiai dabartiniai įvykiai skatina jį viską užbaigti. Jeigu 
reikalai pakryps į bloga, jis pamojuos visiems rankute, pasi- 
slėps kokioje nors nežinomoje vietoje ir pasiners į prisimini- 
mus arba apsidžiaugs, kad jam užteko jėgų įvykdyti savo pas- 
kutinę užduotį. 

Galvok, vaikine, kur rasti Ferį. Kur jis slapstosi? 

Pagalvojau ir supratau. 

Rasti jo neįmanoma, nes aš žinojau, kur jis. Jis pasislė- 

pė po savo kiautu, ir man galėjo padėti tik neįtikimas sutapi- 
mas arba jis pats, paliesdamas mano petį. 

“Ak tu, niekšeli Feri, — pagalvojau. — Teks man tave išrū- 
kyti. Gerai, senasis žalty. Aš tai moku. Palūkėk — ir įsitikinsi". 


Tedis Gvidas mirė. Pro jo kabineto langą buvo įmesta 
granata, ir jis dabar gulėjo kaip šiukšlių krūva Niu Džersio 
lavoninėje, užlydytame bronzos karste. Laidotuvės turėjo būti 
kitą dieną. Jo šeima išliko per stebuklą, išėjusi iš kambario 
prieš minutę iki sprogimo. Antras brolis drebino kinkas Pietų 
Amerikoje, laukdamas savo eilės. 

Četo likvidavimo sąraše aš buvau pirmas, reikėjo tik su- 
rasti vykdytoją. Patarčiau susirasti geriausią, priešingu atveju 
tegul susirūpina savo kailiu, kurį sudraskysiu į skutelius. 


Akcininkų susirinkimas įvyko, ir aš pralaimėjau. Kartu 
su pusbroliais buvau išrinktas į valdybą, bet pirmininku tapo 
Krosas Makmilanas. Tai, kad Denisas ir Alfis sužinojo, jog 
supirkau dalį akcijų, buvo gan abejotina paguoda, juo labiau 
kad veltui sukišau tiek pinigų. Tiesa, įsigijau Bondo Byčą, bet 
jiems liko Grandsaitas, o tai buvo gerokai didesnis kąsnis. 

Laiko lieka vis mažiau. 

Atsikratę visų idiotų, likome dviese su Leilandu Hante- 
riu. Sėdėdamas priešais, stebėjau, kaip jis sukioja vyną savo 
bokale. Pagaliau jis tarė: 

— Su tavim viskas baigta, berniuk. Aš bandžiau tave 
įspėti. , 

— Per mažai bandei. 

— Dabar Makmilanas gali net sustabdyti filmavimą, jei- 
gu tik panorės. 

— Taip. 

— O ką tu girdėjai"? 

— Nesustabdys. 

— Kodėl? 

— Jam reikia mane nuversti. 

— O tu spyriojies? 

— Aš tiesiog negaliu leisti, kad taip atsitiktų. 

— Atsisakai pasiduoti? 

— Žmogau, neverta mirti anksčiau laiko. 

— O tu dar didesnis kietakaktis nei tavo senelis. 

— Gerai, advokate, — atsakiau. 

— Tu kažką sumanei? 

— Nieko nesakysiu. 

— Kodėl? — paklausė Leilandas. 

— Tu vis tiek manimi nepatikėsi. 

— Kodėl? — pakartojo jis. 

— Man regis, kad aš pradėjau valdyti situaciją. 

— Papasakok ir man. 

— Manau, neverta prasidėti su tokiu uoliu įstatymų 
žinovu. 

— Kaip išmanai. Kaip tavo advokatas ar galiu tau būti 
dar kuo nors naudingas? 

— Gali, patarėjau, — atsakiau. Jaučiau, kad apsvaigau, o 
šito jokiu būdu negalėjau sau leisti. Kyštelėjau ranką į kišenę ir 
ištraukiau voką. Paprašiau Hanterį pasirašyti iš anksto mano 
paruoštą raštą, perdaviau jam voką ir dvi storas čekių knygeles. 

— Dabar tvarka? 

— Tau reikėjo tapti teisininku. Jeigu šitą pareiškimą 
būtų rašęs mirštantis žmogus, jį pripažintų bet kuris teismas. 

— Manyk, kad aš ir esu mirštantis. Dieną anksčiau, die- 
ną vėliau — koks skirtumas? 

— Tu pats renkiesi, Dogai. 

— Žinoma. Beje, — pridūriau, — ar buvai dar kartą su- 
sitikęs su Šarman? | 

Jis nusišypsojo paprastai ir švelniai. 

— Jos abi dabar mano meilužės, kol susiras po gerą žmo- 
gų. Kiekvienai ir kraičio daviau. 

— Ak tu, senas ištvirkėli! 

— Aš — temperamentingas ir garbus pilietis. 

— Ir jos taip mano? 

— Mano amžiaus Žmogus yra dėkingas už viską, ką dar 
gali patirti, o jos dėkingos man už tai, ko negauna iš kitų. Nors 

ir keista, bet mano klientai dabar yra dar geresnės nuomonės 
apie mane. 

— Brangus tu mano temperamentingasis seni, tikiuosi, 
kad tu manęs pasiilgsi? 

— Žinoma, Dogai, labai pasiilgsiu. Bet juk tu kol kas 


gyvas. 
Pakartojau jo žodžius. 
— Gerai skamba, bet menkai paguodžia. — Užsirū- 
kiau ir paklausiau: — Kada Krosas surengs Berinų gamyklos 
skerdynes? 


— Greitai. Tikriausiai tuomet, kai aprims reklaminis 
triukšmas. Tai neišvengiama, pats pripažįsti. 

— Ne. Nepripažįstu. 

— Tai ką galima padaryti? 

— O jeigu mes pridėsim jam dar daugiau reklamos? 

— Man nepatinka tavo tonas. 

— Niekam nepatinka, patarėjau. Tai mano rezervas. 

— Nori pridaryti nemalonumų? 

— Būtent. O gal ir ne. Priklausys nuo aplinkybių. 

— Dogai, tu mane gąsdini. 

— Taip ir sumanyta. Beje, namas nuostabus. Ačiū. 

— Už tavo pinigus, — patraukė pečiais Hanteris. 

— Merginos irgi mano. Linksminkis. 

Man prireikė vos ne pusvalandžio, kad surasčiau Hobjį 
ir Malūnsparnį. Kažkokiu būdu jie įsitrynė į filmavimo aikš- 
telės apsaugą ir dabar vaikštinėjo su lazdomis. Paskyręs jiems 
po penkių minučių pasimatymą prie produktų parduotuvės, 
agėjau prikabinamus aktorių vagonėlius, kostiumų kambarį 
su ratais ir prisidėjau prie jų. 

Hobis buvo rūškanas. 

— Per daug viskas ramu, Dogai. 

— Ir gerai, — atsakiau. 

— Nieko gero. Jaučiu — prasti popieriai. 

— Ką tai reiškia? 

Pažiūrėjęs į žioplius, stovinčius už tvoros, juosiančios 
filmavimo aikštelę, jis tarė: 


— Ten kažkas yra. Aš tai jaučiu. 

— O tiksliau? 

— Veidai. Nepažįstami, bet tipiški. Vaikšto kažkaip ypa- 
tingai, žiūri ypatingai. Ar supranti, apie ką kalbu? 

— Supratau. 

— Taigi kažkas yra. — Jis užsitraukė, užgesino pirštais 
cigaretę ir įsikišo nuorūką į marškinių kišenę. — Gal tu žinai? 
ir Šeron. 

— Jų niekas neseka, — burbtelėjo Malūnsparnis ir nu- 
braukė nuo veido lietaus lašus. 

— Žinau. Jiems reikia manęs. 

— Gal organizuoti tau priedangą? 

— Neverta. Man labiau tinka tiesioginis puolimas. 

— Kaip išmanai. Jie tave irgi pažįsta. Kas pirmas pradės? 

— Manau, kad jie. 

— Tada gali užsisakyti sau laidotuves. 

— O galjiems užsakyti? 

— Kada tai beįvyktų, mums sumokėta iš anksto, — tarė 
Hobis. — Aš mėgstu sąžiningai uždirbti pinigus. Beje, praėju- 
sią naktį tu pasidarbavai? Su Gvidų berniukais? 

Patvirtindamas linktelėjau galvą. 

— Švariai padirbėta, — numykė Hobis. — Pats nebū- 
čiau geriau padaręs. 

— Ačiū. Prižiūrėkite mano draugus. Dangus dar tik 
niaukiasi. 

— Gerai. Jeigu'ką nors atpažinsime, pranešime. 

— Būtinai. 

Kai jie nuėjo, aš vėl pasinėriau į lietų ir vėją, genantį 
tamsius žemus debesis. Vidudienis buvo panašus į vėlyvas su- 
temas. Visiems buvo bjauru. Tik ne Dikui Lagenui, kuris sė- 
dėjo savo kadilake ant galinės sėdynės ir visiškai nenustebo, 
kai atsisėdau šalia jo. 

— Dogai, jus sunku rasti. 

— Ne taip ir sunku. 

— Aš čia jau beveik... — jis žvilgtelėjo į laikrodį, — dvi 
valandas. 

— Ar manęs laukėte? 

— Aš žinojau, kad jūs susidomėsite. 

— Klystate, drauguži. Mane domina tik jūsų metodai. 
Ar galiu kuo nors padėti? 

— Palaukite dar truputį. Laukiu čia jūsų... draugo. 

— Juos galiu pirštais suskaičiuoti. 

— Tai ypatingas draugas. Štai ji ir ateina. 

Šeron buvo įsisiautusi į platų lietpaltį su gobtuvu. Pri- 
bėgusi prie automobilio, nusimetė gobtuvą, atidarė dureles ir 
šleptelėjo šalia Diko. Kai pamatė mane, jos veidas persimai- 
nė. Pagaliau susitvardė ir šypsodama tarė: 

— Sveikas, Dikai. 

— Sveika, brangioji. Mini sijonas tau labiau tinka. 

Įdėmiai mus abu nužvelgusi, ji surimtėjo ir, nubraukusi 
nuo plaukų lietaus lašus, paklausė: 

— Ar nesutrukdžiau jums kalbėtis? Kai tu man perdavei... 

Dikas Lagenas tėviškai paplekšnojo jai per koją ir šyp- 
telėjo: 

— Mudu dar nesikalbėjome. Norėjau pasikalbėti su kiek- 
vienu atskirai, bet jeigu jau esate abu... 

— Ką tu sumanei, Dikai? — paklausiau. 

— Neskubėk, žmogau. Aš esu reporteris ir dirbu visuo- 
menės labui, kaip galėjai suprasti iš laikraščių. O jie rašo štai 
apie ką: gamykla atgimsta, jos teritorijoje kuriamas filmas, 
mirštantis miestas įkvėpė naujos gyvybės. Tačiau visam tam 
iškilo grėsmė Kroso Makmilano pavidalu. Kai ši grėsmė bus 
realizuota, laikraščiai tikrai turės apie ką rašyti. 

— Tik vietiniai, Dikai. 

— Paimkim tave, Dogai. Tu — didis nežinomasis. Tai 
yra buvai iki šio momento. 

Šeron atsigręžė į mane. 

— Apie kąjis, Dogai? 

Patraukiau pečiais. 

— Ar papasakoti jai, misteri Keli? — paklausė Lagenas. 

— Kodėl gi ne? Tik pasirūpinkite, kad viskas būtų pa- 
tvirtinta dokumentais, — pasakiau ir pažvelgiau į jį. Tai, ką jis 

perskaitė mano veide, privertė jį įsitempti ir aplaižyti netikė- 
tai perdžiūvusias lūpas, bet jeigu jau pasakiau “a", reikėjo iš- 
tarti ir “b". 

— Dokumentų turbūt turite užtektinai. 

— Taip, aš mėgstu tvarką. 

— Dogai... — buvo bepradedanti Šeron. 

— Palauk, vaikeli, leisk Žmogui pasakyti. 

— Ačiū, — padėkojo Lagenas. — Kaip jau minėjau, aš 
surinkau žinių apie jus, misteri Keli. 

— Kodėl taip oficialiai, Dikai? Tiesiog Dogas. 

— Gerai. Gal jaunajai ledi geriau nesiklausyti? 

— Kodėl? Juk jūs dėl visuomenės stengiatės? 

— Ar neprieštarausite, jeigu retsykiais žvilgtelsiu į savo 
užrašus? 

— Kiek tik norite. 

Lagenas išsiėmė užrašų knygelę. Atvertė ją ir pažvelgė į 
tekstą. Visa tai buvo poza, bet man nerūpėjo. 

— 1946 metais buvote demobilizuotas Anglijoje ir pa- 
norote pasilikti ten, o ne grįžti į Valstijas. 

— Tikrai. 

Šeron prisimerkusi stebėjo mane. 

— Jūs turėjote draugą, matematiką ir finansų genijų. 

— Tikra ticsa. Rolis turėjo įgimtą verslininko talentą. 

— Bet neturėjo pinigų. 

— Jis tiesiog maudėsi skurde, jeigu taip galima pasakyti. 

— Tačiau Rolandas Holandas gavo pašalpą iš nežinomo 
rėmėjo ir per trumpą laiką pavertė ją nemažu turtu. Tiksliau, 
jis akimirksniu tapo milijonieriumi. 

— Visiškai teisėtai, — pridūriau. 

— Be jokios abejonės. Tačiau pagal nerašytą sutartį jis 
perdavė dideles pinigų sumas savo geradariui, o šis pasinau- 
dojo tais turtais ir... pradėjo nevisiškai legalų verslą. 

— Kalbėkite tiesiai — vertėsi machinacijomis, — įsi- 
terpiau. 

— Gerai. Machinacijomis. Jis užgyveno didžiulį turtą 
spekuliacijomis juodojoje rinkoje, bet kartu jam teko glaudžiai 

bendradarbiauti su šlykščiausiomis Europos banditų gaujomis. 
Bet tai dar ne pabaiga. Nusikaltimas gimdo nusikaltimą. Iš 
pradžių spekuliacija vaistais, paskui ciagretėmis, po to gink- 
lais ir galų gale itin nusikalstama prekyba — narkotikais. 

— Finale — dar kai kas, — pridūriau aš. 

— Nužudymas? — patikslino Dikas. 

— Štaijis — finalas. 

— Nebūkite toks ramus, Dogai. Jūs visa tai neigiate? 

— Ne. 

— Ir žudėte? 

— Žinoma, — atsakiau, išpūsdamas dūmų kamuoliuką. 

— Tapęs vienos didžiausių Europoje nusikalstamų or- 
ganizacijų vadeiva, grįžtate namo. Jums iš paskos atseka mir- 
tis ir griovimas. 

— Liaukitės, kam čia ta poezija? Juk jūs paprastas laik- 
raščio apžvalgininkas. 

— Aš dar parašysiu. O kol kas tik renku faktus. O visi 
tie pasikėsinimai Niujorke, čia... Teiravausi policijoje. Eks- 
pertų braižas. Manau, tai dar ne pabaiga. Laukiu paskutinės 
Žmogžudystės. 

— Ir kas gi žudo? 

— Tie, kurie medžioja milijonus dolerių, kuriuos jie 
gaus už... jūsų pagrobtą heroino partiją. 

— Bet jūs visiškai pakvaišote, rašeiva. 

— Tad paneikite, misteri Keli. 

— Kad nėra ko neigti. Norėčiau žinoti, iš kur jūs tai 
ištraukėte. 

— Patys išsipainiokite. Aš dar daug ką žinau. 

— Ir nenorite manęs įspėti, kad bent žinočiau, iš kur 
laukti smūgio? 

— Žinoma, ne. Ar aš jus įžeidžiau? 

— Ne, ką jūs, — atsakiau ir taip nusišypsojau, kad jis 
susmego sėdynėje. 

Dikas nuvažiavo, o mudu su Šeron pasitraukėme prie 
pertvaros, sulaikančios smalsuolius, ir stovėjome nepratarda- 
mi nė žodžio. 

— Ar visa tai tiesa? — pagaliau paklausė Šeron. 

Patvirtindamas linktelėjau galvą. 

— Jis dar nepasakė įdomiausio dalyko. 

— Ar tu iš tikrųjų nusikaltėlis? 

— Tam tikra prasme. 

— Ir žmones žudei? 

— Dažnai, vaikeli. 

— Jis pasakė, kad gali būti dar blogiau. 

— Tai tiesa. 

— Dogai... 

— Nenukabink nosies, Šeron. Aš savo atgyvenau. Norė- 
jau pradėti viską iš naujo, bet man neleido. Viskas — tai vis- 
kas. Neimk į širdį, mieloji. Aš vedžiojau už nosies trijų žemynų 
policininkus ir palikau gyvenime šiokį tokį pėdsaką. Manęs nė- 
ra kam apverkti, tai ko čia nusiminti. Žaidimas baigiasi, ir kol 
nesulošta paskutinė partija, susitvarkykim savo namuose. 

— Dogai... tu pasakei... susitvarkykim. 

— Šiaip pasakiau, kaip karališka persona, vadinanti sa- 
ve “mes", nekreipk į tai dėmesio. 

— Aš myliu tave. 

Jos žodžiai buvo tarsi smūgis į paširdžius. Aš susigū- 
žiau. Pažvelgęs į jos veidą, išvydau tokią nenustelbiamą ramy- 
bę, kokią tikriausiai pamatė tėvas motinos veide tame mažy- 
čiame kambarėlyje Mondo Byčo pastogėje. Šiaip taip susival- 
dęs tariau: 

— Nereikia, mažyte. 

— O kaip mano nekaltybė? Ar tai tvarka? 

— Atsikratyk jos. 

— Nair.pasakei! Aš tiek laukiau. 

— Tuomet dar palauk savo vaikino. Gal jis gyvas. 

— Manau neberūpi. 

— Tada pasiskubink, juk reikia palikti po savęs ką nors 
vertingą šiame prakeiktame pasaulyje. 

— Kas tave nori užmušti, Dogai? 

— Visi. 

— O pažiūrėti ar galima? 

Aš taip ilgai laikiau rankose cigarečių pakelį, kad jis 
permirko lietuje ir numečiau jį į purvą. Šeron nusišypsojo man 
ir aš atsakiau jai šypsena. 

— Džiaugiuos, galėdamas suteikti malonumą, — pasa- 
kiau jai. 


22 skyrius 


Dulksna liovėsi, ir pradėjo pilti kaip iš kibiro. Atrodė, 
kad gamta, supykusi ant žmonių dėl jų piktų darbų ir griauna- 
mosios veiklos, panoro nuplauti visus nešvarumus, kad gyve- 
nimas žemėje prasidėtų iš naujo. Aš supratau gamtą ir nuėjau 
daryti tai, ką turėjau padaryti. 

Susitikome pas Todą, bet pajutau, kad viskas išėjo ne 
taip, kaip buvo sumanyta. 

— Sveika, Roza. 

Ji neatsakė, tik įsikniaubė į savo kavos puodelį ir išsi- 
blaškiusi trupino lėkštutėje sauso biskvito gabaliuką. 

— Kas atsitiko? 

— Per daug iš manęs reikalavai, — pagaliau ištarė ji. 

— Žinau. Bet už tai daug ir moku. 

Daugiau nebeklausinėjau ir paprašiau Todą atnešti man 
alaus. Kai jis nuėjo, nugėriau putas ir ranka brūkštelėjau per 
burną. 

— Kas atsitiko? 

Ji lėtai pakėlė akis. 

— Nejaugi jie iš tikrųjų tau giminė? 

— Iš dalies. 

Sugriebiau jos ranką. 

— Ar tunenukentėjai? 

— Ne. 

— Ar išėjo? 

— O taip, tu gausi savo nuotraukas, jeigu tik jos tau terū- 
pi. Aš net neįsivaizdavau, kad pasaulyje gali būti tokių žmonių. 

— Roza, sakyk pagaliau, kas atsitiko? 

— Jeigu tu žinotum... 

— Pasakok. 

— Tai toks mėšlas! 

— Aš tai seniai Žinojau. 

— Tai ko manęs neįspėjai... 

— Juk aš viską patvarkiau taip, kad galėtum pasprukti. 

— Ačiū. Už tai tikrai ačiū. Tiesiog per stebuklą išsi- 
gelbėjau. 

Kai ji vėl pakėlė galvą, jos akyse žvilgėjo ašaros. 

— Dabar Li mane niekins. 

— Prisimeni... sakiau tau, kad tekėtum už jo... jam kaip 
tik tokios reikia. 

— Prisimenu. 

— Tai ir tekėk. 

— Bet arjis norės? 

— O tu pakrutink savo smegenėles. Juk tu jam reikalinga. 

— O kaip tu? Jis tau dar reikalingas ar jau ne? 

— Dangus giedras, Roza. Viskas baigta. Netiki? 

— Tikiu. — Ji pastatė puoduką ir skausmingai nusišyp- 
sojo. — Ar tu paliksi mus ramybėje? 

— Paliksiu. 

— Tas pašlemėkas norėjo mane užmušti. Ką tik dėljo 
neišdarinėjau, o baigėsi tuo, kad jis norėjo mane užmušti. Jis 
gyvenime nebuvo matęs to, ką gavo iš manęs, o jam vis buvo 
per maža. Paskui staiga sužvėrėjo ir puolė mane. Zinai, Dogai, 
per savo gyvenimą visokių tipų esu mačiusi, bet šitas — žudi- 
kas maniakas. Gerai, kad tu viską numatei, nes jis vos neišme- 
tė manęs per balkoną. Tai gražiai dabar atrodyčiau — krūva 
sulaužytų kaulų ant šaligatvio. 

— Ačiū Dievui, tu čia, sveika ir gyva. 

— O buvau per plauką nuo mirties. 

— Na, o koks jis vyras? 

— Taip ir nesugebėjo normaliai pakelti savo įrankio. 

— Reikėjo padėti. 

— Nuotraukoms užteko. 

— Tai gerai. 

— Beje... nors esu ne kartą fotografuota, bet ką ketini 
daryti su tais negatyvais? 

— Galiu tau padovanoti. 

— Man tas pats. Li ir taip mane žino kaip nuluptą. 

— Paimsim ir sunaikinsim juos, kad ir pėdsakų neliktų. 

— Dabar viskas? 

— Tau — viskas, — atsakiau jai. 

— Eliotas jau išryškino juostas. Tikiuosi, pravers. O tu 
dabar MMM, taip man atrodo. 

— MMM? — nesupratau. 

— Triskart miręs. 

— Tiksliau nepasakysi, — sutikau. 

— Kas nors turi apsijuokti, ar ne? — paguodė Roza. 

— Kiekviename žingsnyje, mažyle, — pritariau jai. 


Susitikome gamyklos filmavimo aikštelėje. Šeron juo- 
kaudama bakstelėjo kumščiu į mano pilvo presą ir susitrenkė 
ranką. Pabučiavau paraudusius pirštų kauliukus ir pasakiau, 
kad jai nepasisekė — ji pataikė į diržo, ant kurio kabėjo revol- 
veris, sagtį. Ji trynė pirštus ir sutrikusi šypsojosi. 

— Niekingas šunsnukis. 

— Gryna tiesa, todėl mane visi taip ir vadina. 

— Jeigu tik turėčiau revolverį, nudėčiau tave. 

Padaviau jai savąjį. Bet Šeron nežinojo, kaip su juo el- 
tis, ir grąžino man. 

— Užuot barusi, geriau mane pabučiuotum. 

Ji puolė mane kaip tigrė. Jos bučinys buvo toks karštas ir 
reiklus, kad aš tvirtai apglėbiau ją ir mudu vos nesurijome vienas 
kito. Kai pasidarė nebepakeliama, atšokom su nuostaba akyse. 

— Taip nereikia, mažyte, taip nereikia. 

— Taip reikia, — nušvito ji. 

Lietus merkė mus, bet mes šito net nepastebėjome. Paga- 
liau Šeron nulaižė nuo lūpų lietaus lašus ir, suraukusi nosį, tarė: 

— Kaip keistai viskas vyksta gyvenime, tiesa, Dogai? 

— Kartais. 

— Kodėl taip ilgai nepasakojai apie save? 

— Turėjau neatidėliotinų reikalų. 

Staiga Žybtelėjo žaibas, nudažydamas viską žydra spal- 
va. Suklusome laukdami perkūnijos griausmo, ir jis nugriau- 
dėjo, nusirisdamas į tolį. 

— Gal galiu tau kaip nors padėti? — paklausė Šeron. 

— Ar gali prieiti prie jūsų studijos kadrų kartotekos? 

— Žinoma. 

— Gerai. Atrink visus, neseniai nusamdytus. Atmesk 
tuos, kuriems dar nėra... tarkim, septyniasdešimties. Patikrink 
likusiųjų dokumentus, atrink tuos, kurių dokumentai visiškai 
nauji arba atrodo taip, lyg juos kas specialiai būtų aptrynęs, ir 
pranešk man rezultatus. Jeigu iškils kokių klausimų, pasakyk, 
kad tai susiję su draudimu. 

— Gerai, Dogai, aš pasistengsiu. 


Eliotas Embleras įteikė man voką su nuotraukomis, pa- 
siėmė pinigus, padėkojo už priedą ir paklausė, ką daryti su 
negatyvais. Tegul palaiko maždaug dešimt dienų pas save; jei- 
gu iki to laiko nepasiimsiu, tegul sudegina — tokie buvo mano 
nurodymai. 

Po penkiolikos minučių susitikau su Leilandu Hante- 
riu ir įteikiau jam nuotraukas. Kaijis įdėmiai jas peržiūrėjo, 
pasakiau: 

— Patarėjau, dabar tavo ėjimas. Visos testamento sąly- 
gos įvykdytos. | 

— Ar tau neatrodo, kad visa tai — tuščias jėgų švaisty- 
mas? Ką tu laimėsi? 

— Pradžioje — savo dešimt gabalų. 

— Juk tu žinai, kad sertifikatais — tai smulkmena. 

— Kiek kartų galiu tau sakyti! Aš — optimistas. 

— Tie, kurie bandė pakilti iki brolių Raitų, irgi buvo 
optimistai. 

— Paruošk visus dokumentus. 

— Kada ketini su jais susitikti? Beje, tai ir nebūtina. 

— Net labai būtina. Mėgstu viską daryti iki galo. 

— Suprantu. 

— Šeštadienio vakare, patarėjau. 

— Gerai. 


Išvažiavau iš miesto senuoju keliu. Du kartus prieš po- 

sūkius išjungiau žibintus, kad išvengčiau sekimo. Man tiek kar- 
tų buvo tekę pačiam sekti, kad ramiai galėjau važiuoti be Ži- 
bintų, orientuodamasis pagal priekyje važiuojančio automo- 
bilio galinius žiburius. Du kartus sustojau, tikrindamas, ar ne- 
pravažiuos automobilis pro šalį. Viskas buvo švaru, ir aš išva- 
žiavau į kelią, vedantį į Liusi Longstrit slėptuvę. 

Privažiavęs prie namo, išjungiau variklį, užlipau į priean- 
gį ir pasibeldžiau į duris. Niekas neatsiliepė. Truputį palūkėjęs, 
vėl pasibeldžiau ir išgirdau šaižų Liusi balsą, kvicčiantį įeiti. 

Ji sėdėjo viena, įpusėjusi spręsti kryžiažodį. Šalia sto- 
vėjo tuščias kavos puodelis. Liusi atrodė pikta kaip ragana. 

— Nebeturi pagalbininkės? 

— Laikinai. Sėskis, vaikine. — Ji koja paspyrė man kėdę 
ir paskersavo į mane akimis. — Palauk, įrašysiu dar vieną žodį. 

Jos elgesys buvo kažkoks keistas. Žodis, kurį ji rašė, netil- 
po į langelius, bet aš lengvai perskaičiau dideles raides — pasala. 

Per savo ilgą gyvenimą Liusi Longstrit ne kartą buvo 
atsidūrusi keblioje padėtyje ir sugebėdavo nuspėti įvykius. Ap- 
sisukęs švystelėjau kėdę ir ji mitriai krito ant grindų kaip tik 
tuo momentu, kai pro duris už mano nugaros triukšmingai 
įvirto vyrai. Čiupau revolverį ir iššoviau į lempą palubėje, ir 
tą akimirką kažkieno koja išspyrė jį iš mano rankos. Tačiau 
reikalai nebuvo labai blogi. Patamsyje man visi buvo priešai, 
o jie galėjo kliudyti vienas kitą. Pirmas, kliudęs mane, gavo 
tokį smūgį per dantis, jog nuskricjo ir žnektelėjo į sieną, o aš 
persiritau kairėn ir, ištiesęs ranką, čiupau kitą už kojos ir par- 
griovau ant grindų. Krisdamas jis dar spėjo mano pusėn iššau- 
ti, ir pajutau perštint skruostą. Sugebėjau išplėšti iš jo revolve- 
rį ir, užlenkęs jam alkūnę, vienu suktelėjimu sulaužiau rankos 
riešą. Nespėjus jam nė cyptelti, užtvojau rankena per galvą. 

Ir vis delto nespėjau su visais susidoroti. Tamsus šešėlis 
pakibo virš manęs. Mačiau, kaip pakilo ranka, ir linktelėjau 
galvą į šalį. Metalas trinktelėjo į smilkinį. Nuo skausmo iš 
akių pažiro žiežirbos. Norėjau pajudėti, bet negalėjau. Kai 
spragtelėjusio žiebtuvėlio šviesoje išvydau į save nukreiptą 
revolverį, supratau, kad man galas. 

Spėjau tik nusikeikti ir nuaidėjo šūvis. Pagalvojau: koks 
keistas garsas, o mirti ne taip baisu, net nejaučiau skausmo. 
Jokio skausmo. Tik baisus sunkumas vis slegia, slegia, slegia. 

Kai užsidegė šviesa, išmirksėjau iš akių ašaras ir pro 
triukšmą ausyse išgirdau Liusi balsą: 

— Ar tu gyvas, vaikine? 

— Taip galima ir į kelnes pridėti. 

— Dar spėsi. O dabar lįsk lauk iš po to baidyklės. Jis 
tave visą krauju ištepliojo. 

Vargais negalais atsiklaupęs, nusimečiau kūną, paskui 
šiaip taip atsistojau ant kojų ir apsižvalgiau. Visi trys buvo 
gyvi ir kvėpavo. Tiesa, buvo smarkiai sužaloti, ypač paskuti- 
nis, kuriam Liusi vos nesutraiškė makaulės savo garsiąja prieš- 
tvanine lempa, kadaise puošusia jos viešnamį. 

Truputį atsikvėpęs pradėjau apžiūrinėti savo grobį. Dvie- 
jų nepažinojau, o trečias kadaise buvo mano bičiulis. Tai jam 
sulaužiau riešą ir suniurkiau galvą. Blekio Sonderso, mirties 
nuosprendžių vykdytojo iš Trentono, laukė dideli nemalonu- 
mai: jam reikės aiškintis su Četu Lindenu. 

Četo Lindeno laukė dar didesni nemalonumai: jam teks 
aiškintis su manimi. | 

Rūkydama savo cigarą, Liusi kreivai šyptelėjo: 

— Tiesiog kaip senovėje. Mažyli, ar tu juos pažįsti? 

— Aš žinau, kas juos pasiuntė. Kaip visa tai įvyko? 

— Jie atėjo prieš kokias dvi valandas. Mirtinai išgąsdi- 
no Betę ir vaikinus. 

— Kokius vaikinus? 

— Stenlį Kramerį ir Stounį. Jie kažką turėjo apie tavo 
broliuką. Rado vieną nukentėjusią merginą, ir ji surašė savo 
parodymus. 

— Arjų nelietė? 

— Ne. Jie guli surišti virtuvėje. Klausyk, sūneli, ką 
mums daryti su tais nedorėliais? Gal pribaigti? Surasiu, kas 
tai padarys... 

— Neverta rankų teptis. 

Po penkių minučių visi balandėliai gulėjo tvirtai surišti 
ir užkimštomis burnomis. 

Susiradęs savo revolverį, užsikišau vėl už diržo ir pasi- 
sodinau Liusi į fotelį. 

— Pasakok viską iš eilės. 

Papsėdama cigarą, ji linktelėjo į Blekį. 

— Antai tas vis šnekėjo. Už kąjis taip niršta ant tavęs, 
Dogai? Atrodo, jie patikrino visus tavo galimus pažįstamus 
mieste ir išgirdo, kaip senasis Džiukas pasakojo Todui, kaip 
susitiko su tavim, koks tu šaunus vaikinas, kad jie nori per- 
duoti tau šį bei tą, bet iš pradžių užsuks pas mane, o paskui 
pasimatys su tavimi. 

Pasiuntę Džiuką kažkur su pavedimu, Stenlis ir Stounis 
įėjo čia, o tie mulkiai įsiveržė jiems iš paskos. 

— Pas mane niekas nebuvo atėjęs. 

— Turbūt šitie jo toliau vartų neleido. 

— Or aš vienoje vietoje nesėdėjau. 

— Matyt, ir jie tai suprato, todėl nusprendė čia tavęs 
patykoti. Niekšai nugrūdo Betę ir senius į virtuvę. Gerai, kad 
bent vienam užtvojau lempa. Ar žinai, kiek ji kainavo? 

— Dešimt dolerių. 

— Taip, bet tada doleris buvo doleris. 

— Einam, išlaisvinsim juos iš virtuvės. 

Kai pavojus praėjo, Betė taip įširdo, kad jau norėjo iš- 
pilti ant niekšų kibirą verdančio vandens. Bet atkalbėjome ją 
nuo tokio sumanymo, ir ji apsiramino, prieš tai kiekvienam 
stipriai įspyrusi. Krameris ir Stounis reagavo į įvykius ramiau, 
tik paprašė Liusi šliukštelėti po stiklinaitę viskio, kad rankos 
nebevirpėtų. Priminiau Stouniui laišką, kurį jis ketino man 
perduoti, ir jis surado jį senos striukės, kabančios ant kėdės 
atlošo, kišenėje. 

Viskas buvo smulkiai aprašyta, ir mergina net sutiko, 
jeigu reikės, ateiti į teismą. Dabar aš tvirtai laikiau broliuką 
Alfį už užpakalio. 

Kol skaičiau, senukai atidžiai mane stebėjo. Sulanks- 
čiau laišką ir įsidėjau į kišenę. 

— Dėkoju. Lieku jums skolingas. 

— Mums nieko nereikia, misteri Keli, — pasakė Kra- 
meris. — Kad tik gamykla pradėtų veikti visu pajėgumu. 

— Draugužiai, norėčiau jums tai pažadėti. 

— Jūs sakėte, kad pabandysite. 

— Padarysiu viską, ką tik galėsiu. 

— Net jeigu Krosas Makmilanas kaišios pagalius į jūsų 
ratus? 

— Manir be jo rūpesčių per akis. Štai šita trijulė — tik 
pradžia. Juos ne Krosas pasiuntė. 

Senukai susižvalgė, paskui sužiuro į Liusi. 

— Ar reikalai tokie rimti? — paklausė ji. 

— Tu nepatikėsi, brangute, bet šitie, — linktelėjau į sa- 
vo buvusius bičiulius, — ne taip rūpi man, kaip tas velnio neš- 
tas ir pamestas Makmilanas. Jis sukaupė tokią jėgą, kad aš 
nieko negaliu jam padaryti. Jo rankose ir pinigai, ir valdžia, ir 
tokia neapykanta Berinams, kad jis trokšta į miltus sumalti tą 
gamyklą. Pabandyk tai paaiškinti mieste žmonėms, kurių aky- 
se spindi naujo gyvenimo viltis. 

— Spjauk tu į jį. Bet ką mums daryti su tavo draugu- 
žiais? — paklausė Liusi. 

Juokinga mintis šovė man į galvą, ir aš nusikvatojau, 
jausdamas, kaip įtampa pamažu apleidžia mano kūną. 

— Paskambink Beniui Saksui, tegul juos pasiima. Papa- 
sakosi, kaip jie įsibrovė į namus, kaip toliau viskas buvo. Ke- 
turi patikimi liudytojai patvirtins tavo pasakojimą. 

— Kokį pasakojimą? 

— Paprasčiausią. Stenliui pavyko išsilaisvinti iš virvių, 
jis atrišo Stounį ir Betę, ir jūs visi įveikėte niekšus. 

Krameris iš nuostabos vos žado neteko. 

— Mes? — suspigo jis. 

— O ko čia stebėtis? Tie vaikinai net nebandys neigti. 
Skambink, viskas susitvarkys. 

Liusi buvo nugyvenusi ilgą gyvenimą. Jos juodos akutės 
raukšlių išvagotame veide įsmigo į mane, tarsi skaitydamos 
mano mintis. Matyt, patenkinta rezultatu ji tarė: 

— Gerai, Dogai. Tegul bus tavaip. 

Kol Liusi skambino, Stenlis Krameris palydėjo mane 
iki durų. Prie slenksčio jis palietė mano ranką. Šešėlis krito 
ant jo veido, bet jo balsas nuskambėjo neįprastai. 

— Drauguži, tu per daug nesijaudink dėl to Kroso. 

— Kodėl, Stenai? 

— Antraip kitiems reikalams laiko neužteks. 

— Džiaugiuosi, kad pasaulyje yra dar vienas optimis- 
tas, — atsakiau. 


Prieš naktį nuščiuvusi filmavimo aikštelė buvo apšviesta 
gamyklos žibintų, blausiai raibuliuojančių pro lietaus maršką. 

Įėjęs į gamyklos valdybos vidų pro užmirštas šonines du- 
ris, sustojau, norėdamas susiorientuoti. Tamsiais koridoriais nu- 
ėjau į kambarį, kur buvo skirta vieta filmavimo grupės štabui, ir 
pamačiau savo žaviąją blondinę, žiūrinėjančią kartoteką. 

— Sveika, gražuole. 

Ji krūptelėjo, netyčia nusviesdama ant grindų dalį kor- 
telių, ir staiga atsigręžė, dusdama iš netikėtumo. 

— Kurių velnių, Dogai! Daugiau taip nedaryk. 

Bet, žiūrėdamos į mano veidą, jos akys išsiplėtė ir ji ne 
iš karto galėjo prabilti. 

— Kas tau nutiko? 

— Nemalonumai. Nieko naujo. Nieko netikėto. 

Ji atsistojo ir tvirtai mane apkabino. 

— Ak, Dogai! Nelaime tu mano! 

— Nusiramink, mažyle. Man viskas gerai. Karo nebūna 
be kautynių. Aš ką tik vienas laimėjau. 

Ji nusišypsojo ir nubraukė nuo skruostų ašaras. 

— Kaip visada man nieko nepapasakosi. 

— Kaip visada atspėjai. 

Uždaręs ir užrakinęs duris, patikrinau, ar gerai užtrauk- 
tos užuolaidos. 

— Ar radai ką nors? 

— Nieko. Du kartus peržiūrėjau visas, bet nieko įtarti- 
no. Aš ne detektyvė, bet asmens kortelės man — kaip lošėjui 
kortos, tik nieko neradau. 

Mane apėmė toks jausmas, lyg ant manęs būtų užpylę 
statinę deguto, o aš amžinai prilipau prie tos vietos kaip ožys, 
pririštas prie baslio tigrams vilioti. 

— Bet man šovė į galvą viena mintis, — tęsė Šeron. 

Buvau taip susikrimtęs, kad beveik jos nesiklausiau. Bet 
pagaliau mane pasiekė jos žodžiai, ir aš atsigręžiau į ją. 

— Žmones renka ne tik studija, bet ir gamykla. Papra- 
šiau merginą iš jų kadrų skyriaus leisti man patikrinti jų kor- 
teles, nes mums gali skubiai prireikti žmonių charakteriniams 
vaidmenims. Gamykla priima ne vyresnius kaip šešiasdešimt 
penkerių. Atrinkau to amžiaus korteles. Trejetas yra tau tinka- 
mų. Du parašė, kur dirbo anksčiau, bet niekada ten nedirbo. O 
trečias paminėjo įmonę, kuri visiškai neegzistuoja. 

— Kokią įmonę? 

Ji pasakė ir davė adresą: Šerman gatvė, 901. 

— Ar žinai, kur tai? 

— Žinau. 

— Tik pamėgink pasakyti, kad nepasiimsi manęs. 

— Ne, nesakysiu. Tu šito nusipelnei. 

— Kaip čia yra, kad taip greitai sutikai? Man tai nepa- 
tinka, — pasakė Šeron, įtariamai prisimerkusi. 


Sustabdžiau automobilį prie apšepusio pastato, ant ku- 
rio sienos aliejiniais dažais buvo nupieštas numeris — 901, iš- 
jungiau variklį, ir mudu įėjome. Šeron tylėdama sekė iš paskos, 
suspaudusi man ranką. Jos delnas suprakaitavo, o pirštai įsmi- 
go man į odą. Dar kartą nuspaudžiau skambučio mygtuką, pas- 
kui trečią kartą, ir tada iš prieangio tamsos pasigirdo balsas: 

— Kur taip užtrukai, Dogai? 

— Feri, — tyliai ištariau. — Tavo įstaiga ne kažin kokia, 
bičiuli. 

— Bet produktas gerai išvalytas, lengvai fasuojamas, pa- 
klausa neregėta, o pelnas fantastinis. Įeikite. 

Jo amžius buvo įspūdingas, bet metai jį mažai tebuvo 
pakeitę. Ir šiūravo kojomis labiau iš seno įpročio, kai vaidin- 
davo senį. Pastebėjęs, kad tai supratau, jis pradėjo vaikščioti 
lengva katino eisena. Plaukai praretėję ir pražilę, padėvėti dra- 
bužiai apsmukę, bet kūnas vis dar gyslotas ir raumeningas. Iš 
visko buvo matyti, kad jis iki šiol palaiko formą, nors to ir 

nebereikėjo. Kai pristačiau jam Šeron, jis pasisveikino ir pa- 
trynė pakaušį, o tai buvo senas sutartinis ženklas. Jeigu mane 
kas seka ir į tai įsipainiojusi ji, jis pasinaudos savo išradimu, o 
aš šoksiu į šalį iš ugnies linijos. 

— Bravo, bičiuli, — tariau aš, prisiminęs atsakomąjį 
slaptažodį, ir pastebėjau, kaip jis atsipalaidavo. 

— Ji iš mano naujos komandos, — paaiškinau. 

— Aišku, — atsakė jis. — Laikai keičiasi, o viskas lieka 
kaip buvę. Kaip ten prancūzai sako? 

— Juo daugiau permainų, tuo mažiau naujovių. Aš ma- 
niau, kad tujau miręs, Feri. 

— Interesai mirė. Pabudau kartą ir nusprendžiau: ne- 
verta pasaulio nei gelbėti, nei griauti. Laikas viską užglosto: ir 
baisią neapykantą, ir aistringą meilę. 

— Tai ko gi tu vėl kibai į darbą? 

— Dėl dviejų priežasčių, — atsakė jis, skvarbiai Žžiūrė- 
damas į mane savo tamsiomis kaip vyšnios akimis. — Pirma, 
turiu atiduoti skolą už tą kulką, kurią gavai vietoj manęs, kai 
paskutinį kartą dirbome Berlyne. Antra, grynas smalsumas. 
Norėjau pažiūrėti, ką darys senas patyręs vilkas, kai jį užgrius 
toks didžiulis laimikis. 

— Nekvaršink man galvos, Feri, — atšoviau aš metali- 
niu balsu. 

Šypsodamasis man savo vyšniomis, jis palingavo galvą. 

— Tu vis toks pat, velnių priėdęs. Nereikėjo tau atsista- 
tydinti. Tiek to, štai kita priežastis. Mes greit uždusime nuo 
visokios bjaurasties. Galima išmokti perdirbti šiukšles, įreng- 
ti gudrius suodžių rinktuvus, gaminti naujus butelius iš senų, 
bet neįmanoma sustabdyti nuodų, kurie buvo mūsų darbo da- 
lis. Nusprendžiau įnešti savo indėlį. 

— Nuo kada susidomėjai ekologija? 

— Nuo tos dienos, kai pažįstamas vaikinas, kurį aš iš- 
mokiau, pasakė man, kad lydės į Valstijas milijoninį heroino 
krovinį, bet bijąs, kad jis gali būti pagrobtas. Pagrobimą orga- 
nizavome patys, bet jis buvo neatsargus ir žuvo Marselyje. 

— O kaltę suvertė man. 

— Tokia Dievo valia, bičiuli. Aš, imituodamas tavo brai- 
žą, pasirūpinau, kad visi pėdsakai vestų prie tavęs. Tu žinoma 
figūra, geriausiai tuos dalykus išmanai. Aš per senas tokiems 
žaidimams, o ir pinigai manęs nebedomina. O tu dar jaunas, 
paūši. — Vis dar šypsodamas, jis pažvelgė į Šeron. — Žinoma, 
jeigu tu iš tikrųjų atsistatydinai. 

Norėjau vietoje pribaigti tą seną kelmą, bet juk iš tiesų 
išėjo juokinga istorija,ir aš nenoromis šyptelėjau. 

— Aš atsistatydinau, bet, tarkim, mane pakvietė kaip 
konsultantą. Vienas klausimas... kaip tu mane suradai? 

— Daug pripėduoji, sūneli. Be reikalo ir kvailai. 

— Nereikėjo dėl to nerimauti. 

— Kol kas tu visiems įkrėtei proto. — Jis patenkintas 
krenkštelėjo. — Na ir sudirbai tu Greką Braidį ir Markhemą. 

— Ašjų nežudžiau. 

— Bet visi kiti — tavo. Kas dar liko, Dogai? — Jis ir 
pats žinojo atsakymą, bet norėjo išgirsti iš manęs. 

— Arnoldas Belas. 

— Jis iš jaunųjų, Dogai. Sako, kad net geresnis už tave 
jaunystės metais. Jam sumokėta iš anksto, o jis iš tų Žmonių, 
kurie pamišę dėl savo darbo. Tu jam tikras svajonių taikinys. 
Užmušęs tave, jis taps savo darbo karaliumi. Bus naujų Turkų 
ir naujų Le Flerų, bet jiems visiems bus reikalingas Arnoldas 
Belas jų imperijoms apsaugoti nuo piratų. Jie neturės ramybės 
tol, kol tu gyvas. Geriausias nusikalstamo pasaulio šaulys eina 
tavo pėdomis, ir jis pranašesnis už tave. 

— Manai, kad jis mane pasieks? — paklausiau. 

— Nėra ko ir kalbėti. Statistika paprasta — tie, kurie 
kyla aukštyn, pašalina tuos, kurie išeina. 

— Kodėl tu man iškrėtei tą pokštą? 

— Norėjau prisiminti jaunas dienas, atgaivinti praeitį. 
Pačiam amžius nebeleidžia, tai bent smagu pažiūrėti į kitus. 
Jeigu būtum susiradęs mane anksčiau, gal rizika tau ir nebūtų 
buvusi tokia didelė, bet tu pavėlavai, bičiuli. Todėl ir ruoškis 
blogiausiam variantui. 

— Labai dėkingas. Kur prekė? 

— Sename dengtame sunkvežimyje už namo. Neklausk, 
kaip aš visa tai sutvarkiau. Kada nors perskaitysi mano memu- 
aruose. 

Jis įkišo ranką į kišenę, ištraukė automobilio raktelį ir 
metė man. 

Už namo, šešėlyje, stovėjo senutis dodžas sulankstytais 
sparnais, sukrypusiomis durelėmis. Skylėta sėdynė buvo pri- 
dengta sena kareiviška antklode, o iš vairuotojo pusės nebuvo 
stiklo. Variklio paleidimo rakteliu atidaręs galines dureles, 
atlapojau jas ir degtuko šviesoje išvydau blizgantį matinį poli- 
ruoto riešutmedžio karstą uždengtu dangčiu. Šeron aiktelėjo, 
dar stipriau įsikibo man į ranką. Atgniaužiau jos pirštus, įli- 
pau vidun ir pravėriau dangtį. 

— Dogai... — sušnibždėjo Šeron, žybsėdama akimis. 

— Nieko sau lavonėlis. Šio heroino užteks amžinai už- 
migdyti visiems Niujorko narkomanams. 

Uždariau dangtį ir išlipau iš sunkvežimio. 

— Dogai... — pakartojo ji. — Heroinas? 

— Ir dar kiek! 

— Tavo? 

— Visas mano. Pakeliai už milijonus dolerių — ir visi 
mano. 

Net nežiūrėdamas į jos veidą, išvydau jame pasibjaurėji- 
mą. Jis skambėjo ir jos balse. 

— Ką ketini su juo daryti? 

— Žinoma, parduoti, — atsakiau. 

Daugiau ji nepalietė mano rankos. Žengusi žingsnį at- 
gal, atsidūrė tamsoje. 

— Aš nekenčiu tavęs, Dogai, — ištarė ji labai ramiai. 

— Nair gerai. Tu net nesuvoki, kiek visa tai kainuoja. 

— Puikiai suvokiu. Man reikėjo anksčiau įsiklausyti į 
tave. Pasaulis būtų kur kas geresnis be tokių kaip tu. 

— Palauk, nebeilgai liko. 

— Ir palauksiu. Juo labiau kad tu pats pakvietei mane į 
paskutinį veiksmą. 

Iš gailesčio man suspaudė širdį. bi turėjau ir tai ištverti: 

— Taip, pakviečiau. 

Sunku išlikti abejingam, kai žiūri į kolto vamzdį. O už 
kolto stovi žmogus, kuris, tavo apskaičiavimu, turėjo būti uŽ- 
muštas jau prieš kelias valandas. 

— Dar viena paslauga, drauguži, priešingu atveju Vele- 
ros Fabrė salonas neteks savo darbuotojo. Pasakyk naują kon- 
taktinį numerį ir tai, kaip jį surasti. 

— Prašau... misteri Keli, jūs žinote, kas atsitiks, jeigu 
jums pasakysiu... 

Stipriau suspaudęs revolverio rankeną, kreivai šyptelėjau. 

— Žinau, kas atsitiks, jeigu nepasakysi. 

Nebuvo iš ko rinktis. Jis pasakė, o aš stuktelėjau jam 
koltu per galvą, kad trumpam prarastų sąmonę. Su Šeron grį- 
žome prie sunkvežimio. Žvilgtelėjau į laikrodį: iki aušros 
liko valanda. 

Pirmoje degalinėje įsipyliau benzino ir kai kam paskam- 
binau. 

— Nejaugi būtum jį užmušęs, Dogai? — paklausė Še- 
ron, kai atsisėdau prie vairo. 

— Jis būtų ne pirmas. 

— Aš ne to klausiu. 

— Jis žinojo, kad būčiau, — atsakiau. 

Kadaise Fryportas buvo nedidelis ramus kaimelis Long 
Ailende. Bet visur besibraunantis progresas pavertė jį dar vie- 
nu miestu, dūstančiu nuo savo teršalų. | 

Suradęs reikiamą gatvę ir namą, privažiavau prie jo su 
išjungtais žibintais. Četas Lindenas ramiai ilsėjosi viduje, įsi- 
tikinęs, kad jo įsakymas įvykdytas, o elektronikos amžius už- 
tikrina patikimą namo apsaugą. 

Šeron stebėjo, kaip su keliais paprastais gelžgaliais at- 
jungiau elektroninę apsaugą, įlipau pro langą ir atjungiau du- 
rų skambutį. Įėjusi į namą, Šeron pažvelgė į mane taip šaltai, 
kaip gyvulių ginikas, laukiantis, kada bulius iškels ant savo 
ragų matadorą. 

Četą pažadino šaltas revolverio vamzdis, įremtas jam į 
šonkaulius, ir mano balsas, skirtas Šeron. 

— Mieloji, įjunk šviesą. 

Įsižiebė šviestuvas ir Četo veidą nuplieskė pyktis ant 
savęs dėl pralaimėjimo. Jis net nepajudėjo, kai čiupau iš pojo 
pagalvės revolverį. 

— Četai, tu padarei didelę klaidą. Aš prašiau palikti 
mane ramybėje ir net įspėjau dėl pasekmių. 

— Tu — meistras, Dogai. Kas nutiko Blekiui ir kitiems? 

— Atspėk. 

— Vadinasi, tu vis dėlto pasukai iš kelio, — pasakė Četas. 

— Kelkis ir renkis. 

— O ką, būtinai nori užmušti apsirengusį? 

— Juk tu visada sakei, kad aš turiu stilių. 

— Tokių kaip mes galas visada vienodas. 

— Visada. 

— Man gaila, Dogai. 

— Nesigailėk. 

— Ne savęs, o tavęs gailiuosi. Man skaudu, kad tu pasu- 
kai iš tiesaus kelio. O jūs, — jis pažvelgė į Šeron, — ar jūs 
viską žinote apie jį? 

— Dabar žinau, — atsakė Šeron. 

— Aišku. — Jis atsigrįžo į mane. — Tu griauni viską, 
prie ko tik prisilieti. 

Četas nesižemino ir nemaldavo, tiesiog nuėjo mūsų ly- 
dimas į svetainę, atsisėdo į fotelį ir laukė, kada Haronas per- 
kels jį per Stiksą. 

Vinsas Tobanas atėjo vienas, kaip ir buvau prašęs. 

— Ten, lauke, — pasakiau, ir mes nuėjome prie sunkve- 
žimio. Policininkas žvilgtelėjo į riešutmedžio karstą, o paskui 
leidome į jį žvilgtelėti ir Četui. 

— Kuo galiu padėti, Dogai? — paklausė Vinsas. 

— Duok savo automobilio raktelius. 

Vinsas padavė raktelius. Pažvelgęs į Četą, atsisukau į 
Vinsą. 

— Jis tau papasakos linksmą istoriją. 

Jis ramiai pažiūrėjo į mane savo geromis italo akimis ir 
tarė: 

— Verčiau tu man ją papasakok. 

— Bičiuli, dar nesukūriau pabaigos. 

— Užtat Dikas Lagenas žino pabaigą. Jo sindikatas ne- 
pagailėjo pinigų ir nupirko apie tave visą informaciją. Tau ne- 
pavyks ištrūkti iš jo veržiamos kilpos. 

— Pasikalbėk su juo, — pasiūliau aš. 

— Jis manęs nesiklausys. 

— Bet manęs paklausys, — pasakiau spragtelėdamas 
gaiduku. 

Vinsas kyštelėjo galvą į tamsų sunkvežimio vidų ir, žyb- 
telėjęs dantimis, paklausė: 

— Dogai, ar karstelį išsaugoti? Mano mama sakydavo, 
kad gyvenime nėra tokio dalyko, kuris nepraverstų. 

— Išsaugok, išsaugok, Vinsai, bet tik ne man, — atsa- 
kiau jam. 


Prakeiktas lietus nė neketino liautis. Jis barbeno į prie- 
kinį stiklą, ir vienintelis tingus valytuvas priešais mane vos 
spėjo dirbti savo darbą. 

Šeron sėdėjo tylėdama, bejėgiškai sudėjusi ant kelių ran- 
kas ir žiūrėdama priešais save į automobilių virtinę. Kai pasu- 
kau į kelią, vedantį į Lintoną, ji susimąsčiusi pažvelgė į mane 
lyg kažką nusprendusi, bet palingavo galvą ir nusigręžė. 

Pagaliau, nebegalėdama ilgiau tylėti, ji, sunkiai tarda- 
ma žodžius, paklausė: 

— Ką ketina parašyti apie tave Dikas Lagenas? 

— Ar tai svarbu? 

— Aš neteikiau daug reikšmės tam... kai tu pasakoda- 
vai... apie įvairius dalykus. Bet kai pamačiau karstą... Nejaugi 
ten tikrai heroinas? 

— Grynų gryniausias ir neatmieštas. Didžiausia partija 
per ilgą ilgą laiką. 

— Ir visa tai tavo? Pasiųsta tau? 

— Taip, man. 

— Aš neleisiu, Dogai. 

— Kotu neleisi? 

— Tas policininkas... ir tas niekingas Žmogysta. Niek- 
šus kažkas dengia iš aukščiau. Aš liudininkė ir aš juos atpažin- 
siu. Viską papasakosiu Dikui Lagenui. 

Bala jos nematė! Tegul galvoja ką nori. Kad tik jai būtų 
lengviau. 

— Tau reikės įrodymų, mažyte. O šito karsto, manau, 
daugiau niekas nebematys. O Lagenui dar klius už nepagrįstus 
kaltinimus. 

Šeron patylėjo, apgalvodama mano žodžius, bet šypse- 
nėlė jos lūpų kampučiuose rodė, kad viskas bus kitaip, jeigu 
tik ji pasistengs. 

— Kątu užtai gausi, Dogai? 

— Net įsivaizduoti sunku, — atsakiau. 

— Taip... galiu numanyti. Milijoną? 

— Kur kas daugiau, vaikeli. Tai, ką aš gausiu už tą kars- 
tą, jokiais pinigais neišmatuosi. 

— Kas gali būti brangiau už pinigus? 

— Jeigu nesupratai dabar, niekada nesuprasi, — atsakiau. 

Šeron žiūrėjo į mane, neatplėšdama veriančių akių. 

— Tau, Dogai. Kas tau gali būti brangiau už pinigus? 

— Grįžti namo. Būti laisvam. 

Jos akių išraiška pasikeitė, ji prikando apatinę lūpą, ir 
jos akių kampučiuose sublizgėjo ašaros. 

Pasukę į gatvę, kur prie Ferio namo buvau palikęs savo 
automobilį, patekome į kamštį. Priekyje žybčiojo mėlyni po- 
licijos automobilių žiburėliai, o vidury kelio stovėjo dvi ug- 
niagesių mašinos. Gretimų namų langai buvo iškulti. 
klausiau, kas atsitiko. 

— Automobilis sprogo, — atsakė vienas. — "Tas kvaište- 
lėjęs Jansenas pamatė mašinoje raktelius ir nusprendė nuva- 
žiuoti iki mokyklos, o šis ir sprogo... | 

Man pasidarė bloga. 

Kitas berniukas pridūrė: 

— Jis ką tik buvo išėjęs iš pataisos mokyklos. 

Atidariau langą ir tylėdamas stebėjau. 

— Dogai... 

— Aš turėjau būti jo vietoje. 

Šeron ar riktelėjo, ar sukūkčiojo — nesupratau. 

— Liko paskutinis. Kitų nebebus. 

— Kas? — sušnibždėjo Šeron. 

— Visų pavojingiausias. Po paraliais! O aš turiu dar tiek 
darbų! 


Išlaipinęs Šeron prie gamyklos, du kartus apvažiavau 
jos teritoriją, kol pastebėjau Hobį, sėdinti savo automobilyje. 
— Kas naujo? — paklausiau, kai jis persėdo pas mane. 

— Sprogo automobilis mieste. Pasiunčiau Malūnsparnį 
patikrinti. Kol kas tau sekasi. 

— Kąjis sužinojo? 

— Tai automobilis, kurį tu išsinuomojai. Kažkas pritaisė 
ant išmetimo vamzdžio plastmasinį žaisliuką su šiluminiu 
sprogdikliu. Darbas — aukščiausios klasės. Aišku kaip dieną 
— Arnoldas Belas. 

Pasukome už kampo ir pajudėjome atgal. Kai Hobis vėl 
prakalbo, jo balsas man pasirodė kažkoks neįprastas. 

— Rytą skambinau į Niujorką. Europoje baigia sugriūti 
visa organizacija. Le Flero vyrukai sužeidė Turką į pilvą. Jis 
pamanė, kad jau miršta, ir išdavė vyriausiąjį. Policija sukruto 
ir gavo visus sąrašus, o paskui prasidėjo: prakalbo visi iki ma- 
žiausio. Na, ką pasakysi? 

Papasakojau jam apie riešutmedžio karstą. 

— Kiekvienas neša savo kryžių, — filosofiškai pažymė- 
jo Hobis. — O ką mums daryti? 

— Kaip ir anksčiau. Stebėkite gamyklą. 

Išlaipinęs jį prie jo automobilio ir įsitikinęs, kad nėra 
uodegos, nuvažiavau iki degalinės miesto pakraštyje ir paskam- 
binau Leilandui Hanteriui. 

Buvo šeštadienio rytas, vidudienį turėjau susitikti su šei- 
myna, o dar po dviejų valandų — dalyvauti pirmame naujos 
direktorių tarybos posėdyje. 

Liokajus palinkėjo mums geros dienos, paėmė mūsų ap- 
siaustus ir pasakė, kad esame laukiami bibliotekoje. 

Susirinko visi. Scena buvo panaši į mūsų pirmąjį susiti- 
kimą, tik skirtumas tas, kad prie senelio rašomojo stalo niekas 
nesėdėjo. Visi grūdosi tolimame kampe su bokalais rankose, 
prislopintais balsais keldami šurmulį ir kiekviena savo pora 
skleisdami neapykantą. 

Niekas net nepasisveikino su mumis. 

Advokatas net nebandė nieko sakyti, tik išėmė sertifi- 
katus ir įteikė juos man. 

— Tušti popiergaliai dešimties tūkstančių vertės. Do- 
gai, ar tu patenkintas? 

Pastūmiau jam tuos žalius lapelius. 

— Tegul jie pabūna pas jus. Taip, aš patenkintas. 

Užsirūkęs pastebėjau, kad Marvinas Geitsas nėra links- 
mas kaip visada ir tarsi kažko gėdijasi. 

Alfredas atsisėdo į gilų odinį fotelį ir žiūrėdamas į ma- 
ne pašaipiai pakėlė bokalą. 

— Bent jau namas Grandsaite mums liko. Išmokėtos 
visos skolos. Yra net pasiūlymas parduoti už kelis milijonus 
grynaisiais. 

— Džiaugiuosi už jus. Man ta vieta niekada nepatiko. 

— Nuo mūsų dabartinės padėties priklauso ir likusio 
nekilnojamojo turto vertė. Nuo mūsų priklauso Mondo By- 
čo vertė, o mes neketiname stiprinti savo materialinės ge- 
rovės. Namas tikriausiai sugrius, jį užpustys smėlis ir užgoš 
piktžolės. 

— Taip neatsitiks, jeigu atgis gamykla. 

— Mažai vilčių, — patenkintas savimi pareiškė Denisas. 

— Ką gali Žinoti, — atsakiau. 

Hanteris pabarbeno pirštu į stalą, norėdamas atkreipti 
mano dėmesį. 

— Jie žino, kokia padėtis. Krosas Makmilanas už di- 
džiulę sumą nupirko nedidelį dvaro sklypą. Todėl dabar jie 
nebeturi skolų ir pinigų užteks ilgiems metams. 

— Patarėjau, kainos ir mokesčiai vis kyla. 

— Ir tavęs tas pats laukia. 

— Nemaniau, kad jie tokie mitrūs. Kaip jiems tai pavyko? 

Denisas šonu išsiropštė iš fotelio, apėjo stalą ir padėjo 
man ant kelių dvi dideles nespalvotas nuotraukas. 

— Tau galas, Dogai, — piktai sušnypštė jis. 

Ryškiose, aiškiose nuotraukose ant didelės lovos buvo- 
me aš ir Šeila Makmilan, visiškai nuoga ir tokia poza, kad 
tiktų geriausiam pornografijos žurnalui. Kai perdaviau jas Han- 
teriui, šis krenkštelėjo ir jas suplėšė. 

— Nuotraukų yra užtektinai, — įgėlė Denisas. — Kro- 
sas Makmilanas irgi gavo jam skirtus egzempliorius kartu su 
pirkimo aktu. Gali kasti sau kapą, Dogai. Tiesa, tu neteisėtas, 
todėl kapelis bus bevardis, kaip ir tavo motušės. 

Po mano smūgio vienas jo skruostas pasruvo krauju, o 
ant grindų pabiro išdaužti dantys. Kai Denisas pradėjo griūti, 
dešine taip tvojau jam į šoną, kad net šonkauliai subarškėjo, ir 
jis prarado sąmonę. 

Pem viauktelėjo kažką apie daktarą, bet telefonas buvo 
ant stalo, ir norint prie jo prieiti reikėjo apeiti mane. Nickas 
nepajudėjo iš vietos. 

— Tai aš nufotografavau, — staiga tarė Marvinas Geit- 
sas. Jis pasirengė mirčiai ir nesuprato, kodėl aš delsiu. 

— Kodėl, Marvi? — paklausiau. 

— Aš silpnas žmogus. Plepys. Mane lengva įkalbėti, — 
atsakė jis, patraukęs pečiais. Pasukiojęs tarp pirštų bokalą, jis 
pridūrė: — Man nusispjauti, ką man padarysi. 

— Nesijaudink, — atsakiau jam. 

— Krosas tave užmuš, Dogai. Turi užmušti. Dabar visi 
Žino apie tave ir jo žmoną. 

— Ar tau bent gerai sumokėjo, bičiuli? — paklausiau, 
mostelėjęs ranka į šeimyną. 

— Pinigų turiu kaip purvo. Bet gyvensiu kaip beprasmis 
riebus kirminas. Užtat nepriklausomas. 

— Gyvenk. Būk laimingas, — palinkėjau jam. 

— Kokia čia laimė, kad padėjau tave pražudyti. 

— Nelaidok manęs prieš laiką. 

Kai įsėdome į mašiną, Hanteris paklausė: 
— Kur tu dabar? 
— Zinoma, į valdybą, pasimatyti su Krosu Makmilanu. 

Filmuoti gamykloje liko dar penkios dienos, paskui 
grupė turėjo persikelti į kitas aikšteles, studijoje nufilmuoti 
erotines scenas ir užbaigti “Darbo vaisius" susižavėjusių Žiū- 
rovų iš vietinių gyventojų apsuptyje. Lintone gyvenimas tie- 
siog kunkuliavo. 

Nėra profesionalesnių ir begėdiškesnių Žmonių nuotaikų 
kūrėjų už reklamą ir žiniasklaidą. Švytintys miestelėnai net ne- 
įtarė, kas jų laukia. Juk gamykla atgijo. Štai jie gyvena čia, mies- 
te, ir pagaliau prireiks ir jų talentų. Pavasarį atidarytas avilys 
sujuda sukruta, bitėms prasideda medunešis. Motinėlė atideda 
kiaušinėlius, tranai saugo, ir niekas neįtaria, kad bitininkas jau 
paruošė insekticidų. Mat jam nepatinka šito medaus skonis. 

Akcininkų susirinkime pirmininkavo mano potencialus 
žudikas, papuoštas šauniais randais Krosas Makmilanas, žvilg- 
čiojantis mano pusėn su nesuprantamu nerūpestingumu. 

Trumpą pranešimą perskaitė aviacijos kompanijos pir- 
mininkas. Jis pareiškė, kad Berinų gamykla negalės užtikrinti 
planuotos gamybos apimties, o Makmilano gamyklos galės. 

Puolimas prasidėjo. 

Dar iki pertraukos aviacijos gamyklos viceprezidentas 
pasiteiravo, ar man nepriklauso kažkoks dykvietės sklypas. 
Taip, atsakiau, šimtai gyvačių rojaus akrų, kur kai kurie eks- 
travagantiški turistai pamėgo fotografuoti. 

Ar nenorėčiau parduoti? 

Apie tai galima pakalbėti. 

Per pertrauką su Leilandu Hanteriu nuėjome užkąsti. 
Jis verčiau iškęstų hemorojaus priepuolį, kad tik nercikėtų 
čia dalyvauti. Šiam žmogui nebuvo svetimas gailestis, net man. 
Jis mielai galėjo paplepėti apie dvi savo kekšeles ir net apie 


277 


senutę Dubro, bet juridiniuose reikaluose jis buvo titnagas. 
Mandagiai palingavęs galvą, jis pasakė: 

— Gamyklai išgelbėti tavo pinigų, gautų už dykumą, 
neužteks. Šiuo atveju gali padėti tik stebuklas. 

— Tu ne itin optimistiškai nusiteikęs. 

— Nieko nuostabaus. Tai mano epocha, ir man gaila ma- 
tyti jos žlugimą. Kiek tau dar liko pinigų? 

— Keli milijonai. 

— Tuomet palik šį sumanymą. Jau sakiau, nereikėjo tau 
grįžti. Tu pralaimėjai, Dogai, — baigė jis lediniu balsu. 

— Tiek to, grįžkim į susirinkimą. 

Baigiamasis dokumentas skambėjo kaip popiežiaus en- 
ciklika, ojo turinys buvo maždaug toks: Berinų gamyklos kom- 
pleksas priklauso Krosui Makmilanui. Krosas Makmilanas ke- 
tina uždaryti gamyklą, nes neįmanoma atgaivinti nei jos, nei 
Lintono. Nebaigti vykdyti užsakymai bus perduoti Makmila- 
no gamykloms. 

Staklės dar tebegaudė ir darbininkai tebesišypsojo, net 
nenutuokdami, kad netrukus visa tai liks tik prisiminimai. 

Kurių velnių aš taip jaudinuos! Juk jie gauna pensijas, 
socialinį draudimą, vyriausybė padidins pašalpas. Bet juk svar- 
bu visai kas kita. 

Jie vėl buvo atgavę viltį, o aš ją sudaužiau. 

Įsivaizduoju, kiek Žmonių susirinks į mano laidotuves. 

Tai bent pasijuoks! 


Stovėjau atsirėmęs į sieną ir rūkiau. Kai jis ėjo pro šalį, 
tariau: 

— Sveikas, Krosai. Girdėjau, nori mane užmušti. 

Atsiprašęs dviejų savo palydovų, jis sustojo, išsiėmė iš 
kišenės cigarą ir užsirūkė. 

— Ne taip išgirdai, Dogai. Aš sakiau, jog patvarkysiu, 
kad tave užmuštų. 

— Ar pačiam parako pritrūko, Krosai? 

— Užtenka, avigalvi. Tik kam man paskui užstatą mo- 
kėti? Galėčiau už tuos pinigus ką nors pasamdyti. 

— Kodėl “galėčiau"? Ar nėra norinčių? 

Krosas nusišypsojo, o aš įsitempiau. Tokia draugiška šyp- 
senėlė gali reikšti tik viena: už tavo nugaros ne taip saugu, 
kaip tu manai. Čiupau ranka koltą, bet nieko neįvyko. Makmi- 
lanas dar kartą nusišypsojo ir užjaučiamai pažiūrėjo į mane. 

— Išeinam į lauką, — pasiūlė jis. 

Praleidau jį į priekį, ir mudu išėjome į lauką. 

— Aš pasakiau jiems “atšaukiama", — pasakė Krosas. 

Mane pasiekė žodžiai, bet ne jų prasmė. Baigęs rūkyti, nu- 
mečiau nuorūką ant žemės. Paskendęs savo mintyse, paklausiau: 

— Kam? 

— Tiems, kurie turėjo tave užmušti. Ar turi cigaretę? 

Iškračiau iš pakelio cigaretę, prikišau žiebtuvėlį ir pa- 
mačiau, kad jo cigaras tebesmilksta prie slenksčio. 

— Jie jau būtų galėję tai padaryti, — pasakė Krosas. 

— Kažin, — suabejojau. 

— Galėčiau dar pasamdyti, pinigų užtektų. 

— Tai kas atsitiko? — išpūčiau dūmus jam tiesiai į vei- 
dą, bet jis net nemirktelėjo. 

— Paklausyk, mano šuniškas drauge, aš nemėgstu likti 
skolingas. 

— Sakyk aiškiau. 

— Tu paslaugą vieną padarei... žmoną man grąžinai. 

— Draugeli, tu ne Šekspyras, ko čia pradėjai eilėmis 
kalbėti? 

Jis vėl nusišypsojo. Jo dantys linksmai žvilgėjo, o gal- 
vos oda truputį paraudo, todėl ir randas labiau išryškėjo. 

— Gyvenk, Dogai! Štai ir viskas. Ir nieko daugiau. Tu 
padovanojai man tai, apie ką aš beprotiškai svajojau visą savo 
gyvenimą... žmoną, kurią aš myliu ir kuri galėjo mane mylėti 
kaip tikra moteris. Juk tu žinojai, kad ji frigidiška? 

Nesuprasdamas, kur jis lenkia, sumurmėjau: 

— Visi žinojo. 

— Taip, žinojo, — šyptelėjo jis. Užsitraukęs cigaretę, jis 
įkišo ranką į kišenę, išėmė didelį nerūpestingai sulankstytą 
voką ir ištiesė jį man. — Šeila myli mane, Dogai. Ji pirmą 

kartą man atsidavė. Net ne tas žodis, velniai rautų. Aš gavau iš 
jos viską, apie ką tik svajodavau. Tai tu ją supurtei, išgydei nuo 
nesuvokiamos būsenos. Tu padovanojai man mano žmoną. Ji 
ir anksčiau mane mylėjo, bet dabar — iki pabaigos. Stebuklas, 
kad tau tai pavyko. Nepadėjo nei daktarai, nei psichoneurolo- 
gai, nei ekstrasensai. Ir štai pasirodei tu ir savo basliu išvarei 
velnią iš mano žmonos. Tu man padovanojai tai, ko nenupirksi 
už jokius pinigus. 

Nežinodamas nė ką sakyti, tylėjau ir žiūrėjau į jį. 

— Pažvelk į šį voką. 

Išlanksčiau voką ir atlenkiau viršutinį kampą. 

— Visos Berinų valdos dabar tavo, tu mano bobų meist- 
reli. Pasiimk savo krūvą plytų, gamyklą, dirbančią senelio me- 
todais, ir namą Grandsaite, prikimštą niekingų giminaičių, ir 
užsakymus, kuriuos grąžinsiu iš savo gamyklų, ir mirusį mies- 
tą... ir savo gyvenimą. 

Numečiau cigaretę ir įsikišau voką į kišenę. 

Dabar ne jis man rūpėjo. Jau temo, iš kažkur artėjo Ar- 
noldas Belas. 

Krosas Makmilanas pažvelgė į laikrodį ant gamyklos bokš- 
to, paskui į mane, nusišypsojo ir grįžo į pastatą. Dabar man 
priklausė didžiausia pasaulyje šiukšlių krūva, nes visi aplinki- 
niai keliai priklausė Krosui. O kokia nauda iš šiukšlių krūvos? 

— Matai, Dogai, ne viskas išeina taip, kaip sumanyta? — 
išgirdau Šeron balsą. 

Ji tebežiūrėjo į mane vis tokiomis pat šaltomis neapy- 
kantos akimis, kuriose įžvelgiau troškimą arba užmušti mane, 
arba bent pamatyti, kaip tai padarys kas nors kitas. Nejučio- 
mis ištiesiau jai ranką, o ji nejučiomis ją paėmė. Suspaudęs jos 
pirštus, nebepajutau žiedelio ir klausiamai į ją pažiūrėjau. 

— Jis mirė, — atsakė ji. 

— Man atrodo, kad ir mes mirsime. 

— Taip, mes irgi, Dogai. 

Prie mūsų artėjo žmogus, kviesdamas ranka kažką, ei- 
nantį paskui jį. Kai šviesa krito ant jo veido, tariau: 

— Sveikas, Stenli. 

— Labas vakaras, misteri Keli. Labas vakaras, mem. 

— Kaip jiems viską pasakyti, Stenli? 

— Misteri Keli... mes jau žinome, bet ką padarysi, nedi- 
delė čia bėda, juk mes — vėtyti ir mėtyti. Tu dar nebuvai gi- 
męs, kai gyvenimas mus pradėjo lamdyti, tiesa? 

— Tiesa. 

Mano senukai atsidūrė šviesoje, ir aš pamačiau, kad jie 
šypsosi. Ir tose šypsenose švietė ir jaunatviškas įkarštis, ir di- 
džiulė gyvenimo patirtis. Kalbėti jie pavedė Krameriui. 

— Mes čia pakrutinome smegenis ir supratome, ko jums 
reikia. Jūsų broliai to nerado, o ir nežinojo, ar tikrai yra tas 
daiktas. Džeisonas kadaise perdavė senutei Pet dėžutę su tuo 
daikčiuku. Mes manėme, jog tai — kažkoks fokusas. O kai jūs 
čia viską perkratėte, mes susimąstėme. 

Jis ištiesė man kažką panašaus į batų dėžutę. 

— Čiair visi popieriai su aprašymu, kaip visa tai veikia. 
Su šituo gamykla ilgai išsilaikys. 

— Su kuo, Stenli? 

Kažkas negarsiai nusijuokė, o Stenlis išėmė iš dėžutės 
nedidelį blizgantį gal kokių trijų centimetrų skersmens rutu- 
liuką. Jis buvo sidabro su mėliu atspalvio, o kai apšviesdavo 
žibintas, blykčiojo geltonai. 

Krameris vėl nusijuokė ir atitraukė ranką. 

Rutuliukas pakibo ore. 

Jis palietė jį pirštu, ir rutuliukas lėtai nuplaukė pas mane. 

— Antigravitacinis prietaisas, — paaiškino jis. — Da- 
bar pagyvensim kaip rojuje. 


25 skyrius 


Studijos kontoroje likome dviese su Šeron. Žiūrėjome 
pro langą, kaip lyjant žmonės šnekučiuodami ir juokdamiesi 
skuba prie savo automobilių. | 

Netrukus savo palikimo ateis Arnoldas Belas. Žudikų 
žudikas. Juk turi jis pagaliau baigti darbą ir šauniai pasilinks- 

minti už uždirbtus pinigus. O jam mokės visur: Madride ir 
Marselyje, Stambule ir Paryžiuje, o gal ir Maskvoje. 

Kai visi išsiskirstė, išjungiau prožektorius, apšvietusius 
aikštelę, ir patikrinau langų užuolaidas. 

— Ar apie Šeilą tiesa? — paklausė Šeron. 

— Taip. 

— Ji... tau patiko? 

— Man visos patinka. 

— Bet tu... 

— Ne visas, kurias dulkinu, aš myliu, kačiuk. Nutilk. 

— Senukai papasakojo man... apie rutulį. Dar prieš pa- 
rodydami tau. Pasakiau, kad jo tau neatiduotų. 

— Ačiū. 

— Stenlis iš manęs pasijuokė. Jis pasakė... kad aš... tie- 
siog moteris. 

— Kas tiesa, tai tiesa, lėlyte. 

— Dar neseniai aš norėjau, kad tu mirtum. 

— O kam patinka pralaimėjusieji? Palikim tai. 

— Kątu rengiesi daryti? — paklausė Šeron. 

— Išsinešdinti iš čia po velnių. 

— Aš su tavimi, — tvirtai pareiškė ji. 

Buvo tamsu. Iš mano veido nebuvo matyti, ką galvoju ir 
jaučiu, o prikimęs balsas skambėjo kaip ir anksčiau. Prasidėjo 
paskutinis raundas. Kad bent truputį sulyginčiau šansus, turė- 
jaulikti vienas. 

— Nepavyks, brangioji, — pasipriešinau jos sumanymui. 

— Tu manęs taip lengvai neatsikratysi. 

— Nesikabinėk prie manęs, nors tavo vaikinas ir miręs. 
Dumk iš čia, ir kuo greičiau! 

Kaip tikra klastūnė ji tylėdama apsivijo mane rankomis 
ir prisiglaudė savo karštu kūnu. Aš įkliuvau, negalėjau jos at- 
stumti, ir dabar man buvo vis tiek, kaip mirsiu. 

— Kur tu, ten ir aš, — tarė ji. 

— Pasiimsiu tave į vieną vietą, bet tu pasigailėsi, — at- 
sakiau jai. 

— Paimk mane. 

Mano ranka palietė jos veidą, paskui krūtis ir sustingo 
prie trokštamo trikampio, kurio švelnų iškilimą ir karštą drėg- 
mę jaučiau per suknelės audinį. Pakėliau ranką ir vėl paglos- 
čiau jos skruostą. 

— Pasiimsiu, kai ten atvažiuosime, — atsakiau. 


Kada gi lapė pergudraus lapę? 

Šeron buvo palikusi savo automobilį pagrindinėje aikš- 
telėje. Įstūmiaiu ją į fordą ir liepiau pasilenkti, o ir pats kiek 
pajėgdamas susilenkiau prie vairo. Kartu su mumis iš aikšte- 
lės išvažiavo keli automobiliai. Įsiliejome į gatvės srautą. Ap- 
lenkęs tuos, kurie važiavo pas Todą, apsimečiau, kad man rei- 
kia sustoti, pavažiavau atbulas ir staiga apsisukęs nuvažiavau į 
priešingą pusę, Niujorko kryptimi. Prie pirmos sankryžos pa- 
sukau senuoju plentu, vedančiu į Lintoną. 

Klaidžiojome gal pusantros valandos, kol atvažiavome į 
vietą. Ne iš karto įjungiau žibintus, kad Šeron galėtų susigau- 
tyti, kur ją atvežiau. 

Meistrai, kuriuos nusamdė Leilandas Hanteris, šauniai 
padirbėjo. Senasis Šeron namas žvilgėjo baltomis sienomis, o 
prieangyje kaip naujas stovėjo jos dviratis. Už durų rankenos 
buvo užkištas baltas vokas, ir aš žinojau, kas jame. 

Šeron irgi nutuokė, bet nebuvo įsitikinusi, kol neatplėšė 
voko ir nepamatė jame pirkimo akto, surašyto jos vardu, ir raktų. 

— Tai tavo, pabėgėle. 

— Dogai... — tyliai iškvėpė ji. 

— Viskas atstatyta, lyg ir nebūtum iš namų išėjusi. 

— Kodėl? 

— Kad nors vienas iš mūsų turėtų gimtuosius namus. 

Ašaros nebeleido jai atsakyti. Senovinis namas, jaukus 
ir šiltas. Atrodė, tuoj pakvips ką tik iškeptais pyragais, o kie- 
me pasigirs vaikų balsai. Vyrai pliauškės prie stalo kortomis, 
o moterys iš ąsočių pilstys jiems alų ir liežuvaus virtuvėje. 

— Tai stebuklas, Dogai. | 

— Tau pasisekė, mažiuk. Gaila, aš neturėjau tokių namų. 

— Bet tu turi didelį namą ant kalno. 

— Aš neturiu, aš neteisėtas. 

— O ten... viršuje? 

— Eime, pažiūrėsime. 

Į viršų vedė laiptai, uždengti žydru taku. Šeron šypsoda- 
ma atidarė visų kambarių duris ir įėjo į savąjį. Jos akyse sužvilgo 
ašaros, ir aš pasitraukiau į šalį. 

Lėtai atsigręžusi, ji ilgai žiūrėjo į mane, paskui nusivil- 
ko švarkelį. Taip pat lėtai atsisagstė palaidinukę ir numetė ją 
ant grindų. Liemenėlės neturėjo, standžios krūtys kūpsojo at- 
sikišusios, o speneliai styrojo kaip rausvos sagutės. 

— Nereikia, brangioji, — tariau jai. 

Bet ji neklausė manęs. Atsisagsčiusi sijoną, irgi numetė 
jį prie kojų. Liko tik su mažytėmis kelnaitėmis, bet ir šios 
netrukus atsidūrė prie sijono. Ji stovėjo priešais mane, nesigė- 
dydama savo nuogumo, ir garbanotasis jos žavaus trikampio 
rudumas juokingai nesiderino su dažytais plaukais. Ji atsigulė 
į savo vaikystės lovą, kviesdama praskėtė kojas, bet, truputį 
patylėjusi ir žiūrėdama į savo rankas, paklausė: 

— Kas tu, Dogai? 

— Tu mane pažįsti. 

— Tavęs niekas nepažįsta. Kol kas. Gal tik aš tave su- 
prantu labiau, nci tu manai, bet norėčiau viską išgirsti iš tavęs. 

— Kodėl? Tu manim vis tiek nepatikėsi. 

— Nusirenk. 

— Ne. 

— Noriu matyti tave žemiau juostos. 

— Liaukis pagaliau. 

— Na, na, išsitrauk savo durklą, — ji šypsodamasi ir 
ragindama pajudino kojas. Mano rankos ėmė nevalingai atse- 
ginėti sagas ir užtrauktukus. Kai nusirengiau, mano durklas 
buvo visiškai pasirengęs. Šeron gulėjo, glostydama savo rudas 
garbanėles. Man ausyse spengė, pilvo raumenys susitraukė, ir 
aš atsiguliau šalia jos. 

— Kastu, Dogai? — pakartojo Šeron. 

— Klausykis... 

— Pradėk nuo karo. Papasakok apie Rolandą Holandą. 

Pasilenkiau per savo kėlimo prietaisą, paėmiau koltą ir 
pasidėjau prie pagalvės. Situacija buvo nepaprasta, bet turėjau 
viską numatyti. 

— Kas tas Rolandas Holandas? 

— Verslo genijus. Atidaviau jam visas savo santaupas ir 
viską, ką gavau palikdamas armiją, kad tik jis galėtų pradėti 
savo verslą. Man priklausė dešimt procentų pelno. Viskas bu- 
vo daroma teisėtai. 

— Dešimt procentų nuo daugelio milijonų — tai daug 
milijonų. 

— Šviesi galvelė. O dabar sustink, aš apsirengsiu. 


— Tu žadėjai mane paimti, — pareiškė Šeron, įsikabi- 
nusi į mane. 
— Seron... — bandžiau įkalbėti. 


— Tas žmogus Niujorke... Vinsas Tobanas. Jis polici- 
ninkas? 

— Velniai griebtų, ar tu paliksi... 

— Atsakyk. Tu mane visą sujaukei, kad aš pradėčiau ta- 
vęs nekęsti. Kodėl nenori paaiškinti? 

Kad bent mano kvailas prietaisas nulinktų, bet jis netu- 
ri sąžinės. Išsiėmiau iš kelnių kišenės cigaretę ir atsisėdau ant 
lovos nugara į Šeron. 

— Jie užverbavo mane, — atsakiau. 

— Kas? 

— Vyriausybė. Aš turėjau nuostabią legendą. Jau bu- 
vau turtingas, ir mane paleido į juodąją rinką. Vyras, kurį 
perdaviau Tobanui, Četas Lindenas, vadovauja Niujorko apy- 
gardos kovos su nusikalstamumu valdybai. Jis mirtinai per- 
sigando pamanęs, kad aš iš tikrųjų perbėgau į mafijos pusę ir 
išduosiu visus, kuriuos įdiegėme į mafijos organizacijas. Per- 
duodamas karstą, galėjau sprogti iš juoko. Po šios istorijos 
Vinsas bus paaukštintas, o Četui mūsų viršininkas Pentago- 
ne nuims skalpą, kam viršijo įgaliojimus. Velnias, kaip jis 
išdrįso pasiųsti prieš mane savo vaikinus su patrankomis? 
Jeigu Vinsas tai žinotų, tikrai jam smegenis praplautų. O juk 

galėjo saviškiai mane pribaigti. Praradę už tiek milijonų he- 
roino, jie dabar negreit... 

Netyčia žvilgtelėjęs į savo kelnes, pamačiau, kad viena 
kišenė, į kurią buvau įsikišęs rutuliuką, kybo ore. 

— Aš noriu tave nudulkinti, — baigiau pasakoti. 

— Kodėl? 

— Todėl kad myliu tave. 

— Kas tau trukdė anksčiau? 

— Tu buvai susižadėjusi. O dabar sakai, kad sužadėtinis 
mirė. 

— Nejau tave varžė moralė? 

— Norėčiau taip manyti. 

— Mulkis. Todas tau vos ne atvirai pasakė. 

— Ką? 

— Kartą gyveno maža mergaitė. Kai tu išėjai į karą, jai 
buvo tik dešimt metų ir ji vienintelė atėjo tavęs išlydėti į geležin- 
kelio stotį. Tu pasakei, kad grįžęs vesi ją. Jūs užsukote į galante- 
rijos parduotuvę, ir tu nupirkai jai žiedelį su žaliu akmenėliu. Ji 
visus tuos metus jį nešiojo, kol nusprendė, kad jis miręs. 

Šeron kyštelėjo ranką į palaidinės kišenę, išėmė tą pa- 
prastą žiedelį ir užsimovė ant piršto. 

— Tikras košmaras nekaltai mergelei tiek ilgai laukti. 
Tikiuosi, kaip nors įveiksi. 

Viskas įvyko taip greitai, taip juokingai ir taip rimtai. 
Štai ji, mano nuostabioji blondinė-brunetė su savo gundan- 
čiomis linijomis, visa spurdanti iš nekantrumo išsilaisvinti iš 
ilgai tramdytos aistros. Štai aš guliu jos mažame kambarėlyje, 
panašiame į tą, kur mano tėvas miegodavo su mano motina. Ir 
viskas susitvarkys: gamykla, senukai, Lintonas, mano grįži- 
mas namo... viskas bus gerai, nes aš turiu mažą rutuliuką, ku- 
ris apvers aukštyn kojomis visą pasaulį. 

Užsiritau ant Šeron ir išgirdau: 

— Labai miela. Labai miela. 

Jam nevertėjo kartoti, kad galėtų pasijuokti iš mūsų nuo- 
gumo ir dar pagalvoti, kur geriau iššauti, nes kur būtų pataikęs 

jo kolitas, visur būtų likusi skylė. Bet mano koltas buvo šalia 
dešinės rankos. Pirmuoju šūviu sutrupinau jam ranką, antruo- 
ju ištryniau iš žmonių atminties Arnoldo Belo veidą — nebe- 
bus ko prisiminti. Tai, kas ką tik buvo galva, prilipo prie sie- 
nos. Teks rytoj kviesti meistrus ir vėl remontuoti. 

— Dabar? — paklausiau. 

Nuo šūvių spengė ausyse. Šeron ramiai pažvelgė į ne- 
tvarką prie durų. Ji negirdėjo, ką pasakiau, bet suprato. 

Pasukusi savo žiedelį akmenėliu į vidų, kad jis būtų pa- 
našus į vestuvinį, ji dalykiškai įsakė: 

— Užteks plepėti. Imkis darbo. 

